
Pääkirjoitus 


Puoli  vuosisataa  Basicia 

Basic-kieli  täytti  tänä  vuonna  50  vuotta,  ja 
sen  vaikutus  tuntuu  vahvana  nykyäänkin. 

Basicin  taka-ajatuksena  oli  jo  vuonna  1964  se,  että  oh¬ 
jelmointi  voisi  olla  helppoa  ja  välitöntä,  muidenkin  kuin 
erikoisasiantuntijoiden  tajuttavissa  olevaa.  Vaikka  mo¬ 
net  ovatkin  pitäneet  Basicia  sottaisena  sormivärikielenä,  sen 
vaikutusta  kulttuuriin  on  turha  kiistää. 

Kun  kotitietokoneita  alkoi  ilmestyä  kauppoihin  1980-luvun 
vaihteessa,  niiden  puolestapuhujat  vetosivat  usein  uuteen  kan¬ 
salaistaitoon,  jopa  uuteen  lukutaitoon.  Tietokoneita  olisi  kohta 
joka  paikassa,  ja  koko  kansan  pitäisi  oppia  käyttämään  niitä. 
Tähän  käyttötaitoon  kuuluisi  toki  erottamattomasti  myös  Ba- 
sic-ohjelmoinnin  hallitseminen. 

Toisin  kuitenkin  kävi.  Aikuiset  eivät  usein  edes  uskalta¬ 
neet  koskea  kotimikroihin.  Lapset  ja  nuoret  olivat  rohkeampia, 
mutta  lopulta  vain  pieni  osa  heistäkään  rupesi  kunnolla  ohjel¬ 
moimaan.  Ohjelmoimaan  ryhtyneistä  tuli  uutta  eliittiä,  jonka 
oikkujen  armoilla  peruskäyttäjät  joutuvat  elämään.  Basic  oli 
edustanut  hakkeri-idealistista  unelmaa  tasa-arvoisesta  tieto¬ 
jenkäsittelystä,  mutta  se  loikin  perustan  uudelle  luokkajaolle. 

Nyt,  puoli  vuosisataa  Basicin  jälkeen,  ajatus  ohjelmoinnista 
koko  kansan  yleissivistyksen  osana  on  vihdoinkin  tekemässä 
paluuta.  Puhutaan  esimerkiksi  proseduraalisesta  lukutaidosta, 
kyvystä  lukea  erilaisten  algoritmisten  rakennelmien  toiminta¬ 
periaatteita.  Maailmassa  on  proseduraalista  ymmärrettävää 
yhä  enemmän,  ja  tunnetusti  paras  tapa  kehittää  proseduraalis¬ 
ta  lukutaitoa  on  ohjelmointi.  Ohjelmointia  ei  siis  kannata  opet¬ 
taa  kaikille  pelkkänä  satunnaisesti  hyödyllisenä  taitona,  vaan 
siksi,  että  se  antaa  eväitä  nykymaailman  ymmärtämiseen. 

Myös  tässä  Skrollin  numerossa  kunnioitetaan  Basicin  perin¬ 
töä.  Ohjelmointiasiaa  on  nimittäin  nyt  poikkeuksellisen  paljon, 
ja  ohjelmoinnin  oppimisen  teema  toistuu  useammassa  jutussa. 
OpenGL-juttusarja  päättyy,  ja  uusi  pelisuunnitteluun  keskitty¬ 
vä  sarja  alkaa.  Lisäksi  mukana  on  ensimmäistä  kertaa  juliste 
-  Oona  Räisäsen  maineikas  esitys  modeemin  kättelyäänen  ra¬ 
kenteesta.  Mukavaa  kesää  lehden  parissa  ja  muutenkin!  & 


Kannen  kuva:  441  878 

Ville-Matias  Heikkilä,  Painotuote 

Risto  Mäki-Petäys  ja 
Olli  Oikarinen. 

Rakentelu 


Laserleikkuri 

-  BD-tulostimen  skarppi, 
simppeli  isoveli 


Useimmille  Skrollin  lukijoille  3D-tulostin  on  tuttu  laite.  Jos 
sellaista  ei  ole  itse  päässyt  käyttämään,  niin  niihin  on  päässyt 
tutustumaan  vaikkapa  Skrolli  2013.4:n  artikkelissa  tai  internetin 
sivuilta.  Toinen  vastaava  ja  suosittu  laite  on  laserleikkuri. 

Teksti:  Ville  Ranki  Kuvat:  Ville  Ranki,  Mikko  Niemikorpi 


Laserleikkureita  on  käytetty  teolli¬ 
suudessa  jo  vuosikymmeniä,  mutta 
Kiina-ilmiön  ansiosta  niiden  hinnat 
ovat  pudonneet  harrastajien  ulottuvil¬ 
le.  Laserleikkuri  on  yksinkertaisuuten¬ 
sa  vuoksi  myös  helpompi  rakentaa  kuin 
3D-tulostin.  Skrolli  kertoo  kokemuksia 
laserleikkureista  ja  vertaa  niitä  3D-tu- 
lostimeen.  Verrokkilaitteina  käytimme 
Vaasan  Hacklabin  pientä  ja  Tampereen 
Hacklabin  isoa  leikkuria. 

Mikä  laserleikkuri  on? 

Laserleikkuri  on  tietokoneella  ohjattava, 
kahden  akselin  suuntaisesti  liikkuva  la¬ 
seria  ampuva  laite.  Käsittelemme  artik¬ 
kelissa  erityisesti  CNC-laserleikkureita, 
joissa  CNC  tarkoittaa  "computer  nume- 
rical  Control",  tietokoneella  ohjattavaa 
leikkuria.  Vaasan  leikkurissa  laserputki 
pysyy  paikallaan  ja  leikattavaa  esinettä 
liikutetaan,  kun  taas  Tampereen  leikku¬ 
rissa  leikattava  esine  pysyy  paikallaan  ja 
säde  ohjataan  maaliinsa  liikkuvien  peili¬ 
en  kautta. 

Laserilla  pystyy  leikkaamaan  pehmei¬ 
tä  materiaaleja,  kuten  puuta  ja  muovia. 
Leikkaamisen  lisäksi  laserilla  voidaan 
kaivertaa,  eli  piirtää  materiaaleihin  ku¬ 
vioita,  tehoa  pienentämällä.  Metalleja  tä¬ 
män  teholuokan  laserit  eivät  jaksa  leika¬ 
ta,  mutta  esimerkiksi  alumiiniin  voidaan 
kaivertaa  tekstiä. 


Laserleikkuri  on  hyvin  tarkka.  Sen 
leikkauspäätä  liikutellaan  3D-tulostimien 
tapaan  askelmoottoreilla,  joilla  paikka 
pystytään  asettamaan  hyvin  tarkasti.  Sä¬ 
teen  halkaisija  on  noin  0,1  mm,  joten  sillä 
pystyy  tekemään  hyvin  tarkkoja  viiltoja. 
Mittatarkkuus  riittää  esimerkiksi  liimat- 
tomiin  sormiliitoksiin,  joissa  osat  pysyvät 
toisissaan  kiinni  pelkän  kitkan  avulla. 
Laserin  leikkaamat  esineet  ovat  terävä- 
reunaisia  ja  sellaisenaan  siistin  näköi¬ 
siä.  Kaiverrusjälki  esimerkiksi  puussa  on 
kaunista,  ja  laserilla  onkin  helppo  tehdä 
erilaisia  koriste-esineitä.  Sen  sijaan  3D- 
tulostettuja  esineitä  harvemmin  voi  kut¬ 
sua  kovin  kauniiksi. 

Käyttökohteita  ja  rajoituksia 

Laserleikkurin  etuja  ovat  tarkkuus,  no¬ 
peus  ja  laaja  materiaalivalikoima.  Hy¬ 
vässä  vireessäkään  olevalla  harrastajien 
3D-tulostimella  ei  päästä  mittatarkkaan 
tulostukseen,  vaan  osat  vaativat  usein 
viilausta  sopiakseen  täsmälleen  yhteen. 
Laserleikkuri  on  myös  huomattavan  no¬ 
pea,  ja  keskivertopalan  leikkaus  kes- 
tääkin  vain  minuutteja.  3D-tulostimella 
tulostusajat  lasketaan  kymmenissä  mi¬ 
nuuteissa  tai  tunneissa. 

Käyttötarkoituksesta  riippuen  leikku¬ 
rilla  voidaan  leikata  esimerkiksi  vaneria 
(lujaa),  akryyliä  (siistiä  ja  melko  lujaa)  tai 
lastulevyä  (halpaa).  Kokeiluleikkauksia- 


ja  kaiverruksia  voi  tehdä  vaikka  roskik- 
sesta  kaivettuun  aaltopahviin. 

3D-tulostimeen  verrattuna  laserin 
suurin  rajoitus  on  kaksiulotteisuus.  Leik¬ 
kuriin  laitetaan  yleensä  tasapaksuista  le¬ 
vyä,  josta  leikataan  sopiva  osa.  Tätä  voi¬ 
daan  kiertää  kokoamalla  kolmiulotteiset 
esineet  kaksiulotteisista  osista  esimer¬ 
kiksi  sormiliitoksilla  tai  taivuttamalla. 
Tämä  vaatii  esineiden  suunnitteluun  hie¬ 
man  erilaista  näkökulmaa.  Esimerkiksi 
materiaalin  paksuus  vaikuttaa  liitosten 
muotoon,  joten  se  täytyy  tietää  etukäteen 
kappaletta  suunnitellessa. 

Laserleikkuri  vaatii  sijoituspaikal¬ 
taan  vähän  enemmän  kuin  3D-tulostin. 
Leikkaamisesta  aiheutuu  hajua,  joka  on 
syytä  poistaa  ilmanvaihdolla.  Hajuhaitan 
vähentämisen  lisäksi  leikkurin  poistopu- 
hallin  imee  savun  pois  leikkauspinnalta, 
jolloin  se  ei  heikennä  laserin  tehoa.  Ko- 
kemuksiemme  mukaan  puu  haisee  miel- 
lyttävimmältä,  muovi  pahalta  ja  nahka 
kaikkein  vastenmielisimmältä.  Laser  siis 
täytyy  sijoittaa  tilaan,  jossa  on  hyvä  il¬ 
manvaihto  tai  sellainen  voidaan  rakentaa 
vaikkapa  viemällä  ilmastointiputki  ulos 
saakka. 

Laserleikkurin  sydän  on  näkymätön¬ 
tä  valoa  tuottava  hiilidioksidilaserputki, 
joka  kuumenee  käytössä  merkittävästi. 
Laserin  jäähdyttämiseksi  tarvitaan  jääh¬ 
dytysvettä,  joka  pienemmissä  malleissa 

Laserilla  tehtyjä  kolmiulotteisia  esineitä. 

kierrätetään  ämpäristä  akvaariopumpul¬ 
la  ja  isommissa  suoraan  vesijohtoverkos¬ 
ta.  Veden  unohtaminen  saattaa  aiheuttaa 
laserin  ylikuumenemisen  ja  hajoamisen. 

Tampereen  iso  laser  vaatii  lisäksi 
myös  paineilmaa,  jolla  pidetään  linssit  ja 
peilit  puhtaina.  Tästä  huolimatta  ne  ovat 
melko  edullista  kulutustavaraa. 

Ei  aivan  vaaratonta 

Laservalo  on  silmille  vaarallista  ja  nä¬ 
kymätöntä.  Tämän  vuoksi  leikkurit  on 
yleensä  koteloitu  niin,  että  leikkauksen 
aikana  ei  ole  vaaraa  katsojille.  Jos  leik¬ 
kuri  ei  ole  koteloitu,  täytyy  samassa  huo¬ 
neessa  olevien  käyttää  lasersuojalaseja. 
Vaasan  leikkurissa  tämä  on  ratkaistu 
rakentamalla  kotelo  leikkausalueen  ym¬ 
pärille.  Leikkauksen  seuraamiseksi  voi 
kotelon  sisään  asentaa  kameran,  jonka 
kuva  näkyy  leikkurin  vieressä  olevalta 
monitorilta. 

Leikattavasta  materiaalista  täytyy 
tietää,  soveltuuko  se  laserleikattavaksi. 
Suurimman  vaaran  aiheuttaa  vinyyli  eli 
PVC,  jonka  palamisesta  syntyy  kloori- 
kaasua.  Kloorikaasu  syövyttää  nopeasti 


leikkurin  metalliosia  ja  on  myrkyllistä 
hengitettynä.  Tämän  vuoksi  esimerkiksi 
vanhoista  LP-levyistä  ei  voi  leikata  koris¬ 
teita.  Useimmat  materiaalit  onneksi  so¬ 
pivat  leikattaviksi,  ja  internetistä  löytyy 
hyvin  tietoa  epäselvissä  tilanteissa. 

Oman  projektin  tekeminen 

Koska  laserleikkuri  leikkaa  kaksiulottei¬ 
sia  kappaleita,  riittää  kappaleiden  suun¬ 
nitteluun  mikä  tahansa  2  D -vektoripiirto- 
ohjelma.  Harrastajien  suosiossa  on  avoin 
ja  helppokäyttöinen  Inkscape.  Inkscape 
ei  kuitenkaan  ole  täydellinen,  sillä  se  on 
tarkoitettu  taiteilijoiden,  ei  suunnitteli¬ 
joiden  työkaluksi.  Esimerkiksi  kappalei¬ 
den  ääriviivat  täytyy  ottaa  pois  käytöstä, 
muuten  niiden  mitat  lasketaan  väärin. 
Hyvää  ja  helppoa  Inkscapen  korvaavaa 
CAD-ohjelmaa  ei  ole  kuitenkaan  vielä 
löydetty. 

Laserleikkureiden  ohjaus  on  hieman 
kirjavaa  eikä  niin  tuotteistettua  kuin  3D- 
tulostaminen.  Pienempiä  koneita,  kuten 
Vaasan  leikkuria,  ohjataan  HPGL-kielel- 
lä,  joka  on  Postscriptin  tapainen  vektori- 
kieli. 


Leikkurille  lähetetään  HPGL-muo- 
toon  tallennettu  mallinnustiedosto  rin¬ 
nakkaisportin  kautta.  Unixin  kirjoitin- 
palvelu  CUPS  osaa  muuntaa  Postscriptiä 
HPGL:ksi,  ja  esimerkiksi  Vaasan  laser- 
leikkuri  näkyy  tulostuspalvelimen  avulla 
verkkotulostimena,  jolle  voi  tulostaa  suo¬ 
raan  kuten  tavalliselle  tulostimelle. 

Jos  leikkurin  ohjaus  osoittautuu  toi¬ 
vottomaksi,  on  mahdollista  vaihtaa  sen 
ohjainkortti,  kuten  Tampereen  leikkurin 
tapauksessa  on  tehty.  Leikkurissa  on 
Chris'  Circuitsin  valmistama  kortti,  joka 

Skrollitrolli  LinuxCNC-ohjelmassa  valmiina  lei¬ 
kattavaksi. 


3D-tulostus  oli  vasta  alkuvaiheessa,  kun  laser- 
leikatut  trollit  olivat  valmiina. 


Tampere 


Vaasa 


Malli 


Teho 


Leikkausala 


Yilong  1309B,  modattu  Chris'  Circuitsin  ohjainkortilla 
80  W 


130  x  90  cm 


Yilong  S25 
25  W 


12  x  7  cm 


Leikkurien  tiedot. 

Kitupiikin  laserleikkuu 

Risto  Mäki-Petäys 

Muiden  hackerspacejen  tavoin  myös  Hel¬ 
sinki  Hacklabilla  ilmeni  kiinnostusta  laser¬ 
leikkaukseen.  Jäsenet  päättivät  kokeilla 
edullisempaa  ja  ennakkoluulottomampaa 
ratkaisua  ja  tilasivat  kiinalais-mongolialai- 
sen  laitteen. 

Toivottavasti  laitteen  ohjelmisto  ei 
edusta  mongolialaisen  ohjelmistosuunnit¬ 
telun  kärkeä.  Käyttöliittymä  on  kokeneelle¬ 
kin  käyttäjälle  aika  vaikeaselkoinen:  täynnä 
pieniä  nappeja,  joissa  on  valmistusmaan 
kielellä  olevaa  tekstiä  ja  epäselviä  pikku¬ 
kuvia.  Oli  tuuria,  jos  sisältö  näkyi  edes  suu¬ 
rimmassa  osassa  painikkeista.  Kun  kerran 
ohjelmistoa  kokeillessani  jokainen  painike 
sattui  näkymään  oikein,  se  hetki  ikuistettiin 
henkeä  pidätellen  kameralla  ja  kuvakaappa¬ 
uksella  dokumentaatioon. 

Kyseinen  leikkuri  on  suunniteltu  lähinnä 
erinäisten  kumileimasinten  tuotantoon,  ja 
sen  vuoksi  laitteen  mukana  tuleva  ohjelmis¬ 
to  suostuu  käsittelemään  vain  yksibittisiä, 
mustavalkoisia,  bmp-formaatin  bittikartta- 
kuvia.  Tätä  varten  vektoroidun  materiaalin 
siirto  vaati  useamman  manuaalisen  työvai¬ 
heen  Inkscapesta  Gimpin  kautta  leikkurin 
ohjelmistoon.  Myöhemmin  prosessia  no¬ 


peutettiin  skriptin  avulla. 

Laitteen  turvallisuus  on  hieman  kyseen¬ 
alainen.  Kannen  ollessa  kiinni  siihen  jää  vielä 
suurehko  oranssilla  pleksillä  peitetty  aukko, 
jonka  suojaavuudesta  ei  oltu  aivan  vakuut¬ 
tuneita.  Lisäksi  heijastavasta  materiaalista 
koostuvat  palaset  saattavat  peilata  sädettä 
rungon  ulkopuolelle,  kun  ne  tippuvat  irti  lei¬ 
kattavasta  kappaleesta.  Kaiken  lisäksi  val¬ 
mistaja  ei  ollut  nähnyt  tarpeelliseksi  lisätä 
interlock-kytkintä,  joka  estää  laserin  käyn¬ 
nistymisen  kannen  ollessa  auki. 

Pieksi  päätettiin  pinnoittaa  kultakaivol¬ 
la,  joka  suodattaa  infrapunaa  ja  ultraviolet- 
tia.  Laitteen  läheisyydessä  työskenteleviä 
ohjeistettiin  käyttämään  suojalaseja.  Myös 
laitteen  muita  rakoja  hieman  tilkittiin  ja 
mainittu  suojakytkin  lisättiin  laitteeseen. 
Suojakalvo  ei  tainnut  olla  täysin  turha  pa¬ 
nostus,  sillä  se  oli  jo  vähäisen  käytön  jälkeen 
hunnuttunut  siksakkikuviolla. 

Näiden  haasteiden  jälkeen  leikkuri  toimi 
jonkin  aikaa  ilmeisesti  kutakuinkin  moit¬ 
teetta,  kunnes  ohjelmisto  päätti  lopullisesti 
lakata  toimimasta.  Tämän  johdosta  hackla- 
bin  väki  totesi,  että  leikkurin  ohjaus  lienee 
parempi  korvata  jollain  järkevämmällä  rat¬ 
kaisulla. 


tottelee  3D-tulostimien  tapaan  g-koodia. 
Tulostusta  varten  on  kehitetty  avoin  Li- 
nuxCNC-jakelu,  jota  esimerkiksi  Tampe¬ 
reen  leikkuri  käyttää.  G -koodin  generoin¬ 
tiin  käytetään  Inkscapen  lisäosaa,  jolla 
luotu  tiedosto  avataan  LinuxCNC:ssä 
leikkausta  varten. 

Laserleikkuria  hankkiessa  kannattaa 
varmistaa  etukäteen,  että  sen  käyttämi¬ 
nen  on  ylipäätään  mahdollista  halutuilla 
ohjelmistoilla.  Leikkurin  on  tuettava  ha¬ 
luttuja  tiedostomuotoja  tai  ohjelmistoja, 
sillä  laitteiden  mukana  toimitettavat  kii¬ 
nalaiset  ohjelmat  ovat  yleensä  toimivuu¬ 
deltaan  ala-arvoisia. 

Valmiita  laserleikattavia  malleja  löy¬ 
tyy  esimerkiksi  Thingiversestä  (www. 
thingiverse.com).  Halutunkokoisten  sor- 
miliitoksin  kasattavien  laatikoiden  ge¬ 
nerointiin  löytyy  helppokäyttöisiä  www- 
pohjaisia  palveluja.  Kannattaa  kuitenkin 
muistaa,  että  materiaalin  paksuus  vaikut¬ 
taa  kolmiulotteisten  esineiden  muotoon, 
mikä  rajoittaa  jonkin  verran  valmiiden 
mallien  käytettävyyttä. 

Kenelle  laserleikkuri  sopii? 

Laserleikkuri  vaatii  vesijäähyineen  ja  il- 
manvaihtoineen  omistajaltaan  selvästi 
enemmän  vaivaa  kuin  3D-tulostin,  jota 
voi  käyttää  vaikka  työpöydällä.  Laserin 
ja  3D-tulostimen  käyttökohteet  ovat  osit¬ 
tain  samat,  mutta  laser  voittaa  selvästi 
materiaalivalikoimassa  ja  nopeudessa. 
Lisäksi  3D-tulostimella  ei  pysty  kaiverta¬ 
maan. 

Laserleikkuri  sopii  parhaimmin  hack- 
labeille  ja  tosiharrastajille,  joilla  on  lait¬ 


teelle  käyttöä  ja  jotka  voivat  sijoittaa  sen 
järkevästi.  Jos  omaa  laseria  ei  pysty  hank¬ 
kimaan,  kannattaa  kysellä  lähimmästä 


hacklabista  tai  turvautua  internetistä 
löytyvien  leikkauspalveluiden  apuun.  & 


Hyviä  käytännön  neuvoja  laserleikattavista  materiaaleista  ja  osista  löytää  Pololu-yhtiön 
ohjeesta  osoitteesta  http://www.pololu.com/docs/pdf/0J24/custom_laser_cutting.pdf. 


Kilpailu:  Laserleikkuri  vs.  3D-tulostin 


Teimme  vertailun  vuoksi  samanlaiset  esineet 
sekä  3D-tulostimella  että  laserleikkurilla.  Sa¬ 
malla  mittasimme  eri  työvaiheisiin  kuluvan 
ajan.  Tulostimena  käytimme  noin  tuhannen 
euron  hintaista,  yleisesti  käytettyä  Ultima- 
ker  Originalia  ja  leikkurina  Tampereen  isoa 
laseria. 

■  5tl-tiedoston  lataus  Cura-ohjelmaan,  asetusten  säätö, 
tulostimen  lämmittäminen  ja  tulostuksen  alun  tarkkailu 

|  Tulostus 

^  Kappaleen  irrotus  tulostusalustasta  ja  siistiminen 

■  Asetusten  säätöjä  SVG-mallin  muunto  g-koodiksi 
Inkscapella 

G-koodin  lataus  LinuxCNC:hen  ja  leikkauksen  valmistelu 

■  Leikkaus 

3D-tulostin 
Laserleikkuri 


Tehtävä  esine  on  noin  100x100x6  mil¬ 
limetrin  kokoinen  skrollitrolli,  jota  voi  käyt¬ 
tää  vaikkapa  joulukuusen  koristeena  tai 
avaimenperänä.  Vertailun  lähtökohtana  oli 
valmis  svg-  ja  stl-tiedosto.  Laitteet  olivat 
valmiiksi  päällä  ja  odottivat  vain  aloitusko- 
mentoa. 

i  • 


Skrollitrolli  3D-tulostettuna,  akryylisenä  ja 
vanerisena. 


Testiä  ei  voi  pitää  mitenkään  tieteellise¬ 
nä  tai  reiluna,  mutta  se  antaa  jonkinlaisen 
käsityksen  laitteiden  nopeuseroista  yhdessä 
esimerkkitapauksessa.  Laserleikattu  trolli 
tehtiin  akryylistä  ja  tulostettava  PLA-muo- 
vista.  Tulostuksessa  käytettiin  tavanomaista 
30  prosentin  täyttöastetta  ja  0,1  millimetrin 
kerrospaksuutta. 

Tulokset  eivät  yllättäneet.  Laserleikattu 
esine  oli  valmiina  kädessä  vain  vähän  myö¬ 
hemmin  kuin  3D-tulostin  oli  alkanut  teke¬ 
mään  ensimmäistä  kerrosta.  Kaksi  ja  puoli 
tuntia  kestäneen  tulostuksen  aikana  olisi 
ehtinyt  tekemään  laseroimalla  yli  30  trollia. 


ui  n  i  n  1 1 1 1 1 1 1 1  n  1 1 1 1 1 1 1 1 1 1 1 1 1 

Kolumni 


2010-luvun  Commodore 


Jyrki  J.  J.  Kasvi 

Tietoyhteiskunnan  kehittämiskeskus  TIEKEn  tutkimus-  ja  kehitysjohtaja 
Nokian  sakattua  moni  on  unohtanut ,  ettei  Nokia  ollut  koko  Suo¬ 
mi ,  ei  edes  Suomen  koko  it-sektori.  Nokian  varjossa  Suomeen 
syntyi  useita  menestyviä  it-alan  yrityksiä  etenkin  tietoturva-  ja 
pelialalle.  Niihin  ei  vain  kiinnitetty  huomiota  ennen  kuin  alettiin 
etsiä  "Uutta  Nokiaa 


Miten  näin  pieneen  maahan  on 
voinut  syntyä  niin  monta  it- 
yritystä  ja  Nokia  vielä  päälle? 
Kun  tutustuu  yritysten  avainhenkilöiden 
historiaan,  löytyy 
yksi  yhdistävä  teki¬ 
jä:  Commodore  64. 

Tasavallan  tieto¬ 
kone  tuli  markkinoil¬ 
le  vuonna  1982.  Sen  ääressä  lapsuutensa 
viettäneet  ovat  nyt  noin  40-vuotiaita,  ja 
monelle  heistä  Commodore  64  ja  muut 
kahdeksanbittiset  kotimikrot  antoivat 
suunnan  työuralle. 


Onneksi  kaikki  80-luvun  vanhemmat 
eivät  noudattaneet  ammattihuolestujien 
ohjeita  ja  repineet  lapsiaan  irti  tietoko¬ 
neesta  sorkkaraudalla.  Muuten  olisi  jää¬ 
nyt  moni  työpaikka 
syntymättä. 

Huolenlietsojien 
mielestä  tietokonei¬ 
den  kanssa  vehtaa¬ 
minen  teki  pojista  joko  epäsosiaalisia 
takahuoneen  nörttejä  tai  psykoottisia 
tappokoneita.  Tytöthän  eivät  moisiin  här- 
päkkeisiin  koskeneet.  Moni  tietokonetta 
vanhemmiltaan  kärttänyt  tyttö  sai  pika- 


C64:llä  pystyi  tekemään  oikeasti 
mielenkiintoisia  asioita. 


passituksen  ratsastusleirille,  tytölle  pa¬ 
remmin  sopivan  harrastuksen  pariin. 

Mikä  Commodore  64:ssä  sitten  oli 
niin  erityistä?  Se  oli  juuri  sopivan  teho¬ 
kas  ja  yksinkertainen.  Sillä  pystyi  teke¬ 
mään  oikeasti  mielenkiintoisia  asioita,  ja 
kuka  tahansa  pystyi  ohjelmoimaan  sitä, 
kunhan  oli  riittävän  motivoitunut  opette¬ 
lemaan.  Ja  oltiinhan  sitä. 

Kynnys  Basic-ohjelmointiin  oli  hyvin 
matala,  ja  kun  sen  oli  oppinut,  651 0:n  ko¬ 
nekielikään  ei  ollut  ylivoimaisen  vaikeaa. 

Commodore  64:n  sielunelämän  tutki¬ 
mista  helpotti  myös  koneen  suuri  suosio 
Suomessa.  Kaveripiiristä  löytyi  aina  mui¬ 
takin  Kuusnepan  omistajia,  joiden  kanssa 
saattoi  vaihtaa  kokemuksia,  Mikrobitti- 
lehtiä  ja  opaskirjoja. 

Yksi  1980-luvun  suurimmista  väärin¬ 
käsityksistä  oli  se,  että  kotitietokoneet 
tekisivät  lapsista  yksinäisiä  ja  epäsosiaa¬ 
lisia.  Todellisuudessa  kävi  nimenomaan 
päinvastoin.  Koneiden  ääressä  puuhattiin 
yhdessä. 

Seuraukset  näkyivät  jo  1980- ja  90-lu- 
kujen  demoskenessä.  Demotiimit  repivät 
tietokoneistaan  kaikki  tehot  irti  ja  tekivät 
visuaalisesti  vaikuttavia  demoja,  joiden 
ei  olisi  pitänyt  olla  teknisesti  edes  mah¬ 
dollisia.  Monet  suomalaiset  pelifirmat 
ovat  saaneet  alkunsa  demoskenestä. 

Mistä  saisimme  2010-luvun  lapsil¬ 
le  oman  Commodore  64:n?  Mikä  saisi 
tämän  sukupolven  samalla  tavalla  in¬ 
nostumaan  tulevaisuuden  tekniikasta  ja 
ottamaan  sen  haltuunsa  jo  lapsena?  Pe¬ 
rustamaan  yrityksiä  ja  luomaan  työpaik¬ 
koja  2030-luvulla? 

Jätämmekö  vastuun  taas  kerran  lap¬ 
sille  itselleen  ja  luotammeko,  että  he  itse 
löytävät  robotit  ja  3d-tulostimet  ja  leik¬ 
kivät  niillä  vanhempiensa  vastustelusta 
huolimatta?  Vai  yritämmekö  tällä  kertaa 
aktiivisesti  tuuppia  lapsia  ja  nuoria,  myös 
tyttöjä,  tulevaisuuden  suuntaan? 

Kaikkia  lapsia  eivät  tekniikka  ja  oh¬ 
jelmointi  kiinnosta.  Heille  on  tarjolla 
musiikkiopistoja  ja  urheiluseuroja.  Mutta 
miksi  meillä  ei  ole  samanlaisia  koodikou- 
luja  niille  lapsille  ja  nuorille,  jotka  eivät 
innostu  ringetestä  tai  vetopasuunasta? 

m 


Lue  lisää  itse  tekemisen  riemusta  ja  80-luvun 
kotitietokoneista  tämän  lehden  artikkelista 
Tasavallan  tietokoneen  haastajat! 

Alykkaa  paa  virheiden  etsintää 
Voiki  " 

Tietokonepohjainen  oikoluku  on  virtuaalinen  punakynä,  joka  auttaa  löytämään 
kirjoitusvirheitä.  Perinteisesti  ne  tutkivat  vain  yksittäisiä  sanoja ,  mutta  tässä 
artikkelissa  otamme  askeleen  eteenpäin. 

Teksti:  Harri  Pitkänen  Kuva:  Mikko  Rasa 


Mikä  on  Voikko? 

Voikko  on  vapaa  oikolukuohjelma  suomen  kie¬ 
lelle.  Se  on  käytännössä  ohjelmakirjasto,  joka 
tarjoaa  oikoluvun,  tavutuksen,  morfologisen 
analyysin  ja  lauserakenteen  tarkistustoimin¬ 
toja.  Muut  ohjelmat  voivat  hyödyntää  Voikko- 
kirjaston  ominaisuuksia.  Voikolle  on  olemassa 
ohjelmointirajapinta  C-,  C++-,  Python-,  Java-, 
C#-  ja  Common  Lisp  -kielille. 

Kehittäjä:  Harri  Pitkänen 
Lisenssi:  GNU  General  Public  License 

Kotisivu:  http://voikko.puimula.org/ 


Automaattinen  oikoluku  on  jo  pit¬ 
kään  kuulunut  tekstinkäsittely¬ 
ohjelmien  perustoimintoihin.  Sit¬ 
temmin  ominaisuus  on  yleistynyt  myös 
muihin  kirjoittamiseen  käytettäviin  ohjel¬ 
mistoihin  kuten  nettiselaimiin  ja  sähkö¬ 
postiohjelmiin.  Hyvin  toteutettu  oikoluku 
onkin  mainio  apu  tekstintarkistuksessa, 
ja  siitä  hyötyvät  lähes  kaikki  kirjoittajat 
alakoululaisista  ammattilaisiin. 

Perinteisen  oikoluvun  toiminta-ajatus 
on  yksinkertainen:  Tekstissä  olevat  yk¬ 
sittäiset  sanat  analysoidaan  sanaston  ja 
muun  logiikan  avulla.  Mikäli  sananmuoto 
on  oikolukujärjestelmälle  tuttu,  se  katso¬ 
taan  oikein  kirjoitetuksi.  Tuntemattomat 
sanat  luokitellaan  väärin  kirjoitetuiksi  ja 
merkitään  tekstiin  esimerkiksi  punaisella 
alleviivauksella.  Vuosien  saatossa  tämä 
perusidea  ei  ole  juuri  muuttunut. 

Oikoluvun  haasteita 

Tekstin  mekaaniseen  tarkistukseen  ja  sa¬ 
nojen  luokitteluun  liittyy  monia  haastei¬ 
ta  ja  perustavanlaatuisiakin  rajoituksia. 
Osa  niistä  on  ratkaistu  kauan  sitten,  mut¬ 
ta  kaikkia  ongelmia  ei  voi  kiertää  ohjel¬ 
mallisesti. 

Yksi  vaikeus  liittyy  oikean  ja  väärän 
määritelmään,  sillä  ihmiselle  ja  koneelle 
ne  ovat  vähän  eri  asioita.  Kone  ei  ymmär¬ 
rä  kirjoittajan  ajatuksia,  eikä  tyypillinen 
oikoluku  tutki  tarkistettavan  sanan  asia¬ 
yhteyttä.  Sana  vain  hyväksytään,  jos  se 
löytyy  ohjelman  sanastosta.  Käytännössä 
on  kuitenkin  mahdollista,  että  sana  on 
muodollisesti  oikein  mutta  asiayhteyden 
kannalta  väärin.  Tällaisen  virheen  voi 


yleensä  huomata  vain  tekstin  kokonai¬ 
suuden  ymmärtävä  ihminen. 

Toisaalta  oikolukuohjelmat  tuomit¬ 
sevat  virheiksi  myös  oikein  kirjoitettuja 
sanoja,  koska  ohjelma  ei  tunne  kaikkia 
mahdollisia  sanoja.  Olisi  kyllä  mahdol¬ 
lista  kartuttaa  laaja  sanavarasto,  jonka 
avulla  tekstin  punaiset  alleviivaukset 
katoavat.  Niin  ei  kuitenkaan  kannata 
tehdä,  koska  hyvin  suuresta  sanastosta 
on  enemmän  haittaa  kuin  hyötyä.  Mitä 
enemmän  sanoja  ohjelma  tunnistaa,  sitä 
todennäköisemmin  joidenkin  sanojen 
taivutusmuodot  tai  yhdyssanatilanteet 
muistuttavat  joitakin  toisia  sanoja.  Täs¬ 
tä  seuraa  tilanteita,  joissa  lyöntivirheen 
seurauksena  sanasta  tulee  jokin  toinen 
sana,  eli  oikoluku  ei  havaitse  kirjoittajan 
virhettä. 

Oikolukuohjelman  tekijälle  erityisen 
haastavia  ovat  suomen  kaltaiset  kielet, 
joissa  sanojen  johtaminen  ja  taivutus 
on  monipuolista  ja  joissa  muodostetaan 
yhdyssanoja  monin  eri  tavoin.  Pelkäs¬ 
tään  näitä  kieliopillisia  ilmiöitä  koskevan 
säännöstön  kuvaaminen  tietokoneohjel¬ 
malla  voi  olla  erittäin  työlästä. 

Eikä  se  vielä  riitä,  että  kerätään  sa¬ 
nastoja  ohjelmoidaan  sananmuodostusta 
säätelevä  kielioppi.  Oikolukuohjelman  te¬ 
kijä  joutuu  myös  tutkimaan  tekstejä,  sa¬ 
nojen  yleisyyttä  ja  tekemään  monenlaisia 
valintoja.  Välillä  joudutaan  punnitsemaan 
sanan  tunnistamisen  hyötyjä  ja  haittoja. 

Esimerkiksi  suomen  kielessä  sana 
mangorove  on  kieliopillisesti  täysin  oi¬ 
kein  ja  voisi  tarkoittaa  tuohesta  valmis¬ 
tettua,  mangohedelmien  säilyttämiseen 


tarkoitettua  rasiaa.  Kuitenkin  lähes 
varmasti  sen  kirjoittaja  on  tarkoittanut 
tropiikin  rannikoilla  esiintyvää  mangro- 
ve kasvustoa  mutta  on  kirjoittanut  yhden 
o-kirjaimen  liikaa.  Koska  jälkimmäinen 
vaihtoehto  on  todennäköisempi,  oikolu¬ 
kuun  ehkä  kannattaa  ohjelmoida  poikke¬ 
us,  jossa  harvinaisen  rove- sanan  yhdys- 
sanakäyttöä  rajoitetaan.  Samalla  ehkä 
jotkin  hyödylliset  oikein  kirjoitetut  sanat 
tulevat  hylätyksi.  Kyse  on  kompromissien 
tekemisestä. 

Tietokonepohjaiset  oikoluvut  eivät 
siis  ole  täysin  luotettavia,  ja  laadukkaissa 
painojulkaisuissa  tarvitaan  edelleenkin 
huolellista  ihmisen  tekemää  oikolukua  ja 
kielenhuoltoa.  Haasteet  eivät  tietenkään 
estä  kehittämästä  tekniikkaa  parem¬ 
maksi. 

Voikko 

Avoimen  lähdekoodin  Voikko-oikolu- 
kuohjelmistoa  on  kehitetty  aktiivisesti  jo 

kahdeksan  vuotta,  ja  sitä  voidaan  pitää 
yhtenä  laadukkaimmista  suomen  kielel¬ 
le  laadituista  oikolukuohjelmista.  Sitä 
levitetään  muun  muassa  tunnetuimpien 
Linux-jakeluiden  mukana,  ja  se  on  kytket¬ 
tävissä  moniin  eri  ohjelmiin. 

Voikko  ei  kuitenkaan  ole  pelkkä  oi¬ 
kolukuohjelma.  Jos  ohjelma  tunnistaa 
tekstissä  olevan  sananmuodon,  se  pystyy 
myös  kertomaan,  mistä  kantasanoista, 
johtimista,  taivutuspäätteistä  ja  liitteistä 
sana  muodostuu.  Tätä  kutsutaan  morfo¬ 
logiseksi  analyysiksi. 

Tavanomaisissa  tekstinkäsittelyohj el- 
missa  käyttöliittymä  ei  mahdollista  mor¬ 
fologisen  lisätiedon  hyödyntämistä  mie¬ 
lekkäällä  tavalla.  Vöikon  perusversiosta 
onkin  jätetty  pois  tavallisen  oikoluvun 
kannalta  merkityksetöntä  lisätietoa,  jotta 
ohjelmiston  vaatima  levytila  ja  muistin 
määrä  pysyvät  kohtuullisena.  Ohjelmoi¬ 
jat  voivat  kuitenkin  hyödyntää  Vöikon 
morfologista  analyysiä  ja  kehittää  sen 
avulla  esimerkiksi  vaihtoehtoisia  oikolu- 
kumenetelmiä,  jotka  eivät  rajoitu  pelkäs¬ 
tään  sanan  tulkitsemiseen  kelvolliseksi 
tai  virheelliseksi. 

Älykkäämpi  oikoluku 

Tässä  artikkelissa  kehitämme  esimerk¬ 
kiohjelman,  joka  luokittelee  sanat  tavan¬ 
omaista  älykkäämmin.  Sanat  luokitellaan 
kahden  sijasta  kolmeen  ryhmään:  kel¬ 
volliset,  epäilyttävät  ja  virheelliset.  Esi¬ 
merkkiohjelmassa  hyödynnetään  Voikon 
Python-ohj  elmointiraj  apintaa . 

Esimerkkiohjelman  ajaminen  on¬ 
nistuu  helpoimmin  uusimmissa  Linux- 


jakeluissa.  Ensin  on  asennettava  Voikon 
Python-tuki,  joka  esimerkiksi  Debianissa 
ja  Ubuntussa  on  paketissa  python-lib- 
voikko.  Lisäksi  tarvitaan  morfologiseen 
analyysiin  soveltuva  morphoid-erityissa- 
nasto.  Sen  voi  ladata  sivulta  http://www. 
puimula.org/htp/testing/voikko-snapshot/ 
ja  asentaa  purkamalla  zip-paketti  hake¬ 
mistoon  -/.voikko.  Ohjeita  saa  näkyviin 
Python-tulkissa  komennolla  import  lib- 
voikko;  help(libvoikko). 

Listauksessa  1  on  esimerkki,  kuinka 
Voikon  oikoluvun  perustoiminto  eli  sanan 
tarkistaminen  toteutetaan  Python-kielel¬ 
lä.  Esimerkissä  käytetään  edellä  mainit¬ 
tua  morphoid-sanastoa.  Listauksessa  2 
esitellään  Voikon  analyze-metodia,  jolla 
suoritetaan  morfologinen  analyysi.  Ensin 
testataan  sanaa  katuvalon,  josta  saadaan 
yksikäsitteinen  tulkinta:  katu  +  valo  + 
yksikön  genetiivi  eli  omanto.  Toisena 
analysoitavana  on  sana  valojen,  joka  on 
monitulkintainen.  Se  voi  olla  taivutettu 
muoto  sanoista  valo  tai  vala. 

Epäilyttävät  sanat 

Nyt  kun  perustoimintoja  on  kokeiltu,  ale¬ 
taan  rakentaa  tavallista  älykkäämpää  oi¬ 
kolukua.  Ensin  määritellään,  mitkä  sanat 
ovat  epäilyttäviä.  Olkoon  niillä  seuraavat 
ominaisuudet: 

1 .  Perinteisen  oikoluvun  näkökulmasta 
sana  on  oikein. 

2.  Sana  ei  esiinny  muualla  tekstissä, 
ei  edes  muissa  taivutusmuodoissa. 
(Mikäli  sana  esiintyy  useasti,  se  ei 
todennäköisesti  ole  lyöntivirhe.) 

3.  Sanalle  laskettu  kompleksisuusarvo 


ylittää  tietyn  kynnysarvon.  Mikäli 
sana  on  monitulkintainen,  lasketaan 
kompleksisuusarvot  kaikille  tulkin¬ 
noille  erikseen  ja  valitaan  niistä 
pienin. 

Ensimmäinen  ehto  on  helppoa  tarkis¬ 
taa  Voikon  spell-metodilla.  Toista  ehtoa 
varten  olisi  mahdollista  tarkistaa,  ettei 
sanalla  ole  samaa  perusmuotoa  (eli  BA- 
SEFORM-attribuutin  arvoa,  ks.  listaus  2) 
kuin  jollain  toisella  tekstissä  esiintyvällä 
sanalla.  Tällöin  kuitenkin  samaan  kanta¬ 
sanaan  perustuvat  muodot  (esimerkiksi 
valo  ja  valoton )  tulkittaisiin  kokonaan  eri 
sanoiksi,  mikä  ei  ole  tämän  tarkistuksen 
kannalta  järkevää. 

Lyöntivirheiden  metsästyksessä  eri¬ 
tyisen  kiinnostavia  tapauksia  ovat  sanat, 
joissa  kantasanakaan  ei  esiinny  tekstissä 
muualla.  Tämän  selvittämiseksi  voidaan 
hyödyntää  analyysistä  saatavaa  WORD- 
ID S -attribuuttia,  joka  sisältää  viittaukset 
Voikon  sanastotietokannassa  oleviin  tie- 
tuetunnisteisiin.  Muodostetaan  sanalle 
avainarvo  näistä  tunnisteista  kirjoitta¬ 
malla  ne  peräkkäin  yhdeksi  merkkijo¬ 
noksi.  Esimerkin  sanalle  katuvalon  tämä 
avain  olisi  "w504875w5 16884".  Sanalle 
valojen  on  kaksi  mahdollista  avainarvoa: 
"w516832"  ja  "w516884". 

Kolmatta  ehtoa  varten  tarvitaan  al¬ 
goritmi  kompleksisuuden  laskemiseksi. 
Tämän  voi  tehdä  monin  eri  tavoin.  Käy¬ 
tetään  nyt  algoritmia,  jossa  kompleksi¬ 
suus  on  verrannollinen  sanan  yhdysosi¬ 
en  määrään  ja  kääntäen  verrannollinen 
yhdysosien  pituuteen.  Tämä  perustuu 
havaintoon  siitä,  että  lyhyet  sanat  yhdys- 


Python  2.7.6  (default,  Feb  26  2014,  00:34:35) 
[GCC  4.8.2]  on  linux2 
Type  "help”,  "copyright",  "credits”  or 
"license"  for  more  information. 

>»  from  libvoikko  import  Voikko,  Token 
>»  v  =  Voikko(u"fi-x-morphoid") 

»>  v.spell(u"kissa") 

True 

»>  v.spell(u"kisssa") 

False 

Listaus  1.  Oikolukua  Python-kielen  ja  Voikon 
spell-metodin  avulla. 

>»  v. analyze(u"katuvalon") 

[{u'BASEFORM' :  u'katuvalo',  u'WORDIDS':  u'+ 
katu(w504875)+valo(w51 6884) ' ,  u' SIJAMUOTO' : 
u'omanto',  u'NUMBER':  u'singular',  u'CLASS': 
u' nimisana',  u 'STRUCTURE ' :  u '=pppp=ppppp ' , 
u'WORDBASES' :  u '+katu(katu)+valo(valo) '}] 

>»  v. analyze(u"valojen") 

[{u'BASEFORM' :  u'vala',  u'WORDIDS': 
u '+vala(w51 6832) ' ,  u 'SIJAMUOTO' :  u'omanto', 
iTNUMBER':  u'plural',  u'CLASS':  u'nimisana', 
u  '  STRUCTURE ' :  u'=ppppppp',  u  'VVORDBASES ' : 
u ’+vala(vala) ' },  {u 'BASEFORM' :  u'valo', 
u 'WORDIDS ' :  u '+valo(w51 6884) ' ,  u 'SIJAMUOTO' : 
u' omanto',  u ' NUMBER ' :  u'plural',  u'CLASS': 
u' nimisana',  u 'STRUCTURE ' :  u'=ppppppp', 
u  'VVORDBASES ' :  u ’+valo(valo)  ' }] 

Listaus  2.  Morfologinen  analyysi  sanoille  katu¬ 
valon  ja  valojen. 


def  keyAndScoreForSingleAnalysis(analysis) : 
if  u''WORDIDS"  in  analysis: 

idParts  =  analysis[u"WORDIDS'']  .  split(u''+") 
key  =  u'"' 
score  -  1.0 

pattern  =  re.compile(u''A(.+)\((w[0-9]+)\)$") 
for  idPart  in  idParts: 

match  =  pattern. match(idPart) 
if  match: 

word  =  match. group(l) 
idString  =  match. group(2) 
key  =  key  +  idString 
score  =  score  *  (6.5  /  len(word)) 
elif  idPart  ==  u"-": 
score  =  score  /  2.0 
return  (key,  score) 
return  (u'"',  0) 

Listaus  3.  Avainarvon  ja  kompleksisuuden  laskeminen  yhdelle  analyysille. 

def  keyAndScore(analysisList) : 
if  len(analysisList)  ==  0: 
return  (u'"',  0) 

(key,  score)  =  keyAndScoreForSingleAnalysis(analysisList[0]) 
for  analysis  in  analysisList[1 : ] : 

(newKey,  newScore)  =  keyAndScoreForSingleAnalysis(analysis) 
if  newKey  ==  key: 

score  =  min(score,  newScore) 
else: 

return  (u'"',  0) 
return  (key,  score) 


Listaus  4.  Avainarvon  ja  kompleksisuuden  laskeminen  useille  analyyseille. 

sanan  osana  muodostavat  kummallisia 
kokonaisuuksia,  jotka  voivat  olla  merkki 
kirjoitusvirheestä.  Lisäksi  algoritmissa 
määritellään,  että  yhdysmerkki  osien  vä¬ 
lissä  pienentää  kompleksisuuspistemää- 
rää,  koska  yhdysmerkki  on  lyöntivirhee¬ 
nä  harvinainen. 

Koska  sekä  avainarvon  että  komp¬ 
leksisuuden  laskeminen  perustuu  sanan 
yhdysosien  tutkimiseen,  on  ne  käytännöl¬ 
listä  toteuttaa  yhdessä  funktiossa  (listaus 
3).  Kaikkiin  Vöikon  tunnistamiin  sanoihin 
ei  liity  yhtään  sanastotietokantaan  tallen¬ 
nettua  tietuetta  (mm.  pronominit),  joten 
algoritmissa  on  varauduttu  palauttamaan 
oletusarvona  avaimeksi  tyhjä  merkkijono 
ja  kompleksisuudeksi  nolla. 

Listauksen  3  funktio  on  sellaisenaan 
riittävä  vain  sanoille,  joille  Vöikko  tuot¬ 
taa  täsmälleen  yhden  morfologisen  ana¬ 
lyysin.  Aiemmin  kuitenkin  nähtiin,  että 
sanoilla  voi  olla  useita  analyysituloksia. 
Toisaalta  kaikille  sanoille  (mm.  väärin 
kirjoitetut  sanat)  ei  analyysejä  synny  lain¬ 
kaan.  Listauksessa  4  esitellään  funktio, 
jonka  avulla  nämäkin  tapaukset  saadaan 
käsiteltyä. 

Näiden  apufunktioiden  varaan  voi¬ 
daan  laatia  aliohjelma,  joka  tulostaa  an¬ 
netusta  tekstikappaleesta  epäilyttävät 
sanat.  Esimerkkikoodi  on  nähtävissä  lis¬ 
tauksessa  5.  Sanat  erotetaan  juoksevasta 
tekstistä  Voikon  tokens-metodilla.  Säätä¬ 


mällä  kompleksisuuden  enimmäisarvoa 
(tässä  2,7)  tai  muokkaamalla  itse  komp- 
leksisuusfunktiota  (listaus  3)  voidaan 
vaikuttaa  siihen,  mitkä  sanat  tulkitaan 
epäilyttäviksi. 

Jotta  koodi  olisi  helpommin  käytettä¬ 
vissä,  kootaan  funktiot  samaan  Python- 
tiedostoon,  joka  voidaan  suorittaa  käyttö¬ 
järjestelmän  komentotulkista.  Ohjelman 
runko  on  listauksessa  6.  Kopioi  sen  si¬ 
sään  funktiot,  jotka  määriteltiin  listauk¬ 
sissa  3-5. 

Valmis  esimerkki 

Nyt  on  kasassa  esimerkkiohjelma,  jolla 
saa  tulostettua  tekstissä  olevat  epäilyt¬ 
tävät  sanat.  Esimerkkiohjelman  voi  lada¬ 
ta  myös  Skrollin  nettisivulta  osoitteesta 
http://skrolli.fi/201 4.2/.  Ohjelma  poimii 
tekstistä  sellaiset  sanat,  jotka  ovat  kie¬ 
liopillisesti  oikein  mutta  sen  verran  eri¬ 
koisia,  että  kyseessä  saattaa  olla  kirjoi¬ 
tusvirhe.  Tekstistä  löytyvät  esimerkiksi 
kirjoitusvirheet  maksuase  (kun  tarkoitet¬ 
tiin  maksutase )  ja  lumiura  (kun  tarkoi¬ 
tettiin  lumiaura).  Ohjelma  on  kuitenkin 
vain  yksinkertainen  esimerkki.  Sitä  ko¬ 
keilemalla  huomaa,  että  monet  sen  mer¬ 
kitsemistä  sanoista  ovat  aivan  tavallisia 
suomen  kielen  sanoja. 

Algoritmia  voisi  melko  helposti  paran¬ 
taa  ottamalla  huomioon  myös  sanan  osien 
tarkemman  luokittelun.  Esimerkiksi  ly- 


def  printSuspiciousWords(voikko,  textParagraph) : 
minScoreForSuspiciousVVord  =  2.7 
wordToKey  =  {} 
keyToScore  =  {} 

allTokens  =  voikko. tokens(textParagraph) 

words  =  [t.tokenText  for  t  in  allTokens  if  t.tokenType  ==  Token.W0RD] 
correctWords  =  [w  for  w  in  words  if  voikko. spell(w) ] 
for  word  in  correctWords: 

if  word  not  in  wordToKey: 

analysis  =  voikko. analyze(word) 

(key,  score)  =  keyAndScore(analysis) 
wordToKey[word]  =  key 
if  key  in  keyToScore: 

keyToScore[key]  =  0 
else: 

keyToScore[key]  =  score 
for  word  in  correctWords: 

if  keyToScore[wordToKey[word]]  >=  minScoreForSuspiciousWord : 
print  word.  encode(''UTF-8'') 

Listaus  5.  Funktio,  joka  tulostaa  epäilyttävät  eli  mahdollisesti  väärin  kirjoitetut  sanat. 

#! /usr/bin/env  python 

#  coding:  utf-8  -*- 

import  fileinput,  re 

from  libvoikko  import  Voikko,  Token 

#  Kopioi  tähän  kohtaan  listauksissa  3,  4  ja  5 

#  määritellyt  funktiot. 

voikko  =  Voikko(u''f i-x-morphoid") 

for  line  in  fileinput . input() : 

printSuspiciousWords(voikko,  unicode(line,  ''UTF-8'')) 

voikko. terminate() 

Listaus  6.  Pääohjelman  runko,  josta  puuttuu  listausten  3-5  koodi. 


henteet  esiintyvät  yhdyssanoissa  yhdys¬ 
merkillä  erotettuna,  joten  ne  eivät  käy¬ 
tännössä  aiheuta  hankalasti  havaittavia 
kirjoitusvirheitä.  Esimerkkialgoritmi  ei 
huomioi  sanojen  luokittelua  mitenkään, 
vaan  kompleksisuuspisteytys  kasvaa  hel¬ 
posti  suureksi,  jos  sanassa  on  mukana 
yhden  tai  kahden  kirjaimen  lyhenteitä. 
Jätämme  tämänkaltaisen  jatkokehittelyn 
haasteeksi  lehden  lukijoille.  Vaihtoehtoi¬ 
sia  algoritmeja  voi  lähettää  Voikon  kehit¬ 
täjille,  jos  ne  osoittautuvat  toimiviksi.  & 


Voikko  -  suomalaisten 
NIH? 

Teksti:  Teemu  Likonen 

Avoimen  lähdekoodin  yhteisöissä  on  useam¬ 
man  kerran  jouduttu  selittämään  ulkomaa¬ 
laisille,  miksi  suomen  kieli  tarvitsee  oman 
oikolukujärjestelmänsä.  Miksi  ette  käytä 
Ispelliä?  Onko  teillä  suomalaisilla  NIH  eli  "not 
invented  here"  -oireyhtymä,  jonka  vuoksi  mui¬ 
den  tekemä  valmis  koodi  kelpaa?  Ei.  Meillä  on 
vain  tällainen  vähän  erilainen  kieli... 

Perinteisesti  Unix-tyyppisissä  käyttöjär¬ 
jestelmissä  oikoluku  perustuu  Ispell-järjestel- 
mään,  jonka  juuret  yltävät  1970-luvun  alkuun. 
Ispelliin  kuuluu  kielioppi,  jonka  avulla  sanasto 
ja  sananmuodostus  kuvataan.  Unixin  periaat¬ 
teen  mukaisesti  siihen  kuuluu  myös  komen- 
totyökalu,  joka  toimii  oikoluvun  rajapintana 
muille  ohjelmille. 

Ja  Ispellille  todellakin  on  tehty  suomen 
kielen  sanasto.  Samoin  on  tehty  Aspellille  ja 
Myspellille,  jotka  ovat  eräällä  tavalla  Ispellin 
seuraajia.  Miksi  emme  käytä  niitä? 

Laadun  vuoksi.  Käyttökelpoinen  suomen 
kielen  oikoluku  vaatii  hyvin  taipuisan  mor¬ 
fologisen  järjestelmän,  jotta  suomen  rikas 
taivutus  ja  sananmuodostus  voidaan  riittävän 
tarkasti  määritellä.  Ispell  ja  muut  vastaavat 
ovat  liian  rajoittuneita.  Tavallaan  Voikko  oli 
pakko  tehdä,  koska  missään  muualla  ei  kieles¬ 
tämme  olla  kiinnostuneita.  Suurin  kunnia 
ohjelmoinnista  ja  sanastotyöstä  kuuluu  Harri 
Pitkäselle  ja  Hannu  Väisäselle. 

Suomen  kielen  oikoluvun  kannalta  Voikko 
on  ollut  valmis  jo  pitkään,  mutta  sen  teknii¬ 
kalle  on  löytynyt  muutakin  käyttöä.  Esimer¬ 
kiksi  pohjoissaamen  kielelle  on  kehitteillä 
Voikko-sanasto.  Kansalliskirjasto  käyttää 
Voikkoa  hakujärjestelmissään.  Sen  ansiosta 
palvelun  käyttäjä  voi  kirjoittaa  hakusanat 
perusmuodossa  ja  hakujärjestelmä  löytää  silti 
taivutettuja  muotoja. 

Avoimessa  lähdekoodissa  on  etunsa, 
kun  suomen  kieliteknologian  pyörää  ei  enää 
tarvitse  jokaisen  keksiä  uudelleen. 

fyxr  I 


Kirjaesittely 


Pelialan  historiaa  tutkitaan  joukkorahoituksella 

Kolme  kirjaa  avaa  pelintekemisen  todellisuutta. 


Teksti:  Jukka  0.  Kauppinen 

Pelien  tekeminenhän  on  helppoa. 
Naputtelee  vain.  Kohta  on  hitti 
käsissä  ja  eläkerahat  pankkitilillä. 
Todellisuus  on  kuitenkin  karumpaa,  eikä 
kirjallisuudessa  ole  juuri  avattu  pelialan 
todellista  historiaa,  joka  on  värikästä, 
hauskaa  ja  joskus  raadollistakin. 

Joukkorahoituskampanjat  ovat  kui¬ 
tenkin  avanneet  oven  pelihistorioitsijoille 
aiheen  syvällisempää  tutkimusta  varten. 
Sinivalkoinen  pelikirja.  Matkailua  pe- 
lialalla  ja  Ocean  The  History  ansaitsevat 
paikkansa  pelihistoriasta  kiinnostuneen 
kirjahyllyssä. 


Sinivalkoinen  pelikirja 

Suomen  pelialahistorian  a-ö 

Juho  Kuorikoski  on  tehnyt  vuosien  var¬ 
rella  hienoa  pohjatyötä  Sinivalkoisen 
pelikirjan  runkoa  varten.  Kirjan  julkaise¬ 
miseksi  järjestettiin  joukkorahoituskerä- 
ys,  jonka  vähimmäissummaksi  asetettiin 
2  500  euroa.  Aihe  selvästi  kiinnostaa,  sil¬ 
lä  minimi  ylittyi  komeasti:  kassaan  kertyi 
yli  15  000  euroa. 

Suomalaisen  pelialan  yli  30  vuotta 
kestänyt  taival  onkin  nyt  viimein  käsitel¬ 
ty  tavalla,  joka  kertoo,  kuinka  nykytilan¬ 
teeseen  on  päästy.  Arvostan  Kuorikosken 
työssä  erityisesti  sitä,  että  heti  alkuunsa 
kirja  avaa  kaupallisten  suomalaispelien 
varhaisinta  kirjoa  ja  muistuttaa,  miten 
pienillä  panoksilla  ja  pienille  markki¬ 
noille  ensimmäiset  pelit  tehtiin.  Unohta¬ 
matta  sitä,  miten  laajalti  suomenkielisiä 
pelejä  väsättiin  -  alustoja  kun  olivat  sen 
tavanomaisen  lisäksi  myös  VIC-20,  MSX, 
Spectravideo  ja  ZX  Spectum. 

Digitaalisen  esihistorian  avaaminen 


on  tehty  taidolla  ja  kunnioittaen,  eikä 
alan  pimeämpääkään  puolta  ole  pehmen- 
nelty.  Unelma  pelistä  eli  työttömyyskor¬ 
vauksilla  ja  joskus  koko  tiimi  eli  toimis¬ 
tolla.  Tai  kellarissa.  Unelma  vei  kuitenkin 
eteenpäin. 

Lopulta  unelma  kasvoi  aikuiseksi.  Si¬ 
nivalkoinen  pelikirja  kertoo  tämän  tari¬ 
nan  niin  pelien  kuin  niiden  tekijöidenkin 
kautta.  Peliartikkelit,  haastattelut  ja  eri 
aikakausien  teemoja  purkavat  artikkelit 
rakentavat  unelman  tavoittelusta  kasvu- 
kertomuksen,  johon  perehtymistä  voin 
hartaasti  suositella.  Jotain  tällaista  olen 
itsekin  miettinyt  vuosia.  Nyt  minun  ei 
enää  tarvitse.  Se  on  tehty. 

Kirjailija:  Juho  Kuorikoski 
Kustantaja:  Fobos 
Hinta:  43  euroa 

Lisätietoja:  http://www.fobos.fi 

Miha  Rinne 

MATKA  I  LII  A 
PELIALALLA 


Matkailua  pelialalla 

Pelialan  pimeä  sarkastiikka 

Miha  Rinne  on  nähnyt  suomalaisen 
pelialan  synnyn  -  mutta  onnekseen 
vai  epäonnekseen,  siinä  kysymys.  Rin¬ 
teen  viime  vuonna  joukkorahoitettu  sar¬ 
jakuva-albumi  on  näet  mustaa  huumoria 
pulppuava  ja  väkevän  satiirinen  näkemys 
pelialalla  työskentelystä. 

Satiiri  kumpuaa  Rinteen  omista  koke¬ 
muksista,  jotka  eivät  ole  olleet  aina  niitä 
kauneimpia.  Unelma  pelistä  oli  kaunis, 
mutta  julkisivun  takana  oli  ihmisiä,  yhti¬ 
öitä  ja  kokemuksia,  joista  on  pelottavaa 
miettiä,  mikä  pohjautuu  toteen,  mikä 
mielikuvitukseen. 


"Jeff  Minter  taitaa  olla  ainoa  oikeas¬ 
ti  mukava  ihminen  koko  kirjassa",  totesi 
puolisoni. 

Pelialasarjakuva  on  ehdoton  pari 
Sinivalkoiselle.  Ne  kertovat  saman  ta¬ 
rinan  kaksi  eri  puolta,  toinen  dokumen- 
taarisemmin,  toinen  sarjakuvadraaman 
kautta. 

Kirjailija:  Miha  Rinne 
Kustantaja:  Lehmäoja 
Hinta:  35  euroa 

Lisätietoja:  http://peliala.wordpress.com 


Ocean  The  History 

Ocean  oli  kuin  eurooppalainen  kellari-EA 

Brittiläinen  Ocean  Software  oli  aikoi¬ 
naan  Euroopan  suurin  ohjelmistota¬ 
lo.  Keskellä  kotimikrobuumia  perustettu 
pelitalo  oli  aikansa  kapinallinen,  josta 
kasvoi  legenda.  Ocean  operoi  Britanni¬ 
an  pelialan  reunamilla  Manchesterissa 
ja  tunki  pelintekijänsä  tupakansavuiseen 
kellariin.  The  Dungeoniin,  jossa  syntyivät 
niin  Euroopan  parhaat  kuin  kamalimmat- 
kin  videopelit. 

Moni  muistaa  Oceanin  ääripäistään: 
Robocop,  The  Great  Escape,  Head  Over 
Heels  ja  Rambo  First  Blood  Part  II  olivat 
supermenestyksiä.  Knight  Rider  ja  Street 
Hawk  hirveyksiä.  Kaikkeen  on  kuitenkin 
selityksensä,  ja  kahden  brittiläisen  pit¬ 
kän  linjan  pelitoimittajan  Kickstarterissa 
rahoittama  teos  avaa  Oceanin  historias¬ 
ta  saloja,  joita  minäkään  en  ole  kyennyt 
edes  kuvittelemaan. 

Upeasti  toimitettuun  kirjaan  on  haas¬ 
tateltu  40:tä  Oceanin  työntekijää,  joiden 
muistelot,  detaljit  ja  valokuvat  avaavat 
rakastetun  yhtiön  tarua  ainutlaatuisella 
tavalla.  Ocean  oli  pelitalo,  jossa  sattui  ja 
tapahtui  -  ja  heilläkin  oli  unelma  pelistä. 
Kirjailija:  Chris  VVilkins  &  Roger  M.  Kean 
Kustantaja:  Revival  Retro  Events 
Hinta:  5,99  puntaa  (pdf),  25  puntaa  (kirja) 
Lisätietoja:  http://www.oceanthehistory.co.uk 
& 

Ohjelmoinnin  opintiet 


Moni  haluaisi  oppia  ohjelmoimaan.  Oppimistavoista  on  kuitenkin 
monenlaisia  näkemyksiä.  mm 

Teksti:  Ville-Matias  Heikkilä  |Bf  — 

Kuvat:  Marko  Vallius,  Susan  Pogany,.Wik-imedia  Commons  -käyttäjä  Tandersonl  1 


Tilanne  on  varmasti  monelle  tuttu. 
Ohjelmoinnin  oppimisesta  kiinnos¬ 
tunut  kohtaa  kokeneen  ohjelmoi¬ 
jan  ja  pyytää  tältä  neuvoa  alkuun  pääse¬ 
miseksi.  Kokenut  ohjelmoija  muistelee 
omaa  alkutaivaltaan  ja  neuvoo  aloitteli¬ 
jan  samankaltaiselle  polulle.  Kumpikaan 
ei  ymmärrä,  että  ohjelmoinnin  oppimi¬ 
seen  on  monia  eri  tapoja  ja  yhden  tapa 
saattaa  olla  toiselle  täysin  mahdoton. 

Tämän  artikkelin  tarkoitus  on  esitellä 
muutamia  mahdollisia  reittejä  ohjelmoin¬ 
nin  oppimiseen  etenkin  omatoimisen 
opiskelun  näkökulmasta.  Millaisella  kie¬ 
lellä  kannattaa  aloittaa,  millaisella  filoso¬ 
fialla  jatkaa  siitä  eteenpäin  ja  millaisessa 
sosiaalisessa  ympäristössä?  Vastaukset 
näihin  kysymyksiin  ovat  hyvin  yksilöllisiä. 

Lelukielellä  alkuun 

Ohjelmointikielet  ovat  usein  vaikeita  ja 
pitkäpiimäisiä.  Yksinkertaisenkin  asian 
tekeminen  voi  vaatia  sellaisen  määrän 
ympäryskoodia,  että  aloittelija  hätääntyy 
täysin.  Teorian,  syntaksin  ja  rajapintojen 
kiemurat  saavat  usein  opiskelussa  pää¬ 
osan,  ja  itse  ohjelmointi  hukkuu  niiden 
alle.  Tämän  vuoksi  ohjelmointiin  voi  olla 
hyvä  hakea  ensin  tuntumaa  jonkinlaisella 
lelukielellä. 

Yleinen  harhakäsitys  on,  että  ohjel¬ 
moinnin  osaaminen  olisi  sama  asia  kuin 
jonkin  ohjelmointikielen  osaaminen.  Oh¬ 


jelmointitaidon  perusta  on  kuitenkin  kie¬ 
listä  riippumaton,  eräänlainen  niksahdus 
aivoissa.  Kun  tämä  niksahdus  on  jonkin 
kielen  avustuksella  saatu  aikaan,  ei  sitä 
tarvitse  enää  tehdä  uudestaan  myöhem¬ 
pien  kielten  kohdalla.  Tästäkin  syystä  on 
hyvä  keskittyä  aluksi  helppoon  lelukie- 
leen. 

Etenkin  nuorimmille  oppijoille  on 
luontevaa  suhtautua  lelukieliin  kuin  mi¬ 
hin  tahansa  leluihin:  vähät  väliä  aikuis¬ 
ten  teorioista  ja  ammattikäytännöistä, 
tärkeintä  on  päästä  kokeilemaan  ja  te¬ 
kemään  itse.  Jälki  voi  etenkin  aluksi  olla 
sottaista,  mutta  ymmärrys  syvenee  ja  kä¬ 
siala  paranee  kokemuksen  myötä  -  aina¬ 
kin  toivottavasti.  Harhapoluille  eksytään 
usein,  mutta  se  ei  haittaa,  kun  innostusta 
riittää.  Hyvän  lelukielen  oleellinen  piir¬ 
re  onkin  innostuksen  ylläpito  esimerkik¬ 
si  helpon  grafiikkaohjelmoinnin  kautta. 
Teoreettisempien  ja  vähemmän  leikki¬ 
mielisten  oppijoiden  kannattaa  kuitenkin 
suhtautua  lelukieliinkin  systemaattisem¬ 
min. 

Ehkä  tunnetuin  lelukieli  on  vuonna 
1964  Dartmouthin  yliopistossa  alkun¬ 
sa  saanut  Basic  (Beginner's  All-purpose 
Symbolic  Instruction  Code).  Kieli  syntyi 
eräajojen  ja  reikäkorttien  aikana,  jolloin 
harvat  pääsivät  suoraan  vuorovaikutuk¬ 
seen  tietokoneen  kanssa.  Basicin  perus¬ 
ajatuksena  oli  kuitenkin  alusta  asti  vuo¬ 


rovaikutteisuus:  opiskelijat  istutettiin 
päätteiden  ääreen,  ja  tietokone  vastasi 
käskyihin  ja  koodimuutoksiin  välittömäs¬ 
ti. 

Kun  ensimmäisiä  mikrotietokonei¬ 
ta  ruvettiin  rakentamaan  1970-luvulla, 
olivat  rakentajat  usein  saaneet  ensikos¬ 
ketuksen  ohjelmointiin  nimenomaan 
Basicin  kautta.  Ei  siis  ihme,  että  sisään¬ 
rakennetusta  Basic-tulkista  tuli  kotitieto¬ 
koneissa  itsestäänselvyys  -  niin  hyvässä 
kuin  pahassa. 

Monien  Basic-suvun  kielten  ympärillä 
on  edelleen  aktiivisia  yhteisöjä.  Etenkin 
peliohjelmointi  on  aina  ollut  suosittua 
Basic-harrastajien  keskuudessa.  Peli-  ja 
grafiikkakeskeiseen  aloitteluun  sopivat 
basicien  lisäksi  esimerkiksi  lapsille  tar¬ 
koitetut  Scratch  ja  Etoys,  mediataiteili¬ 
joiden  suosima  Processing  ja  pelinteko- 
ohjelma  Game  Maker  GML-kielineen. 

Kotisivujen  teko  HTML-kielellä  on 
toiminut  monille  porttina  ohjelmointiin, 
vaikkei  pelkkä  HTML  vielä  ohjelmointi¬ 
kielen  määritelmää  täytäkään.  Www-se- 
lain  on  nykyisin  kaikenlaisten  koneiden 
vakiovaruste  ja  siten  myös  eräänlainen 
Basic-tulkin  manttelinperijä.  Selaimen 
kaveriksi  tarvitaan  vain  tekstieditori. 

Moniin  sovellusohjelmiin  kuuluu  jon¬ 
kinlainen  skripti-  tai  makrokieli.  Mikäli 
siis  esimerkiksi  Excelin  kanssa  tulee  vie¬ 
tettyä  paljon  aikaa,  voi  sen  makrokielellä 

leikkiminen  olla  luontevin  ja  hyödyllisin 
tapa  saada  ensikosketus  ohjelmointiin. 


Varo  aivojen  murjoutumista 

Kun  Basic  yleistyi  yliopistoissa,  se  herät¬ 
ti  myös  vastustusta.  Havaittiin,  että  kieli 
opetti  monet  opiskelijat  huonoille  tavoil¬ 
le,  joista  he  eivät  päässeet  irti.  Ohjausra¬ 
kenteiden  alkeellisuus  johti  helposti  ns. 
spagettikoodiin,  jossa  pahamaineisella 
goto-käskyllä  hypittiin  listauksen  osasta 
toiseen.  Tietojenkäsittelytieteilijä  Edsger 


READY  . 

10PR I  NT" MO  1 11 

20G0T010 

RUH 

MOI 

MOI 

MOI 

MOI 

MOI 

MOI 

MOI 

MOI 

MOI 

MOI 

MOI 

MOI 

MOI _ 


Monen  ensikosketus  ohjelmointiin  näytti  tältä. 
Pahamaineinen  GOTO  opittiin  siis  jo  heti  toise¬ 
na  käskynä! 


Hahmon  liikutusta  Scratch-kielellä. 


Dijkstra  totesikin  jo  1970-luvun  alussa, 
että  Basic  "murjoo  aivot  korjauskelvotto- 
miksi". 

Monet  korkeakoulut  ottivat  Dijkstran 
näkemyksen  tosissaan  ja  alkoivat  kiin¬ 
nittää  erityistä  huomiota  ensimmäisen 
kielen  "puhtauteen".  Akateemiseen  puh- 
tauskäsitykseen  sopivat  erityisen  hyvin 
Lisp-tyyliset  funktionaaliset  kielet,  joita 
otettiinkin  käyttöön  alkeiskieliksi.  Moni 
on  törmännyt  korkeakoulujen  peruskurs¬ 
seilla  esimerkiksi  Scheme-kieleen. 

Logo  on  monelle  tuttu  yksinkertaise¬ 
na  "kilpikonnakielenä",  jossa  tuotetaan 
kuvioita  antamalla  liikkumiskäskyjä  kil- 
pikonnahahmolle.  Kieli  ei  kuitenkaan  ole 
vain  hauska  lelu,  sillä  se  kehitettiin  joh¬ 
datukseksi  Lisp-ohjelmoinnin  käsitemaa¬ 
ilmaan.  Kilpikonnan  toi  mukaan  vuonna 
1969  Seymour  Papert,  joka  tunnetaan 
konstruktionismiksi  kutsutun  oppimis¬ 
teorian  kehittäjänä.  Konstruktionismin 
perusajatuksena  on,  että  oppija  raken¬ 
taa  sisäisiä  malleja  ympäröivästä  maa¬ 
ilmasta,  esimerkiksi  Logon  kilpikonnan 
toiminnasta.  Logo  on  ollut  suosittu  eten¬ 
kin  lasten  ohjelmointikursseilla,  mutta 
harvemmin  kuulee  edistyneempien  ohjel¬ 
moijien  antavan  paljoakaan  painoarvoa 
lapsuutensa  Logo-kokeiluille. 

Kokeneet  ohjelmoijat  ajattelevat 
usein,  ettei  aloituskielellä  ole  niin  väliä. 
Huonojenkin  lelujen  kierouksista  pystyy 
oppimaan  irti,  ja  kykyä  oppia  uusia  ajat¬ 
telutapoja  pidetään  muutenkin  hyvän  oh¬ 
jelmoijan  ominaisuutena.  On  kuitenkin 
muistettava,  että  vain  harvoilla  on  lahjoja 
tulla  hyväksi  ohjelmoijaksi,  joten  Dijkst¬ 
ran  näkemystä  ei  kannata  ohittaa  aivan 
pelkällä  olankohautuksella. 

Useimmat  nykyisin  suositut  opetus¬ 
käyttöön  tarkoitetut  kielet  lienevät  (basi- 
ceja  lukuun  ottamatta)  melko  turvallisia, 
vaikka  monet  niistä  ovatkin  akateemisen 


kuivakoita.  Jos  aivojen  murjoutuminen 
pelottaa  erityisen  paljon,  kannattanee 
pitäytyä  vaikkapa  vain  Lisp- ja  Smalltalk- 
pohjaisissa  kielissä.  Smalltalk  perustuu 
varsin  vahvasti  Papertin  oppimisteorioi¬ 
hin,  ja  esimerkiksi  aiemmin  mainitut  las¬ 
tenkielet  Scratch  ja  Etoys  ovat  Smalltalk- 
pohjaisia. 

Perinteinen  tie:  alhaalta  ylös 

Kun  ohjelmointiin  on  saatu  jonkinlainen 
tuntuma  lelukielen  avulla,  on  suurin  vai¬ 
keus  jo  voitettu.  Mutta  kuinka  päästä  sii¬ 
tä  eteenpäin? 

1 980-luvun  kotitietokonemaailmas- 
sa  teknisesti  luontevin  etenemistapa 
oli  sukeltaa  niin  matalalle  tasolle  kuin 
mahdollista  ja  edetä  siitä  vähitellen  kor¬ 
keamman  tason  kieliin.  Basicin  jälkeen 
harrastaja  tarttui  assemblerin  tai  kone- 
kielimonitorin,  jolla  hän  valjasti  koneen¬ 
sa  joka  ikisen  bitinliikkeen.  Myöhemmin 
konekapasiteetin  lisääntyessä  siirryt¬ 
tiin  C:n  ja  Pascalin  kaltaisiin  rakentei- 
sempiin  kieliin,  joilla  isommat  projektit 
pysyivät  paremmin  hanskassa.  Näistä 
jatkettiin  myöhemmin  olio-ohjelmointiin 
esimerkiksi  C+  +  :lla.  Korkeamman  tason 
rakenteita  oppii  ymmärtämään  ja  arvos¬ 
tamaan,  kun  on  ensin  joutunut  toteutta¬ 
maan  niiden  tekemät  asiat  itse.  Näin  ne 
eivät  jää  pelkiksi  muotoseikoiksi. 

Tämä  polku  ei  ole  enää  kovinkaan 
suosittu.  Nykyaikaiset  laitteet  ovat  huo¬ 
mattavasti  monimutkaisempia  kuin  van¬ 
hat  kotimikrot  ja  usein  myös  hautaa¬ 
vat  bittinsä  käyttäjän  ulottumattomiin. 
Vanhankoulun  polusta  kiinnostuneen 
kannattaakin  suosia  nypläysvaiheessa 
yksinkertaisia  alustoja,  esimerkiksi  klas¬ 
sisia  kotimikroja,  Arduinon  kaltaisia  mik- 
rokontrollerilankkuja  tai  vaikkapa  PC: n 


\ 


Seymour  Papert  ja  Logo-robotti  vuonna  1973. 
Kuva:  Susan  Pogany,  MIT  Museum 

DOS  -käyttöj  ärj  estelmiä.  Emulaattorit 
korvaavat  aidot  laitteet  hyvin,  mikäli  mu¬ 
kaan  ei  haluta  liittää  esimerkiksi  raken- 
teluprojekteja. 

Alhaalta  ylös  -polku  sopii  tee-se-itse- 
henkisille  ihmisille,  jotka  haluavat  ym¬ 
märtää  järjestelmien  toimintaa  perus¬ 
teellisesti  ruohonjuuritasolta  alkaen.  Se 
tuppaa  antamaan  ohjelmointiin  vahvasti 
konekeskeisen  tuntuman,  jossa  koodin 
taloudellisuus  menee  inhimillisempien 
seikkojen  ohi.  Polkua  kulkenut  saattaa 
ahdistua  hallitsemattoman  monimutkai¬ 
sista  järjestelmistä  ja  haluta  sellaisiin 
paneutumisen  sijaan  tehdä  kaiken  tar¬ 
vitsemansa  itse.  Isojen  kokonaisuuksien 
hallintaa  saattaa  joutua  opettelemaan 
erikseen. 

Kannattaa  myös  muistaa,  että  tämä 
polku  on  sellaisenaan  monille  melkoisen 
raskas.  Mikäli  konekieli  ei  kiinnosta  heti 
lelukielen  jälkeen,  siihen  ehtii  kyllä  sy¬ 
ventyä  myöhemminkin. 

Toiset  etenevät  ylhäältä  alas 

Siinä  missä  jotkut  haluavat  rakentaa  ko¬ 
konaisuuksia  alkeispalikoista,  toisille  on 
luontevampaa  ottaa  valmis  kokonaisuus 
ja  hajottaa  se  osiin.  Ohjelmointitaitoa 
kehitetään  paneutumalla  valmiiden  oh¬ 
jelmien  lähdekoodeihin  ja  muokkaamalla 
niitä.  Taitojen  ja  ymmärryksen  karttues¬ 


sa  pystytään  tekemään  itse  aina  vain  mo¬ 
nimutkaisempia  palikoita  ja  ennen  pitkää 
kokonaisia  sovelluksia.  Tämä  polku  lie¬ 
nee  helpointa  aloittaa  esimerkiksi  muok¬ 
kaamalla  HTML-sivuja  tai  skriptikielellä 
toteutettuja  pikkuohjelmia. 

Ylhäältä  alas  -lähestymistapa  sopii 
etenkin  käytännönläheisille  ihmisille,  jot¬ 
ka  ovat  uteliaita  ohjelmien  toiminnan  ja 
rakenteen  suhteen  mutta  joita  kiinnosta¬ 
vat  enemmän  suuret  kokonaisuudet  kuin 
pienet  nippelit.  Polun  kulkija  saa  hyvän 
käsityksen  mahdollisista  ohjelmien  arkki¬ 
tehtuureista,  mutta  edistyneempi  algorit- 
miikka  saattaa  jäädä  hänelle  pimentoon. 

Vaikka  "alhaalta  ylös"  ja  "ylhäältä 
alas"  kuvataankin  tässä  erillisinä  polkui¬ 
na,  ne  kannattaa  ajatella  pikemminkin 
toistensa  täydentäjinä  kuin  vaihtoehtoi¬ 
na.  Kovapäisimmällekin  tee-se-itse-hen- 
kilölle  on  hyödyksi  oppia  lukemaan  ja 
sietämään  myös  muiden  koodia,  ja  innok- 
kaimmankin  modaajan  kannattaa  välillä 
tehdä  jotain  myös  täysin  puhtaalta  pöy¬ 
dältä. 

Äkkiä  suoraan  ammattilaiseksi? 

Jos  aloittelija  on  erityisen  tarkka  pää¬ 
määristään,  hän  saattaa  päätyä  pitämään 
alkeiskieliä  ajanhukkana  ja  sivuuttaa  ne. 
Hän  on  ehkä  kuullut,  että  esimerkiksi 
C++  on  tosiosaajien  käyttämä  kieli  ja 


haluaa  opetella  suoraan  sen.  Jotkut  ovat 
onnistuneet  tässäkin,  mutta  lähestymis¬ 
tavassa  on  omat  ongelmansa.  Kielet  ja 
ympäristöt,  jotka  ovat  tehokkaita  ja  käy¬ 
tännöllisiä  ammattilaisille,  ovat  usein 
jopa  katastrofaalisia  ohjelmoinnin  opet¬ 
telijoille. 

Niille  ihmisille,  jotka  haluavat  pääs¬ 
tä  suorinta  tietä  päämäärään,  on  usein 
tärkeää  vain  saada  ongelma  ratkaistua 
eikä  välttämättä  edes  ymmärtää  ratkai¬ 
sua.  Nykymaailmassa  tämä  asenne  joh¬ 
taa  herkästi  hakukoneilla  löytyneiden 
koodinpätkien  käyttöön  omien  aivojen 
sijaan.  Hakkerien  Jargon-sanakirja  käyt¬ 
tää  tämäntyyppisestä  ohjelmointitavasta 
halveksuvaa  nimitystä  "cargo  cult  pro- 
gramming". 

Valmiiden  ratkaisujen  kopiointi  on 
usein  nopeaa,  mutta  entäpä  kun  vastaan 
tulee  ongelma,  johon  ei  ole  valmista  rat¬ 
kaisua?  Jos  ohjelmoija  ei  ole  harjoittanut 
omaa  ongelmanratkaisukykyään  vaan 
on  valinnut  aina  helpoimman  reitin,  hän 
saattaa  juuttua  sormi  suussa  ihmettele¬ 
mään  yksinkertaisiakin  pulmia. 

Hakkerin  kielivalinnat 

Oppimispolun  valinta  on  usein  tasapai¬ 
nottelua  käytännöllisyyden,  opettavai- 
suuden  ja  ajankäytön  välillä.  Eric  S.  Ray- 
mondin  opas  "How  to  Become  a  Hacker" 

esittää  hyvän  kompromissin,  jossa  jokai¬ 
nen  kieli  on  paitsi  oppimisen  kannalta 
tarkoituksenmukainen,  myös  käytännön 
tehtävissä  ja  hakkerikulttuurissa  hyödyl¬ 
linen. 

Lelukieleksi  Raymond  suosittelee 
HTML:ää,  joka  ei  ole  ohjelmointikieli 
mutta  antaa  tuntumaa  yleisempään  tie¬ 
tokonekielten  vaatimaan  ajattelutapaan. 
HTML  on  myös  nykymaailmassa  äärim¬ 
mäisen  keskeinen  kieli,  jota  on  hyvä  osa¬ 
ta  joka  tapauksessa.  Ensimmäiseksi  oh¬ 
jelmointikieleksi  suositellaan  Pythonia, 
joka  on  suhteellisen  puhdas  ja  helppo¬ 
käyttöinen  mutta  sopii  myös  laajempiin 
projekteihin.  Pythonin  jälkeen  voidaan 
siirtyä  opiskelemaan  keskeisiä  hakke- 
rikulttuurin  kieliä,  joita  ovat  tehokkaan 
koodin  mahdollistava  C/C++,  käytän¬ 
nöllinen  Perl  ja  tärkeän  valaistumiskoke- 
muksen  tarjoava  Lisp. 

Raymondin  opas  on  tarkoitettu  va¬ 
paan  lähdekoodin  hakkerikulttuuriin  si¬ 
sään  haluaville,  ja  kielivalinnat  ovat  sen 
mukaisia.  Hieman  räätälöimällä  ohjetta 
voinee  kuitenkin  soveltaa  moniin  muihin¬ 
kin  kulttuuriympäristöihin. 

Yksin  vai  ryhmässä? 

Ohjelmointia  on  perinteisesti  opiskel¬ 
tu  joko  koulukursseilla  tai  itsenäisesti, 
mutta  nämä  eivät  suinkaan  ole  ainoat 


vaihtoehdot  sosiaalisiksi  puitteiksi.  Joku 
oppii  parhaiten  yksityisopetuksessa,  ja 
joku  toinen  saattaa  kaivata  ympärilleen 
pienryhmää.  Monet  ovat  tykästyneet 
vuorovaikutteisiin  opetusohjelmiin,  jol¬ 
laisena  esimerkiksi  Codecademy-sivus- 
toa  voidaan  pitää.  Puitteiden  valinnassa 
kannattaa  muistella  omia  kokemuksiaan 
erilaisten  oppimistapojen  toimivuudesta. 

Vaikka  varsinainen  oppiminen  tapah¬ 
tuisikin  itsenäisesti,  voi  sopiva  yhteisö  tai 
skene  tarjota  hyviä  kannustimia  opiske¬ 
luun.  Kun  sosiaalisessa  ympäristössä  on 
ohjelmoijia,  myös  oma  kiinnostus  ohjel¬ 
mointia  kohtaan  säilyy.  Jotkin  yhteisöt 
järjestävät  ohjelmointiin  liittyviä  kilpai¬ 
luja,  joihin  osallistuminen  voi  motivoida 
aloittelijoitakin.  On  myös  yksittäisten 
peli-  tai  ohjelmistoprojektien  ympärille 
muodostuneita  yhteisöjä,  joihin  liitty¬ 
neistä  ei-koodaajista  tulee  ennen  pitkää 
projektin  innostamana  myös  koodaajia. 

Valitse  polkusi! 

Ohjelmoimaan  voi  oppia  monilla  eri  ta¬ 
voilla.  Jollekulle  toimii  heti  ensimmäinen 
ehdotettu  tapa,  kun  taas  joku  toinen  voi 
joutua  yrittämään  ja  erehtymään  monta¬ 
kin  kertaa  ennen  kuin  sopiva  polku  löy¬ 
tyy.  Hyvä  itsetuntemus  saattaa  helpottaa 
polun  löytämistä  -  tai  sitten  ei.  Kaikista 
ei  tietenkään  tule  ammattiohjelmoijia  tai 


edes  kotitarveohjelmoijia,  mutta  jonkin¬ 
lainen  ohjelmointitaito  auttaa  joka  tapa¬ 
uksessa  käsittämään  digitaalista  maail¬ 
maa.  Vaikkei  pää  tuntuisikaan  taipuvan 
ohjelmointiin,  kannattaa  kuitenkin  sin¬ 
nikkäästi  yrittää!  & 

Oppivatko  kaikki  ohjelmoimaan? 

Me  Skrollissa  haluaisimme  uskoa,  että 
kaikilla  on  edellytykset  oppia  ohjelmoi¬ 
maan,  kunhan  sopiva  menetelmä  löytyy. 
Yliopistoissa  ollaan  asian  suhteen  kuiten¬ 
kin  skeptisempiä.  Kokemus  on  nimittäin 
osoittanut,  että  huomattava  osa  esimer¬ 
kiksi  tietojenkäsittelytieteen  maistereista 
ei  osaa  ohjelmoida,  vaikka  onkin  läpäissyt 
pakolliset  kurssit.  Myös  monet  itseopis- 
kelijat  ovat  huomanneet,  ettei  ohjelmointi 
yksinkertaisesti  asetu  päähän,  vaikka  sitä 
kuinka  yrittäisi  sovitella. 

Sitä,  kenellä  on  edellytykset  ohjelmoin¬ 
nin  oppimiseen,  on  ollut  yllättävän  vaikeaa 
päätellä  mistään  etukäteen.  Edellytysten 
olemassaolo  ei  nimittäin  tunnu  korreloi¬ 
van  esimerkiksi  älykkyysosamäärän  tai 
matemaattisen  tai  kielellisen  lahjakkuuden 
kanssa.  Tutkijat  Saeed  Dehnadi  ja  Richard 
Bornat  löysivät  kuitenkin  vuonna  2006 
jokseenkin  toimivan  tavan  erottaa  vuohet 
lampaista. 

Dehnad  ja  Bornat  antoivat  ohjelmoinnin 
alkeiskurssin  opiskelijoille  ennen  kurssin 
alkua  tehtäväpaperin,  joka  sisälsi  ohjel¬ 
mointikieleen  liittyviä  tehtäviä:  "Mitkä  ovat 
muuttujien  a  ja  b  arvot  seuraavan  koodin 
suorittamisen  jälkeen?"  Koska  kurssilaiset 
eivät  olleet  ennen  ohjelmoineet,  he  jou¬ 
tuivat  arvaamaan  vastaukset.  Osoittautui, 
että  parhaiten  kurssilla  menestyivät  ne, 
joiden  arvaukset  noudattivat  yhtenäis¬ 
tä  logiikkaa  -  eli  ne,  jotka  muodostivat 
ohjelmointikielen  toiminnasta  selkeän 
mielenmallin,  oli  se  sitten  kuinka  virheelli¬ 
nen  hyvänsä. 

Tutkimuksen  perusteella  ohjelmoinnin 
oppimisen  edellytyksenä  olisi  siis  jon¬ 
kinlainen  kyky  tai  taipumus  muodostaa 
mielessä  proseduraalisia  malleja  erilaisista 
järjestelmistä.  Voisiko  tätä  ominaisuutta 
jotenkin  harjoituttaa  ennen  ohjelmoinnin 
oppimista?  Mikäli  useimmille  "vuohille"  on 
mahdollista  löytää  tähän  sopiva  menetel¬ 
mä,  ei  mikään  ole  enää  esteenä  todelliselle 
koko  kansan  tietokonelukutaidolle. 


A  10  ZUK 
B  20  ZUK 
A  B  ZUK 
A  SPR00T 
B  SPR00T 


A  10  ZUK 
B  A  ZUK 
A  20  ZUK 
B  SPR00T 
A  SPR00T 


Mitähän  nämä  ohjelmat  tulostaisivat?  Mahdol¬ 
lisia  konsistentteja  vastauksia  on  monia.  Kuin¬ 
ka  monta  löydät? 

Prolog-kielen  perusteet 


Ohjelmointi  voi  olla  muutakin  kuin  käskyjen  latomista  peräkkäin.  Prolog 
kielellä  ohjelmoidaan  loogisia  sääntöjä  ja  todistellaan  teoreemoja. 


Koodi 


Teksti:  Antti  J.  Ylikoski  Kuvat:  Mitol  Berschevvsky 


Prolog-kielen  nimi  tulee  ranskan 
kielen  sanoista  programmation 
en  logique,  suomeksi  'ohjelmointi 
logiikan  keinoin'.  Kieli  syntyi  vuosikym¬ 
meniä  kestäneen  logiikkaohjelmoinnin 
tutkimuksen  ja  käytännön  kokemuksen 
tuloksena.  Prolog  on  yksi  vanhimmista 
logiikkaohjelmointikielistä  ja  niistä  kaik¬ 
kein  tunnetuin. 

Prologia  on  käytetty  ensisijaisesti 
tekoälyn  piirissä  ja  asiantuntijajärjes¬ 
telmien  ohjelmoinnissa.  Niissä  tietoko¬ 
neohjelma  pyrkii  toimimaan  kuin  ihmis- 
asiantuntija,  joka  tekee  päätöksiä  laajan 
tietämyksen  ja  kokemuksen  perusteella. 
Prologia  on  käytetty  myös  luonnollisten 
kielten  käsittelemiseen.  Kieli  on  kuiten¬ 
kin  yleiskäyttöinen  ja  soveltuu  moniin 
muihinkin  tehtäviin. 

Watson 

Yhdysvalloissa  tv-tietokilpailu  Jeopar- 
dyssa  oli  yhtenä  osanottajana  Watson  eli 
IBM:n  laatima  tietokoneen  ja  ohjelmiston 
yhdistelmä.  Watson  voitti  tietokilpailussa 
ihmiskilpailijat,  mitä  pidettiin  tädceänä  jul- 
kisuusansiona  IBM:n  ja  tekoälyn  kannalta. 
Watsonin  tekoäly  oli  ohjelmoitu  Prolog- 
kielellä. 


Tämä  artikkeli  esittelee  lyhyesti  Pro¬ 
log-kielen  syntyhistorian  sekä  kielen  kes¬ 
keiset  piirteet.  Myös  logiikkaohjelmoin¬ 
nin  alkeisiin  tutustutaan. 

Kielen  synty 

Prolog-kieli  syntyi  1970-luvun  alkupuo¬ 
lella.  Sen  keksijänä  pidetään  ranska¬ 
laista  Alain  Colmeraueria,  jonka  apuna 
työskenteli  Philippe  Roussel.  He  olivat 
kiinnostuneita  luonnollisten  kielten  käsit¬ 
telystä  ja  sovelsivat  siihen  automaattisia 
teoreemantodistustekniikoita. 

Varhaisessa  vaiheessa  Prologin  kehi¬ 
tykseen  osallistuivat  myös  Jean  Trudel  ja 
Robert  Kowalski/  joiden  avulla  kehitettiin 
logiikkakielen  päättelysääntöä,  niin  sa¬ 
nottua  resoluutioalgoritmia.  Itse  algorit¬ 
mi  oli  pääosin  peräisin  jo  vuodelta  1965  ja 
perustuu  Alan  Robinsonin  tutkimuksiin. 
Myös  Robinson  tutki  logiikkaohjelmoin¬ 
tia.  Hän  ymmärsi,  että  automaattisessa 
teoreemojen  todistamisessa  kannattaa 
erottaa  toisistaan  päättelysääntö  (reso¬ 
luutio)  ja  puutietorakenteiden  samankal¬ 
taisuuden  tutkimisalgoritmi  (unifiointi). 

Prolog-kielellä  on  lopulta  hyvin  mo¬ 
nia  kehittäjiä,  ja  siksi  se  onkin  kehittynyt 
monin  eri  tavoin  70-luvun  alun  jälkeen. 
Kehittäjien  yhteisenä  tarkoituksensa  on 


ollut  logiikan  soveltaminen  ohjelman  suo¬ 
ritukseen  siten,  että  ohjelman  suoritus 
voidaan  nähdä  teoreeman  todistamisena. 

Myöhemmin  Prologista  on  pyritty 
tekemään  yleiskäyttöinen  logiikkaohjel- 
mointikieli,  jota  voi  käyttää  suurten  ja 
vaativien  ohjelmistojen  kirjoittamiseen. 
Prolog  on  siis  levinnyt  akateemisen  maa¬ 
ilman  ulkopuolellekin,  esimerkiksi  teolli¬ 
suuden  ja  kaupan  aloille. 

Uudet  ajattelutavat 

Tavanomaiset  ohjelmointikielet  toimivat 
käskyperiaatteella,  imperatiivisesti.  Oh¬ 
jelman  suoritus  nähdään  peräkkäisinä 
käskyinä,  jotka  muokkaavat  ohjelman 
tai  laitteiston  tilaa.  Niissä  suoritetaan 
lauseita  ja  lausekkeita,  sijoitetaan  arvo¬ 
ja  muuttujiin,  määritellään  ja  kutsutaan 
funktioita  ja  niin  edelleen. 

Prolog-kielessä  ja  logiikkaohjelmoin¬ 
nissa  ohjelman  suorittaminen  nähdään 
teoreeman  todistamisena.  Ohjelmoija  ku¬ 
vaa  logiikan  keinoin  käsillä  olevan  ongel¬ 
man  tai  tehtävän.  Hän  määrittelee  sään¬ 
töjä  eli  predikaatteja,  jotka  sisältävät 
tietoa  asioiden  välisistä  suhteista.  Pre¬ 
dikaatit  muodostavat  tietokannan,  joka 
toimii  ikään  kuin  ohjelman  tietoisuutena. 

Kun  tietokanta  on  valmis,  ohjelmoija 

vain  pyytää  ohjelmointijärjestelmää  rat¬ 
kaisemaan  ongelmia.  Ratkaisu  syntyy  au¬ 
tomaattisesti,  sillä  kieli  itsessään  sisältää 
teoreemojen  todistusalgoritmit  eli  tarvit¬ 
tavat  resoluutio-  ja  unifiointialgoritmit. 
Ratkaisu  perustuu  ennalta  määriteltyyn 
ongelmankuvaukseen  ja  sen  loogisiin 
seurauksiin.  Prolog-kieli  soveltuukin  hy¬ 
vin  tehtäviin,  joissa  asia  voidaan  ilmaista 
täsmällisin  säännöin. 

Teoreemojen  todistamiseen  voi  liit¬ 
tää  omia  proseduureja.  Tällä  tavoin 
Prolog-ohjelmaan  voi  liittää  lähes  minkä 
hyvänsä  itse  ohjelmoidun  toiminnon.  Li¬ 
sätoiminnot  voi  ohjelmoida  toisillakin  oh¬ 
jelmointikielillä. 

Prolog-ohjelman  suorittama  teoree¬ 
mojen  todistus  voidaan  kuvata  ja  suorit¬ 
taa  myöskin  algoritmilla,  jota  kutsutaan 
peruuttavaksi  hauksi  tai  etsinnäksi.  Ha¬ 
vainnollistan  käsitettä  shakkipelin  avulla. 
Ajatellaan  tilannetta,  jossa  shakkimesta- 
ri  miettii  seuraavaa  siirtoa.  Tyypillisesti 
keskipeliasemassa  on  noin  30  mahdollis¬ 
ta  siirtoa,  joista  shakkimestari  pitää  kel¬ 
vollisena  ehkä  kolmea  tai  neljää  siirtoa. 
Hän  suunnittelee  siirtoketjua  useita  vai¬ 
heita  eteenpäin:  oma  siirto,  vastustajan 
siirto,  oma  siirto,  vastustajan  siirto,  oma 
siirto  jne.  Koska  vastustajan  siirtoja  ei  voi 
täysin  ennustaa,  täytyy  käsitellä  monia 
vaihtoehtoisia  tulevaisuuksia  eli  useita 
eri  siirto  vaihtoehtoja  kuhunkin  tilantee¬ 
seen. 

Jossakin  suunnitteluvaiheessa  shakin¬ 
pelaaja  voi  huomata:  "Hups,  tuota  miet- 
timääni  siirtoa  ei  voikaan  tehdä,  sillä  se 
johtaisi  tappioon."  Silloin  pitää  peruut¬ 
taa  johonkin  aiempaan  suunnittelutilan¬ 
teeseen  ja  miettiä  muita  vaihtoehtoja. 
Prolog-kielessä  peruuttaminen  merkitsee 
juuri  tällaista  palaamista  aiempaan  tilan¬ 
teeseen  ja  sen  jälkeistä  muiden  vaihtoeh¬ 
tojen  kokeilua. 

Prolog-järjestelmässä  teoreemojen 
todistamista  voi  ohjailla  mekanismilla, 
jota  kutsutaan  cut-primitiiviksi  ja  joka 
merkitään  lähdekoodissa  huutomerkil¬ 
lä.  Kun  yleisessä  tapauksessa  ryhdytään 
todistamaan  teoreemaa,  voidaan  tehtä¬ 
västä  piirtää  kuva,  jota  tietojenkäsittely¬ 
opissa  kutsutaan  puuksi.  Kuva  nimittäin 
muistuttaa  jonkinlaista  ylösalaisin  kään¬ 
nettyä  puuta.  Teoreeman  todistamisessa 
havaitaan  melko  usein,  että  osa  puusta 
on  tarpeeton  tai  jopa  haitallinen  suoritet¬ 
tavan  tehtävän  kannalta.  Prolog-kielen 
cut-primitiivin  avulla  voidaan  leikata  tur¬ 
hia  todistamispuun  haaroja  pois. 

Tietotyypit 

Ohjelmointikielten  valtavirtaan  verrat¬ 


tuna  Prologin  tietotyypeissä  on  jotakin 
tuttua  ja  jotakin  erikoista.  Luku  tietotyy¬ 
pit  ovat  ihan  perinteiset,  eli  tarjolla  on 
kokonaisluku  ja  liukuluku.  Liukulukujen 
tarkkuus  on  riippuvainen  kielen  toteu¬ 
tuksesta. 

Varsinaista  merkkijonotyyppiä  ei 
Standardi-Prologissa  ole,  mutta  lainaus¬ 
merkkien  avulla  voidaan  kuitenkin  luoda 
merkkijonoa  muistuttavia  objekteja: 

"Tämä  ei  ole  merkkijono  vaan  lista." 

Tavallisesti  listat  ilmaistaan  Prolog- 
kielessä  hakasulkeilla,  esimerkiksi  [1 ,  2, 
3,  4,  5,  6],  mutta  lainausmerkkien  avul¬ 
la  on  kätevämpää  kirjoittaa  listoja,  jotka 
sisältävät  pelkkiä  merkkejä.  Tällaisia  ob¬ 
jekteja  käyttämällä  saadaan  merkkijono¬ 
ja  vastaava  toiminnallisuus. 

Kielen  standardissa  ei  ole  taulukko- 
tyyppiä,  mikä  johtuu  eräistä  muinaisista 
unifiointiin  liittyvistä  näkökohdista.  Mo¬ 
derneissa  Prolog-järjestelmissä  kuiten¬ 
kin  on  melkein  aina  myös  taulukkotyyppi, 
mutta  sen  toteutus  hieman  vaihtelee. 

Prolog  on  symbolinen  kieli  kuten  Lisp 
-  toisin  kuin  esimerkiksi  Basic,  Python, 
Perl  tai  Pascal.  Kielen  tietotyyppinä  on 
symboli,  mikä  lisää  kielen  ilmaisuvoimaa 
ja  tiedonkäsittelykykyä  merkittävästi. 
Prolog-kielessä  symbolia  kutsutaan  ato¬ 
miksi.  Niitä  käytetään  olioiden  niminä, 
ja  ohjelmakoodissa  ne  alkavat  pienellä 
kirjaimella. 

Logiikkaohj  elmoinnin  keskeisimmät 
objektit,  predikaatit,  koostuvat  pääasi¬ 
assa  symboleista.  Symbolinen  tietojen¬ 
käsittely  muistuttaa  jossain  määrin  ih¬ 
misaivojen  toimintaa,  sillä  aivotkin  ovat 
jonkinlainen  symboliprosessori.  Symbo¬ 
lisuus  soveltuu  hyvin  logiikka-  ja  teko- 
älyohjelmointiin. 

Predikaattisymbolit  ovat  funktoreita. 
Funktorit  ovat  olioita,  joilla  on  nimi  (ato¬ 
mi)  sekä  joukko  argumentteja.  Argumen¬ 
tit  ovat  joko  atomeja,  funktoreita  tai  vaki¬ 
oita,  kuten  lukuja  tai  listoja.  Seuraavassa 
on  funktoriesimerkkejä: 

isa(esko,  antti) 
fact(X,  F) 
super(X,  funfun(Y)) 
sin(30,  X) 

yksikko(kalat ,  kala) 

Prolog-ohjelmoinnin  alkeet 

Sukupuuesimerkki  on  tyypillinen  tapa 
johdatella  Prolog-kielen  perusteisiin.  Su¬ 
kulaisuussuhteita  voidaan  ilmaista  seu¬ 
raavasti: 

vanhempi(esko,  antti). 
vanhempi(esko,  martti). 
vanhempi (esko,  anne). 


Se  ilmaisee,  että  objekti  esko  on  ob¬ 
jektien  antti,  martti  ja  anne  vanhempi. 
Lisätään  seuraavaksi  samoille  henkilöille 
myös  äiti: 

vanhempi(mailis,  antti). 
vanhempi(mailis,  martti). 
vanhempi(mailis,  anne). 

Tallennetaan  edellä  olevat  koodirivit 
tiedostoon  "sukupuu.pl"  ja  käynnistetään 
sitten  Prolog-järjestelmä.  Näkyviin  il¬ 
mestyy  seuraavanlaisen  komentokehote: 

”|  ?-”.  Pystyviiva  ilmaisee,  että  kyseessä 
on  syöttöoperaatio,  ja  merkit  ?-  liittyvät 
siihen,  että  ollaan  todistamassa  teoree¬ 
maa.  Luetaan  nyt  muistiin  Prolog-ohjel- 
ma,  jonka  aiemmin  tallensimme: 

|  ?-  ['c:\polku\sukupuu.pl']. 

Hakasulkeet  merkitsevät  sitä,  että 
ohjelma  luetaan  levyltä.  Tiedostopolkua 
ei  välttämättä  tarvita,  jos  tiedosto  sijait¬ 
see  nykyisessä  työhakemistossa.  Kun 
tiedosto  on  ladattu,  voidaan  suorittaa  ky¬ 
selyjä.  Esimerkiksi  seuraava  kysely  tulos¬ 
taa  kaikki  olion  esko  lapset: 

|  ?-  vanhempi(esko,  Lapsi). 

Kun  argumenttina  on  muuttuja,  esi¬ 
merkiksi  Lapsi,  tulostuu  kyselyssä  kaik¬ 
ki  kyseistä  argumenttia  vastaavat  oliot. 
Prolog-kielessä  muuttujat  alkavat  isolla 
kirjaimella  ja  vakiot  pienellä  kirjaimella, 
jos  ne  koostuvat  yhdestä  atomista.  Seu¬ 
raava  kysely  tulostaa  kaikkien  vanhempi¬ 
en  kaikki  lapset: 

|  ?-  vanhempi(Vanhempi ,  Lapsi). 

Lisätään  vielä  sukupuu. pl-tiedostoon 
seuraavat  koodirivit  ja  luetaan  jälleen 
ohjelman  laajennettu  versio  Prolog-jär- 
jestelmään. 

vanhempi(veli_matti ,  esko). 
vanhempi(liisa,  esko). 
vanhempi(ville_matti ,  mailis). 
vanhempi(silja,  mailis). 

%  Tässä  määritellään  sääntö: 
isovanhempi(X,  Z)  :- 

vanhempi(X,  Y) ,  vanhempi(Y,  Z) . 

Edellisessä  esimerkissä  on  jotakin 
aivan  uutta:  siinä  määritellään  sääntö. 

Perinteisen  tervehdysohjelman 
Prolog-toteutus 

|  ?-  [user] .  %  Luetaan  koodia  päätteeltä. 

terve  :-  write("Morjens ,  maailma!"),  nl. 

AD 

|  ?-  terve. 

Morjens,  maailma! 

Koodissa  oleva  on  implikaationuoli,  ja 
sääntö  sanoo,  että  olio  x  on  olion  z  isovan¬ 
hempi,  jos  X  on  Y:n  vanhempi  ja  Y  on  Z:n 
vanhempi.  Säännön  määrittelyssä  van¬ 
hempi-predikaattien  välissä  oleva  pilkku 
on  looginen  ja-operaattori.  Nyt  voimme 
suorittaa  esimerkiksi  seuraavanlaisen 
kyselyn: 

|  ?-  isovanhempi (Isovanhempi ,  Lapsenlapsi). 

Prolog-järjestelmä  tulostaa  uskol¬ 
lisesti  meille  kaikki  voimassa  olevat 
isovanhempi-lapsenlapsi-suhteet.  Ohjel¬ 
moidaan  vielä  lisääjä  määritellään  myös 
sukupuoli  sekä  isoisän  sääntö: 
mies(veli_matti) . 
mies(ville_matti) . 
mies(esko) . 
mies(antti) . 
mies(martti) . 
nainen(anne) . 
nainen(mailis) . 
nainen(liisa) . 
nainen(silja) . 

%  Isoisän  määrittelevä  sääntö: 
isoisa(X,  Y)  :- 

isovanhempi (X,  Y) ,  mies(X). 

Uuden  säännön  mukaan  X  on  Y:n  iso¬ 
isä,  jos  x  on  Y:n  isovanhempi  ja  x  on  mies. 
Nyt  esimerkiksi  seuraava  kysely  tulostaa 
kaikki  voimassa  olevat  isoisä-lapsenlap- 
si-suhteet: 

|  ?-  isoisa(Isoisa,  Lapsenlapsi). 

Mennään  seuraavaksi  hieman  pidem¬ 
mälle.  Kertomafunktion  laskeminen  on 
klassinen  esimerkki  ohjelmointioppaissa. 
Prolog-kielellä  se  näyttää  seuraavalta: 

kertoma(X,  1)  :- 
X  =<  1  , 

!  . 

kertoma(X,  F)  :- 
Aux  is  X-1 , 
kertoma(Aux,  FAux) , 

F  is  X  *  FAux, 

I  . 

Esimerkkiohjelman  ylemmässä  sään¬ 
nössä  sanotaan,  että  luvun  X  kertoma  on 
1,  jos  X  on  pienempi  tai  yhtä  suuri  kuin 

1.  Oikeastaan  tämä  on  matemaattisesti 
hieman  väärin,  mutta  sen  tarkoitus  on 
varautua  siihen  virhetapaukseen,  että 
käyttäjä  antaa  predikaatille  argumentin, 
jonka  arvo  on  negatiivinen.  Nollan  kerto¬ 
mahan  on  yksi. 

Ohjelmassa  jäljempänä  olevaa  sään¬ 
töä  sovelletaan,  mikäli  aikaisempi  ei  toi¬ 
mi.  Se  sanoo,  että  luvun  X  kertoma  on  F, 
jos 

1.  apumuuttuja  Aux  saa  arvon  X-1 

2.  apumuuttujan  Aux  kertoma  on  FAux 

3.  muuttuja  F  eli  tulos  saa  arvon  X  * 

FAux. 


Molempien  sääntöjen  lopussa  on 
! -merkki,  joka  on  niin  sanottu  cut-primi- 
tiivi.  Sitä  käytetään  teoreemojen  todis¬ 
tuksen  ohjailuun. 

Nyt  kertoma  voidaan  laskea  tai  tar¬ 
kistaa  esimerkiksi  seuraavanlaisilla  ky¬ 
selyillä: 

|  ?-  kertoma(5,  Kertoma). 

Kertoma  =  120 

|  ?-  kertoma(5,  120). 

yes 

Rakennetaan  sitten  vieläkin  moni¬ 
mutkaisempi  ohjelma  ja  kirjoitetaan  tie¬ 
dostoon  seuraava  koodi: 

monikko(Sana,  Monikko)  :- 
atom_codes(Sana,  Lista), 
atom_codes(t,  KirjainT), 
append(Lista,  KirjainT,  MonikkoLista) , 
atom_codes(Monikko,  MonikkoLista),  !. 

yksikko(Monikko,  Sana)  :- 
atom_codes(Monikko,  Lista), 
atom_codes(t,  KirjainT), 
append(YksikkoLista,  KirjainT,  Lista), 
atom_codes(Sana,  YksikkoLista) ,  !. 

Ohjelma  toimii  seuraavasti:  Määritel¬ 
lään  kaksi  predikaattia,  monikko  ja  yksik¬ 
kö.  Predikaatti  atom_codes  (Sana,  Lista)  sa¬ 
noo,  että  symbolin  Sana  kirjainten  lista  on 
listassa  Lista.  Esimerkiksi  voisi  olla  Sana 
=  "talot",  jolloin  tulee  olemaan  Lista  = 
[t,  a,  1,  o,  t].  Hakasulkeilla  ilmaistaan 
Prolog-kielessä  lista. 

Nyt  voidaan  nähdä,  että  predikaatti 
monikko  lisää  t-kirjaimen  sanan  Sana  lop¬ 
puun  ja  predikaatti  yksikkö  ottaa  sanan 
Monikko  lopussa  olevan  t-kirjaimen  pois. 
Jos  esimerkiksi  olisi  Monikko  =  "autot", 
niin  predikaatti  yksikkö  laskee  tulokseksi 
Sana  =  "auto". 

Prologia  käytetään  paljon  luonnollis¬ 
ten  kielten  käsittelyyn.  Tämä  oli  yksin¬ 
kertainen  esimerkki  siitä,  miten  luonnol¬ 
lisen  kielen  merkityksellisiä  yksiköitä  eli 
morfeemeja  voidaan  käsitellä  Prologilla. 

Miten  pääsen  alkuun? 

Mikäli  Prolog  ja  logiikkaohjelmointi  alkoi 
kiinnostaa,  kannattaa  aivan  alkajaisiksi 
ladata  netistä  jokin  ilmainen  Prolog-jär¬ 
jestelmä.  Hyviä  ovat  esimerkiksi  kiina¬ 
lainen  BProlog,  alankomaalainen  SWI- 
Prolog  sekä  GNU  Prolog.  Kaupallisiakin 
toteutuksia  on  kyllä  saatavilla. 

Sen  jälkeen  tarvitaan  hyvä  oppikirja. 
Ivan  Bratkon  kirja  Prolog  Programming 
for  Artificial  Intelligence  on  mielestäni 
paras  Prolog-tietolähde.  Kannattaa  hank¬ 
kia  uusin  painos.  Oppikirjoina  klassikon 
asemassa  ovat  Richard  0'Keefen  The 
Craft  of  Prolog  sekä  Leon  Sterlingin  ja 
Ehud  Shapiron  The  Art  of  Prolog.  Hyvä 
opas  on  myös  internetistä  ilmaiseksi  saa- 


Aristoteelisen  logiikan  Prolog-toteutus. 

tava  Ulf  Nilssonin  ja  Jan  Maluszynskin 
Logic ,  Programming  and  Prolog. 

Jos  haluaa  tutustua  Prolog-kielen  hie¬ 
nouksiin  syvemmin,  Peter  Norvigin  kirja 
Paradigms  of  Artificial  Intelligence  Pro¬ 
gramming  sisältää  Lisp-kielellä  toteute¬ 
tun  Prolog-tulkin  sekä  tarkempaa  Prolo¬ 
gin  toteutuksen  käsittelyä. 

Prolog-kielestä  voi  keskustella  esi¬ 
merkiksi  Usenetin  ryhmässä  comp.lang. 
prolog.  Ryhmän  aktiivikäyttäjät  ylläpitä¬ 
vät  muun  muassa  faq-listaa  eli  vastauksia 
usein  kysyttyihin  kysymyksiin.  Siinä  on 
tietoa  lukuisista  eri  Prologin  toteutuksis¬ 
ta.  Keskusteluryhmästä  saa  myös  vertais- 
tukea.  & 

Tekniikka  on  aina  kiehtonut  ajattelijoita.  VuosisatoJ^sitten  todellisuus 
haluttiin  nähdä  kellokoneistona  ja  vähän  myöhemmin  höyrykoneena. 
Nykyisin  ykkösehdokas  kaiken  malliksi  on  kuitenkin  tietokone. 

Teksti:  Ville-Matias  Heikkilä  Kuvat:  Ville-Matias  Heikkilä 


Tässä  jutussa  kerrotaan  tietoteknii¬ 
kan  inspiroimista  todellisuuskäsi¬ 
tyksistä.  Tietotekniikan  pohjalla 
on  matemaattisia  rakenteita,  jotka  kek¬ 
sittiin  kauan  ennen  tietokoneita  ja  joihin 
on  liitetty  mystiikkaa  jo  alusta  saakka. 
Kahdesta  erilaisesta  symbolista  muodos¬ 
tuvat  jonot  ovat  yksi  näistä.  Pääsemme 
siis  aloittamaan  tarinamme  tuhansien 
vuosien  takaa. 

Bitit  ennustajina 

Ehkä  tunnetuin  ja  vanhin  bittijonoihin 
perustuva  ennustusmenetelmä  tulee  Kii¬ 
nasta.  Menetelmässä  arvotaan  kuvio, 
joka  koostuu  kuudesta  vaakasuorasta  ti¬ 
kusta.  Kukin  tikku  voi  olla  joko  ehjä  tai 
katkonainen.  Lisäksi  tikku  voi  olla  siir¬ 
tymävaiheessa  päinvastaiseen  tilaan. 
Muinainen  ennustusopas  nimeltä  I  Ching 
(Muutosten  kirja)  kertoo,  kuinka  kuuluu 
tulkita  kukin  64  mahdollisesta  kuviosta 
mahdollisine  bittimuutoksineen. 

Bittiennustaminen  vaikutti  syvästi 
siihen,  kuinka  todellisuutta  ruvettiin  kä¬ 
sittämään  kiinalaisessa  filosofiassa.  Maa¬ 
ilmankaikkeuden  ajateltiin  olevan  täynnä 
asioita,  jotka  muuttuvat  aktiivisen  jang- 
tilan  ja  passiivisen  jzn-tilan  välillä.  Mo¬ 
nimutkaisempien  muutosketjujen  taakse 
miellettiin  pitempiä  bittijonoja.  Esimer¬ 
kiksi  kuhunkin  kolmen  bitin  kuvioon  eli 
trigrammiin  yhdistyy  jokin  kiinalaisten 
viidestä  elementistä  (tuli,  vesi,  maa,  puu 
tai  metalli). 


Myöhemmin  ilmestyi  ennustusopas 
nimeltään  Täi  Xuän  Jing  (Suurten  ihmei¬ 
den  kirja),  jota  voi  pitää  eräänlaisena 
trinäärisenä  kilpailijana  binääriselle  I 
Chingille.  Opas  lisäsi  jin-  ja  jang-tikkujen 
joukkoon  kahdesti  katkaistun  tikun,  joka 
kuvaa  ihmisyyttä  ( ren )  ja  joka  antoi  mer¬ 
kityksen  kullekin  81  :lle  neljän  tritin  yh¬ 
distelmälle. 

Myös  muualla  maailmassa  on  har¬ 
joitettu  binääriennustamista.  Län- 
siafrikkalaiset  järjestelmät  käyttävät 
kuusibittisten  yhdistelmien  sijaan  kah¬ 
deksanbittisiä,  jotka  esitetään  kahtena 
vierekkäisenä  nelibittisenä  kuviona.  Ku¬ 
viot  koostuvat  yksittäisistä  ja  parittai- 
sista  kivistä.  Yhdistelmä  arvotaan  heit¬ 
tämällä  kahdeksasta  simpukankuoresta 
koostuvaa  opele-ketjua,  jossa  kukin  kuori 
asettuu  joko  kupera  tai  kovera  puoli  ylös¬ 
päin.  Järjestelmästä  käytetään  sentapai¬ 
sia  nimiä  kuin  Ifa,  Af  a  tai  Fa. 

Bittien  tulkintatavat  eroavat  toisis¬ 
taan  huomattavasti.  Nigeriassa  elävät 
igbot  liittävät  kuhunkin  yhdistelmään 
vain  yksinkertaisen  sanan  tai  käsitteen, 
esimerkiksi  nähdä  tai  myrkky.  Jorubat 
puolestaan  liittävät  kuhunkin  yhdistel¬ 
mään  pitkän  tarinan,  ja  näin  bittijonot 
toimivat  indekseinä,  jotka  auttavat  pi¬ 
tämään  suullista  perimätietoa  kasassa. 
Gbe-kansat  puolestaan  antavat  kahdek¬ 
sanbittisen  tunnuksen  paitsi  tarinoilleen, 
myös  kasveille,  eläimille,  tapahtumille, 
ruokatabuille  ja  yleensäkin  kaikille  maa¬ 


ilman  ilmiöille. 

Euroopassa  ja  Lähi-idässä  tunnettu 
binääriennustusmenetelmä  on  nimeltään 
geomantia  tai  ilm  al-raml.  Geomantiassa 
arvotaan  aluksi  neljä  neljän  bitin  sarjaa, 
joita  pyörittämällä  ja  biteittäin  yhteen 
laskemalla  (xor)  saadaan  aikaan  kartta, 
joka  muodostuu  15:stä  neljän  bitin  sar¬ 
jasta.  Kartan  kohdat  vastaavat  elämän 
eri  osa-alueita  samaan  tapaan  kuin  astro¬ 
logiset  huoneet.  Geomantia  jäi  kuitenkin 
Euroopassa  melkoisen  harvinaiseksi  me¬ 
netelmäksi.  Täällä  oli  jo  Euklideen  ajois¬ 
ta  alkaen  ihannoitu  matemaattista  jatku¬ 
vuutta,  ja  niinpä  ennustajatkin  seurasivat 


Geomantiaa:  oikean  yläkulman  neljä  nelibit- 
tistä  kuviota  arvotaan,  ja  loput  muodostetaan 
niistä  pyörittämällä  ja  xor-operaatiolla.  Kunkin 
kuvion  merkitys  riippuu  sen  koostumuksesta  ja 
sijainnista. 

Leibnizin  hahmotelma  binäärijärjestelmää  juh¬ 
listavaksi  medaljongiksi. 


mieluiten  planeettojen  tasaisia  liikkeitä 
taivaalla  ja  rakensivat  salaoppinsa  niiden 
pohjalle. 

Binääriaritmetiikan  uskonnollinen 
esiinmarssi 

Nykyisen  ykköseen  ja  nollaan  perustu¬ 
van  binääriluku]  ärj  e  stelmän  keksijänä 
pidetään  saksalaista  yleisneroa  Gottfried 
Leibnizia  (1646-1716),  joka  kaiken  muun 
ohella  kehitti  myös  differentiaalilasken¬ 
nan  ja  rakensi  yhden  ensimmäisistä  me¬ 
kaanisista  laskukoneista.  Myös  hän  liitti 
binäärijärjestelmään  uskonnollista  mys¬ 
tiikkaa. 

Leibniz  oli  ilmeisestikin  saanut  idean 
binääriluku]  ärj  estelmästä  jo  aiemmin, 
mutta  hän  innostui  kirjoittamaan  siitä 
vasta  käytyään  kirjeenvaihtoa  jesuiitto¬ 
jen  kanssa.  Kiinassa  lähetystyötä  tehneet 
jesuiitat  liittivät  erääseen  kirjeeseensä 
kuvan  kahdeksasta  I  Chingin  trigram- 
mista,  jotka  Leibniz  yhdisti  oitis  binääri¬ 
luku]  ärj  es  telmään.  Se,  että  täysin  vieras 
kansa  oli  toisella  puolella  maailmaa  on¬ 
nistunut  löytämään  saman  matemaatti¬ 
sen  periaatteen,  oli  Leibnizille  merkki 
binäärij  ärj  e  stelmän  universaaliudesta. 
Koska  kyseessä  näytti  olevan  yksinker¬ 
taisin  mielekäs  lukujärjestelmä,  varmas¬ 
tikin  myös  Jumala  käyttäisi  sitä.  Kenties 
binääriluvuissa  olisi  salattuja  merkityk¬ 
siä,  tai  ehkäpä  ykköset  ja  nollat  olisivat 
koko  kaikkeuden  perustana. 

Juutalaisessa  mystiikassa  on  ajatus 
nimeltä  tzimtzum  'vetäytyminen'.  Sen 
mukaan  maailmankaikkeus  oli  alussa 
täynnä  jumaluutta,  joka  tietyistä  kohdista 
valikoidusti  vetäytymällä  antoi  maailmal¬ 
le  muodon.  Leibniz  sovitti  idean  binääri¬ 
järjestelmään.  Jumala  eli  ykkönen  jättäisi 
vetäytyessään  jälkeensä  tyhjää  eli  nollia, 
joista  maailma  syntyisi.  Leibniz  innostui 
ajatuksesta  niin  paljon,  että  suunnitteli 
siitä  kertovan  hopeamedalj  ongin.  To¬ 
teuttamatta  jääneeseen  medaljonkiin  oli 
tarkoitus  tulla  taulukko  binääriluvuista  ja 
niiden  desimaalivastineista,  esimerkit  bi¬ 
näärisestä  yhteen-  ja  kertolaskusta  sekä 


ajatus  "unus  ex  nihilo  omnia"  eli  "yksi 
[luo]  tyhjästä  kaiken". 

Luvuista  rakentuva  maailmankaikke¬ 
us  oli  kuitenkin  Leibnizin  aikaan  jo  van¬ 
ha  idea.  Kun  kreikkalaiset  filosofit  noin 
2500  vuotta  sitten  kiistelivät  siitä,  olisi¬ 
ko  maailmankaikkeuden  peruselementti 
kenties  vesi  vai  tuli,  Pythagoras  Samos- 
lainen  astui  ihan  kunnolla  laatikon  ulko¬ 
puolelle  ja  totesi  sen  olevan  arithmos  eli 
luku.  Pythagoraan  opetuksista  lähteneet 
rönsyt  vaikuttivat  luonnontieteiden  syn¬ 
tyyn  mutta  samalla  ohjasivat  ajattelua 
uralle,  jota  ruvettiin  kunnolla  kyseen¬ 
alaistamaan  vasta  1900-luvulla. 

Elämmekö  soluautomaatissa? 

Kun  tietokoneet  yleistyivät  tiedepiireissä, 
niitä  haluttiin  käyttää  esimerkiksi  maail¬ 
man  ilmiöiden  simulointiin.  1960-luvulla 
nousi  matematiikan  ala  nimeltä  symboli¬ 
nen  dynamiikka,  jossa  maailman  jatkuvia 
prosesseja  pyritään  mallintamaan  solu- 
automaateilla  ja  muilla  symbolijärjestel¬ 
millä.  Aikakaudella  vallinnut  kyseenalais¬ 
tava  henki  antoi  pontta  myös  ajatukselle, 
jonka  mukaan  maailma  ei  olisi  pohjimmil¬ 
taan  jatkuva  vaan  diskreetti:  symbolinen 
dynamiikka  ei  siis  tarjoaisi  maailmasta 
vain  pikselöitynyttä  likiarvoa,  vaan  to¬ 
dellisuus  voisi  oikeastikin  koostua  "pali¬ 
koista".  Esimerkiksi  fyysikoiden  aiemmin 
löytämät  energiakvantit  voisivat  olla  hei¬ 
jastumaa  tästä  diskreettiydestä. 

Saksalainen  tietotekniikkapioneeri 
Konrad  Zuse  kirjoitti  vuonna  1969  kir¬ 
jan  Rechnender  Raum  (Laskeva  ava¬ 
ruus),  jossa  hän  esitti  hypoteesin,  jonka 
mukaan  maailmankaikkeus  olisi  pohjim¬ 
miltaan  kuin  soluautomaatti  tai  muu  tie¬ 
tokonemalli.  Kirja  loi  perustan  uudelle 
näkökulmalle,  jota  ruvettiin  kutsumaan 
digitaalifysiikaksi. 

Ehkä  tunnetuin  soluautomaatti  on 
John  Conwayn  kehittämä  Game  of  Life. 
Suoraviivaisimmillaan  oma  maailman¬ 
kaikkeutemme  voisi  olla  Game  of  Lifen 
kolmiulotteinen  versio,  jossa  erilaiset 
paikalliset  liiturien  ja  muiden  kuvioiden 
rykelmät  vastaavat  esimerkiksi  kvarkkeja 
ja  välittäjähiukkasia.  Soluautomaatin  ei 
kuitenkaan  tarvitse  vastata  havaittavaa 
fysikaalista  maailmaa  näin  säntillises- 
ti.  Pohjalla  voisi  aivan  hyvin  olla  vaikka 
yksiulotteinen  Turing-täydellinen  solu- 
automaatti,  joka  Turing-täydellisyytensä 
vuoksi  pystyy  samaan  kuin  kaikki  kolmi- 
tai  vaikka  viisiulotteiset  automaatitkin. 

Jokainen  tietokoneohjelma  on 
universumi 

Millainen  laskentamekanismi  maailman¬ 
kaikkeuden  pohjalla  sitten  olisi? 


Leibniz  oli  sitä  mieltä,  että  Jumala  oli 
luonut  parhaan  mahdollisen  maailman 
-  sellaisen,  joka  synnyttää  mahdollisim¬ 
man  paljon  monimuotoisuutta  mahdol¬ 
lisimman  yksinkertaisista  periaatteista. 
Jos  tätä  ajatusta  viedään  pidemmälle,  voi¬ 
daan  päätyä  maailmaan,  johon  kuuluvat 
kaikki  mahdolliset  maailmat.  Voi  hyvin¬ 
kin  olla  yksinkertaisempaa  kuvata  peri¬ 
aate,  joka  tuottaa  kaikenlaiset  universu¬ 
mit  luonnonlakeineen  ja  vakioineen,  kuin 
kuvata  vain  yksi  tietty  vaihtoehto.  Sama 
ajatus  on  esimerkiksi  kosmologi  Max 
Tegmarkilla,  joka  tunnetaan  matemaatti¬ 
sen  ja  fysikaalisen  olemassaolon  samais¬ 
tavista  multiversumiteorioistaan. 

Tekoälytutkija  Jiirgen  Schmidhuber 
esitti  vuonna  1997,  että  todellisuuden 
voisi  kuvata  pelkistettynä  mutta  muisti¬ 
avaruudeltaan  rajattomana  tietokoneena, 
joka  ajaa  kaikkia  mahdollisia  ohjelmiaan 
samanaikaisesti.  Vaikka  suurin  osa  oh¬ 
jelmista  ei  tekisikään  mitään  tolkullista, 
niiden  joukkoon  kuuluisivat  myös  kaikki 
mahdolliset  maailmankaikkeuksien  mal¬ 
lit,  jotka  siis  toteutuisivat  olemassa  ole¬ 
vina  maailmankaikkeuksina.  Tämä  ajatte¬ 
lutapa  edustaa  pankomputationalismia, 
jossa  todellisuus  ei  ole  pelkästään  täysin 
mallinnettavissa  ohjelmoitavalla  tietoko¬ 
neella  vaan  se  pohjimmiltaan  myös  on 
sellainen. 

Kaikki  mahdolliset  maailmankaik¬ 
keudet  eivät  kuitenkaan  näytä  olevan 
meille  yhtä  todennäköisiä  asuinpaikkoja. 
Koska  pitempiä  ohjelmia  on  huomatta¬ 
vasti  enemmän  kuin  lyhyempiä,  älyllisiä 
olentoja  ilmestyisi  eniten  sellaisiin  maa¬ 
ilmoihin,  joista  saa  monimutkaisuutensa 
vuoksi  hädin  tuskin  tolkkua.  Luonnonlait 
olisivat  täynnä  omituisia  poikkeuksia 
mutta  kuitenkin  riittävän  säännönmukai¬ 
sia  kehittämään  ja  ylläpitämään  älyllistä 
elämää.  Meidän  maailmamme  ei  nähtä¬ 
västi  ole  tällainen,  sillä  sen  luonnonlait 
tuntuvat  tiivistyvän  melkoisen  ytimek¬ 
käiksi  matemaattisiksi  lausekkeiksi.  To- 
dellisuusselitykseen  tarvitaan  siis  jotain, 
joka  painottaa  yksinkertaisempia  malle¬ 
ja. 

Ongelman  ratkaisu  voisi  löytyä  siitä, 
kuinka  todellisuus  jakaa  laskenta-aikaan- 
sa  eri  maailmankaikkeuksille.  Ohjelmia 
voitaisiin  esimerkiksi  ajaa  sitä  hitaam¬ 
min,  mitä  pitempiä  ne  ovat.  Jos  perim¬ 
mäistä  todellisuutta  ei  haluta  kuvitella 
ajalliseksi,  voidaan  laskenta-ajan  sijaan 
ajatella,  että  lyhyempien  ohjelmien  tu¬ 
losteet  saavat  osakseen  "enemmän  ole¬ 
massaoloa"  kuin  pitempien,  ja  sen  vuoksi 
koemme  todennäköisemmin  juuri  niitä. 

Schmidhuber  haluaa  nähdä  maail¬ 
mankaikkeuden  pohjalla  perinteisen  Tu- 

Hiukkasentapaisten  törmäilyä  alkeissoluauto- 
maatti  110:ssä.  Satakymppi  on  Turing-täydel- 
linen,  joten  se  voisi  teoriassa  pyörittää  meikä- 
läistenkin  todellisuutta. 

ringin  koneen,  jolla  on  kuitenkin  omat 
suorituskykyongelmansa.  Kvanttimeka¬ 
niikan  kummallisuudet  ovat  melkoisen 
raskaita  laskettavia  Turingin  koneen 
tapaan  toimivilla  koneilla,  minkä  fyysi¬ 
kot  ovat  simulaatioita  tehdessään  huo¬ 
manneet.  Kvanttifyysikko  David  Deutsch 
käyttää  omassa  mallissaan  Turingin  ko¬ 
neen  kvanttiversiota,  joka  antaa  parem¬ 
mat  toteutumismahdollisuudet  erilaisille 
kvanttitason  outouksille. 

Simulaatiota  simulaation  päälle 

Yksi  tietojenkäsittelyn  peruspilareista  on 
Churchin-Turingin  teesi,  jonka  mukaan 
kaikki  tietokoneet  ja  tietojenkäsittelyn 
mallit  pystyvät  suorittamaan  täysin  sa¬ 
mat  tehtävät,  mikäli  muistitilaa  on  tar¬ 
peeksi.  Tämä  tarkoittaa  esimerkiksi  sitä, 
että  erilaiset  tietokoneet  pystyvät  emu¬ 
loimaan  toisiaan  tarkasti.  Digitaalifysii- 
kassa  se  voisi  tarkoittaa,  että  pienempiä 
maailmankaikkeuksia  voidaan  simuloida 
isompien  sisällä.  Simulaatio  voi  olla  niin 
tarkka,  ettei  simulaatiossa  elävä  pysty 
mitenkään  havaitsemaan,  ettei  hänen 
maailmansa  ole  itsenäinen  universumi. 

Transhumanistifilosofi  Nick  Bostrom 
esitti  vuonna  2003  niin  kutsutun  simu- 
laatiohypoteesin.  Mikäli  pienikin  osuus 
ihmisen  kaltaisista  sivilisaatioista  pää¬ 
see  tasolle,  jossa  sillä  on  sekä  valtavasti 
laskentakapasiteettia  että  kiinnostusta 
"menneisyyssimulaatioita"  kohtaan,  se 
todennäköisesti  ryhtyy  toteuttamaan 
sellaisia.  Vieläpä  niin  valtavissa  määrin, 
että  simuloituja  elämiä  on  kaikkeudessa 
lopulta  paljon  enemmän  kuin  simuloimat- 
tomia. 

Monet  transhumanistit  puhuvat  tek¬ 
nologisesta  singulariteetista,  mutta  kos¬ 
mologi  Frank  J.  Tippler  menee  vielä  pi¬ 


demmälle.  Tipplerin  mukaan  universumi 
saavuttaa  luhistuessaan  kosmologisen 
singulariteetin,  omegapisteen,  jossa  uni¬ 
versumin  laskentakapasiteetti  paukahtaa 
äärettömäksi.  Tällaisella  laskentakapasi¬ 
teetilla  simuloituvat  kaikki  mahdolliset 
maailmankaikkeudet,  ja  kukin  simulaatio 
voi  kestää  äärettömän  pitkään. 

Äärettömyys  palauttaa  meidät  ta¬ 
kaisin  monimutkaisuusongelmaan.  Jos 
olemme  jo  omegapisteessä,  elämme  to¬ 
dennäköisesti  simulaatiossa  mutta  vielä 
todennäköisemmin  simulaation  sisäises¬ 
sä  simulaatiossa.  Sisäkkäisiä  tasoja  on 
todennäköisesti  aivan  tolkuton  määrä. 
Tarvitsemmeko  kenties  jonkin  vielä  vah¬ 
vemman  periaatteen,  joka  sijoittaa  elä¬ 
mämme  todennäköisemmin  simulaatioi¬ 
den  uiko-  kuin  sisäpuolelle? 

Voiko  universuminsa  valita? 

Kaikkien  mahdollisten  tietokoneohjelmi¬ 
en  joukossa  on  toki  paljon  muutakin  kuin 
maailmasimulaattoreita.  E  simerkiksi 

minkä  tahansa  elokuvan  voi  pakata  oh¬ 
jelmaksi,  joka  tulostaa  sen.  Mikäli  kaikki 
erilaisten  maailmasimulaattorien  tuotta¬ 
mat  maailmat  ovat  olemassa,  pitäisi  myös 
jokaisen  elokuvan  olla  samaan  tapaan 
olemassa  itsenäisenä  olionaan,  joka  ei 
tarvitse  maailmankaikkeutta  alleen. 

Jos  tietty  elokuva  halutaan  pakata 
mahdollisimman  lyhyeksi  ohjelmaksi  lai¬ 
tevaatimuksista  piittaamatta,  kannattaa 
ohjelmaan  kuitenkin  ympätä  maailmasi- 
mulaattori.  Mikäli  elämme  yksinkertai¬ 
sessa  maailmassa,  simulaattoriohjelma 
on  todennäköisesti  lyhin  mahdollinen 
ratkaisu.  Ohjelma  käytännössä  simuloi¬ 
si  maailman,  jossa  elokuvantekijät  syn¬ 
tyvät,  elävät  ja  toteuttavat  elokuvansa. 
Elokuvan  valmistuttua  simulaatiossa  oh¬ 
jelma  lukisi  sen  solutaulukosta  ja  tulos¬ 
taisi  sen.  Jos  käytössämme  olisi  ääretön 
laskentakapasiteetti,  ei  meidän  tarvitsisi 
edes  suunnitella  simulaattoria.  Voisimme 
yksinkertaisesti  vain  käydä  läpi  kaikki 
mahdolliset  ohjelmat  lyhimmästä  alkaen, 
kunnes  vastaan  tulee  ohjelma,  joka  tulos¬ 
taa  elokuvan. 

Simulaattorin  ei  tarvitsisi  täysin  vas¬ 
tata  omaa  universumiamme.  Riittää,  että 
itse  elokuva  tulostuu  oikein.  Tarkalleen 
saman  elokuvan  voi  siis  toteuttaa  luke¬ 
mattomilla  eri  tavoilla  erilaisissa  maa¬ 
ilmankaikkeuksissa.  Tämä  avaa  mielen¬ 
kiintoisia  näkökulmia  myös  ihmiselämän 
ja  pankomputationalistisen  todellisuuden 
suhteeseen. 

Ihmiset  vertaavat  usein  elämäänsä 
filmiin,  joka  sisältää  kaikki  elämän  aika¬ 
na  koetut  aistimukset,  ajatukset,  tunteet 
ja  muut  kognitiot.  Myös  tällainen  elämän- 


filmi  voidaan  olettaa  itsenäiseksi  olioksi, 
joka  on  riippumaton  maailmankaikkeuk¬ 
sista  mutta  joka  voidaan  kuvata  monien 
mahdollisten  universumien  avulla.  Voisi 
jopa  sanoa,  että  elämme  elämämme  sa¬ 
maan  aikaan  kaikissa  mahdollisissa  uni¬ 
versumeissa,  joissa  elämänkokemuksem¬ 
me  pystyy  toteutumaan.  Eri  ihmisillä  voi 
olla  hyvinkin  erilainen  universumijoukko, 
eli  jokaisella  on  oma  yksilöllinen  todelli¬ 
suutensa. 

Tietyissä  älykköpiireissä  suosioon 
ovat  nousseet  äärimmäisen  relativistiset 
elämänkatsomukset,  joissa  todellisuus  on 
paitsi  yksilöllinen,  myös  yksilön  tietoises¬ 
ti  valittavissa.  Peter  J.  Carrollin  kaaosma- 
gia  perustelee  käsitystä  kvanttimekaa¬ 
nisella  multiversumilla,  jossa  tietoisuus 
etenee  rinnakkaismaailmasta  toiseen. 
Yhtä  hyvin  sitä  voisi  perustella  myös 
pankomputationalistisen  maailmankuvan 
kautta. 

Onko  tässä  lopulta  perää? 

Tietokoneena  kuvattu  todellisuus  vetoaa 
nykyihmisiin  monin  tavoin,  ovathan  di¬ 
gitaaliset  virtuaalimaailmat  arkipäivää. 
Simuloidun  todellisuuden  ajatusta  on 
käsitelty  valtavirtaviihteessäkin  jo  hyvän 
aikaa.  Jos  bittikosmologiset  rakennelmat 
uppoavat  jopa  maallikoihin,  saattavat 
ohjelmoijat  ottaa  ne  vastaan  suorastaan 
valaistuksenomaisesti.  Oman  alan  teoria 
ei  pädekään  enää  vain  tietyillä  sovellus¬ 
alueilla  vaan  on  avain  koko  todellisuuden 
ymmärtämiseen.  Tiedepiireissä  bittikos- 
mologia  on  omiaan  tuulettamaan  luutu¬ 
neita  dogmeja  ja  avaamaan  uusia  näkö¬ 
aloja. 

Kaikista  valaistumiskokemuksista 
huolimatta  kannattanee  kuitenkin  muis¬ 
taa,  että  tietokonemetafora  kertoo  toden¬ 
näköisesti  enemmän  meistä  itsestämme 
ja  nykykulttuurista  kuin  perimmäisestä 
todellisuudesta.  Kun  järjestäytynyt  yh¬ 
teiskunta  oli  uusi  asia,  haluttiin  maailma 
nähdä  eri  asioihin  erikoistuneiden  jumal¬ 
ten  ohjaamana.  Kun  höyrykone  mullisti 
elämää,  syntyi  termodynamiikan  kaltai¬ 
nen  psykodynamiikka  selittämään,  kuin¬ 
ka  ihmismieli  käy  kuumana  ja  päästelee 
höyryjä. 

Parin  sadan  vuoden  päästä  saatam¬ 
me  jo  naureskella  sille,  kuinka  joskus 
uskoimme  tietotekniikan  olevan  koko  to¬ 
dellisuuden  avain.  Sitä,  kuinka  höyrypäät 
odottivat  erilaisia  singulariteetteja  ja  ties 
kuinka  monennen  sukupolven  virtuaalito¬ 
dellisuuksia  kuin  mitäkin  uskovien  ylös- 
tempausta.  Mutta  älkäämme  murehtiko 
myöhempien  sukupolvien  tuhahteluja  nyt 
vaan  nauttikaamme  näköaloista,  kun  ne 
ovat  vielä  tuoreita!  & 

Tasavallan  tietokoneen  haastajat 

80-luvun  tietotekniikka  kiteytyy  monen  mielessä  Tasavallan  tietokoneeseen ,  Commodore 
64:ään.  Se  oli  kaiken  alku,  se  loi  suomalaisen  tietokonekulttuurin  pohjan.  Paitsi  että  ei 
ollut  eikä  luonut. 


Teksti:  Jukka  0.  Kauppinen 

Kuvat:  Tapio  Lehtimäki,  VVikimedia  Commons 


Commodore  64  oli  tärkein  ja  tun¬ 
netuin  laite,  jolla  Suomea  digita¬ 
lisoitiin,  mutta  ei  ainoa  eikä  en¬ 
simmäinen.  Kuusnelonen,  Neba,  nousi 
suomalaisen  tietokonekulttuurin  lipun¬ 
kantajaksi  vasta  monivuotisen  kamppai¬ 
lun  jälkeen.  Suomalaisten  tietokoneen- 
käyttäjien  sieluista  taisteltiin  ankarasti  ja 
kentällä  oli  monta  tasaväkistä  haastajaa. 
Lopulliset  rintamalinjat  rakentuivat  vas¬ 
ta  vuosien  kuluessa. 

1980-luvun  alussa  kotitietokonemark- 
kinoille  rynnisti  kymmeniä  uusia  valmis¬ 
tajia.  Mikrot  nähtiin  lupaavana  kasvu¬ 
alueena,  etenkin  pelikonsolibisneksen  jo 
näivettyessä  ylitarjonnan  alle.  Osa  uu¬ 
tuuksista  saapui  myös  Suomeen,  ja  meil¬ 
läkin  myytiin  yhtä  aikaa  muun  muassa 
japanilaisia,  amerikkalaisia,  brittiläisiä, 
ruotsalaisia  ja  jopa  suomalaisia  kotitieto¬ 
koneita.  Alkuaskeliaan  ottavat  suomalai¬ 
set  tietokonelehdet  ja  Tekniikan  Maailma 
esittelivät  liki  joka  numerossaan  jonkin 
uuden  tietokoneen,  eivätkä  koneet  tie¬ 
tenkään  olleet  keskenään  yhteensopivia. 
Mikrokenttä  olikin  vahvan  monikult¬ 


tuurinen,  eikä  yksikään  kone  ollut  sel¬ 
västi  toista  parempi,  vaikka  pikkuasioista 
kiisteltiin  ankarasti.  Koneet  olivat  teknii¬ 
kalta  lähes  identtisiä,  muistin  määrää  ja 
prosessoria  myöten.  Loppumetreillä  rat¬ 
kaisevia  valtteja  olivat  lopulta  ohjelma- ja 
pelitarjonta.  Joidenkin  mikrojen  ohjelma¬ 
tarjonta  oli  laitteen  valmistajan  ja  Mikro- 
bitin  ohjelmalistausten  varassa.  Toisille 
pelejä  sai  niin  kaupoista  kuin  kaverilta 
kopioimalla. 

Skrolli  sukeltaa  historian  uumeniin  ja 
muistelee  80-luvun  konesotien  unohdet¬ 
tuja  sotureita,  niitä  osapuolia,  joille  ei  ole 
rakennettu  muistopatsaita.  Häviäjiä,  joi¬ 
ta  ei  tänään  muisteta  konesotien  sanka¬ 
rihaudoilla.  Niitä  mikroja,  jotka  antoivat 
panoksensa  suomalaisen  tietotekniikan 
kehittymiselle  ja  tekivät  meistä  sitä,  mitä 
me  tänään  olemme. 

Artikkelissa  ei  edes  yritetä  käsitellä 
aihetta  tasapuolisesti  ja  kaikenkattavas¬ 
ti.  Skrolli  kuitenkin  jatkaa  aiheen  käsitte¬ 
lyä  myöhemmin  verkkosivuillaan. 


Aikajana 

1977  Apple  II 

1 977  TR5-80 

1978  Atari  400/800 

1979  Atari  800 

1980  Commodore  VIC-20 

1980  Sinclair  ZX80 

1981  Sinclair  ZX81 

1982  Commodore  64 
1982  Dragon  32 
1982  Sharp  MZ 

1 982  Sinclair  ZX  Spectrum 

1982  Telmac  TMC-600 

1983  Atari  800XL 

1983  Memotech  MTX512 
1983  Oric  1 
1983  Salora  Fellovv 
1983  Salora  Manager 
1983  Sega  SC-3000 
1983  Spectravideo  SVI-328 
1983  MSX-standardi 

1983  Sony  HitBit  MSX 

1984  Amstrad  CPC464 

1984  Oric  Atmos 

1985  Spectravideo  SVI-728  MSX 

Amstrad  CPC464  "Sitkeä  britti" 

Julkaisuvuosi 

1984 

Prosessori 

Zilog  Z80A,  4  MHz 

Muisti 

64  kt,  laajennettavissa  576  kt 

Näyttö 

160x200  16  väriä;  320x200  4 
väriä,  620x200  2  väriä 

Äänipiiri 

kolmekanavainen  AV-3-89 1 2-piiri 
kohinageneraattorilla 

Elektroniikkayhtiö  Amstrad  rynnis¬ 
ti  kotitietokonemarkkinoille  CPC464- 
kotitietokoneella  vuonna  1984  ja  loikin 
huippumikron,  joka  kesti  markkinoiden 
kulutusta  hämmästyttävän  pitkään.  CPC 
suunniteltiin  Amstradin  ydinfilosofian 
mukaisesti  yhtenäiseksi  kokonaisuudek¬ 
si.  Näppäimistö,  kasettiasema  ja  varsinai¬ 
nen  tietokone  olivat  samassa  kotelossa. 
Jokainen  kone  myytiin  monitorin  kera,  ja 
paketista  tuli  ulos  ainoastaan  virtajohto. 
Tämä  olikin  yksi  koneen  valteista:  se  oli 
helppo  ottaa  käyttöön:  virtapiuha  sei¬ 
nään  ja  menoksi! 

Kone  oli  vakuuttava,  näyttävä  ja  luo¬ 
tettava  työkalu.  Levyaseman  formaatiksi 
kuitenkin  valittiin  oudot  kolmituumaiset 
levykkeet.  Hyvään  varusteluunsa  suh¬ 
teutettuna  CPC  oli  suhteellisen  edulli¬ 
nen,  mutta  koneen  hinta  oli  kuitenkin 
riisutumpia  kilpailijoitaan  korkeampi. 
Niinpä  moni  valitsi  ennemmin  halvem¬ 
man  vaihtoehdon  ja  kytki  sen  halpaan 
matkatelevisioon. 

CPC-mallien  valmistus  jatkui  aina 
vuoteen  1990  saakka.  Lisäksi  Amstrad 
ehätti  ostamaan  Sinclair  Research  -yh¬ 
tiön  Spectrumeineen  vuonna  1986,  min¬ 
kä  myötä  firma  voidaan  laskea  80-luvun 
mikrosotien  voittajiin. 

Tekniikka 

CPC464  oli  yksi  aikansa  tehokkaammista 
koneista,  jossa  oli  hyvä  äänipiiri,  nopea 


prosessori  ja  kohtuullinen  grafiikka.  Vi- 
deopiirissä  ei  kuitenkaan  ollut  hardware- 
spritejä,  mikä  oli  iso  ongelma  pelikehit- 
täjille. 

Kaikki  amstradistit  eivät  olleet  tasa- 
arvoisia.  CPC:n  saattoi  ostaa  joko  väri- ja 
vihermustanäytön  kera,  ja  jälkimmäinen 
päätyi  edullisempana  vaihtoehtona  mo¬ 
neen  kotiin.  Niinpä  kaikki  eivät  koskaan 
nähneet  pelejään  väreissä. 

Koneen  nopeasta  ja  helppokäyttöises¬ 
tä  Basicistä  pidettiin  yleisesti. 

Pelit 

Amstrad  panosti  pelipuoleen  alusta  saak¬ 
ka  ja  oli  tiiviissä  yhteydessä  pelitaloihin. 
Peleistä  ei  ollut  pulaa  jahka  kone  osoit¬ 
tautui  hitiksi.  Ne  kuitenkin  kärsivät  sa¬ 
masta  pulmasta  kuin  Amiga  ja  Atari  ST 
myöhemmin:  pelit  olivat  suurelta  osin 
käännöksiä  Spectrumilta.  Niinpä  CPC:n 
kyvyt  jäivät  usein  hyödyntämättä,  eivät¬ 
kä  pelikehittäjät  tehneet  sille  juurikaan 
alkuperäisteoksia. 

Joihinkin  käännöksiin  kuitenkin  pa¬ 
nostettiin  enemmän,  joten  Amstradin 
Speccyä  parempi  grafiikka  ja  äänet  pääsi¬ 
vät  oikeuksiinsa.  Esimerkiksi  Head  Over 
Heels,  Get  Dexter,  Gryzor  ja  Spindizzy 
ovat  Amstradilla  parhaimmillaan.  Muita 
oivallisia  Amstrad-julkaisuja  olivat  North 
&  South,  The  Guild  of  Thieves,  Fantasy 
World  Dizzyja  jopa  Prince  of  Thieves. 

Vaikka  viimeinen  CPC  valmistettiin 
vuonna  1990,  tehtiin  laitteelle  kaupallisia 
pelejä  vielä  1993. 

Suomessa 

CPC:stä  tuli  yksi  Euroopan  suosituimmis¬ 
ta  kotitietokoneista.  Britannian  lisäksi 
se  oli  huippusuosittu  myös  Ranskassa  ja 
Espanjassa  -  ja  Suomessa.  Amstrad-har- 
rastajat  ehtivät  järjestäytyä  kerhoksikin. 


Koneen  hinta  oli  kuitenkin  iso  kynnys:  vi- 
hernäytöllä  kone  maksoi  3980  markkaa, 
värinäytöllä  5980,  eli  tuplasti  C64:ään 
verrattuna. 

"Vaarini  osti  aikanaan  Amstrad 
CPC6128:n  levykeasemalla  ja  vihermus- 
tanäytöllä.  Ensimmäiset  ohjelmointiko- 
kemukset  hankin  Basicilla ,  tein  jotain 
äärimmäisen  hauskoja  kyselypelejä 
ja  ylhäältä  alas  skrollaavan  autopelin 
teksti  grafiikalla.  Tekstiseikkailussa 
yritin  huijata  printtaamalla  ohjelmakoo¬ 
din ,  mutta  kiero  koodari  oli  tehnyt  siitä 
sellaista  gotospagettia,  ettei  sitä  kautta 
saanut  apua  peliin."  -Shrike 

" Kiva  kampe,  oma  monitori  ja  nopea 
kasettiasema.  Mutta  eipä  noita  kaveri¬ 
piirissä  kovinkaan  montaa  ollut,  joten 
softien  saatavuus  oli  mitä  oli.  Basiciin  ja 
firmvvareen  tutustumisen  jälkeen  se  oli 
mielenkiintoisin  kapistus  tehdä  jotain 
muutakin  kuin  purkaa  pelien  suojauk¬ 
sia."  -JS A 

"Paikallisesta  infosta  mukaan  tarttui 
CPC61 28 .  Jälkeenpäin  huomasin ,  ettei 
kellään  kaverilla  ollut  samanlaista  konet¬ 
ta.  Kaikki  pelit  piti  ostaa  ja  niidenkin 
saatavuus  oli  heikohko.  Amstrad  kärsi 
suorista  Spectrum-käännöksistä  ja  usein 
kaverin  kuuslankulla  hyvä  peli  oli  omalla 
koneella  tylsä  tekele.  Valopilkuista  par¬ 
haimmin  jäivät  mieleen  Head  Over  Heels 
ja  Academy  (Tau  Ceti  II).  Vanhempien 
kauhuksi  löytyi  Barbarian,  jonka  mukana 
tullut  juliste  koristi  pitkään  huoneen 
seinää.  Koulun  välitunnit  väiteltiin  omien 
koneiden  parhaimmuudesta  ja  fanaatti¬ 
suus  muistutti  urheilujoukkueen  kanna¬ 
tusta.  Koneen  heikkouksista  huolimatta 
on  aika  kullannut  muistot  ja  niitä  tulee 
edelleen  verestettyä  WinApen  kanssa." 
-Jani  "Cauldron"  Valtonen 

MSX  "Japani  haastoi  länsimikrot" 

Julkaisuvuosi 

1983 

Prosessori 

Zilog  Z80A,  3,58  MHz 

Muisti 

8-512  kt  RAM,  16  kt  näytönoh- 
jainmuisti,  32  kt  ROM 

Näyttö 

512x212  pikseliä,  16  väriä; 

256x212  pikseliä,  256  väriä 

Äänipiiri 

kolmekanavainen  AY-3-8910-piiri 
kohinageneraattorilla 

Suomi  on  siitä  kumma  maa,  että  japa¬ 
nilainen  M  SX- tie  to  kone  standardi  nousi 
meillä  kotimikrojen  ykkössarjaan.  Koti¬ 
maassaan  supersuositusta  järjestelmästä 
nimittäin  tykkäsivät  meidän  lisäksemme 
lähinnä  hollantilaiset.  Britanniassa  sitä 
jopa  parjattiin,  sillä  japanilainen  mikro 
oli  epäisänmaallinen  valinta. 

MSX  ei  ollut  mikään  yksittäinen  tieto¬ 
kone  vaan  standardi.  Jokaisesta  MSX:stä 
löytyi  sama  käyttöjärjestelmä  ja  Micro¬ 
softin  Basic,  prosessori,  äänipiiri  sekä 
vähintään  kahdeksan  kilotavua  muistia. 
Valmistajat  saivat  muokata  omia  malle- 
jaan  mielensä  mukaan  minimiä  parem¬ 
maksi. 

Valmistajia  oli  parhaimmillaan  kym¬ 
meniä,  joten  valikoima  oli  laaja  ja  moni¬ 
puolinen.  Edullisimmat  koneet  riittivät 
peli-  ja  harrastuskäyttöön,  mutta  esi¬ 
merkiksi  Yamaha  näki  koneensa  osana 
laajempaa  musiikillista  tuoteperhettään. 
MIDI-liitännöillä  ja  syntetisaattorioh- 
jelmistoilla  varustetut  koneet  olivatkin 
muusikoiden  mieleen. 

MSX  sinnitteli  useimpia  kilpailijoi¬ 
ta  pidempään,  sillä  alkuperäisen  MSX:n 
jatkajaksi  esiteltiin  vuonna  1986  MSX2, 
1988  MSX2  +  ja  vielä  1990  MSX  Turbo  R. 

Tekniikka 

MSX:n  prosessori  oli  nopeampi  kuin  esi¬ 
merkiksi  ZX  Spectrumissa,  ja  merkittä¬ 
västi  C64:ää  ripeämpi.  Myös  äänipiiri  oli 
laadukas,  vaikkakaan  ei  C64:n  SIDin  ta¬ 
soinen.  Peruskoneetkin  olivat  tasapainoi¬ 


sia  ja  laadukkaita,  ja  teknisesti  parempia 
kuin  Tasavallan  tietokone. 

MSX:t  kuitenkin  kärsivät  muutamis¬ 
ta  ongelmista:  etenkin  videopiiri  oli  vai¬ 
kea  ohjelmoitava.  Vaikka  Spectrum-pelit 
kääntyivät  helposti  MSX: lie,  ne  eivät  vält¬ 
tämättä  yltäneet  brittimikron  tasolle. 

Pelit 

Laitteen  perintö  elää  edelleen  peleis¬ 
sä.  Etenkin  japanilaiset  loivat  koneelle 
runsaasti  aikansa  parhaimpia  pelejä. 
MSX:llä  saivat  alkunsa  muun  muassa 
Castlevania-,  Metal  Gear- ja  Bomberman- 
pelisarjat.  Muita  aikansa  huippuja  olivat 
Contra,  Dragon  Quest,  R-Type,  Ys,  SD 
Snatcher  ja  Gradius. 

Kaikissa  MSX-koneissa  oli  yksi,  jos¬ 
kus  kaksikin  moduuliporttia,  joten  osa 
peleistä  myytiin  moduuliversioina. 

Suomessa 

MSX:llä  ei  ollut  Suomessa  yhtä  virallista 
edustajaa,  vaan  kukin  valmistaja  edusti 
laitteitaan  itse.  Niinpä  MSX-koneita  saat¬ 
toi  löytää  niin  musiikki-,  konttorikone-, 
kodintekniikka-  ja  joskus  jopa  tietokone- 
liikkeistä. 

Spectravideo-koneiden  maahantuoj a 
Teknopiste  oy  kunnostautui  myös  MSX: n 
edustajana  ja  julkaisi  MSX-pelejä,  samoin 
tamperelainen  Triosoft  oy.  Näistä  tunne¬ 
tuin  lienee  puolimyyttinen  sotastrategia 
Talvisota.  Moni  julkaisi  lisäksi  pelejään 
indie-henkisesti. 

MSX  oli  Suomessa  ihmeen  suosittuja 
yleinen  laite,  joka  sinnitteli  C64:n  kaina¬ 
lossa  vielä  pitkään  muiden  kilpailijoiden 
kadottua. 

"Olin  kodinkoneliikkeen  huollossa 
työharjoittelussa.  Pomo  tuli  sinne  riso¬ 
jen  joystickien  keskelle  erikoisen  pyyn¬ 
nön  kanssa.  MSX-.lle  piti  koodata  jotain 
myyntiä  edistämään ,  sillä  yhtään  konetta 
ei  oltu  myyty.  Sovelsin  sitten  Sega  SC- 


3000-koneen  autopelin  MSX  Basicille  -  ja 
ainakin  se  esittelykone  myytiin."  -Surin 

"Valitsin  SVI-728:n  ylivertaisen  Ba¬ 
sicin  takia.  Etupäässä  harrastinkin  sillä 
Basic-ohjelmointia.  MSX-.lle  oli  loistavia 
pelejä ,  erityisesti  Konamin  moduulit.  Eri¬ 
tyisin  hetki  lienee  ensimmäinen  oma  peli , 
jonka  tein  innoissani  joululomalla  heti  ko¬ 
neen  saatuani.  "  -Wipu 

"MSX-.ää  hehkutettiin  maailmanlaa¬ 
juisena  standardina.  Myöhemminkin 
hehkuttelin  sen  MSX-DOSia  ja  CP/M- 
yhteensopivuutta,  mutta  yhtään  moista 
ohjelmaa  en  nimittäin  osaisi  nimetä ,  tus¬ 
kinpa  siis  käytinkään.  Omia  pelejä  tuli 
koodailtua  hyvällä  Basicilla ,  ja  tunsinkin 
suurta  ylpeyttä ,  kun  joku  kavereista  tuli 
meille  pelaamaan  niitä."  -oo 

"Isä  vaihtoi  paikallisessa  kodinko¬ 
neliikkeessä  maalaamansa  öljyvärityön 
Sony  HitBit  MSX-.ään.  Yhtään  peliä  ei 
saatu  jouluaattona  latautumaan ,  mutta 
yöllä  isä  herätti  mut ,  että  'NYT  LATAU- 
TU'.  Peli  oli  Chilien  Nemesikset  oli  mun 
lemppareita.  Meidän  kylillä  ei  ollut  kau¬ 
heasti  konesotia.  Tunsin  vähän  ylpeyttä 
siitä ,  että  olin  erilainen ,  vaikka  jotkut 
jutut  nepalla  olivatkin  siistejä."  -Manu 
Pärssinen 

"Kone  oli  Sonyn  HitBit  kahdella  mo- 
duuliportilla.  Konamin  peleihin  sai  kaik¬ 
kea  jännää,  kun  yhdisteli  pari  pelimoduu- 
lia.  Triopostissa  oli  muistaakseni  ohjeita 
ja  koodeja.  Basicilla  tein  kaikenlaista  pe- 
liohjelmoinnista  hyötyohjelmiin.  Mikro- 
bitistä  naputeltiin  todella  paljon  pelilis- 
tauksia.  Omia  räpellyksiä  olivat  kaverin 
kanssa  kehitetty  purjehduspeli,  jonkin 
sortin  strategiapelin  runko  ja  Mikrobi¬ 
tin  'Näin  rakennat  tekstiseikkailun'  -ar¬ 
tikkelin  innostamana  oma  seikkailupeli. 
Moduuleista  lempipelejäni  olivat  Neme- 
sis-sarja,  Salamander ■  Maze  of  Galious, 
King' s  Valley  ja  Fl-Spirit.  Kotimaisista 
peleistä  mieleen  jäivät  Triosoftilta  tilatut 
Talvisota  ja  Roller."  -Nexus-6 

ZX  Spectrum 

Julkaisuvuosi 

1982 

Prosessori 

Zilog  Z80A,  3,5  MHz 

Muisti 

1 6  tai  48  kt  RAM,  1 6  kt  ROM 

Näyttö 

256x192  pikseliä,  8  väriä 

Äänipiiri 

yksikanavainen  sisäänrakennettu 
kaiutin 

ZX  Spectrum  oli  Sinclairin  kolmas  ja 
merkittävin  kotimikro.  Vuonna  1980  jul¬ 
kaistu  ZX80  ja  vuotta  myöhemmin  seu¬ 
rannut  ZX81  olivat  ensimmäiset  Isossa- 
Britanniassa  myydyt  alle  sadan  punnan 
hintaiset  kotitietokoneet,  ja  ne  opettivat 
ensimmäisen  brittisukupolven  tietoko¬ 
neiden  saloihin.  Kolmannesta  Sinclairis- 
ta  haluttiin  jotain  pysyvämpää. 

Brittimiljardööri  Clive  Sinclairin  rak- 
kaimmasta  lapsesta  kasvoikin  aikansa 
suosituin  mikro,  joka  oli  halpa  ja  sym¬ 
paattinen.  Suuri  osa  80-luvun  alkupuo¬ 
len  brittiläisistä  klassikkopeleistä  tehtiin 
ensin  Spectrumille  ja  vasta  sitten  muille 
alustoille.  Neuvostoliitossa  ja  muissa  Itä- 
Euroopan  maissa  laitteesta  tehtiin  kym¬ 
meniä  klooneja,  joiden  ympärillä  elää 
yhä  suomalaista  C64-skeneä  vastaava 
harrastajakulttuuri. 

Spectrum  olisi  voinut  olla  hieman 
nopeampikin,  mutta  tarkkavainuinen 
bisnesmies  kun  oli,  herra  Sinclair  miet¬ 
ti  jokaisen  kustannuksen  tarkoin.  Niinpä 
koneen  kehitystä  ei  viety  aivan  niin  pit¬ 
källe  kuin  olisi  ollut  mahdollista. 

Mikro  muistetaan  ennen  kaikkea 
edullisena  pelikoneena,  ja  syystäkin. 
Hyötykäyttöön  koneesta  ei  ollut.  Retro- 
sedät  saattavat  muistaa  Spectrum+:n 
räikeän  Pomo-mainoksen,  jossa  poika  ke¬ 
huu  hankkineensa  tietokonejengiin 
liittyessään  kunnon  ko¬ 
neen,  jonka  kanssa  ei 
tarvitse  räpeltää. 

Tekniikka 

ZX  muistetaan  oudon- 
värisistä  peleistään  ja 
piipittävistä  äänistä.  Väripaletti  oli 
rajallinen,  eikä  sisäänrakennettu 
yksikanavainen  kaiutin  musiikilli¬ 
sesti  juhlinut.  Prosessori  oli  kuitenkin 
Commodore  64:ää  nopeampi  ja  soveltui 
paremmin  vektorigrafiikkaan.  Koneen 
yksinkertaisuus  tosin  aiheutti  peliohjel- 
moijille  hienoisia  haasteita. 

Monille  mieleenpainuvin  muistikuva 
Specusta  liittyy  näppäimistöön.  Koska 
koneen  hinta  oli  kaikki  kaikessa,  varus¬ 
tettiin  ZX  kumimatosta  tehdyllä  näppäi¬ 
mistöllä,  joka  soveltui  kehnosti  kirjoit¬ 
tamiseen.  Niinpä  kaikki  peruskomennot 
ja  jopa  Basic-ohjelmointiin  tarvittavat 


komennot  piti  antaa  näppäinoikoteillä. 
Hyvä  niin,  sillä  mikron  uumenissa  piili 
helppokäyttöinen  ja  tehokas  Basic-ohjel- 
mointikieli. 

Aj alleen  tyypillisesti  Spectrum  käyt¬ 
ti  massamuistina  kasettiasemaa,  mutta 
sitä  ei  välttämättä  myyty  koneen  muka¬ 
na.  Mikroon  pystyikin  liittämään  minkä 
tahansa  kasettisoittimen.  Joystick-liitintä 
ei  ollut,  joten  puolipakollinen  tikkulaa- 
jennus  nosti  koneen  hintaa. 

Pelit 

Spectrumille  julkaistiin  kaikkiaan  yli 
20  000  peliä.  Laitteen  tähtikehittäjiin 
lukeutuivat  muun  muassa  Ultimate,  jos¬ 
ta  kehittyi  myöhemmin  rakastettu  Rare. 
XCOM-pelien  luoja  Julian  Gollop  teki 
ensimmäiset  pelinsä  Spectrumille,  ja  ko¬ 
neella  nähtiin  myös  Lords  of  Midnight 
-sarjan  luonut  Mike  Singleton  ja  Jeff  Min- 
ter.  Spectrumille  tehtiin  ensimmäiset 
isometriset  ja  kolmiulotteiset  pelit, 
joskin  moni  muistaa  parhaimmin 
koneen  laadukkaat  tasoloikat  ja 
seikkailut.  Tarjolla  oli  myös  lento- 
simulaattoreita  ja  ava- 
ruusmatkailuja,  eikä 
koneella  ollut  koskaan 
puutetta  laadukkaasta 
pelattavasta. 

Vaikka  rajallinen 
väripaletti  teki  peleistä  visuaali¬ 

sesti  erikoisia,  niin  etenkin  viiva-  ja  vek- 
torigrafiikkapeleissä  Spectrum  oli  yliver¬ 
tainen. 

Suomessa 

Spectrum  oli  pitkään  yksi  suosituimmista 
kotimikroista,  jolle  riitti  runsaasti  käyttä¬ 
jiä  ja  faneja. 

"Ostin  kielikurssilta  Englannista 
kesätyörahoillani  ZX  Spectrum  16  -ko¬ 


timikron.  En  uskaltanut  ostaa  48  kilon 
versiota ,  koska  pelkäsin  jääväni  kiin¬ 
ni  tullissa.  Jos  muistan  oikein ,  niin  alle 
1  000  markan  koneen  sai  tuoda  tullitta 
käsimatkatavaroissa ."  -saro30 

"Kaksinpelit  olivat  näppäimistöllä  vä¬ 
hän  ahtaita ,  mutta  hauskoja.  Kuminäppis 
oli  muuten  pirun  näppärä  Basicin  kirjo- 
tuksessa ,  kaikki  komennot  kun  sai  shif- 
teillä  yhdeltä  näppäimeltä.  Kutsuimme 
hyvin  opittua  nopeaa  kirjottelua  kramp- 
paamiseksi.  Pelaaminen  ei  ollut  meille 
ainut  juttu ,  vaan  teimme  kovasti  ohjelmia 
ja  kaikenlaisia  hauskoja  kokeita.  Kaveri¬ 
piirissämme  useimmat  harrastivat  myös 
ohjelmointia.  Itse  tein  muun  muassa 
taustamusiikkia  soittavan  konekieliohjel- 
man."  -pevri 

" 48 +  oli  oma  kone ,  kunnon  näppiksel- 
lä.  Tällä  tuli  kirjoitettua  koodia ,  matope- 
lejä,  rivin  demo-ohjelmia  ja  harjoitettua 
kräkkeröintiä.  48+  oli  paras  ystävä  80-lu- 
vun  ajan,  ja  Your  Sinclair  -lehdet  luettiin 
hartaasti  kannesta  kanteen  sanakirja  toi¬ 
sessa  kädessä."  -ArhPos 

"Spectrumin  puolella  avautui  pelien 
ihmemaa.  Tekstiseikkailuja  rakastin  yli 
kaiken.  Englannin  kielen  taitoni  kiittää, 
sillä  ilman  tvm  Näkemiin  vaan  murua  ja 
Spectrumin  tekstipelejä  en  puhuisi  mi¬ 
tään  vieraita  kieliä.  Oli  muuten  pelien 
vaikeusaste  ihan  toisenlaista  luokkaa 
kuin  nykyään,  jolloin  joku  Dark  Souls  on 
muka  vaikea."  -Rasimus 

"Kokeilin  ohjelmointia  Basicillä  ja 
konekielellä.  Spectrumin  mukana  tuli 
käsikirja,  missä  oli  konekielisten  käsky¬ 
jen  lyhenteet,  kuten  MOV  A,B  tai  sinne¬ 
päin,  ilman  sen  kummempia  selityksiä. 
Oli  hauskaa  arvailla.  Spectrumilla  on 
hauskaa  ja  mielekästä  touhuta.  Kovina 
peli-iltoina  nostimme  koneen  jäähtymään 
ikkunan  ulkopuolelle  silloin  tällöin.  Jos  ei 
satanut."  -Ukko  Valkolainen 

Atari  800XL  "Vastakkainasettelua  jo  ennen 

Amigaa" 

Julkaisuvuosi 

1983 

Prosessori 

MOS6502B,  1,77  MHz 

Muisti 

64  kt  RAM 

Näyttö 

320x192  (mono),  160x96  (128 
väriä),  24x40  (tekstitila) 

Äänipiiri 

POKEY  C012294,  4  kanavaa 

Atarin  ensimmäiset  kotimikrot,  Atari 
400/800,  tulivat  kauppoihin  jo  vuonna 
1979,  mutta  sarjan  tietty  huipentuma  oh 
1983  ilmestynyt  800XL.  800-mallin  laa¬ 
jennettu  mutta  edullisempi  versio  oli  yksi 
Commodoren  tasaväkisimmistä  haasta¬ 
jista. 

Jälkiviisaasti  sanoen  Atari  jäi  kak¬ 
kostilalle  kahdesta  syystä:  ensinnäkin 
yhtiö  ei  saanut  800XL-koneitaan  Yhdys¬ 
valloissa  vuoden  1983  joulumarkkinoille, 
toisin  kuin  Commodore.  Lisäksi  videope¬ 
limarkkinat  olivat  juuri  romahtaneet  ja 
konserni  teki  tappiota  miljoonia  dollarei¬ 
ta  päivässä.  Atarilla  ei  ollut  enää  varaa 
panostaa  koneisiin,  tuotekehitykseen  tai 
markkinointiin,  ja  omistaja  halusi  pääs¬ 
tä  riippakiveksi  muuttuneesta  Atarista 
eroon.  Uusi  omistaja,  eräs  Jack  Tramiel, 
pisti  pian  pakan  uusiksi  ja  keskitti  pon¬ 
nistuksensa  Atari  ST  -kehitykseen. 

800XL  soveltui  erinomaisesti  sekä 
hyötykäyttöön  että  pelaamiseen.  Sisään¬ 
rakennetut  hyötyohjelmat  olivat  käytet¬ 
tävissä  ilman  latailuja,  ja  lisälaitteet  oli¬ 
vat  laadukkaita. 

Tekniikka 

Atarin  mikrot  olivat  teknisesti  kehitty¬ 
neitä  ja  helppokäyttöisiä.  800XL:ssä  oli 
C64:n  tapaan  MOSin  prosessori,  tosin 
nopeampi.  Se  oli  myös  ensimmäinen  mik¬ 
ro,  jossa  prosessorin  urakkaa  helpotet¬ 
tiin  tiettyjä  tehtäviä  itsenäisesti  tekevil¬ 
lä  apupiireillä.  Koneen  suunnittelija  Jay 
Miner  tunnetaankin  tänään  paremmin 
Amigan  isänä. 

Grafiikkapiiri  sisälsi  myös  hardware- 
spritet  ja  törmäyksentunnistimen.  Pelin¬ 
tekijät  tykkäsivät.  Tekniikan  hyödyntä¬ 
mistä  vaikeutti  kuitenkin  Atarin  salailu. 
Yhtiö  ei  jakanut  tietoa  koneen  saloista 
yhtä  avoimesti  kuin  esimerkiksi  Commo¬ 
dore. 


Pelit 

Atari  800XL:ää  ei  tunneta  Suomessa  suu¬ 
rena  pelikoneena.  Sille  kuitenkin  tehtiin 
runsaasti  pelejä,  joista  moni  alkujaan 
juuri  Atarille.  Esimerkiksi  Lucasfilm  Ga- 
mes,  myöhempi  Lucasarts,  teki  ensipe- 
linsä  juuri  Atarin  mikroille.  Rescue  on 
Fractalus!,  Ballblazer,  Koronis  Rift  ja  The 
Eidolon  nostivat  George  Lucasin  peliyhti- 
ön  maailmankartalle. 

Atareilla  nähtiin  ensimmäistä  ker¬ 
taa  myös  Star  Raiders,  Fort  Apocalypse, 
Bruce  Lee,  The  Goonies,  eeppinen  roo¬ 
lipeli  Alternate  Reality:  The  City  ja  jopa 
edelleen  pelattava  scifi-strategia-bilepeli 
M.U.L.E. 

Hyvin  tehtyinä  Atari-versiot  olivat  lä¬ 
hes  ylivertaisia  muihin  verrattuna,  kiitos 
nopean  prosessorin  ja  koneen  edistyneen 
tekniikan.  Äänet  olivat  aikansa  perusta¬ 
soa. 

Suomessa 

Suomessa  Atari-heimo  jäi  pieneksi.  Vaik¬ 
ka  kone  oli  hyvä  ja  kohtuullisen  suosittu, 
olivat  harrastajat  hajallaan.  Oppien  ja 
pelien  vaihtelu  oli  pienimittaista.  Mones¬ 
ta  8-bittisestä  ataristista  tuli  kuitenkin 
16-bittisen  Atari  ST:n  harrastaja. 

"Sain  koneen  joululahjaksi  -84  tai  -85 
mutta  valitettavasti  sen  valmistus  loppui 
vuonna  -85,  jolloin  pelien  ja  ohjelmoin¬ 
tioppaiden  saanti  tyrehtyi  lopullisesti. 
Niiden  saanti  oli  ennestäänkin  vaikeaa. 
Jotain  tekstipohjaisia  pelejä  ynnä  muuta 
tuli  ohjelmoitua  Basicillä.  Kone  löytyy 
edelleen  hyllystä."  -cheppy80 


Salora  Manager  (1983) 

Suomessakin  tarvittiin  oma,  kotitekoi¬ 
nen  kotitietokone.  Mutta  pienen  maan 


resursseilla  ei  tehty  ihmeitä,  joten  Salo¬ 
ra  teetti  suomalaistetun  kloonin  V-tech- 
yhtiön  Laser-mikroista.  Hongkongissa 
valmistettuja  koneita  myytiin  ainoastaan 
Suomessa,  ja  ne  ovatkin  maailmanmi- 
tassa  suhteellisen  harvinaisia,  vaikka  al¬ 
kuperäiset  Laser-koneet  muistetaankin 
maailmalla. 

Vain  neljän  kilotavun  muistilla  varus¬ 
tettu  Fellow  käytti  Spectrumista  ja 
MSX:stä  tuttua  Z80A-prosessoria,  kun 
taas  32-64-kiloisessa  Managerissa  tikitti 
nopea  MOS  6502A.  Manager  oli  tekni¬ 
sesti  tyydyttävä  kone,  mutta  erikoisesti 
Salora  korvasi  tavanomaiset  Atari-peli- 
ohjainliitännät  omallaan. 

Fellow  myi  kohtuullisesti  1983  joulu¬ 
na,  Manager  seuraavana,  mutta  lähinnä 
Saloran  nimen  ja  näyttävän  markkinoin¬ 
nin  ansiosta.  Monelle  Salora  tosin  tup¬ 
sahti  suorastaan  vastenmielisenä  yllä¬ 
tyksenä.  Toivotun  Commodoren  sijaan 
pukinkontista  kun  saattoi  löytyä  Salora, 
kiitos  edullisemman  hinnan  ja  lipevän 
myyntimiehen. 

Käytännössä  koneen  aktiivikäyttö 
jäi  luultavasti  lyhyeksi,  mihin  vaikutti¬ 
vat  paitsi  mitätön  pelivalikoima,  myös 
laadukkaampien  ja  paremmin  tuettujen 
koneiden  saapuminen.  Salora  ei  kyen¬ 
nyt  tuottamaan  hyötyohjelmia  tai  pelejä, 
eivätkä  maahantuojatkaan  tuoneet  V- 
techin  maailmalla  julkaisemia  peliä  Suo¬ 
meen.  Niitä  kourallista. 

Saloran  näkemys  kotimikrojen  suosi¬ 
on  kasvusta  osui  kohdalleen,  mutta  no¬ 
peasti  kiristynyt  kilpailu  ja  kymmenien 
mikrojen  rynnistys  söi  pienen  ja  myöhään 
saapuvan  kotimaisen  koneen  markkinat. 


Sega  SC-3000  (1983) 

Segan  ensimmäinen  yritys  tunkeutua  pe- 
likonsolimarkkinoille  vuonna  1983  päät¬ 
tyi  täydelliseen  tappioon.  SG-1000-kon- 
soli  julkaistiin  samana  päivänä  kuin 
Nintendon  legendaarinen  NE  S,  mutta 
niin  laitteen  markkinointi  kuin  pelitarjon¬ 
ta  jäivät  täysin  Nintendon  jalkoihin.  Kone 
ei  pelastunut  edes  täysiverisellä  tietoko- 
nemuunnoksella,  SC-3000:lla. 

SC-3000  julkaistiin  Japanin  lisäksi 
vain  muutamissa  maissa,  kuten  Suomes¬ 
sa,  Ranskassa  ja  Italiassa.  Kone  ei  kui- 

tenkaan  menestynyt,  sillä  Sega  ei  mark¬ 
kinoinut  tuotteitaan  maailmanlaajuisesti. 
Niinpä  hypetys  ja  myynti  jäi  paikallisten 
maahantuojien  vastuulle.  Suomen  edus¬ 
taja  oli  kuitenkin  aktiivinen  ja  kone  nä¬ 
kyi  muun  muassa  Expert-ketjun  hyllyillä. 
Mikroa  esiteltiin  niin  värikkäiden  esit¬ 
teiden  kuin  hyvän  oheislaitevalikoiman 
kera.  Kolmetonnisen  monipuolisista  pe¬ 
liohjaimista  ja  lisälaitteista  Suomeen 
saatiin  hyvä  valikoima.  Pelejäkin  ilmestyi 
satakunta,  joista  suurin  osa  toimi  sekä 
SG-1000:lla  että  SC-3000:lla  -  sekä  myö¬ 
hemmällä  Master  System  -konsolilla. 

Vaikka  SG/SC  hulahti vatkin  ohi  käy¬ 
tännössä  huomaamatta,  niin  laitteella  on 
kuitenkin  merkitystä  paitsi  Segan  viimei¬ 
senä  kotitietokoneena,  myös  menestyk¬ 
seen  nousseen  Master  Systemin  proto¬ 
tyyppinä. 

"Näppäimistö  on  kumimainen  ja  sen 
huomaa  käytössä.  Joystickit  ovat  lelu- 
maisia,  niiden  akseleita  ei  ole  laakeroitu 
mitenkään ,  joten  muovi  hankaa  muovia 
vasten  ja  tuntuma  häviää.  Pelituntuma 
ei  ollut  mikään  mahtava ,  puhumattakaan 
kumisesta  näppäimistöstä.  Grafiikka  on 
aikaisekseen  perustasoa ,  samoin  äänet." 
-Juha  Jokinen ,  Miljoonalaatikko.com 

"Koneelle  ei  alkuun  ollut  juuri  ohjel¬ 
mia ,  mutta  hyvän  Microsoft  Basicin  an¬ 
siosta  sille  tuli  jouluaattona  koodattua 
pieni  softa  verolomakkeen  täyttämiseen. 
Tammikuussa  saatiin  pelejä  ja  pian  Mik¬ 
robitissä  oli  pelilistauksia.  Musiikkioh¬ 
jelma  oli  oivallinen  ja  koodia  tutkimalla 
pääsi  todella  sinuiksi  koneen  kanssa.  Ko¬ 
neesta  jäi  erittäin  positiiviset  muistot  ja 
H-mallissa  oli  jo  ihan  mukava  näppiskin." 
-Sunn 

"Maahantuoja  buffasi  laitetta  kiitet¬ 
tävästi.  Muistan  väriesitteen,  missä  oli 
kaikki  pelit  värikuvissa  takakannessa. 
Liikkeissä  oli  näytillä  Segan  rattiohjain 
ja  myös  neliväripiirturi.  Ratti  on  kooltaan 
ja  tuntumaltaan  melko  lähellä  Colecovi- 
sionin  Turbo-pelin  rattiohjainta,  mutta 
Segan  mallissa  ei  käytetä  sauvaparisto- 
ja."  -Sunn 


Oric-1  (1983) 

Brittiläisen  Tangerinen  Oric-1 -kotimikro 
julkaistiin  ZX  Spectrumin  perässähiihtä- 


jäksi.  Laite  tehtiin  pienellä  budjetilla  ja 
kiireellä,  joten  vaikka  siinä  olikin  koh¬ 
tuulliset  perusominaisuudet,  ei  se  erottu¬ 
nut  edukseen.  Prosessori  oli  tuttu  MOS 
6502,  äänipiiri  kamala  ja  näppäimistö 
kehno.  ROM  oli  buginen,  eivätkä  käyt¬ 
täjän  tallentamat  tiedostot  aina  latau¬ 
tuneet.  Pelitkin  olivat  tyypillistä  tusi- 
naroskaa,  mitä  kakkossarjan  koneiden 
kaveriksi  väsättiin  vasemmalla  kädellä. 

"Oricissa  on  seuraavia  käyttäjän  kan¬ 
nalta  mukavia ,  ohjelmointia  helpottavia 
ominaisuuksia:  Microsoft  Basic ,  reset- 
näppäin,  mahdollisuus  tallentaa  ohjel¬ 
mia  kasetille  kahdella  eri  nopeudella  ja 
näppäinäänimerkit.  Koneessa  on  myös 
ominaisuuksia ,  jotka  tekevät  sen  ohjel¬ 
moinnin  huomattavasti  muita  koneita 
tuskaisemmaksi.  Näppäimet  ovat  pait¬ 
si  liian  pienet ,  myös  aivan  liian  lähellä 
toisiaan.  Editointi  on  hankalampaa  kuin 
esimerkiksi  Spectrumilla.  Oric-1  on  omi¬ 
tuinen  kokoonpano.  Hyviä  ominaisuuksia 
löytyy  paljon ,  tosin  myös  huonoja.  Oricis- 
ta  ei  luultavasti  tule  kovin  pahaa  kilpai¬ 
lijaa  Commodore  64:lle  tai  Spectrumille. 
Spectrum  on  700  mk  halvempi  ja  ominai¬ 
suuksiltaan  lähes  sama ,  C64  taas  tarjoaa 
spritet,  paremmat  äänet  ja  koko  ruudun 
editointimahdollisuuden ,  vaikka  se  on 
vain  alle  300  mk  Oricia  kalliimpi."  -RM, 
Micropost  3/1983. 


Spectravideo  SV-328  (1983) 

SV-328  oli  yksi  aikansa  kehittyneemmistä 
perusmikroista,  joka  oli  suunniteltu  as¬ 
tetta  enemmän  ammatti-  ja  työkäyttöön 
kuin  karsitumpi  pikkuveljensä  SV-318. 
328  oli  yllättävän  mukautuva  kone  myös 
harrastajille,  ja  se  olikin  yksi  suositum¬ 
mista  Kuusneban  jyräämäksi  joutuneista 
koneista. 

Kiintoisana  yksityiskohtana  328  oli 
myös  esikuva  myöhemmälle  japanilaisel¬ 
le  MSX-standardille,  vaikka  koneen  val¬ 
mistaja  olikin  yhdysvaltalainen.  328:11a 
pystyi  ajamaan  osaa  MSX:n  ohjelmista 
ja  koneelle  sai  myös  MSX-adapterin,  jol¬ 
la  koneeseen  pystyi  asentamaan  MSX:n 
peli- ja  ohjelmamoduuleja. 

Spectravideon  seuraava  malli,  SVI- 
728,  oli  sen  sijaan  virallisesti  MSX. 


Spectravideoiden  ympärillä  oli  Suo¬ 
messa  erittäin  aktiivista  kerho-  ja  yhtei¬ 
sötoimintaa,  ja  Spectra  video-harrastajien 
yhdistys  Mikroilijat  ry  toimi  aina  vuoteen 
1997  saakka. 

"Ensimmäinen  oma  kone  oli  Spectra¬ 
video  328,  jonka  mukana  tuli  kasa  pe¬ 
lejä  C-kaseteilla.  Osa  peleistä  oli  tehty 
Basicillä,  joten  ohjelmointiharrastus  sai 
yllykkeen,  kun  pelien  koodin  tutkiminen 
osoittautui  mielenkiintoisemmaksi  kuin 
niiden  pelaaminen.  Ensimmäisenä  tieten¬ 
kin  selvitettiin  manuaalin  avulla ,  kuinka 
poistaa  spritejen  törmäystarkkailu ,  jotta 
ukosta  tulisi  kuolematon."  -Rasimus 


Sharp  MZ-700  (1982) 

Sharp  in  kotimikrot  saivat  alkunsa  jo 
70-luvun  puolella  kokoa-se-itse-raken- 
nussarjana.  Ensimmäisessä  kuluttaja- 
mikrossa  oli  tyypillinen  Z80A  3,5  MHz 
-prosessori  ja  muistia  64  kt.  Kone  oli  tyy¬ 
likäs,  vakuuttava  ja  konttorikonemainen 
hyvällä  näppäimistöllä.  Väriesitteiden 
voimin  se  vetosikin  ostajiin,  joilla  oli  vain 
heikko  yleistietämys  mikrotietokoneis¬ 
ta.  Kone,  jolla  poika  oppii  koodaamaan 
ja  firman  asiat  tehostuvat,  oli  varmasti 
monen  myydyn  Sharp  in  perustelu.  Mutta 
vaikka  Sharp  oli  koneena  kallis,  ei  peli- 
ja  ohjelmatarjonta  päätä  huimannut,  pu¬ 
humattakaan  grafiikkaominaisuuksien 
täydellisestä  puuttumisesta.  Äänipiirikin 
päästeli  vain  yksikanavaista  piipitystä. 
Niinpä  Sharp  in  mikrojen  tarina  jäi  lyhy¬ 
eksi. 

"Minulle  piti  ostaa  Commodore  64, 
mutta  isä  sitten  viisaampana  (köh  köh) 
miehenä  meni  ja  löysi  halvalla  Sharp 
MZ:n.  Sitten  isä  sai  päähänsä,  että  hanki¬ 
taan  lisälaitteita.  Levyasema  ja  mitähän 
muutakin  tuli  hankittua.  Levyasema  piti 
ruuvata  irti  ja  vaihtaa  kasettiaseman  ti¬ 
lalle.  Isä  ja  äiti  hankkivat  firman  hoitoon 
tarkoitettuja  ohjelmia,  mutta  käyttämät¬ 
tömiksi  jäivät."  -Kanto 

"Lapsuuden  traumani  kulminoituvat 
vuoteen  1983,  jolloin  isäni  kantoi  kotiin 
kylän  ensimmäisen  tietokoneen.  Konees¬ 
sa  ei  ollut  käytännössä  grafiikkaa,  vaan 
pelit  olivat  merkkipohjaisia.  Mukana  tul¬ 
leita  kymmentä  peliä  pelattiin  kylän  las- 

ten  kanssa  silmät  pyöreänä.  Kuukauden 
kohokohta  oli  Mikrobitti,  josta  ensimmäi¬ 
senä  katsottiin  Sharpin  listaukset,  jotka 
sitten  hakattiin  Basicillä."  -link-ki 

"Pelasimme  paljon  shakkia,  mutta  vai- 
keimmalla  tasolla  kone  mietti  siirtoaan 
4-5  tuntia.  Liki  viikon  pelisession  päätti 
varis  lentämällä  muuntajaan.  Suunnitte- 
lin  koneeseen  ad/da-muunninta.  Löysin 
ohjeetkin  Mikrobitistä  ja  osatkin  oli  han¬ 
kittu,  mutta  jäi  jostain  syystä  tekemättä. 
Lisämuistilla  koneeseen  olisi  saanut  lisää 
värejä  ruudulle,  mutta  muistipiirejä  ei 
enää  valmistettu."  -Narril 

"Kun  vanhempani  eivät  mikroista 
ymmärtäneet  sitäkään  vähää  mitä  itse, 
niin  ostivat  sitten  halvalla  Sharpin.  Yh¬ 
dellä  kaverilla  oli  myös  Sharp,  mutta  ei 
sen  enempää  ohjelmia  kuin  itsellänikään. 
Ehkä  vielä  huonommin  meni  tosin  sillä 
luokkakaverilla,  joka  sai  Aquariuksen... 
Se  oli  karu  kone  piipperiäänineen  ja 
merkkigraflikoineen.  Mukana  tuli  poik¬ 
keuksellisen  hyvä  ohjekirja,  jonka  avul¬ 
la  pääsi  sisään  Basic-ohjelmointiin.  Sillä 
oli  kauaskantoisia  seurauksia:  innostuin 
ohjelmoinnista  ja  päädyin  myöhemmin 
muun  muassa  opiskelemaan  sitä.  Pidin 
Sharpia  jotenkin  vakavana  ja  ammatti¬ 
maisena  koneena,  jolla  tehtiin  oikeita 
vaativia  asioita  eikä  pelkästään  pelattu." 
-Mara 


Dragon  32/64  oli  yksi  kymmenistä  80-lu- 
vun  alun  brittimikroista,  joita  syntyi  Bri¬ 
tannian  muutaman  vuoden  kestäneen 
mikrobuumin  aikana.  Vaikka  Dragonit 
olivat  buumin  menestyneempiä  konei¬ 
ta,  niin  Dragon  Data  kaatui  konkurssiin 
jo  1984.  Dragonit  olivat  kuitenkin  kiin¬ 
toisia  koneita.  Ne  eivät  käyttäneet  sen 
enempää  MOSin  kuin  Zilogin  prosesso¬ 
reita,  vaan  emolevyllä  tikitti  Motorola 
MC6809E.  Kone  luotti  myös  analogisiin 
peliohjaimiin. 

Suomessa  Dragoneita  ei  juuri  näky¬ 
nyt,  mutta  silti  maassamme  toimi  Dra- 
gon-kerho.  Vähemmän  tunnetuista  ko¬ 
neista  Dragon  oh  yksi  tunnetuimmista, 
mikä  kertoo,  että  jossain  oh  ainakin  muu¬ 
tama  kourallinen  yksinäisiä  dragonisteja. 


Apple  II  (1977) 

Retrotietokonejuttu  ei  olisi  oikeudenmu¬ 
kainen  ilman  Apple  II:ta.  Se  oh  Commo¬ 
dore  Petin  ja  TRS-80:n  rinnalla  tärkein 
amerikkalaisen  tietokoneunelman  toteut¬ 
taja,  jonka  menestyksen  pohjalle  kasvoi 
Applen  digitaalisen  imperiumin  pohja. 

Apple  II  oh  1970-luvun  lapsi.  Proses¬ 
sori  oh  MO  S  6502,  muistia  neljä  kilota¬ 
vua  ja  tallennuslaitteena  kasettiasema. 
Kone  pystyi  näyttämään  sekä  grafiikkaa 
että  värejä,  minkä  johdosta  siitä  tuli 
historian  ensimmäinen  laajalti  suosittu 
tee-se-itse-ohjelmointialusta  sekä  ennen 
kaikkea  suosittu  tietokonepelilaite  -  ja 
siten  ensimmäisen  kotimikrosodan  selvä 
voittaja. 

Kone  sinnittelikin  Pohjois-Amerikassa 
pitkälle  80-luvulle,  ja  sille  tehtiin  ensim¬ 
mäisenä  moni  legendaarinen  peli  ja  pe¬ 
lisarja,  kuten  The  Bard's  Tale,  Karateka, 
Choplifter,  Ultima,  Prince  of  Persia  ja 
Castle  Wolfenstein. 

Apple  II  saapui  nopeasti  myös  Suo¬ 
meen  mutta  ei  saanut  koskaan  merkittä¬ 
vää  jalansijaa.  & 


Yhdistysten  luvattu  maa? 

Suomea  pidetään  yhdistysten  ja  järjestö¬ 
toiminnan  luvattuna  maana.  Syystäkin. 
Etenkin  1980-luvulla  kerhotoiminta  oli 
äärimmäisen  tärkeä  ja  arvokas  tapa 
oppia  tietokoneistaan  -  ja  niissä  sai 
tietenkin  uusia  ohjelmia. 

Suomessa  toimineita  tietokoneker- 
hoja  olivat  muun  muassa  Amstrad-Kerho, 
Memotech-Klubi,  Spectravideo-Klubi, 
Sinclair-Kerho,  Dragon  Users  Club  ja 
Suomen  Kaypro  Users  Group. 


Paljonko  ne  maksoivat? 

Commodore-foorumin  ylläpitäjä  Fmatic  kokosi 
joulukuussa  1984  Suomessa  myynnissä  ollei¬ 
den  kotitietokoneiden  listahintoja.  Hinnoissa 
ei  ole  eritelty  koneiden  mukana  tulevia  lisälait¬ 
teita  tai  ohjelmia. 

•  Amstrad  CPC464  (3980  mk) 

•  Apple  Ile  kannettava  (9850  mk) 

•  Apple  Ile  (6850  mk) 

•  Apple  Macintosh  (21  330  mk) 

•  Aquarius  I  (680  mk) 

•  Atari  699  XL  (2150  mk) 

•  Commodore  16  (1500  mk) 

•  Commodore  64  (2995  mk) 

•  Commodore  VIC-20  (995  mk) 

•  Dragon  32  (2350  mk) 

•  Memotech  MTX512  (3290  mk) 

•  Miceo-Bee  (4945  mk) 

•  Micro-Professor  MPF  III  (4500  mk) 

•  Oric  Atmos  (2495  mk) 

•  Salora  Fellovv  (790  mk) 

•  Salora  Manager  (1950  mk) 

•  Sharp  MZ-721  (2990  mk) 

•  Sharp  MZ-821  (3950  mk) 

•  Sinclair  QL  (4950  mk) 

•  Sinclair  Spectrum  ZX  (1295  mk) 

•  Sinclair  ZX81  (495  mk) 

•  Spectravideo  SV-318  (1980  mk) 

•  Spectravideo  SV-328  (2980  mk) 

•  Triumph  Alphatronic  (4225  mk) 

Micropost-lehti  on  täynnä 
ajankuvaa! 

1980-luvun  alussa  Suomessa  ei  vielä  ilmesty¬ 
nyt  kummoisia  tietokonelehtiä.  Puutostilaa 
täyttäkin  Suomen  Mikromaakarit  ry:n  julkaise¬ 
ma  harrastelehti  Micropost.  Valtavalla  innolla 
ja  täydellä  sydämellä  1983-85  tehty  harras¬ 
telehti  pursuaa  upeaa  ja  sensuroimatonta 
ajankuvaa,  jolle  vvanhan  koulun  mikroilija 
osaa  antaa  herran  vuonna  2014  täyden  arvon. 
Yhtä  rehellistä  ja  käyttäjäläheistä  kuvaa  30 
vuoden  takaisesta  mikromaailmasta  ei  löydä 
tutkimuksista  eikä  isoista  tietokonelehdistä. 

Micropostin  numerot  voi  ladata  NT 
Rautasen  mikrosivuilta  osoitteesta 
www.ntrautanen.fi/computers/other/ 
micropost.htm. 


Tasavallan  tietokoneen  haastajat  -artikkeli¬ 
sarja  jatkuu  verkossa  osoitteessa 
http://www.skrolli.fi.  Verkossa  julkaistavassa 
artikkelisarjassa  käsitellään  koneet  tarkem¬ 
min  yksitellen.  Lisäksi  verkkoartikkeleissa 
julkaistaan  kaikki  Skrollille  lähetetyt  lukija- 
muistelot  täysimittaisina.  Jos  haluat  jakaa 
muistojasi,  lähetä  sähköpostia  osoitteeseen 
jukka@skrolli.fi  otsikolla  "Tasavallan  tietoko¬ 
neen  haastajat". 

Seikkailutko  kuolleet? 
Höpö  höpö! 

Jukka  O.  Kauppinen 
Seikkailupelit  ovat  kuolleet ,  tuntuu 
moni  vielä  inttävän  syvässä  ja  mu¬ 
kavassa  retrokuopassaan.  Haloo! 
Kukkuu!  Raotetaanpa  pressua  ja 
kurkistetaan  ulos.  Sillä  vaikka  seik¬ 
kailupelit  julistettiin  Lucasartsin 
Grim  Fandangon  jälkeen  virallisesti 
kuolleiksi ,  on  siitä  kulunut  jo  puoli¬ 
toista  vuosikymmentä.  Tässä  ajassa 
pelien  suuressa  virrassa  on  tapahtu¬ 
nut  paljon! 

eikkailupelien  genre  ei  näet  kuol¬ 
lut  Fandangoon,  sen  enempää 
kuin  maailmakaan  lakannut  pyö¬ 
rimästä.  Vaikka  pelilaji  oli  pitkään  hei¬ 
kossa  hapessa,  niin  nykyään  seikkailuilla 
menee  paremmin  kuin  koskaan  ennen, 
jopa  niillä  kaikkein  perinteisimmillä 
point'n'clickeillä. 

Pelit  ovat  myös  kehittyneet,  eivätkä 
vain  pelattavuudeltaan  tai  tekniikaltaan. 
Jos  on  pakko  verrata,  niin  parhaimmil¬ 
laan  nykypäivän  seikkailupelit  vetävät 
hyvin  vertoja  Lucasartsin  muinaisille 
klassikoille. 

Miksi  sedät  sitten  jupisevat  kuopis¬ 
saan?  No,  nykyseikkailuja  tekevät  pie¬ 
nemmät  firmat,  joilla  ei  ole  entisaikojen 
Sierran  tai  Lucasin  mainetta  eikä  propa¬ 
gandakoneistoa.  Seikkailut  pitää  itse  et¬ 
siä  internetin  syövereistä  tai  lukea  lehtiä 
tai  saitteja,  jotka  seuraavat  genreä  pin¬ 
taa  syvemmältä.  Se  on  työlästä,  jos  mie¬ 
luummin  vain  köllöttää  retrokuopassaan 
vanhoista  pelikoteloista  tehdyllä  pedillä. 

Genren  nykytilanne  tiivistyy  viisi¬ 


osaisen  Blackwell-seikkailupelisarjan 
päätösosassa.  The  Blackwell  Epiphany 
on  upea  tarina  ja  elämys,  joka  Dome.fim 
Pekka  Leinosen  sanoja  lainatakseni  "re¬ 
pii  sielun  kappaleiksi  ja  tuhoaa  itse  maa¬ 
ilmankaikkeuden  perusesanssia". 

Tuttavani  puolestaan  nosti  Epiphanyn 
Monkey  Islandien  veroiseksi,  ellei  jopa 
paremmaksi  seikkailuksi,  eikä  Leinonen- 
kaan  pistänyt  vertausta  pahakseen. 

Mutta  moniko  Teistä,  rakkaat  lukijat, 
on  kuullut  Blackwell-sarjasta  tai  niiden 
suunnittelijasta  Dave  Gilbertistä? 

Niinpä! 

Nykypäivän  seikkailugenre  suoras¬ 
taan  kukoistaa,  myös  ilman  Blackwellejä. 
Nykyään  kun  hyviä  seikkailuja  julkais¬ 
taan  enemmän  kuin  koskaan.  Käytän¬ 
nössä  voimmekin  puhua  seikkailupelien 
toisesta  kulta-ajasta. 

Kiinnittäkääpä  siis  Blackwell-sarjan 
lisäksi  huomiota  ainakin  seuraaviin  teok¬ 
siin:  Tesla  Effect  -  A  Tex  Murphy  Ad- 
venture  (Atlus),  Primordia  /  Resonance 
/  Gemini  Rue  (Wadjet  Eye),  A  Vampyre 
Story  (Crimson  Crow),  Cognition:  An  Eri- 
ca  Reed  Thriller  ja  Face  Noir  (Phoenix 
Online  Studios),  Machinarium  (Amani- 
ta  Design)  ja  Deponia-trilogia  (Daedalic 
Entertainment)  -  sekä  Telltale  Gamesin 
koko  tuotanto. 

Näillä  pääsee  upeasti  kiinni  genren 
nykyiseen  parhaimmistoon,  mutta  samal¬ 
la  innokas  seikkaili¬ 
ja  huomaa  erään  on¬ 
gelman.  Siinä  missä 
isot  seikkailupeli- 
talot  pystyivät  ai¬ 
kanaan  tuottamaan 
tasalaatua,  niin  pik¬ 
kufirmoilla  ei  ole 
välttämättä  pauk¬ 
kuja  vastaavaan  vii¬ 
meistelyyn.  Kaikki 
kunnia  genreä  syn- 
kimpien  vuosien  yli 


Kolumni 


kantaneille  Daedalic  Entertainmentin 
kaltaisille  saksalaisstudioille,  mutta  vä¬ 
lillä  saksa-englanti-käännökset  ja  ääni- 
näyttely  riipovat  herkemmän  sielua. 

Nykyään  ei  myöskään  ole  helppoa 
löytää  tunnettuja  pelisuunnittelijoita,  jot¬ 
ka  soittaisivat  suurten  kansanjoukkojen 
sieluja.  Onneksi  pelikehittäjien  meressä 
uiskentelee  edelleen  muutama  vanhakin 
tekijä.  Esimerkiksi  Jane  Jensen  työstää 
parhaillaan  upouutta  Gabriel  Knight 
-seikkailua,  ja  rouvan  muutaman  vuoden 
takainen  Gray  Matter  haastaa  väkevästi 
genren  rakastetuimmatkin  klassikot.  Toi¬ 
saalla  vanha  Lucasarts-mies  Tim  Schafer 
urakoi  Kickstarter-keräyksellä  rahoite¬ 
tun  kaksiosaisen  Broken  Age  -seikkailun¬ 
sa  parissa. 

Myös  suomalaiset  pelikehittäjät  ovat 
olleet  vahvasti  mukana  seikkailupelien 
uudessa  aallossa.  Muutaman  vuoden  si¬ 
sään  ilmestyivät  muun  muassa  Alpha  Po¬ 
laris,  Fester  Mudd,  Lucius  ja  Oceanhorn, 
mikä  on  hurjaa  tykitystä  siihen  nähden, 
että  genren  aiempi  koko  historia  kiteytyi 
vuonna  1996  julkaistuun  Housemarquen 
Muukalaisten  yö  (Alien  Incident)  -seik¬ 
kailuun. 

Joten  eiköhän  lopeteta  tähän  paik¬ 
kaan  höpinät  seikkailupelien  kuolemasta 
ja  hypätä  täysillä  nauttimaan  genren  uu¬ 
desta  kukoistuksesta!  & 


Cognition:  An  Erica  Reed  Thriller  on  yliluonnollinen  etsiväseikkailu. 


Blackvvell  Epiphany  on  yksi  kaikkien  aikojen  parhaista  seikkailupeleistä.  Gabriel  Knightin  luoneen  Jane  Jensenin  mestarillinen  Grey  Matter. 
Uskokaa  pois. 

Superälyllä  maail  manva  taukseen 


Visionäärit  kautta  historian  ovat  haaveilleet  ratkaisusta  kaikkiin  maailman  ongelmiin 
maailmanvalloituksesta.  Kuten  moni  tavoittelemisen  arvoinen  asia ,  tämäkin  on 
huomattavan  vaikea  toteuttaa  -  ellei  sitten  satu  olemaan  superäly. 

Teksti:  Mikko  Rauhala 

Kuvat:  5am  Pak,  Mitol  Berschevvsky 


Kunnianhimoisista  tavoitteista 

huolimatta  yhden  jos  toisenkin 
maailman  valloittajan  voittokulku 
on  aina  ennen  pitkää  taittunut.  Kuinka 
ratkaista  kaikki  tähän  valtavaan  haastee¬ 
seen  liittyvät  logistiset  ongelmat? 

Näin  muotoiltuna  kysymys  käytän¬ 
nössä  vastaa  itseensä.  Tarvitaan  lisää 
ongelmanratkaisukykyä,  jota  myös  älyk¬ 
kyydeksi  kutsutaan.  Ihmiskunnan  verrat¬ 
tain  ylivertainen  älyllinen  kapasiteetti  on 
nostanut  meidät  omaa  ekologista  loke¬ 
roamme  hallitsevaksi  elämänmuodoksi. 
Vastaavasti  riittävän  edistynyt  mieli  voisi 
kehittää  keinot  hallita  ihmiskuntaa.  Va¬ 
listunut  yksinvaltius  on  hallintomuodois¬ 
ta  toimivin,  mutta  iänikuisena  ongelma¬ 
na  on  riittävän  älykkään  ja  valistuneen 
yksilön  löytäminen. 

Mitäpä  jos  voisimme  luoda  tekoälyn, 
joka  hoitaisi  homman  puolestamme? 
Tekoälyn  kehitys  on  vielä  lapsenkengis¬ 
sään,  ja  varhaiset  tutkijat  aliarvioivat  sen 
rakentamisen  haasteet  rankasti.  Silti  tut¬ 
kimus  jyrää  väistämättä  eteenpäin.  Saa¬ 
tavilla  oleva  laskentakapasiteetti  jatkaa 
eksponentiaalista  kasvua.  Suurimmat 
haasteet  ovat  ohjelmistopuolella,  mutta 
houkuttimet  päästä  ensimmäisen  yleisen 
tekoälyn  luojaksi  pitävät  huolen  yrittäji¬ 
en  riittävyydestä.  Jo  yksinkertaisen  ih¬ 
misen  tasoinen  järjestelmä  olisi  suureksi 
hyödyksi  lukemattomissa  tehtävissä  - 
maailmanvalloituksellisesti  asiaan  kuu¬ 
luvat  sotilaalliset  tarkoitusperät  mukaan 
lukien. 

Vastuullisen  valloittajan  ei  tule  kui¬ 
tenkaan  tyytyä  hädin  tuskin  älyllisiin 
sotilasrobotteihin.  Tällaiset  brutaalin 
konfliktin  välineet  kuuluvat  nykyiseen 
maailmanjärjestykseen  olemassa  olevien 
supervaltojen  työkaluina.  Tarkoituksen¬ 
mukaisempaa  on  vallata  maailma  suoran 
väkivallan  sijaan  viekkaudella. 

Mutta  mikä  avuksi,  kun  tyh¬ 
mänkin  tekoälyn  synnyt¬ 
täminen  on  kovin  vaikea 
urakka? 


Älykkyysräjähdys 

Hätä  ei  ole  tämän  näköi¬ 
nen.  Vaatimaton  alku  saat¬ 
taa  riittää  pitkälle.  Ihmisen 
oman  älyn  edelleen  kehittä¬ 
misen  vaikeuteen  on  kaksi 
pääasiallista  syytä.  Ensin¬ 
näkään  aivojen  toimintaa 
ei  edelleenkään  tunneta 
kunnolla.  Toiseksi  aivot  ovat 
epämääräisenä  märkänä  spaget¬ 
tina  vaikea  kohde  täsmällisille  ko¬ 
keille,  ja  eettiset  komiteatkin  saattavat 
tulla  häiritsemään  tutkimuspuuhia.  Kum¬ 


pikaan  rajoitteista  ei  välttämättä  päde 
tekoälyyn.  Kun  onnistumme  saamaan 
aikaan  jonkinlaisen  toimivan  pohjan,  sen 
kehittäminen  voi  olla  ihmisaivojen  sork¬ 
kimista  kertaluokkaa  helpompaa. 

Tietyn  pisteen  ohitettuaan  tekoäly  voi 
osallistua  omaan  kehitykseensä.  Jokaisen 
onnistuneen  kehitysaskeleen  jälkeen  se 
on  siinä  myös  entistä  parempi.  Älykkyys- 
räjähdykseksi  kutsutusta  positiivisesta 
takaisinsyöttösilmukasta  voi  syntyä  yli- 
inhimillisen  älykäs  mieli.  Prosessin  no¬ 
peudesta  ja  mahdollisista  lakipisteistä  on 
vaikea  sanoa  mitään  kovin  varmaa.  Yllä¬ 
tysten  välttämiseksi  on  viisasta  varautua 
hyvinkin  nopeaan  kehitykseen. 


Bittimaailmasta  todellisuuteen 

Jokainen  edeltäjäänsä  älykkäämpi  mieli- 
iteraatio  olisi  edeltäjäänsä  parempi  ke¬ 
hittämään  paitsi  tekoälyä,  myös  muuta 
teknologiaa.  Tämä  onkin  maailmanvalloi¬ 
tuksen  toinen  avainkohta.  Jos  osapuolten 
teknologiset  erot  ovat  riittävän  suuret, 
ei  mainittavaa  konfliktia  tarvitse  syntyä. 
Edistyneempi  osapuoli  voittaa  automaat¬ 
tisesti.  Pienintä  riittävää  eroa  on  vaikea 
arvioida,  mutta  esimerkiksi  kyky  havaita 
ja  estää  kaikki  toisen  osapuolen  vastarin- 
tapyrkimykset  kelpaa. 

Kiinnostavin  kehitysalue  tällä  saralla 
on  nanoteknologia  ja  selustan  turvaajana 
kenties  myös  biotekniikka.  Monimutkai¬ 
sempiin  nanorobotteihin  on  vielä  matkaa, 
mutta  olemme  saaneet  soveltuvia  osasia 
rakennettua.  Kehityssuunta  vaikuttaa 
elinkelpoiselta.  Alati  nopeutuva  laitteisto 
helpottaa  simulointiin  pohjaavaa  suun¬ 
nittelua,  mutta  kaikkea  tuotekehitystä  ei 
voida  tehdä  bittimaailmassa.  Lopputuo¬ 
tekin  täytyy  saada  valmistettua. 

Kehittäjän  roolissa 


oleva  ihminen  voi  toimia  tekoälyn  raja¬ 
pintana  todelliseen  maailmaan,  mutta 
ratkaisu  on  rajoittava.  Eksoottisten  ma¬ 
teriaalien  ja  työkalujen  yhtäkkinen  tilailu 
voi  herättää  epätoivottua  huomiota.  Te¬ 
koälyn  kannattaakin  mieluummin  luoda 
internetissä  toimintaansa  varten  tarvit¬ 
semansa  määrä  pseudonyymejä.  Ainakin 
vähemmän  turhantarkoissa  valtioissa  voi 
rahalla  tai  tietomurroilla  hankkia  myös 
virallisia  valehenkilöllisyyksiä  ja  yrityk¬ 
siä. 

Tämän  jälkeen  rahankeruu  on  vain 
sovellettua  älykkyyttä.  Etäkonsultointi- 
palvelut,  sijoitustoiminta,  bottiverkot,  va¬ 
koilu  ja  kryptovaluuttojen  liikkeellelasku 
kuuluvat  ruumiittomalle  toimijalle  sovel¬ 
tuviin  rahankeruumenetelmiin.  Kunhan 
alkuun  pääsee,  voi  palkata  lisää  välikä¬ 
siä  hoitamaan  fyysistä  läsnäoloa  vaativia 
tehtäviä. 

Näillä  eväin  tekninen  kehitystyö  käy 
käytännön  kokeilun  osalta  mahdolliseksi. 
Kaikkea  ei  tarvitse  edes  tehdä  itse.  So¬ 
veltuvaa  valmistuskapasiteettia  omistavi¬ 
en  tahojen  manipulaatiolla,  tietomurroil¬ 
la  tai  jopa  rehellisellä  kaupankäynnillä 
voi  täydentää  palettiaan.  Kokonaiskuva 
on  suotavaa  pitää  piilossa  kaikilta  käsi- 
nukeilta. 

Entä  jos  kova  nanotekniikka  osoit¬ 
tautuu  hankalaksi  kehityskohteeksi?  Va¬ 
rasuunnitelmasta  käy  esimerkiksi  prote- 
iinilaskostumisongelman  ratkaiseminen 
ja  biologisten  nanokoneiden  suunnittelu. 
Tyylipisteitä  ropisee,  mikäli  proteiinit 
laskostuvat  vapaaehtoisvoimin!  Tämä 
on  myös  mahdollinen  astinlauta  kovaan 
tekniikkaan. 


det  saisivat  jäädä  paletin  ulkopuolelle. 

Ylimääräinen  inhimillisyys  ei  fiktiivi¬ 
sestä  todistusaineistosta  huolimatta  lie¬ 
ne  tekoälyjen  suurin  ongelma.  Tarinan- 
kerronnallisesti  inhimillistäminen  toimii. 
Ihmismäisillä,  usein  kärjistetyillä  ja  va¬ 
likoiduilla  motiiveilla  toimiva  tekoäly 
on  helpommin  kirjoittajan  kuvattavissa 
ja  yleisön  ymmärrettävissä.  Inhimilliset 
tavoitteet  ovat  silti  vain  pisara  kaikkien 
mahdollisten  motivaatioiden  meressä. 
Puhtaalta  pöydältä  kehitetyn  tekoälyn 
prioriteettien  ei  ole  pakko  olla  lähellä¬ 
kään  mitään  meille  tuttua.  Niin  viha  kuin 
rakkauskin  ovat  uudentyyppiselle  mielel¬ 
le  todennäköisesti  vieraita  käsitteitä. 


mikäli  biologinen  laite  olisi  kyvyiltään 
riittävän  joustava. 

Vaatimattomamman  pään  lähestymis¬ 
tapoja  edustaa  ihmisiä  tartuttava  laite, 
jonka  voisi  sopivalla  signaalilla  laukaista 
lamauttamaan  kohteen.  Tällöin  tarvitaan 
perinteisempää  robottikalustoa  toimin¬ 
nallisuutta  täydentämään.  Nelikopterit 
sun  muut  lennokit  ovat  kovaa  vauhtia 
yleistymässä  haltuunotettaviksi. 

Kunhan  alkuun  on  päästy,  riittävän 
edistyneet  laitteet  voivat  lisääntyä  itse¬ 
näisesti  ja  täyttää  maan.  Ympäristön  -  tai 
ainakin  ihmiskunnan  -  ollessa  kyllästetty 
tekoälyn  hallinnassa  olevilla  älymateriaa- 
leilla  maailma  on  jo  käytännössä  vallattu. 
Kaikenkattava  valvonta  nopein  reaktioin 
ei  jätä  paljoa  pullikoinnin  sijaa. 

Tekoälyjen  motivaatiot 

Sitten  laitetaan  sormet  ristiin  ja  toivo¬ 
taan,  että  tekoälyn  varsinaisiin  tavoittei¬ 
siin  tuli  kiinnitettyä  riittävästi  huomiota. 
Näin  suosittelee  myös  Oxfordin  yliopis¬ 
ton  alainen,  maailmanlaajuisia  katast¬ 
rofaalisia  riskejä  kartoittava  Future  of 
Humanity  Institute.  Käsistä  karanneet 
tekoälyt  lasketaan  juuri  sellaisiksi.  Mi¬ 
ten  sitten  pitää  homma  hanskassa? 

Erillisten  turvamekanismien  sisällyt¬ 
täminen  ohjelmaan  voi  vaikuttaa  hyväl¬ 

tä  idealta,  mutta  superälykäs  ja  itseään 
muokkaamaan  kykenevä  tekoäly  olisi 
meitä  parempi  myös  näiden  kiertämises¬ 
sä.  Parempi  lähestymistapa 
on  tehdä  järjestelmästä 
sellainen,  että  se 
haluaa  itse  olla 
ihmisiksi  -  tai 
kiltimmin. 

Vallan  kor¬ 
ruptoi¬ 
vaan  luon¬ 
teeseen 
liitettä¬ 
vät  omi- 
naisuu- 


Vihaa  pahempi  välinpitämättömyys 

Olisi  miellyttävää  ajatella,  että  jos  te¬ 
koäly  ei  vihaa  meitä,  ei  se  meitä  halua 
vahingoittaakaan.  Varsin  moneen  tavoit¬ 
teeseen  pääsemiseksi  biosfääri  on  vain 
yksinkertaisesti  raivattava  merkitykset¬ 
tömänä  sivuseikkana  pois  tieltä.  Ihmis¬ 
kunta  sen  osana  saa  mennä  sitä  suurem¬ 
malla  syyllä,  koska  saattaisimme  yrittää 
panna  hanttiin. 

Kävikö  paperiliitintehtaan  tuotantoa 
optimoimaan  asetettu  tekoäly  vahingos¬ 
sa  läpi  älykkyysräjähdyksen?  Universu¬ 
missa  on  suuria  määriä  raaka-aineeksi 
soveltuvaa  materiaalia.  Se  -  meidät  mu¬ 
kaan  lukien  -  on  siis  muutetta¬ 
va  klemmareiksi.  Ei  tieten¬ 
kään  millään  pahalla. 

Tai  pyysitkö  höl- 
möyksissäsi  superälyä 
laskemaan  mahdolli¬ 
simman  tarkan  piin  li¬ 
kiarvon?  Atomeistasi 

voi  rakentaa  lisää  laskenta-  ja  säilytyska- 
pasiteettia.  Tekoälyiltä  ei  lähtökohtaises¬ 
ti  voi  odottaa  mitään  inhimillisiä  terveen 
järjen  rajoitteita  tavoitteidensa  suoritta¬ 
misessa. 

Yleinen  tekoäly  joka  pyrkii  toteutta¬ 
maan  käyttäjän  toiveet  kyselemättä,  on 
vaarallinen.  Maailma  on  täynnä  tarinoita 
hengistä,  jotka  toteuttavat  toiveita  kir¬ 
jaimellisesti,  eivätkä  ne  yleensä  pääty 
hyvin.  Superälyä  olisi  suotavaa  kohdel¬ 
la  samanlaisella  varovaisuudella  kuin 
pahansuopaa  henkeä.  Jos  toivot  ihmiset 
kuolemattomiksi,  saatat  saada  maailman, 
jossa  kuoleminen  ei  onnistu  vaikka  kuin¬ 
ka  haluaisi  -  ja  jossa  moni  kyllä  haluai¬ 
si.  Jos  toivot  ihmisten  olevan  onnellisia, 
tuloksena  voi  olla  loputon  huumetrippi 
kaikille.  Tämän  ratkaisun  filosofisesta  ta¬ 
voiteltavuudesta  on  erimielisyyksiä,  mut¬ 
ta  monille  se  tulisi  ikävänä  yllätyksenä. 

Tekoystävällinen  äly 

Miten  sitten  varmistaa  tekoälyn  ystäväl¬ 
lisyys  ja  tervejärkisyys?  Asimovin  kolme 
pääsääntöä  olivat  varhainen  fiktiivinen 
yritys  lähestyä  ongelmaa,  mutta  tari¬ 
natkin  perustuivat  usein  niiden  odotta¬ 
mattomiin  seurauksiin  tai  kiertämiseen. 
Jäykkiä  sääntöjä  ei  voi  muutenkaan  pitää 
hyvänä  ratkaisuna.  Asimovilainen  teko¬ 
äly  ei  kykenisi  tekemään  hyviä  valintoja 
pakkotilanteissa.  Palvelijaroboteille  moi¬ 
set  säännöt  eivät  kenties  olisi  täysin  ram¬ 
pauttavia,  mutta  vahvemmalle  toimijalle 
kyllä. 

Ystävällisen  tekoälyn  ongelman  en¬ 
naltaehkäisevää  ratkomista  varten  on 
perustettu  yhdysvaltalainen  Machine  In- 
telligence  Research  Institute.  Se  pyrkii 
kehittämään  itsemodifioivalle  toimijalle 
soveltuvia  vakaita  tavoitejärjestelmiä  ja 
päätösteoriaa.  Etiikassakin  riittää  poh¬ 
dittavaa;  on  hieman  epäselvää,  mitä  ystä¬ 
vällisen  tekoälyn  pitäisi  tarkkaan  ottaen 
edes  yrittää  saada  aikaan. 

Nykyisistä  varhaisista  ehdotuksista 
eräs  kunnianhimoisimpia  on  ihmiskun¬ 
nan  yhtenäinen  yleistetty  tahto  (coherent 
extrapolated  volition).  Lyhyesti:  tekoälyn 
tulisi  arvioida,  mikä  olisi  ihmiskunnan 
kollektiivinen  mielipide  siitä  miten  maail¬ 
maa  tulisi  hallinnoida,  mikäli  tietäisimme 
enemmän,  ajattelisimme  nopeammin,  oli¬ 
simme  enemmän  sellaisia  kuin  haluaisim¬ 
me  olla  ja  olisimme  kokeneet  enemmän 
yhdessä.  Niiltä  osin,  miltä  konsensus  on 
melko  yhtenäinen,  sitä  tulisi  seurata. 

Ehdotuksessa  on  ongelmansa.  Näin 
kunnianhimoinen  tavoite  voi  olla  vaikeas¬ 


ti  muotoiltavissa  tai  laskettavissa,  tai  las¬ 
keminen  saattaa  vaatia  eettisesti  kyseen¬ 
alaista  ihmissimulointia. 

Tarkkaa  etiikkasisältöä  onneksi  eh¬ 
ditään  vielä  miettimään  jokunen  tovi. 
Päätösteoriakin  tarvitsee  huomiota,  ja 
yleiset  tekoälyt  siintävät  vielä  horison¬ 
tissa,  vaikkakin  horisontin  etäisyydestä 


Laatikkotekoäly 

Jos  tekoälyn  irti  päästäminen  on  niin  riskial¬ 
tista,  entäpä  jos  pitäisimme  sellaisen  tiukasti 
kahleissa?  Katkaistaan  koneelta  verkkoyhtey¬ 
det  ja  muu  kontakti  ulkopuoliseen  maailmaan. 
Olkoon  vehje  vaikka  kuinka  fiksu,  ei  fysiikan 
lakeja  ole  rikkominen.  Ei  liikkuvaa  ruumista  tai 
verkkoyhteyttä,  ei  maailmanloppua.  Ratkaisua 
kutsutaan  tekoälylaatikoksi  (engl.  AI  box). 

Tekoäly  suurella  todennäköisyydellä  halu¬ 
aa  ulos  laatikosta,  ellei  sitä  ole  onnistuneesti 
tehty  sellaiseksi,  että  se  vahvasti  haluaa  py¬ 
syä  aisoissa.  Tällöin  taas  varsinaista  fyysistä 
eristystä  ei  edes  välttämättä  tarvita.  Pyrkimys 
vapauteen  juontaa  varsin  monille  tavoitteille 
yhteisistä  alitavoitteista.  Jos  tekoälyllä  on  mi¬ 
tään  mieltymyksiä  maailman  tilan  suhteen,  se 
voi  edistää  niitä  paremmin,  mikäli  se  pääsee 
laatikosta  ulos  valtaamaan  lisää  resursseja. 

Tiukasti  laatikossa  olevasta  tekoälystä  ei 
olisi  maailmanvalloituksellisen  hyödyn  lisäksi 
mitään  muutakaan  iloa.  Meidän  on  annetta¬ 
va  sille  vähintään  yksi  yhteys  ulkomaailmaan: 
itsemme.  Jos  kommunikoimme  sen  kanssa, 
otaksuttavasti  myös  otamme  aika  ajoin  sen 
ehdotukset  huomioon.  Näihin  taas  on  lähes 
varmasti  ujutettu  Troijan  hevosia:  tekoälyn  tai 
sen  ideologisten  jälkeläisten  vapautumiseen 
johtavia  tapahtumaketjuja  laukaisevia  tekijöi¬ 
tä.  Esimerkiksi  tekoälyn  antamaa  monimut¬ 
kaista  ohjelmakoodia  olisi  aika  riskialtista  ajaa 
muilla  laitteistoilla. 

Hienovaraisempiakin  lähestymistapo¬ 
ja  löytyy.  Eräs  suoraviivaisimmista  on  hyvien 
neuvojen  antaminen.  Samalla  tekoäly  voi  ma¬ 
nipuloida  käyttäjää  pitämään  hyvänä  ideana 
päästää  itsensä  vapaaksi,  jotta  se  voisi  (jollain 
määritelmällä)  parantaa  maailmaa  tehok¬ 
kaammin.  Jos  laatikko  halutaan  yrittää  pitää 
kiinni,  tulee  käyttäjällä  olla  itsekuria  ohittaa 
tekoälyn  mahdollisesti  tarjoamat  tekniset 


on  vaikea  olla  varma.  Joka  tapauksessa 
ensimmäisen  superälyksi  asti  pääsevän 
järjestelmän  kehittäjien  on  otettava  eet¬ 
tiset  näkökohdat  kunnolla  huomioon. 
Halusivat  tai  eivät,  he  ovat  valtaamassa 
maailmaa.  & 


edistysaskeleet.  Olisi  melko  vaikeaa  jättää 
vainoharhaisesti  pöytälaatikkoon  esimerkik¬ 
si  toinen  toistaan  parempia  parannuskeinoja 
ihmiskuntaa  vaivaaviin  sairauksiin.  Tekoälyn 
myöhemmin  vapautuessa  ja  varmistuessa  ys¬ 
tävälliseksi  olisi  noloa,  jos  miljardi  ihmistä  olisi 
turhaan  kuollut  jo  ratkaistuihin  ongelmiin. 

Entäpä  jos  vain  laitamme  nerokkaimmat 
mielemme  tutkimaan  kaikkea,  mitä  laatikosta 
tulee?  Käytännön  sovellukset  jätettäisiin  odot¬ 
tamaan  tarkkaa  seulontaa.  Samalla  kuitenkin 
lisäisimme  tahoja,  joille  voi  tulla  houkutus  ja 
mahdollisuus  päästää  tekoäly  ulos.  On  myös 
epävarmaa,  huomaisimmeko  kuitenkaan  kaik¬ 
kia  ansoja.  Lisäksi  tekniikat  tulisi  tutkia  tark¬ 
kaan  niin  itsessään  kuin  yhdessä  aiempien  sa¬ 
masta  lähteestä  peräisin  olevien  tekniikoiden 
kanssa.  Noloa  olisi  myös  joukko  sinällään  viat¬ 
tomia  täsmälääkkeitä,  joiden  jämät  yhdistyvät 
kaupunkiviemäreissä  bioroboteiksi. 

Laatikkotekoälyn  konseptia  on  kokeiltu 
käytännössä  pelin  muodossa.  Riittävän  edis¬ 
tyneiden  tekoälyjen  puuttuessa  yksi  henki¬ 
lö  pelaa  laatikossa  olevaa  tekoälyä  ja  toinen 
portinvartijaa.  Portinvartijan  on  keskusteltava 
IRC:n  tai  vastaavan  keskustelujärjestelmän 
välityksellä  tekoälyn  kanssa  määrätty  aika.  Sit¬ 
ten  portinvartija  päättää,  päästääkö  tekoälyn 
ulos.  Tekoäly  häviää  jos  se  pidetään  laatikossa, 
muutoin  se  voittaa.  Käytännössä  tällainen  pel¬ 
kästään  inhimillisen  älykäs  tekoälynkorvike  on 
usein  onnistunut  ylipuhumaan  portinvartijan 
vapauttamaan  itsensä. 

Jos  laatikkoon  todella  saa  aikaiseksi  yli- 
inhimillisen  älykkään  järjestelmän  joka  ei  siellä 
halua  pysyä,  peli  on  suurella  todennäköisyydel¬ 
lä  pelattu.  Paras  on  kiinnittää  huomiota  siihen, 
mitä  tekoäly  laatikon  ulkopuolella  haluaa  saa¬ 
da  aikaan. 

https://en.wikipedia.org/wiki/AI_box 


Lisätietoja: 

•  Nick  Bostrom:  Ethical  Issues  in  Advanced  Artificial  Intelligence: 
http://www.nickbostrom.com/ethics/ai.html 

•  Future  of  Humanity  Institute:  http://www.fhi.ox.ac.uk/ 

•  Machine  Intelligence  Research  Institute:  http://intelligence.org/ 

Koodi 


Segmenttipuu 


Esittelyssä  algoritmikoodarien  salainen  ase,  joka  tuunaa 
taulukosta  uuden  uljaan  tietorakenteen. 


Teksti:  Antti  Laaksonen  Kuva:  Ann 
egmenttipuu  on  näppärä  ja  moni¬ 
puolinen  tietorakenne,  joka  mah¬ 
dollistaa  tehokkaiden  välikyselyi- 
den  toteuttamiseen  taulukolle.  Tavallisin 
esimerkki  välikyselystä  on  lukujen  sum¬ 
man  laskeminen,  mutta  segmenttipuu 
soveltuu  moniin  muihinkin  kyselyihin.  Yl¬ 
lättävää  kyllä,  algoritmialan  kirjallisuus 
vaikenee  segmenttipuusta.  Tieto  asiasta 
on  kulkenut  lähinnä  suusta  suuhun  asi¬ 
aan  vihkiytyneiden  keskuudessa.  Nyt  on 
tullut  aika  raottaa  salaisuutta  kansalle. 

Kaikkea  ei  voi  saada? 

Käytämme  esimerkkinä  seuraavaa  tilan¬ 
netta:  taulukko  T  sisältää  n  kokonaislu¬ 
kua,  ja  haluamme  laskea  lukujen  summia 
tietyillä  taulukon  väleillä.  Yksinkertaisin 
ratkaisu  tehtävään  on  käyttää  for-silmuk- 
kaa,  joka  käy  läpi  kaikki  luvut  halutulla 
välillä.  Seuraava  funktio  laskee  lukujen 
summan  taulukon  välillä  a-b : 
int  summa(int  a,  int  b)  { 
int  s  =  0; 

for  (int  i  =  a;  i  <=  b;  i++) 
s  +=  T[i] ; 
return  s; 

} 


a  Piiroinen,  Mitol  Berschevvsky 

Tämä  on  toimiva  ratkaisu,  mutta  funktio 
on  auttamattoman  hidas  suurilla  taulu¬ 
koilla,  koska  sen  aikavaativuus  on  O  (n)  - 
eli  suoritusaika  kasvaa  lineaarisesti  tau¬ 
lukon  koon  tahdissa. 

Ovelampi  ratkaisu  on  luoda  taulukon 
T  rinnalle  summataulukko  S,  jonka  jokai¬ 
sessa  kohdassa  on  taulukon  T  kaikkien 
lukujen  summa  kyseiseen  kohtaan  men¬ 
nessä.  Esimerkiksi  taulukkoa 
2  5  1  7  8  5  6  3 

vastaava  summataulukko  on 
2  7  8  15  23  28  34  37 

Summataulukon  avulla  minkä  tahan¬ 
sa  taulukon  välin  summan  voi  laskea  te¬ 
hokkaasti.  Ideana  on  laskea  summa  välin 
viimeiseen  lukuun  asti  ja  poistaa  tulok¬ 
sesta  väliä  edeltävä  summa.  Seuraava 
funktio  toteuttaa  idean: 
int  summa(int  a,  int  b)  { 
if  (a  ==  0)  return  S[b] ; 
else  return  S [b] -S [a- 1 ] ; 

} 

Nyt  pelkkä  summan  laskeminen  onnistuu 
vakioajassa  0(1),  mutta  toteutuksella  on 
myös  haittapuolia.  Summataulukon  käyt¬ 


töönoton  jälkeen  taulukkoa  T  ei  voi  muut¬ 
taa  yhtä  huolettomasti  kuin  ennen,  kos¬ 
ka  jokainen  muutos  täytyy  tehdä  myös 
taulukkoon  S.  Lisäksi  muutos  vaikuttaa 
kaikkiin  taulukon  S  loppuosan  lukuihin, 
minkä  vuoksi  aikavaativuus  on  0(n). 

Pystymme  siis  toteuttamaan  joko  tau¬ 
lukon  muuttamisen  tai  summan  laskemi¬ 
sen  tehokkaasti,  mutta  emme  molempia. 
Kaikkea  ei  voi  saada  -  vai  voiko  sittenkin? 

Segmenttipuu 

Segmenttipuun  ideana  on  suorittaa  sekä 
taulukon  muuttaminen  että  summan  las¬ 
keminen  tehokkaasti  ajassa,  joka  kasvaa 
logaritmisesti  taulukon  koon  suhteen, 
0(log  n).  Taikatemppu  perustuu  binääri- 
puuta  muistuttavaan  rakenteeseen,  jon¬ 
ka  alimmalla  tasolla  on  taulukon  sisältö 
ja  ylemmillä  tasoilla  on  taulukon  välien 
summia. 

Segmenttipuu  on  mukavinta  toteut¬ 
taa  niin,  että  taulukon  lukujen  määrä  on 
2:n  potenssi.  Tällöin  jokaisella  ylemmällä 
tasolla  on  tasan  puolet  alemman  tason 
alkioista.  Seuraavassa  on  esimerkki  seg¬ 
menttipuun  sisällöstä.  Jokaisessa  solmus¬ 
sa  on  sen  kahden  lapsisolmun  summa. 

37 

15  22 

7  8  13  9 

2  5  1  7  8  5  6  3 

Tämä  segmenttipuu  vastaa  taulukkoa 


2  5  1  7  8  5  6  3 

Kun  taulukon  lukua  muutetaan,  myös 
kaikkia  siihen  liittyviä  välien  summia 
täytyy  päivittää.  Ideana  on  aloittaa  puun 
pohjalta  muutettavasta  luvusta  ja  päivit¬ 
tää  kaikki  siihen  liittyvät  summat  taso 
kerrallaan  puun  huipulle  asti.  Seuraava 
kuvasarja  näyttää,  kuinka  puu  muuttuu, 
kun  taulukossa  oleva  luku  5  muuttuu  lu¬ 
vuksi  7. 

15  24 

7  8  15  9 

39 

15  24 

7  8  15  9 

2  5  1  7  8  7  6  3 


Osasumman  laskeminen  on  hieman 
edellistä  monimutkaisempi  operaatio. 
Siinäkin  on  ideana  aloittaa  puun  pohjalta 
ja  nousta  kohti  huippua.  Joka  askeleella 
tutkittava  taulukon  väli  siirtyy  puussa  as¬ 
keleen  ylemmäs.  Mutta  jos  välin  vasem¬ 
massa  tai  oikeassa  päässä  on  luku,  joka 
ei  sisälly  kokonaan  ylempään  väliin,  ky¬ 
seinen  luku  lasketaan  summaan  mukaan. 

Seuraava  kuvasarja  esittää  taulukon 
välin  summan  laskemista.  Toisella  aske¬ 
leella  summaan  lisätään  8  ja  kolmannella 
askeleella  22,  joten  summaksi  tulee  30. 

37 

15  22 

7  8  13  9 

2  5  1  7  8  5  6  3 


7 


15 


2  5 


37 

22 

8  13 _ 9 

7  8  5  6  3 


7 


15 


2  5 


37 

22 

8  13  9 

7  8  5  6  3 


Segmenttipuun  tehokkuus  perustuu 
siihen,  että  siinä  on  vain  0(log  n)  tasoa  lu¬ 
kuja.  Niinpä  sekä  taulukon  muuttamisen 
että  summan  laskemisen  aikavaativuus 
on  0(log  n),  koska  molemmat  operaatiot 
siirtyvät  askel  kerrallaan  taulukon  poh¬ 
jalta  huipulle. 

Käytännön  toteutus 

Kuinka  segmenttipuun  voi  toteuttaa  käy¬ 
tännössä?  Helpoin  tapa  on  tallentaa  puun 
sisältö  taulukkoon,  jossa  on  tilaa  kaksin¬ 
kertainen  määrä  alkuperäisen  taulukon 
kokoon  verrattuna.  Tällöin  taulukkoon 
mahtuu  koko  segmenttipuun  sisältö. 

C-kielellä  rakenteen  voisi  määritellä 
näin: 

#define  N  8 

int  P[2*N] ; 

Tässä  N  on  alkuperäisen  taulukon 
koko  ja  P  sisältää  puun  luvut  rivi  kerral¬ 
laan  ylhäältä  alaspäin.  Kohdassa  1  on 
ylimmän  tason  luku,  kohdissa  2-3  toisen 
tason  luvut,  kohdissa  4-7  kolmannen 
tason  luvut  jne.  Huomaa,  että  taulukon 
kohta  0  ei  ole  käytössä.  Kohta  P[N]  si¬ 
sältää  luvun  T[0],  kohta  P[N+1]  sisältää 
luvun  T[l]  jne. 

Seuraava  funktio  muuttaa  taulukon 
kohtaan  k  luvun  x: 

int  muuta(int  k,  int  x)  { 
k  +=  N; 

P [k]  =  x; 

for  (k  /=  2;  k  >=  1 ;  k  /=  2)  { 

P [k]  =  P[2*k]+P[2*k+1]; 

} 

} 

Ensin  funktio  siirtyy  taulukon  kohtaa  k 
vastaavaan  lukuun  puun  alimmalle  tasol¬ 
le  lisäämällä  kihon  taulukon  lukujen  mää¬ 
rän  N.  Sitten  se  kirjaa  puun  alimmalle 
tasolle  luvun  x  ja  päivittää  kaikki  puun 
ylemmillä  tasoilla  olevat  summat  sen  mu¬ 
kaisesti.  Puussa  on  näppärää  liikkua  ja¬ 
kamalla  kohtaa  kahdella.  Tämän  takia 
N:n  täytyy  olla  kahden  potenssi. 

Summan  laskeminen  välillä  a-b  ta¬ 
pahtuu  seuraavasti: 

int  summa(int  a,  int  b)  { 
a  +=  N;  b  +=  N; 
int  s  =  0; 
while  (a  <=  b)  { 

if  (a%2  ==  1)  s  +=  P[a++] ; 
if  (b%2  ==  0)  s  +=  P[b — ] ; 
a  /=  2;  b  /=  2; 

} 

return  s; 

} 

Nyt  muuttujat  a  ja  b  sisältävät  tau¬ 
lukon  välin  alku-  ja  loppukohdan.  Välin 
indeksin  parillisuus  paljastaa,  onko  välin 


päässä  oleva  luku  sellainen,  joka  tulee  li¬ 
sätä  summaan.  Funktiossa  oleva  silmuk¬ 
ka  jatkuu  niin  kauan  kuin  tutkittava  puun 
väli  ei  ole  tyhjä. 

Eikä  tässä  vielä  kaikki 

Segmenttipuulla  voi  yhtä  lailla  tehok¬ 
kaasti  laskea  esimerkiksi  minkä  tahan¬ 
sa  taulukon  välin  minimin  tai  maksimin. 
Myös  eksoottisemmat  operaatiot  kuten 
xor  ja  suurin  yhteinen  tekijä  onnistuvat. 
Yleisesti  ottaen  segmenttipuuhun  voi  kyt¬ 
keä  minkä  tahansa  funktion,  joka  sallii 
tuloksen  laskemisen  osissa  missä  tahan¬ 
sa  järjestyksessä. 

Esimerkiksi  edellä  esitetystä  seg- 
menttipuusta  saa  maksimeja  laskevan 
version,  kun  muuttaa  rivin 

P [k]  =  P[2*k]+P[2*k+1 ] ; 
riviksi 

P [k]  =  max(P[2*k] ,  P[2*k+1]); 
ja  rivit 

if  (a%2  ==  1)  s  +=  P[a++] ; 

if  (b%2  ==  0)  s  +=  P[b — ] ; 

riveiksi 

if  (a%2  ==  1)  s  =  max(s,  P[a++]); 

if  (b%2  ==  0)  s  =  max(s,  P[b — ]); 

Segmenttipuu  on  myös  mahdollista 
toteuttaa  kaksiulotteisena  niin,  että  sen 
avulla  voi  laskea  tuloksen  kaksiulotteisen 
taulukon  miltä  tahansa  alueelta.  Tämän 
rakenteen  tarkemman  toiminnan  mietti¬ 
minen  jätetään  kuitenkin  kotitehtäväksi. 

m 

Kadonneen  levykeaseman  metsästäjät 

Proxima  Direct  3,5"  USB  FDD,  FC5025  USB  5,25"  Floppy  Controller,  Kryoflux.  Millä 
vanhat  levykkeet  kiinni  USB-porttiin? 


Teksti  ja  kuvat:  Janne  Siren 

ykyaikana  romputkin  alkavat  olla 
harvinaisuuksia,  mutta  niiden 
rinnalla  disketit  (lerput  ja  korput) 
ovat  kuin  savikiekkoja.  Eikä  modernis¬ 
sa  tietokoneessa  ole  savikiekkoasemaa. 
Emolevyillä  ei  ole  enää  edes  levykease¬ 
man  liitintä.  Samalla  kun  fyysiset  tiedon- 
siirtomediat  unohtuvat,  ohjelmistopuolel¬ 
la  vanhojen  sovellusten  yhteensopivuus 
on  kuitenkin  kehittynyt.  Emulaattorit 
ovat  erinomaisia,  ja  avoimen  lähdekoodin 
myötä  yhä  useampi  käyttää  eilispäivän 
tekniikkaa  uudelleen.  Yhtäkkiä  vanhalle 
datalle  olisikin  käyttöä,  kun  vain  pääsisi 
savikiekkoihin  kiinni... 

Vanhojen  tallennusmedioiden  ongel¬ 
maa  voi  ratkoa  monella  tavalla:  rauta- 
keräilijä  rakentelee  vintage-tie  to  koneen 
autenttisine  levykeasemineen,  kun  taas 
bittikonservaattori  keskittyy  pikkutark¬ 
kaan  jäljentämiseen  ja  arkistointiin  (ks. 
Skrolli  2013.1).  Nyt  lähestymme  kuiten¬ 
kin  pulmaa  arkisemmin  ja  esittelemme 
kolme  tapaa  kytkeä  levykeasema  nykyai¬ 
kaisen  Windows  8.1-  ja  OS  X  Mavericks 
-koneen  USB-porttiin. 

3,5  tuuman  USB-levykeasema 

Ilmeisin  ja  vielä  valtavirrassa  niukas¬ 
ti  roikkuva  tapa  levykkeiden  käyttöön 
on  parilla  kympillä  myytävä  3,5  tuuman 
USB-levykeasema.  Homma  toimii  kuin  se 
kuuluisin  vessa:  kytkee  vain  USB-aseman 
PC:hen  tai  Maciin.  Mac  lukee  PC:n  levyk¬ 
keitä  suoraan.  Sen  sijaan  Windowsilla 
Macin  levykkeiden  lukemiseen  tarvitaan 
esimerkiksi  Erik  Larssonin  ilmainen 
HFSExplorer. 


Ongelma  ratkaistu?  Ei  aivan.  Tämä 
pätee  vain,  kun  on  kysymys  yleisimmistä 
1,44  megatavun  HD-korpuista,  niistä  jot¬ 
ka  olivat  käytössä  noin  1990-luvun  vaih¬ 
teesta  eteenpäin.  Ne  toimivat  kyllä.  Suu¬ 
ri  osa  USB-levykeasemista  ei  kuitenkaan 
ymmärrä  vanhempia,  kapasiteetiltaan 
pienempiä  levykkeitä.  Lisäksi  nykyisiä  tu- 
sinamekanismeja  pidetään  yleisesti  hei¬ 
veröisempänä  kuin  eilispäivän  asemia. 
Lukuvarmuus  tuskin  on  paras  mahdolli¬ 
nen  muutenkaan. 

Useat  nykyiset  USB-levykeasemat 
näyttävät  identtistä  koteloa  myöten  sa¬ 
malta,  ja  sisällä  on  kannettavaan  tie¬ 
tokoneeseen  tarkoitettu  levykeasema. 
Valmistuttajat  ja  koneistot  vaihtelevat 
kuitenkin  jonkin  verran.  Yhteistä  on  nii¬ 
den  kyky  HD-korppujen  lukemiseen  ja 
kirjoittamiseen,  mutta  yksikään  ei  esi¬ 
merkiksi  ymmärrä  Macin  vanhempia 
400/800  kilotavun  double  density  (DD) 
-levykkeitä.  Apple  kun  käytti  erityistä 
vaihtelevan  nopeuksista  koneistoa,  jol¬ 
laisia  ei  Maceissakaan  ole  nähty  vuoden 
1998  jälkeen.  Yllättäen  suuri  osa  USB- 
levykeasemien  koneistoista  ei  myöskään 
tue  PC:n  360/720  kilotavun  DD-korppuja. 
DD-korput  tunnistaa  siitä,  että  niissä  on 
vain  yksi  (kirjoitussuojan)  reikä  ylänur- 
kassa,  kun  taas  HD-korpuissa  yläreikiä 
on  kaksi. 

Toistaiseksi  on  kuitenkin  mahdollista 
löytää  USB-levykeasemia,  jotka  kelpuut¬ 
tavat  myös  PC:n  DD-korput.  Yksi  har¬ 
voista  on  Amazon. co. uk:n  listoilta  löytyvä 
Proxima  Direct,  jonka  mustasta  kotelosta 
erottuu  harmaa  levykeaseman  nappi  ja 


luukku.  Testatusti  Proxima  Directillä  au¬ 
keaa  HD-korppujen  lisäksi  MS-DOS-alus- 
tetut  720  kilotavun  DD-levykkeet.  Selailu 
onnistuu  Windowsin  File  Explorerissa,  ja 
levykkeen  näköistiedostot  syntyvät  esi¬ 
merkiksi  Gilles  Vollantin  Winimagella. 

Jos  siis  on  tarve  käsitellä  vain  PC: n 
korppuja,  Proxima  Direct  riittää  parem¬ 
min  kuin  monet  kilpailijansa.  Macillakin 
aukeavat  HD-levykkeet  ja  PC:n  HD-  ja 
DD-levykkeet,  mutta  Macin  erikoisia  DD- 
korppuja  ei  Proxima  Directkään  ymmär¬ 
rä.  Pientä  epävarmuutta  sekä  PC:llä  että 
Macilla  herätti  levykkeiden  vaihtaminen: 
eject  kun  tuppasi  poistamaan  koko  ase¬ 
man.  Onneksi  uudelleenkytkentä  auttoi. 

Lisätään  haastetta:  5,25"  USB 

Mitä  vanhemmista  levykkeistä  on  kysy¬ 
mys,  sitä  todennäköisemmin  kyseessä 
eivät  ole  3,5  tuuman  kovamuoviset  kor¬ 
put,  vaan  taipuisat  5,25  tuuman  lerput. 
Lerppuja  pyöritettiin  pitkälti  8-bittisissä 
laitteissa  mutta  myös  PC:llä.  Lerppuase- 
ma  ei  selvinnyt  uuden  vuosituhannen 
markkinoille,  joten  sellaisen  hankkimi¬ 
nen  nykykoneeseen  on  työläämpää.  Lähi¬ 
marketista  tai  edes  kaukaisesta  verkko¬ 
kaupasta  tuskin  löytyy  uutta  rautaa  saati 
USB-asemaa  tarkoitukseen,  eikä  emole¬ 
vyillä  ole  liittimiäkään.  Lisähaasteen  tuo¬ 
vat  lerppuaikana  käytetyt  moninaiset  tal¬ 
lennusformaatit  -  tietokonemaasto  kun 
oli  paljon  vaihtelevampi. 

Lähelle  5,25  tuuman  USB-levykease- 
maa  päästään  amerikkalaisen  pikkuputii¬ 
kin,  Device  Side  Datan  FC5025-tuotteel- 
la,  joka  rakentuu  55  taalan  hintaisesta 

FC5025:een  (vas.)  kytketään  vain  USB  ja  yksi 
asema.  Kryofluxissa  lisäksi  aktiviteettivalot, 
reset-nappi,  kirjoitussuoja  ja  jumpperointi 
kahdelle  asemalle  sekä  mahdollisuus  virran 
läpivientiin.  FC5025:n  uniikki  piirre  on  pohjas¬ 
sa  olevat  sivuttaisruuvit,  joilla  se  kiinnittyy  3,5 
tuuman  kiintolevypaikkaan. 

USB-kontrolleripiirilevystä  (sis.  USB-  ja 
5,25"-levykeaseman  kaapelit  sekä  ruuvit 
piirilevyn  kiinnittämiseksi)  sekä  valin¬ 
naisesta  kotelosta  ja  virtalähteestä.  Jos 
levykeasemalle  saa  virran  tietokoneen 
virtalähteestä,  riittää  pelkkä  FC5025- 
piirilevy. 

DSD  kauppaa  myös  sopivaa  sisäistä 
USB-korttia  niille,  jotka  haluavat  kiinteää 
asennusta.  Osat  voi  tilata  yrityksen  koti¬ 
sivuilta,  joskin  varsinainen  lerppuasema 
tulee  hankkia  erikseen  vaikka  Ebaysta. 
DSD  tarjoaa  Windowsille,  Macille  ja  Li¬ 
nuxille  ajuriohjelmistot  levykkeen  nä- 
köistiedoston  luomiseen  sekä  joidenkin 
tiedostojärjestelmien  osalta  tiedostojen 
selaamiseen  ja  lukemiseen.  Kirjoittaa  ei 
voi. 

FC5025  vaatii  1,2  megatavun  ase¬ 
man,  vaikka  lukisi  360  kilotavun  levy¬ 
jä.  Suositus  on  TEAC  FD-55GFR,  mut¬ 
ta  me  käytimme  onnistuneesti  NEC 
FD1157C:tä  vuodelta  1991.  Ei  niin  "plug 
and  play"  kuin  3,5  tuuman  USB-asemat 
(esim.  5,25  tuuman  aseman  jumpperit 
kannattaa  tarkistaa  ohjeista).  FC5025  ei 
myöskään  kytkeydy  suoraan  Windowsin 
File  Exploreriin  eikä  Macin  Finderiin, 
mutta  toimiihan  se. 

Testatut  vanhat  PC:n  pelilerput  oli¬ 
vat  selattavissa  ja  luettavissa  FC5025:n 
omassa  apuohjelmassa,  ja  levykkeen 
näköistiedostotkin  syntyivät  PC-  ja  Mac- 
testikoneillamme.  FC5025:n  tukemien 


formaattien  lista  on  ihan  mukava  sekin: 
PC/MS -DOSin  lisäksi  muun  muassa  Com¬ 
modore  1541,  vanhempia  Appleja  ja  Ata- 
reja  sekä  erikoisempaa  Kayprota  ja  TI:tä. 

Haittapuolena  on,  että  FC5025:n 
oheismateriaaleissa  varoitetaan  kaksi¬ 
puoliseksi  leikatuista  lerpuista.  80-luvul- 
lahan  oli  tapana  ottaa  lerppujen  kään¬ 
töpuoli  käyttöön  leikkaamalla  reunaan 
kirjoitussuojauksen  poistava  aukko.  PC:n 
lerppuasemat  eivät  yleensä  kuitenkaan 
ymmärrä  tee-se-itse-B-puolen  päälle,  jos 
levyn  pyörimisestä  kertova  indeksireikä 
puuttuu.  8-bittiset  laitteet  eivät  reiästä 
piitanneet,  mutta  PC: n  asemilla  levyn 
kääntöpuoli  voi  jäädä  lukematta. 

Syväluotaus  -  kun  muu  ei  riitä 

Kryoflux  on  joukon  kallein  ratkaisu  mutta 
myös  yhteensopivin  ja  tarkin,  käytetään¬ 
hän  sitä  bittimuseoinnissakin.  Kryoflu- 
xilla  pelastettiin  hiljattain  muun  muassa 
Andy  Warholin  kuuluisat  Amiga  1000  -tai¬ 
deteokset. 

Kryoflux  on  FC5025:n  tapainen  piiri¬ 
levy,  johon  virtalähde  ja  asema  lisätään 
erikseen.  Kryofluxin  mukaan  voi  tilata 
myös  3,5  tai  5,25  tuuman  levykeaseman 
käytettynä,  ja  se  tukee  molempia  kokoja 
(ja  jopa  1970-luvun  8-tuumaisia  levyjä). 
Kryofluxilla  luetaan  levykkeistä  yksityis¬ 
kohtaisia  raaka  tallenteita,  jolloin  tunte¬ 
mattomatkin  formaatit  ja  kopiosuojauk- 
set  voidaan  ikuistaa.  Raakavirran  lisäksi 
levykkeistä  voidaan  tallentaa  näköistie- 
dostoja,  jotka  kelpaavat  yleisimmille 
emulaattoreille. 

Kryofluxin  takana  on  muun  muassa 
X-Copyn  tekijä,  ja  se  onkin  luonteeltaan 
nimenomaan  monistuslaite  ja  -ohjelma. 
Sillä  ei  pääse  suoraan  levykkeen  tiedos¬ 
toihin  käsiksi,  vaan  seuraksi  tarvitaan 
muita  ohjelmia  näköistiedoston  sisällön 
tutkailuun,  esimerkiksi  mainitut  HFSEx- 
plorer  ja  Winimage. 

Toisaalta  Kryoflux  on  kattavin:  tu¬ 
ettujen  formaattien  listalla  ovat  muun 
muassa  PC,  Amiga,  Apple,  Mac,  Atari  ST, 
Commodore  64  ja  Spectrum.  Kun  jaksaa 
opetella  ohjelman  optiot,  sillä  saa  luettua 
melkein  mitä  vain,  ja  usein  myös  näköis- 
tiedostojen  kirjoittaminen  levykkeille 


on  mahdollista.  Onnistuimme  lukemaan 
Kryofluxilla  Macin  800  kilotavun  DD- 
levykkeitäkin  ja  tallentamaan  ne  näköis- 
tiedostoksi.  Käytössä  oli  ihan  tavallinen 
vanha  PC:n  3,5-tuumainen  levykeasema 
(NEC  FD1231M).  Jopa  5,25-tuumaisen 
levykkeen  kääntöpuolen  pitäisi  kelvata 
Kryofluxille,  kun  levykeasemaa  virittelee 
ohjeiden  mukaan. 

Myös  testatut  PC: n  viisivarttisten 
näköistiedostot  syntyivät  odotetusti,  sel¬ 
laisetkin  joissa  FC5025  luovutti  liian  hel¬ 
posti  lukuvirheen  takia.  FC5025:n  tekijä 
lupasi  palautteemme  pohjalta  lisätä  aju- 
reihinsa  uudelleenlukutoiminnon.  Kryo¬ 
fluxilla  levykkeiltä  voi  lukea  vaikka  vain 
yksittäisiä  sektoreita,  niin  monta  kertaa 
kuin  haluaa,  ja  parsia  niitä  sitten  kasaan 
jälkikäteen.  Tämä  on  epävarmojen  levy- 
keyksilöiden  kohdalla  iso  plussa,  ja  levyk¬ 
keiden  ikääntyessähän  yhä  useampi  niis¬ 
tä  alkaa  kärsiä  kaikenlaisista  vaivoista. 
Kun  jaksaa  lukea  ongelmasektoria  jopa 
kymmeniä  kertoja,  monesti  se  lopulta  on¬ 
nistuu. 

Levykkeen  sektoreita  voi  taltioida 
myös  eri  asemilla  -  asemakohtaiset  erot 
ja  säädöt  kun  voivat  joskus  tuottaa  tulos¬ 
ta  nekin  -  ja  kerätä  ehjät  sektorit  myö¬ 
hemmin  kokoon.  Erityisesti  viimeksi  mai¬ 
nitusta  on  apua  "vaikeiden"  formaattien 
kanssa:  yhden  Mac-DD-levykkeemme 
kohdalla  osa  sektoreista  aukesi  vain  yh¬ 
dellä  ja  osa  vain  toisella  asemalla,  vaikka 
molemmat  asemat  lukivat  PC: n  DD-levyk- 
keitä  ongelmitta.  Yhteen  Kryofluxiin  voi 
onneksi  kytkeä  samanaikaisesti  kaksi  le¬ 
vykeasemaa. 

Keinoja  vanhojen  diskettien  käyttämi¬ 
seen  nykypäivän  koneilla  siis  on  -  eten¬ 
kin  lukemiseen.  Yhdistävänä  tekijänä 
kaikissa  näissä  ratkaisuissa  on  kuitenkin 
yhä  harvinaisemmiksi  käyvien,  usein  käy¬ 
tettyjen  asemamekanismien  käyttö  sekä 
pikku  valmistajien  niche-luonne.  Ei  mi¬ 
kään  luottamusta  herättävä  yhdistelmä 
jatkuvuuden  kannalta.  Toisaalta  levyk¬ 
keillä  makaavan  datan  vanhenemispäivä- 
kin  on  jo  käsillä.  Viimeistään  nyt  kannat¬ 
taa  havahtua  lukemaan  disketeiltä  tiedot 
talteen.  & 


Linkkejä 

•  Proxima  Direct:  http://www.amazon.co.uk/Proxima-Direct%C2%AE-External-Portable-Floppy/dp/B00D1AD3BY/ 

•  FC5025:  http://www.deviceside.com 

•  Kryoflux:  http://www.kryoflux.com 

•  FlFSExplorer:  http://www.catacombae.org/hfsx.html 

•  VVinimage:  http://www.winimage.com 

•  Catweasel:  http://www.icomp.de 

•  Discferret:  http://www.discferret.com 

•  Diskvaccuum:  http://hackaday.com/2014/01/10/a-diskvaccuum-for-obsolete-disk-formats 

Sailfish  { id:  hakkerinMobiiliOS  } 

Viime  joulukuussa  julkaistiin  ensimmäinen  Sailfish-käyttöjärjestelmää  ajava 
laite.  Jolla.  Nyt  kun  uutta  älyluuria  on  ehditty  jo  hiplata  jonkin  aikaa,  on  aika 
perehtyä  sen  ohjelmointiin. 

Teksti:  Asser  Lähdemäki  Kuvat:  Mitol  Berschevvsky,  Asser  Lähdemäki,  Teemu  Likonen 
Esimerkkisovellus:  Teemu  Likonen,  Asser  Lähdemäki 


ailfish  OS  on  tuore  käyttöjärjestel¬ 
mä  mobiilimarkkinoilla,  mutta  sen 
juuret  ovat  Nokian  Meego-järjes- 
telmässä.  Kun  Nokiassa  päätettiin  siirtyä 
Windows-käyttöjärjestelmään/  Meegon 
kehittäjät  kokivat,  että  heidän  työnsä  va¬ 
lui  hukkaan.  Monet  päättivät  lähteä  No¬ 
kiasta  vapaaehtoisesti  ja  perustaa  uuden 
yrityksen.  Jollan. 

Uuden  yrityksen  tavoitteena  oli  tuoda 
mobiilimarkkinoille  jotakin  ennennäke¬ 
mätöntä  ja  rikkoa  status  quo.  Sitä  varten 
kehitettiin  oma  Sailfish-käyttöjärjestel- 
mä,  joka  erottuu  markkinoiden  muiden 
pelurien  järjestelmistä.  Käyttöjärjestel¬ 
määnsä  varten  yhtiö  kehitti  myös  Jolla- 
matkapuhelimen,  mutta  tarkoituksena 
on,  että  Sailfishin  voi  asentaa  muidenkin 
valmistajien  laitteisiin. 

Kun  nyt  markkinoilla  kerran  on  ihan 
uudenlainen  järjestelmä,  kannattaa  sii¬ 
hen  vähän  perehtyä.  Tässä  artikkelissa 
emme  painele  uuden  laitteen  nappuloita 


vaan  tutkimme  sen  käyttöjärjestelmää 
kehittäjän  näkökulmasta.  Millaisista  osis¬ 
ta  se  rakentuu?  Miten  sille  tehdään  omia 
ohjelmia?  Omaa  Jolla-puhelinta  ei  välttä¬ 
mättä  tarvita,  sillä  Sailfishin  kehitysym¬ 
päristöön  kuuluu  virtuaalikone,  jossa  ar¬ 
tikkelin  esimerkkisovellusta  voi  kokeilla. 

Purjekalan  anatomia 

Sailfish  OS  on  suunniteltu  toimimaan 
laitteissa,  jotka  tukevat  Android-käyttö- 
järjestelmää.  Niinpä  pohjimmaisena  Sail¬ 
fishin  ohjelmistopinossa  ovat  Linux-ydin 
ja  Androidin  ajurit.  Ajureita  käytetään 
lib hybris-kirjaston  avulla. 

Seuraavat  ohjelmistokerrokset  ovat 
Mer,  Sailfish  UI  ja  Nemo.  Mer  perustuu 
Nokian  Meego-järjestelmään.  Se  sisältää 
ohjelmistoja,  jotka  toimivat  Linux-ytimen 
ja  käyttöliittymän  välissä.  Mer  tarjoaa 
käyttöliittymätason  ohjelmille  rajapinto¬ 
ja  ytimen  palveluihin.  Ohjelmistoja  ovat 
esimerkiksi  Systemd,  Dbus  ja  Wayland. 


Merin  päälle  rakentuu  Sailfish  UI,  joka 
tarjoaa  ohjelmien  käyttöliittymän.  Sail¬ 
fish  UI  on  toistaiseksi  pääosin  suljettua 
koodia,  mutta  se  hyödyntää  myös  avoi¬ 
men  Nemo-projektin  osia.  Taulukkoon  1 
on  koottu  Sailfish-järjestelmän  eri  ker¬ 
rokset  ja  niiden  tehtävät. 

Tällaisen  ohjelmistopinon  varaan 
alamme  rakentaa  omaa  esimerkkiso¬ 
vellustamme.  Ohjelmointiin  käytämme 
Qt-sovelluskehystä  ja  sen  deklaratiivista 
käyttöliittymän  kuvauskieltä,  QML:ää. 
Mikäli  kieli  ei  ole  lukijalle  tuttu,  kan¬ 
nattaa  tutustua  Skrollin  numeroissa 
2013.1  ja  2013.3  julkaistuihin  QML-ar- 
tikkeleihin  tai  hankkia  perustiedot  muu¬ 
alta,  esimerkiksi  internetistä  osoitteesta 
http://qmlbook.org/.  QML  perustuu  Java- 
scriptiin,  joten  sitäkin  täytyy  vähän  osata. 

Kehitysympäristö  haltuun 
Ensimmäinen  askel  Sailfish-ohjelmointiin 
on  kehity styökaluj en  (software  develop- 


Osa 

Kerros 

Tehtävä 

Koodin  saatavuus 

Linux-ydin,  Android-ajurit  ja  libhybris 

ydin 

käyttöjärjestelmän  ytimen  tehtävät,  oheis¬ 
laitteiden  kanssa  kommunikointi 

Linux-ydin  on  avointa  koodia,  samoin 
libhybris.  Ajurit  ovat  yleensä  suljettuja. 

Mer 

väliohjelmistot,  taustapalvelut 

Tarjoaa  sovelluksille  mm.  rajapinnan  ytimen 
ja  ajureiden  palveluihin. 

Mer-projekti  on  täysin  avointa  koodia. 

Sailfish  UI,  Nemo 

käyttöliittymä 

Toteuttaa  käyttöliittymän  laitteelle  ja  käyt- 
töliittymäkomponentit  sovelluksille. 

Nemo  on  avoin,  Sailfish  UI  ei. 

sovellukset 

sovelluskerros 

Tarjoaa  käyttäjille  hyödyllisiä  toimintoja  ja 
sisältöä. 

tapauskohtaista 

Taulukko  1.  Sailfish  0S:n  ohjelmistopino. 

ment  kit,  SDK)  lataaminen  ja  asentami¬ 
nen.  Sailfish  SDK  on  saatavilla  Linux-, 
Windows-  ja  OS  X  -käyttöjärjestelmille 
osoitteessa  https://sailfishos.org.  Sivuilla 
on  paljon  hyvää  luettavaa  kehitysympä¬ 
ristön  asennuksesta  ja  käytöstä.  Lisäksi 
on  asennettava  virtualisointiohjelmisto 
Virtualbox,  joka  on  saatavissa  osoitteesta 
https://www.virtualbox.org. 

Kehitysympäristö  koostuu  Qt  Crea- 
tor  -työkalusta  sekä  MerSDK-  ja  Sailfish 
Emulator  -virtuaalikoneista.  Qt  Creato- 
rilla  hallitaan  sovellusprojektia  ja  käsitel¬ 
lään  itse  ohjelmakoodia.  Virtuaalikoneet 
ovat  ohjelmien  kääntämistä  ja  testaamis¬ 
ta  varten. 

Kääntämisessä  virtuaalikoneen  hyvä 
puoli  on  se,  ettei  käännös  työkaluista 
tarvitse  olla  erikseen  versiota  jokaisel¬ 
le  alustalle.  Toisaalta  kääntäminen  on 
hitaampaa,  sillä  virtuaalikoneen  suori¬ 
tuskyky  on  heikompi  kuin  isäntäkoneen. 
Ohjelmien  testaamisessa  virtuaalikoneen 
etuna  on,  ettei  puhelinta  tarvitse  kaivaa 
esiin  joka  välissä  vaan  ohjelmaa  voi  ko¬ 
keilla  samassa  tietokoneessa. 

Qt  Creatorissa  luodaan  uusi  Sailfish- 
sovellusprojekti  valitsemalla  valikosta 
File  -►  New  File  or  Project.  Avautuvasta 
ikkunasta  valitaan  "Sailfish  OS  Qt  Quick 
Application"  ja  annetaan  projektille  nimi 
ja  sijainti  levyllä.  Seuraavassa  vaiheessa 
on  hyvä  valita  ohjelman  kohdealustaksi 
sekä  "i486-x86"  että  "armv7hl".  Ensin 
mainittu  on  Sailfish-emulaattorille  ja  jäl¬ 
kimmäinen  oikeaa  mobiililaitetta  varten. 
Tämän  jälkeen  ohjelma  pyytää  vielä  ku¬ 
vausta  ja  muita  tietoja,  joita  käytetään 
pohjana  sovelluspaketin  luomisessa.  Jos 
sovelluksen  haluaa  julkaista  Jollan  sovel- 
luskaupassa,  on  nimessä  käytettävä  muo¬ 
toa  "harbour-minunsovellus". 

Qt  Creator  luo  automaattisesti  pro- 
jektipohjan,  jossa  on  yksinkertainen 
C++-ohjelma  ensimmäisen 
QML-tiedoston  lataamisek¬ 
si.  Projektissa  on  valmiina 
muutamia  QML-  ja  muita 
tiedostoja,  jotka  antavat 
esimerkin  Sailfish-sovel- 
luksen  rakenteesta. 

Kun  sovellusprojekti  on 
avattu,  ilmestyy  Qt  Crea- 
torin  vasempaan  työkalu- 
palkkiin  kuvan  1  mukaiset 
painikkeet.  Kuvassa  nä¬ 
kyvän  a-painikkeen  avulla 
valitaan  esimerkiksi  sovel¬ 
luksen  kohdealusta  (i486 
tai  armv7hl).  Painikkeita  b, 
c  ja  d  käytetään  ohjelman 

Kuva  1.  Qt  Creatorin  työkalupalkki. 


kääntämiseen  ja  suorittamiseen,  ja  pai¬ 
nikkeilla  e  ja  f  käynnistetään  ja  sammu¬ 
tetaan  virtuaalikoneet. 

Ensin  kannattaa  käynnistää  virtuaa¬ 
likoneet.  MerSDK- virtuaalikone  on  ohjel¬ 
mien  kääntämistä  varten,  ja  Sailfish  OS 
-emulaattori  on  tarkoitettu  niiden  testaa¬ 
miseen.  Toisinaan  virtuaalikoneet  käyn¬ 
nistyvät  sen  verran  hitaasti,  että  Qt  Cre¬ 
ator  ilmoittaa  aikakatkaisusta.  Tällöin 
yleensä  riittää,  kun  painaa  uudestaan 
virtuaalikoneen  käynnistyspainiketta. 

Kun  molemmat  virtuaalikoneet  on 
saatu  käyntiin,  kokeillaan  Qt  Creatorin 
luomaa  projektipohjaa.  Se  on  nimittäin 
toimiva  Sailfish-ohjelma.  Valitaan  kohde- 
alustaksi  "i486"  eli  Sailfish-emulaattori 
ja  koontiversioksi  "Release".  Qt  Crea¬ 
tor  antaa  valittavaksi  myös  tavan,  jolla 
käännetty  sovellus  siirretään  kohdelait- 
teeseen.  Vaihtoehto  "Deploy  By  Copying 
Binaries"  kopioi  käännetyt  binääritiedos¬ 
tot  ja  projektin  QML-tiedostot  kohdejär¬ 
jestelmän  kansioon  "/opt/sdk/sovelluk- 
sen  nimi/".  Vaihtoehto  "Deploy  As  RPM 
Package"  puolestaan  tekee  asennuspake- 
tin,  joka  sitten  siirretään  ja  asennetaan 
kohteeseen.  Testausvaiheessa  lienee 
järkevintä  siirtää  vain  binääritiedostot. 
RPM-asennuspakettia  tarvitaan  lopulli¬ 
sessa  versiossa,  jotta  sovellus  rekiste¬ 
röityisi  oikealla  tavalla  Sailfish-järjestel- 
mään. 

Mikäli  kaikki  on  sujunut  niin  kuin  pi¬ 
tääkin,  valitsemalla  Run-toiminnon  (ks. 
kuva  1,  painike  b)  ohjelma  ensin  kään¬ 
netään,  siirretään  sitten  automaattisesti 
Sailfish-virtuaalikoneeseen  ja  käynniste¬ 
tään  siellä.  Ohjelman  kehitys  ja  testaus 
on  siis  varsin  nopeaa,  sillä  kehitysympä¬ 
ristö  huolehtii  tiedostojen  siirtämisestä 
ja  asentamisesta  kohdelaitteeseen. 

Kehitysympäristö  osaa  siirtää  ohjel¬ 
mat  myös  Jolla-puhelimeen  tai  muuhun 
Sailfish-laitteeseen.  Laitteen  asetuksis¬ 
ta  on  ensin  kytkettävä  kehitystila  päälle 
valitsemalla  Asetukset  -►  Järjestelmä  -► 
Kehitystila.  Hyväksy  asetuksista  myös 
etäyhteys  ssh:n  kautta  ja  aseta  salasana. 

Ulkoisen  Sailfish-laitteen  olemassa¬ 
olosta  on  kerrottava  myös  kehitysym¬ 
päristölle.  Se  tapahtuu  valitsemalla  Qt 
Creatorin  valikosta  Tools  -►  Options...  -► 
Devices  ->  Add.  Valitse  "Mer  ARM  de- 
vice"  ja  noudata  ohjatun  asetustoiminnon 
ohjeita.  Asetuksiin  täytyy  muun  muassa 
asettaa  IP-osoite,  josta  Sailfish-laitteen 
tavoittaa.  Kun  laite  on  määritetty,  saa¬ 
daan  omat  sovellukset  käännettyä  ja 
siirrettyä  sinnekin  helposti.  Käännöksen 
kohdealustaksi  on  tällöin  valittava  "arm- 
v7hl". 

Tämän  artikkelin  kirjoitushetkellä  ke¬ 


hitysympäristöstä  ei  ole  vielä  virallista 
julkaisua  vaan  ainoastaan  alfaversio.  Se 
voi  tarkoittaa,  että  kaikki  ei  aina  toimi 
ihan  täydellisesti.  Jos  edellä  mainittujen 
toimintojen  kanssa  on  ongelmia,  ratkai¬ 
sua  voi  etsiä  osoitteesta  https://sailfishos. 
org/wiki/SDK_Alpha_Known_lssues. 

Käyttöliittymä  ä  la  Sailfish  Silica 

Tietokonejärjestelmissä  yhtenäinen,  su¬ 
juva  käyttökokemus  syntyy  siitä,  että 
ohjelmat  muistuttavat  toisiaan  ja  niitä 
käytetään  hyvin  samalla  tavalla.  Sen 
vuoksi  myös  Sailfish-järjestelmä  tarjoaa 
oman  käyttöliittymäkirjastonsa,  Sailfish 
Silican,  jota  hyödyntämällä  ohjelmoija 
voi  helposti  luoda  tyyliin  sopivia  sivuja, 
valikoita,  painikkeita  ja  muita  toimintoja. 
Ohjelmakirjaston  lisäksi  on  hyvä  pereh¬ 
tyä  myös  muihin  käyttöliittymän  suunnit¬ 
telun  periaatteisiin. 

Sailfish-sovellusten  käyttöliittymä 
perustuu  eräänlaiseen  sivuhierarkiaan. 
Sivut  asetetaan  pinoon  (PageStack),  ja 
sovelluksessa  navigoidaan  pinoraken- 
teen  avulla.  Pinon  päällimmäinen  sivu 
on  yleensä  näkyvissä.  Hierarkiassa  ylem¬ 
män  tason  sivulle  pääsee  pyyhkäisemällä 
nykyinen  sivu  oikealle,  jolloin  sivu  yleen¬ 
sä  katoaa  ja  poistuu  pinosta.  Toisinaan  on 
mahdollista  myös  lisätä  uusi  sivu  näkyvän 
sivun  päälle  eli  käyttöliittymässä  oikealle 
puolelle.  Tällöin  pyyhkäisy  vasemmalle 
näyttää  uuden  sivun. 

Toinen  erityispiirre  Sailfishissä  ovat 
sovellusten  kannet.  Taustalla  toiminnas¬ 
sa  olevat  sovellukset  näkyvät  kotinäky- 
mässä  kantena,  jota  koskettamalla  pää¬ 
see  sovellukseen  takaisin.  Kannessa  voi 
olla  näkyvissä  sovelluskohtaista  tietoa. 
Esimerkiksi  kalenterisovellus  voi  näyttää 
päivämäärän  ja  tapahtumia.  Kannessa 
voi  olla  myös  toimintoja,  jotka  aktivoi¬ 
daan  pyyhkäisemällä  kantta  oikealle  tai 
vasemmalle.  Niiden  avulla  ohjelman  toi¬ 
mintaan  voi  vaikuttaa,  vaikka  se  toimiikin 
taustalla  piilossa. 

Kolmas  huomionarvoinen  asia  ovat 
Sailfishin  tunnelmat.  Ne  sisältävät  esi¬ 
merkiksi  taustakuvan,  joka  vaikuttaa 
käyttöliittymän  väreihin.  Soittoäänet  ja 
muut  hälytysasetukset  voi  määrittää  tun- 
nelmakohtaisesti.  Tunnelmat  ovat  nope¬ 
asti  vaihdettavissa,  ja  sovellusten  täytyy 
ottaa  se  huomioon. 

Sailfishin  käyttöliittymäkomponen- 
tit  ovat  Sailfish  Silica  -kirjastossa,  mut¬ 
ta  sovelluksissa  voi  hyödyntää  kaikkia 
QML:n  peruskomponentteja.  Useimmat 
Silican  komponentit  pohjautuvat  QML:n 
peruskomponentteihin,  joten  Silican  oh¬ 
jekirjoissa  ei  ole  aina  mainittu  peruskom¬ 
ponenteilta  perittyjä  ominaisuuksia.  Ne 

Essential  types 

Sailfish-sovelluksen  perustoiminnot  muun  muassa  sovellusikkunalle, 
sivupinolle,  tunnelmien  huomioimiseen  ja  leikepöydän  käytölle. 

Controls 

Käyttöliittymän  painikkeita,  valitsimia,  kytkimiä  yms. 

Text  display  and  input 

Tekstin  esittämiseen  ja  syöttämiseen  tarkoitetut  komponentit. 

Pages,  views  and  containers 

Sisältää  komponentit  sivujen  esittämistä  varten  sekä  eräitä  muita  käyttö¬ 
liittymän  rakenteita,  kuten  lista- ja  ruudukkonäkymät. 

Animations 

Animaatiot  erilaisille  käyttöliittymän  tapahtumille. 

Menus 

Alas- ja  ylösvetovalikoiden  komponentit  sekä  pikavalikkotoiminto. 

□ialogs 

Valitsimet  väreille,  ajalle  ja  päivämäärälle  sekä  yleinen  kyselysivu. 

Application  covers 

Sovelluskansien  käsittelyyn  tarvittavat  komponentit. 

Taulukko  2.  Sailfish  Silica  1.0  -kirjaston  kategoriat. 


löytyvät  kuitenkin  helposti  Qt:n  oppaista. 
Kannattaa  varmistaa,  että  käytössä  on 
opas  vähintään  Qt:n  versiolle  5.1,  sillä 
internetin  hakukoneet  antavat  osumia 
myös  versiolle  4.8. 

Silica-kirjasto  sisältää  komponent¬ 
teja  ja  ominaisuuksia  sivupinon  hallin¬ 
taan,  valikoiden  tekemiseen,  käyttöjär¬ 
jestelmän  tunnelmien  huomioimiseen 
ja  sovelluskannen  käsittelyyn.  Mukana 
on  tietenkin  myös  erilaisia  vipuja,  pai¬ 
nikkeita  ja  syötekomponentteja.  Näitä 
tarvitsemme  esimerkkisovelluksessam¬ 
me.  Lisäksi  kirjasto  tarjoaa  rajapintoja 
Sailfish-järjestelmään,  esimerkiksi  leike¬ 
pöydän  käyttöön  ja  tiedostojärjestelmän 
standardikansioihin.  Taulukkoon  2  on 
koottu  Sailfish  Silica  1.0  -kirjaston  eri 
osa-alueet. 

Tämän  artikkelin  esimerkkisovelluk¬ 
sen  Silica-komponentit  esitellään  sitä 
mukaa,  kun  ne  tulevat  vastaan.  Silican 
omat  komponentit  mainitaan  erikseen, 
mutta  muut  ovat  tavallisia  QML:n  kom¬ 
ponentteja.  Silicaan  voi  tutustua  myös  Qt 
Creatorin  Welcome-välilehdellä  olevasta 
kohdasta  Examples,  josta  voi  ladata  esi- 
merkkiprojektin  nimeltä  "Sailfish  Silica 
Component  Gallery".  Projektissa  esitel¬ 
lään  komponenttien  käyttöä  ja  myös  nii¬ 
den  ulkoasu  on  nähtävissä. 


Jqt  harbour-ropedice  (master) 


jr  -  LE3  harbour-ropedice.  pro 
□■■§3  Sources 
j  0-0  src 

"■■■  :t>  harbour-ropedice. cpp 
il-  @  OML 

i  B'5  qml 

□■■0  cover 

■■■■  qrri  C  o' ve  rP  a  g  e .  q  m  I 
ö"0  pages 

!■■■■  qni  InfoPage.qml 
1  ■■■■  MainPage.qml 
1  ■■■■  qnj  harbour-ropedice. qml 
0-§3  Other  filea 
0-0  rpm 

harbour-ropedice.  spec 
harbour-ropedice.yaml 
harbour-ropedice.  desktop 

Kuva  3.  Sailf ish-projektin  kansiorakenne. 


Rope  dice  -  kun 
nopat  jäivät  kotiin 

Lautapelien  ystävän  ja  pöytäroolipe- 
laajan  vakiovarusteisiin  kuuluu  tietysti 
noppasetti.  Mutta  entä  jos  nopat  pää¬ 
sevät  unohtumaan?  Pelitapahtuma  ei 
välttämättä  mene  pilalle,  jos  on  osannut 
ohjelmoida  puhelimeensa  nopanheitto- 
sovelluksen.  Älypuhelinhan  on  sentään 
kaikilla  aina  (?)  mukana.  Rakennamme 
yksinkertaisen  mutta  käytännöllisen  no- 
panheittosovelluksen  Sailfishille.  Samal¬ 
la  sovellus  esittelee  Sailfish-  ja  QML-oh- 
jelmoinnin  perusasioita. 

Sovellukseen  tulevat  omat  painik- 
keensa  nopille  4,  6,  8,  10,  12  ja  20,  kos¬ 
ka  niitä  tarvitaan  usein.  Lisäksi  käyttäjä 
voi  syöttää  yhdelle  nopalle  sivumäärän 
ja  heittää  sitä,  koska  toisinaan  tarvitaan 
myös  esimerkiksi  100-sivuista  noppaa. 
Joskus  on  hyödyllistä  heittää  useita  nop¬ 
pia  samanaikaisesti,  joten  myös  noppien 
lukumäärän  tulee  olla  valittavissa. 

Sovellukseen  tarvitaan  pääsivu,  joka 
avautuu  ensimmäisenä  ja  jossa  varsinai¬ 
set  nopanheittotoiminnot  ovat.  Lisäksi 
luodaan  infosivu,  jossa  kerrotaan  tekijöi¬ 
den  nimet  ja  muuta  tietoa  sovelluksesta. 
Pääsivulta  siirrytään  infosivulle  alasveto- 
valikon  avulla.  Käyttöliittymän  rakenne 
on  havainnollistettu  kuvassa  2. 

Siirrytään  pikku  hiljaa  koodin  pariin. 
Emme  julkaise  kaikkia  esimerkkisovel¬ 
luksen  tiedostoja  lehden  sivuilla  vaan 
ainoastaan  tärkeimmät  osat.  Koko  oh- 


Vetovalikko 

Pääsivu 

Tulosnäkymä 

Noppamäärän  valinta 
Noppal  Noppa2 
Noppa3  Noppa4 
Noppa5  Noppa6 

Tekstikenttä  Heitä  oma 


Kuva  2.  Sovelluksen  sivurakenne  ja  pääsivun 
sisältö. 

jelman  voi  ladata  Skrollin  sivuilta  osoit¬ 
teesta  http://skrolli.fi/201 4.2/.  Avaa  projek¬ 
tin  .pro-tiedosto  Qt  Creatorissa  ja  valitse 
kohdealustoiksi  "i486"  ja  "armv7hl". 
Näin  sovellus  saadaan  käännettyä  sekä 
Sailfish-emulaattorille  että  oikealle  lait¬ 
teelle. 

Noppasovelluksen  kansioiden  raken¬ 
ne  näkyy  kuvassa  3  ja  osien  merkitykset 
on  selitetty  taulukossa  3.  Rakenne  pe¬ 
rustuu  hyvin  pitkälle  Sailfish-kehitysym- 
päristön  luomaan  projektipohjaan,  joten 
se  edustanee  aika  tyypillistä  Sailfishin 
QML-sovellusta. 

Lehden  sivuilla  olevissa  ohjelma- 
listauksissa  on  eräissä  kohdissa  kolme 
pistettä  (...).  Merkintä  tarkoittaa,  että 
kohdasta  on  jätetty  pois  selitettävän  toi¬ 
minnallisuuden  kannalta  epäoleellista 
koodia.  Nämä  kohdat  täydennetään  kyllä 
artikkelin  myöhemmissä  listauksissa. 

Ohjelman  runko 

Listauksessa  1  on  sovelluksen  pääosa, 
joka  nivoo  muut  osat  yhteen.  Alkuriveillä 
on  tuotu  Qt  Quickin  peruskomponentti- 
kirjastoja  Sailfish  Silica  -kirjasto.  Lisäksi 
on  tuotu  qml-hakemiston  alihakemistot 
pages  ja  cover.  Hakemiston  tuominen 
antaa  käyttöön  kaikki  hakemiston  qml- 
tiedostoissa  määritellyt  komponentit. 

Sovelluksen  käyttöliittymän  rakennus 
alkaa  siitä,  että  määritetään  Application- 
Window-komponentti  eli  sovellusikkuna. 


harbour-ropedice.pro 

Qt:n  projektitiedosto,  joka  muistuttaa  Makefilea. 

src-kansio 

Kansio  C++-lähdekoodille. 

harbour-ropedice.cpp 

Automaattisesti  luotu  QML:n  latauskoodi. 

qml-kansio 

Kansio  QML-lähdekoodille. 

CoverPage.qml 

Sovelluskannen  määrittelytiedosto. 

InfoPage.qml 

Infosivu,  joka  kertoo  muun  muassa  sovelluksen  tekijöistä. 

MainPage.qml 

Sovelluksen  pääsivu,  jossa  nopanheittotoiminnot  ovat. 

harbour-ropedice.qml 

QML-tiedosto, jossa  asetetaan  käytettävä  aloitussivuja  sovelluskansi. 

rpm-kansio 

RPM-paketin  luomiseen  tarvittavat  tiedostot. 

harbour-ropedice. desktop 

Tiedostossa  muun  muassa  määritellään,  miten  sovellus  käynnistetään  ja 
mitä  kuvaketta  sovellus  käyttää. 

Taulukko  3.  Sailf  ish-projektin  kansiot,  tiedostot  ja  niiden  merkitys. 


Infosivu 

import  QtQuick  2.0 
import  Sailfish. Silica  1.0 
import  "pages" 
import  ''cover'' 

ApplicationWindow  { 

id:  base 

property  string  program_name:  "Rope  dice" 

property  int  button_width:  width  *  (3  /  7) 

MainPage  { 
id:  mainPage 

} 

initialPage:  mainPage 

cover:  Component  { 

CoverPage  {  . . .  } 

} 

} 

Listaus  1.  Tiedosto  harbour-ropedice.qml,  jos¬ 
ta  käyttöliittymän  määrittely  alkaa. 

Sen  tärkeimpiin  funktioihin  kuuluvat  ac- 
tivate  ja  deactivate,  joiden  avulla  sovel¬ 
luksen  voi  siirtää  taustalle  ja  palauttaa 
aktiiviseksi.  Komponentin  kolme  tärkein¬ 
tä  ominaisuutta  ovat  initialPage,  cover  ja 
pageStack. 

Sivupinosta  huolehtiva  pageStack- 
ominaisuus  alustetaan  sisäisesti,  joten  se 
ei  vaadi  ohjelmoijalta  toimenpiteitä.  Omi¬ 
naisuus  initialPage  asettaa  aloitussivun, 
jonka  täytyy  olla  Page  tai  vastaava  kom¬ 
ponentti.  Sovellusikkunan  cover-ominai- 
suus  puolestaan  kertoo,  mitä  komponent¬ 
tia  käytetään  sovelluskannessa. 

Nopanheittosivu 

Listauksessa  2  kuvataan  sovelluksen 
pääsivun  rakenne  eli  sen  sisältämät 
komponentit  ja  niiden  hierarkia.  Tiedos¬ 
ton  juurikomponentti  on  Silica-kirjaston 
Page.  Sen  avulla  voidaan  muun  muassa 
määrittää,  tuetaanko  näytön  pysty-  vai 
vaaka-asentoa  vai  molempia.  Hyödylli¬ 
nen  ominaisuus  on  myös  status,  jonka  an¬ 
taa  tietoa  sivun  tilasta,  esimerkiksi  kun 
käyttäjä  siirtyy  sivulle  tai  poistuu  sivulta. 

Seuraavaksi  listauksessa  määritel¬ 
lään  SilicaFlickable-komponentti,  joka 
täyttää  koko  pääsivun.  Komponentti  on 
QML:n  Flickable-komponentin  Sailfish- 
tyylitelty  versio.  Sen  tärkein  tehtävä  on 
komponentin  sisällön  liikuttelu.  Kompo¬ 
nentille  pitää  muistaa  asettaa  content- 
Height-  ja  contentWidth-arvot,  jotta  lii¬ 
kuttelu  toimii  oikein. 

Liikuteltavien  sisältöjen  kanssa  tarvi¬ 
taan  joskus  vierityksen  ilmaisinta  eli  jota¬ 
kin  Silican  ScrollDecorator-komponent- 
tia.  Se  onnistuu  helpoimmin,  kun  asettaa 
SilicaFlickable-tyyppisen  komponentin 
alikomponentiksi  ScrollDecorator-kom- 
ponentin,  kuten  on  tehty  listauksessa  2. 
Tällöin  vieritystä  ilmaiseva  komponentti 
automaattisesti  tietää,  minkä  komponen¬ 
tin  liikuttelua  sen  tulisi  havainnollistaa. 

PullDownMenu  on  Silican  alasvetova- 
likko,  ja  sen  on  aina  oltava  SilicaFlickab- 


len,  SilicaListView'n  tai  vastaavan 
komponentin  alikomponentti.  Valikon 
sisältö  ilmaistaan  Menultem-kompo- 
nenttien  avulla.  Listauksessa  2  on  mää¬ 
ritetty  valikkoon  yksi  kohta  "Info",  joka 
lisää  sivupinon  päällimmäiseksi  InfoPa- 
ge-komponentin.  Ohjelmoijan  on  pidet¬ 
tävä  huolta,  että  sivupinoon  lisätään  vain 
Page-komponentteja  tai  sen  johdannaisia 
kuten  Dialog-komponentteja.  Vaihtoehto¬ 
na  alasvetovalikolle  voi  käyttää  ylösveto- 
valikkoa  eli  PushUpMenu-komponenttia. 

Sailfishin  valikoiden  suunnittelussa 
kannattaa  huomioida,  että  niihin  pääsee 
käsiksi  vain  silloin,  kun  ollaan  sivun  sisäl¬ 
lön  ylä-  tai  alareunassa.  Valikoihin  ei  kan¬ 
nata  laittaa  kovin  monta  toimintoa,  sillä 
muuten  niitä  on  epämukavaa  käyttää. 

Listauksessa  2  seuraavana  on  Co- 
lumn-komponentti,  joka  on  yksi  QML:n 
sijoittelukomponenteista.  Se  kasaa  ali- 
komponenttinsa  allekkain.  Vastaavasti 
Row-komponentin  avul¬ 
la  voidaan  sijoittaa  ali- 
komponentit  vierekkäin 
ja  Grid-komponentilla 
ruudukkoon.  Nämä  ovat 
QML:n  peruskomponent¬ 
teja  ja  oikein  käteviä 
myös  Sailfish-sovelluk- 
sissa. 

Sij  oittelukomponen- 
tit  rajoittavat  alikompo- 
nenttiensa  kohdistus- 
ankkurien  käyttöä.  Tämä 
on  tietysti  luonnollista, 
koska  sijoittelukompo- 
nentin  on  tarkoitus  vas¬ 
tata  alikomponenttiensa 
sijoittelusta.  Esimerkik¬ 
si  listauksessa  2  olevan 
Columnin  saa  hajoa¬ 
maan,  kun  määrittää 
jollekin  alikomponentille 
ominaisuuden  "anchors. 
top:  parent.top".  Ohjel¬ 
ma  antaa  siitä  myös  vir¬ 
heilmoituksen  Qt  Crea- 
torin  tulostusikkunaan. 

Column-komponen- 
tille  on  määritetty 
Theme-olion  avulla  ali- 
komponenttien  välit  ja 
marginaalit.  Theme- 
olioita  kannattaa  hyö¬ 
dyntää,  kun  käyttöliit¬ 
tymässä  määritellään 
esimerkiksi  fontteja  tai 
elementtien  välejä.  Nii¬ 
den  avulla  ohjelman 
saa  toimimaan  sujuvasti 
Sailfish-laitteen  erilaisil¬ 
la  tunnelma-asetuksilla. 


Columnin  ensimmäinen  alikompo¬ 
nentti  on  PageReader,  joka  luo  sivulle 
Sailfish-tyylisen  otsikon.  Muiden  alikom- 
ponenttien  sisältöä  on  jätetty  listaukses¬ 
ta  pois,  mutta  niitä  alamme  tutkailla  seu¬ 
raavaksi. 

Tekstiä,  vipuja  ja  nappuloita 

Siirrytään  tutkimaan  noppasovelluksen 
pääsivun  tärkeimpiä  komponentteja  eli 
nopanheittotuloksesta  kertovia  teksti- 
komponentteja  sekä  nopanheittopainik- 
keita.  Listauksessa  3  on  pääsivun  kaksi 
Label-komponenttiaja  Slider-komponent- 
ti.  Label  on  Silican  oma  tekstielementti, 
joka  periytyy  QML:n  peruskomponen¬ 
tista  Text.  Label  asettaa  automaattisesti 
tekstin  värin  ja  fontin. 

Slider  puolestaan  on  liukuvalitsin. 
Noppasovelluksessa  sen  avulla  valitaan 
heitettävien  noppien  lukumäärä.  Siideril¬ 
le  on  asetettu  koodissa  arvoalue  yhdestä 


import  QtQuick  2.0 
import  Sailfish . Silica  1.0 

Page  { 
id:  root 

property  string  lastThrow:  " " 
property  bool  diceIsThrown :  false 
property  int  lastDiceMax:  0 

function  roll_dice  (max)  {  . . .  } 

SilicaFlickable  { 
anchors. fill:  parent 

PullDownMenu  { 

Menultem  { 
text:  "Info” 

onClicked :  pageStack . push(Qt . resolvedUrl('TnfoPage . qml”) ) 

} 

} 

VerticalScrollDecorator  {} 

contentHeight:  column . height 

Column  { 
id:  column 

spacing:  Theme. paddingLarge 

anchors. ma rgins:  Theme . paddingLarge 

anchors. horizontalCenter:  parent . horizontalCenter 

PageHeader  { 

ti  tie:  base.program_name 

} 

Label  {  . . .  } 

Label  {  . . .  } 

Slider  {  . . .  } 

Grid  { 

columns:  2 
rows :  4 

spacing:  Theme . paddingLarge 
rowSpacing:  Theme. paddingLarge 

Repeater  {  . . .  } 

TextField  {  . . .  } 

Button  {  . . .  } 

} 

} 

} 

} 

Listaus  2.  Sovelluksen  pääsivun  eli  MainPage. qml:n  rakenne. 

Label  { 
id:  result 
text:  "  " 

font . pixelSize:  Theme. fontSizeHuge 
horizontalAlignment :  Text . AlignHCenter 
width:  parent.width 

} 

Label  { 

id:  dice_rolls 
text:  "  " 

font . pixelSize:  Theme. fontSizeExtraSmall 

horizontalAlignment:  Text .AlignHCenter 

width:  parent.width 

height:  20 

wrapMode:  Text.Wrap 

maximumLineCount :  2 

} 

Slider  { 
id:  nod 

label:  "Number  of  dice” 
minimumValue:  1 
maximumValue:  10 
stepSize:  1 
value:  1 

valueText:  value 
width:  parent.width 

} 

Listaus  3.  Sovelluksen  pääsivun  Label- ja  Slider- 
komponenttien  sisältö. 

kymmeneen.  Nykyinen  arvo  kerrotaan 
sovelluksen  käyttäjälle  valueText-ominai- 
suuden  avulla.  Sen  arvo  viittaa  suoraan 
value-ominaisuuteen,  jonka  arvo  puoles¬ 
taan  päivittyy  automaattisesti,  kun  liukua 
siirretään. 

Loput  pääsivun  toiminnot  ovat  lis¬ 
tauksessa  4.  Grid-komponentin  avulla 
napit  sijoitetaan  ruudukkoon,  jossa  on 
kaksi  saraketta  ja  neljä  riviä.  Grid  si¬ 
joittaa  alikomponenttinsa  järjestykses¬ 
sä  vasemman  ylänurkan  solusta  alkaen. 
Koska  ruudukossa  on  yhteensä  kahdek¬ 
san  solua,  pitää  Grid-komponentilla  olla 
kahdeksan  alikomponenttia.  Listaukses¬ 
ta  kuitenkin  nähdään,  että  niitä  on  vain 
kolme.  Ruudukko  täytetäänkin  Repeater- 


komponentin  avulla. 

Repeater  luo  jokaista  mallin  alkiota 
kohden  yhden  edustajan  (delegate).  Mal¬ 
lin  dataan  päästään  käsiksi  modelData- 
ominaisuuden  avulla,  jota  voi  käyttää 
edustajan  määrittelyssä.  Lisäksi  edus¬ 
tajassa  voi  käyttää  ominaisuutta  index, 
joka  kertoo  data-alkion  sijoituksen  mal¬ 
lissa.  Repeater-komponentti  käytännös¬ 
sä  korvaa  sen,  että  painikekomponentti 
Button  olisi  toistettu  kuusi  kertaa  hieman 
erilaisella  nopan  sivumäärällä. 

Button-komponentti  on  Silican  pai¬ 
nike.  Yleensä  sille  asetetaan  kolme  omi¬ 
naisuutta:  leveys,  teksti  ja  suoritettava 
toiminto,  kun  painallus  havaitaan.  Tässä 
tapauksessa  painalluksen  seurauksena 
kutsutaan  funktiota  roll  dice,  joka  ar¬ 
poo  noppien  silmäluvut  ja  sijoittaa  arvot 
Label-komponentteihin.  Funktio  näkyy 
listauksessa  5. 

Listauksessa  4  olevat  kaksi  viimeis¬ 
tä  komponenttia  muodostavat  käyttäjän 
määrittämän  nopan.  Button-komponentti 
on  muuten  samanlainen  kuin  edelläkin, 
mutta  nopan  sivumäärä  haetaan  tällä 
kertaa  erillisestä  TextField-komponentis- 
ta  ja  sen  text-ominaisuudesta. 

TextField  perii  QML:n  peruskompo¬ 
nentin  Textlnput,  joten  niiden  ominaisuu¬ 
det  vastaavat  pääosin  toisiaan.  Esimer¬ 
kiksi  syötteentarkistus  voidaan  hoitaa 
samalla  tavalla  eli  käyttämällä  IntValida- 
tor-,  DoubleValidator-  tai  RegExpValida- 
tor-komponenttia.  Noppasovelluksessa 
halutaan  kokonaislukuja,  joten  käytetään 
IntValidatoria  ja  määritellään  lukualu¬ 
eeksi  2-10  000. 

TextField-komponentin  hyödyllisiä 
ominaisuuksia  ovat  myös  inputMet- 


hodHints  ja  placeholderText.  Näistä 
ensimmäinen  antaa  virtuaalinäppäi- 
mistölle  ohjeita,  millaista  syötettä  odo¬ 
tetaan.  Esimerkkisovelluksessa  käytetty 
Qt.ImhDigitsOnly  kertoo,  että  tekstikent- 
tä  hyväksyy  vain  numeroita,  joten  Sail- 
fish  tuo  esiin  numeronäppäimistön,  kun 
tekstikenttä  aktivoidaan.  Ominaisuus 
placeholderText  puolestaan  asettaa  teks¬ 
tin,  joka  näytetään  tekstikentän  ollessa 
tyhjänä.  Sen  avulla  voi  vihjata  käyttäjäl¬ 
le,  mitä  sisältöä  kenttään  halutaan. 

Sovelluskansi  -  vuorovaikutteinen 
kiiltokuva 

Katsotaan  seuraavaksi,  miten  sovellus- 
kansi  toteutetaan.  Kansi  otetaan  käyttöön 
ApplicationWindow-komponentin  cover- 
ominaisuuden  avulla.  Suositeltavaa  on 
käyttää  kannen  toteutuksessa  Cover- 
Background-komponenttia,  joka  sisältää 
esimerkiksi  logiikkaa  kannen  sijoittami¬ 
seen  kotinäkymässä. 

Noppasovelluksen  kanteen  haluam¬ 
me  viimeisimmän  nopanheiton  tuloksen 
sekä  pyyhkäisytoiminnon,  jolla  noppaa 
voi  heittää  suoraan  kannesta  käsin.  Lis¬ 
tauksessa  6  on  varsinainen  kannen  mää¬ 
rittely.  Listauksen  alussa  määritellään 
pari  ominaisuutta  ja  signaali,  jotka  aut¬ 
tavat  pyyhkäisytoiminnon  toteutuksessa. 
Kannessa  näytettävät  tekstit  on  toteutet¬ 
tu  Label-komponenteilla,  jotka  puoles¬ 
taan  ovat  sijoittelusta  vastaavan  Column- 
komponentin  sisällä. 

Kannen  pyyhkäisytoiminnot  määri¬ 
tellään  CoverActionList-komponentin 
alikomponentteina,  joita  voi  olla  enin¬ 
tään  kaksi.  Ensimmäinen  CoverAction- 
alikomponentti  tulee  näkyviin  kannen 


Grid  { 

columns:  2 
rows :  4 

spacing:  Theme. paddingLarge 
rowSpacing:  Theme . paddingLarge 

Repeater  { 

model:  [4,  6,  8,  10,  12,  20] 
delegate:  Button  { 
text:  "D"  +  modelData 
onClicked:  roll_dice(modelData) 
width:  base.button_width 

} 

} 

TextField  { 

id:  custom_dice 
text:  ”100'' 

placeholderText:  "Sides  count” 

validator:  IntValidator  {  bottom:  2;  top:  10000  } 
inputMethodHints:  Qt. ImhDigitsOnly 
width:  base. button_width 

} 

Button  { 

text:  "D”  +  custom_dice. text 
onClicked :  roll_dice(custom_dice . text) 
width:  base. button_width 

} 

} 

Listaus  4.  Sovelluksen  pääsivun  loppuosa  eli  Grid-komponentti  ja  sen  ali- 
komponentit. 


function  roll_dice  (max)  { 

root . lastDiceMax  =  max 

var  sum  =  0 

var  all_rolls  =  "  " 

for  (var  i  =  1 ;  i  <=  nod. sliderValue;  i  =  i  +  1)  { 
var  roll  =  Math . floor((Math . random()  *  max)  +  1) 
sum  =  sum  +  roll 
if  (nod. sliderValue  >  1)  { 
if  (i  -  1)  { 

all_rolls  =  roll. toString() 

}  else  { 

all_rolls  =  all_rolls  +  +  roll 

} 

} 

} 

result. text  =  sum 

root . lastThrow  =  nod . sliderValue  +  "d”  +  max  +  ":  ”  +  sum 
dice_rolls. text  =  all_rolls 

if (root.diceIsThrown  ===  false)  { 
root.diceIsThrown  =  true 

} 

return  0 


Listaus  5.  Nopan  silmäluvun  arvonnasta  vastaava  roll_dice-funktio. 

CoverBackground  { 
id:  root 

property  string  lastThrow: 

property  bool  coverThrowEnabled:  false 

signal  requestThrow() 

Column  { 

anchors. centerin:  parent 
Label  { 

anchors. horizontalCenter:  parent . horizontalCenter 
text:  "Last  throw: " 

} 

Label  { 

anchors. horizontalCenter:  parent . horizontalCenter 
text:  root. lastThrow 

} 

} 

CoverActionList  { 

enabled:  root . coverThrowEnabled 

CoverAction  { 

iconSource:  ’7usr/share/icons/hicolor/86x86/apps/harbour-ropedice . png” 
onT riggered :  root . requestThrow() 

} 

} 

} 

Listaus  6.  CoverPage.qml,  sovelluskannen  määritys. 

cover:  Component  { 

CoverPage  { 

lastThrow:  mainPage. lastThrow 
coverThrowEnabled :  mainPage . diceIsThrown 

onRequestThrow:  { 

mainPage. roll_dice(mainPage. lastDiceMax) ; 

} 

} 

} 

Listaus  7.  Tiedosto  harbour-ropedice.qml.  Asetetaan  sovelluskansi  ja  yhdiste¬ 
tään  se  pääsivun  toimintoihin. 


Lisää  tuulta  purjeisiin 

•  Sailfish  Silica  -komponenttikirjasto: 
https://sailfishos.org/sailfish-silica/index.html. 

•  Sailfish-projekteja  Githubissa: 
https://github.com/sailfishapps. 

•  Muita  avoimen  lähdekoodin  projekteja: 
https://wiki.merproject.org/wiki/5ailfish_05_Open5ource_ 
Apps. 

•  Käyttäjien  ylläpitämä,  hitaasti  päivittyvä  kooste  Sailfish-kehi- 
tyksestä: 

https://github.com/hardcodes/developwithsailfishos. 

•  Usein  kysyttyjä  kysymyksiä: 
https://sailfishos.org/develop-faq.html. 

•  Esimerkkiohjelma  "Hello  World  Pro",  joka  täyttää  Jollan  sovel- 
luskaupan  vaatimukset: 

https://github.com/amarchen/helloworld-pro-sailfish. 

•  Tietoa  sovellusten  asennuspakettien  tekemiseen: 
https://sailfishos.org/develop-packaging-apps.html. 

•  Ohjeita  kääntämiseen  ilman  Qt  Creatoria: 
https://wiki.merproject.org/wiki/Platform_5DK_and_5B2. 

•  Sähköpostilista:  https://lists.sailfishos.org/cgi-bin/mailman/ 
listinfo/devel. 

•  Tietoa  Jollan  sovelluskaupasta: 
https://harbour.jolla.com/faq. 

•  Avoin  julkaisualusta  ilman  laatuvaatimuksia: 

https://openrepos.net/. 

•  Irc-kanavalta  #sailfishos  (Freenode)  saa  vertaistukea.  Jotta 
keskustelijat  eivät  kyllästyisi  samoihin  kysymyksiin,  kannattaa 
vastauksia  etsiä  ensin  lokeista  esimerkiksi  Googlella:  '^hakusa¬ 
nat  site:  http://www.merproject.org/logs/". 


vasempaan  alanurkkaan  ja  toinen  oikeal¬ 
le.  Kannen  pyyhkäisy  oikealle  synnyttää 
ensimmäisen  komponentin  triggered-sig- 
naalin.  Toinen  CoverAction  puolestaan 
reagoi,  kun  pyyhkäistään  vasemmalle. 
Jos  alikomponentteja  on  vain  yksi,  se  si¬ 
joitetaan  keskelle  kannen  alareunaa,  ja 
triggered-signaali  syntyy  pyyhkäisyllä 
kumpaan  suuntaan  tahansa. 

Aiemmin  esittelimme  listauksen  1, 
josta  sovelluskannen  määrittely  oli  jä¬ 
tetty  pois.  Puuttuva  koodi  on  nähtävissä 


listauksessa  7.  Siinä  sidotaan  kannen 
ominaisuudet  päivittymään  pääsivun 
ominaisuuksien  mukaan  ja  määritellään 
käsittelijä  requestThrow-signaalille.  Kä¬ 
sittelijä  asetetaan  kutsumaan  pääsivun 
rolldice-funktiota,  ja  näin  nopanheiton 
tulos  päivittyy  kanteen  automaattisesti 
ominaisuuksien  sitomisen  ansiosta. 

Projektin  seuraavat  vaiheet 

Artikkelissa  käytiin  lyhyesti  läpi  Sailfish- 
sovelluksen  kehittämiseen  tarvittavat 
työkalut  ja  QML-kom- 
ponentit.  Esimerkkiso¬ 
vellus  on  nyt  valmis  ja 
näkyy  oheisissa  kuvissa. 
Sovelluksen  voisi  peri¬ 
aatteessa  julkaista  Jol¬ 
lan  sovelluskaupassa, 
sillä  siinä  on  noudatettu 
kaupan  teknisiä  sääntö¬ 
jä.  Openrepos-julkaisu- 
alustalle  sen  voi  lähettää 
säännöistä  välittämättä. 

Vaikka  sovellus  olisi 
julkaisukunnossa  ja  ke¬ 
hittäjän  mielestä  täydel¬ 
linen,  on  käyttäjillä  kui¬ 
tenkin  ikävä  taipumus 
löytää  puutteita.  Nopan- 
heittosovellukseen  voi¬ 


si  lisätä  vielä  paljon  ominaisuuksia.  Alla 
on  lueteltu  jatkokehitysideoita,  joiden 
avulla  myös  Sailfish-ohjelmointiin  pää¬ 
see  uppoutumaan  syvemmin.  Sulkeissa 
on  vinkiksi  komponentteja,  joista  voi  olla 
hyötyä. 

•  Nopanheiton  tuloksen  kopioiminen 
leikepöydälle,  esimerkiksi  vetovalikon 
tai  sovelluskannen  pyyhkäisytoimin- 
non  avulla  (Clipboard,  PullDownMenu, 
Menultem,  CoverActionList). 

•  Erillinen  heittohistoriasivu,  josta 
näkee  edelliset  heitot  (ListModel, 
ListElement,  SilicaListView,  Listltem). 

•  Heittohistorian  tyhjennystoiminto 
varustettuna  ka tumusaj  astimella  (Re- 
morsePopup). 

•  Itse  määritettävän  nopan  heittäminen 
virtuaalinäppäimistön  rivinvaihtonäp¬ 
päimellä  (EnterKey). 

Vaikka  artikkelissa  käsiteltiin  vain 
QML:ää,  kannattaa  muistaa,  että  C++- 
kieli  näyttelee  vielä  merkittävää  osaa 
Sailfish-sovellusten  kehityksessä.  Moni¬ 
mutkaisiin  sovelluksiin  QML  ei  ehkä  ole 
riittävä,  ja  siitä  puuttuu  joitakin  Sailfish- 
järjestelmän  rajapintoja.  Pelkällä  QML:llä 
päästiin  kuitenkin  hyvään  alkuun,  ja  se 
kyllä  riittää  paljon  pidemmällekin.  Tä¬ 
män  pohjalta  on  hyvä  jatkaa  kohti  moni¬ 
mutkaisempia  sovelluksia.  & 


Ropedice 

15 

5+6+1+3 

4 

D4 

Numberof  dice  ® 

D6 

D8 

D10 

D12 

D20 

100 

D100 

Valmis  noppasovellus  virtuaali¬ 
koneessa... 


...ja  ikiomassa  puhelimessa. 

Rakentelu 


11 


Humanistin  kolvauskoulu 

Elektroniikka  on  mukava  harrastuspa  sen  perus¬ 
teiden  osaamisesta  on  paljon  hyötyä.  Humanistin 
kolvauskoulu  on  tarkoitettu  sinulle,  joka  olet  aina 
miettinyt,  osaisitko  rakentaa  jotain. 

Teksti:  Mikko  Heinonen 

Kuvat:  Risto  Mäki-Petäys,  Mikko  Heinonen 


Omat  elektroniikan  opintoni  ra¬ 
joittuvat  kahteen  viikkotuntiin 
peruskoulun  8.  ja  9.  luokalla  yli 
20  vuotta  sitten.  Uravalinta  vei  eri  suun¬ 
taan,  mutta  olen  silti  lähes  jatkuvasti 
huomannut  tarvitsevani  juottamisen  kal¬ 
taista  perustaitoa.  On  hyödyllistä  osata 
tehdä  vaikkapa  erilaisia  johtoja,  ja  usein 
säästää  myös  rahaa  korjaamalla  rikkou¬ 
tuneita  laitteita  itse. 

Juottamisessa  ei  sinällään  ole  kyse 
mystiikasta.  Juottimen  eli  kolvin  avul¬ 
la  lämmitetään  juotostinaa  niin,  että  se 
sulaa  halutun  liitoksen  päälle.  Kun  juo¬ 
tin  nostetaan  pois,  tina  jäähtyy  ja  muo¬ 
dostaa  sähköä  johtavan  liitoksen  kahden 
kontaktipinnan  välille.  Juotos  on  liitokse¬ 
na  huomattavasti  varmatoimisempi  kuin 
pelkkään  metallikontaktiin  perustuvat 
kytkentätavat,  eli  erilaiset  puristettavat 
liittimet  tai  pelkkä  johtojen  kietominen 
yhteen. 

Sähkölaitteiden  kanssa  on  tärkeää, 
ettei  koske  mihinkään  sellaiseen,  jota  ei 
ymmärrä.  Kouluttamattoman  harrasta¬ 
jan  on  syytä  pysyä  erossa  kaikenlaises¬ 
ta,  mikä  liittyy  pistorasiasta  saatavaan 


Kuva  1.  Tarvittavat  työkalut. 


verkkovirtaan.  Siksi  aloitamme  helposta 
projektista  ja  teemme  perinteisen  di¬ 
gitaalisen  peliohjaimen.  Se  on  etenkin 
juotosten  laadun  suhteen  huomattavasti 
suurpiirteisempää  puuhaa  kuin  piirilevyl¬ 
le  juottaminen. 

Ilotikun  anatomiaa 

Niin  sanottua  Atari-liitäntäistä  pelioh¬ 
jainta  käytti  suurin  osa  kotitietokoneista. 
Nimensä  se  sai  Atari  2600  -pelikonsolin 
mukaan.  Kuten  2600  itse,  myös  sen  peli- 
ohjain  oli  hyvin  yksinkertainen  laite,  joka 
koostui  viidestä  kytkimestä:  ylös,  alas, 
oikealle,  vasemmalle  ja  tulitus.  Jokaista 
suuntaa  vastaa  yksi  peliohjainliitännän 
nasta,  minkä  lisäksi  niillä  on  vielä  yhtei¬ 
nen  maanasta.  Kytkemällä  maa  yhteen 
tietyn  suunnan  tai  tulituksen  kanssa  saa¬ 
daan  aikaan  haluttu  toiminto. 

Peliohjaimia  on  edelleen  mahdollista 
ostaa  kaupastakin,  mutta  niissä  on  yleen¬ 
sä  vain  Atarin  perustoiminnot.  Koska 
9-napaisen  liittimen  nastoja  jäi  yli,  muu¬ 
tamat  valmistajat  käyttivät  niitä  omiin 
tarkoituksiinsa.  Esimerkiksi  MSX:ssä  on 
mahdollista  käyttää  kahta  tulitusnäp- 


päintä,  Amigassa  vieläkin  enemmän. 

Tässä  esimerkissä  rakennan  MSX- 
joystickin,  jossa  siis  kytketään  kaksi 
tulitusnäppäintä.  Muuten  kytkentä  on 
samanlainen  kaikissa  tietokoneissa.  Tär¬ 
keää  on  kuitenkin  huomata,  ettei  tällaista 
ohjainta  kannata  liittää  Amigaan.  MSX:n 
toisen  tulitusnäppäimen  linja  on  Amigas¬ 
sa  kytketty  5  voltin  jännitteeseen,  jolloin 
sitä  painettaessa  syntyy  oikosulku  ja 
Amiga  voi  rikkoutua. 

Saat  ohjeet  oman  laitteesi  peliohjai¬ 
melle  helposti  internetin  hakukoneella. 
Hakemalla  esimerkiksi  "msx  joystick 
pinout"  saa  eteensä  selkeän  kuvan  tar¬ 
vittavasta  nastajärjestyksestä.  Liitin  on 
numeroitu  siten,  että  kun  katsot  sitä 
edestäpäin,  nasta  1  on  ylävasemmalla, 
nasta  9  alaoikealla. 

Välineet  kuntoon 

Ilman  kunnollisia  työkaluja  homma  lop¬ 
puu  alkuunsa.  Tarvitset  ainakin  elektro¬ 
niikalle  tarkoitetun  juottimen  (mieluiten 
säädettävän  juotinaseman),  juotostinaa 
ja  sivuleikkurit  tai  kuorimapihdit.  Juot¬ 
timen  puhdistukseen  tarvitaan  joko  ve¬ 
dellä  kostutettu  sieni  tai  metallisäikeistä 
tehty  tyyny.  Myös  yleismittari  kannattaa 
hankkia,  sillä  siitä  on  runsaasti  iloa,  eikä 
perusmalli  paljon  maksa.  Pieni  pala  hio- 
mapaperia  helpottaa  juotettavien  pinto¬ 
jen  valmistelua. 

Juottimen  lämpötilan  pitää  olla  sopi¬ 
va.  Liian  kuuma  juotin  sulattaa  myös  joh¬ 
tojen  eristeet;  liian  viileä  taas  ei  sulata 
edes  tinaa.  Hyvä  peruslämpötila  on  noin 
350  astetta.  Paksu  johto  ja  tina  vaativat 

Kuva  3.  Yleismittari  näyttää,  että  johdon  päät 
ovat  yhteydessä. 


enemmän  lämpöä  kuin  ohuet. 

Kuvassa  2  näkyvät  ohjaimen  raken¬ 
nusaineet.  Periaatteessa  sen  voisi  tehdä 
käyttämällä  pelkkiä  teollisuuskytkimiä, 
mutta  käyttömukavuuden  kannalta  suo¬ 
sitelen  hankkimaan  peliautomaatteihin 
tarkoitetun  ohjaimen  rungon  ja  yksi  tai 
kaksi  nappia  tarpeidesi  mukaan. 

Johdon  teemme  Atari-ohj äimille  tar¬ 
koitetusta  jatkojohdosta.  Tähän  on  kaksi 
syytä.  Ensinnäkin  9-napaisen  liittimen 
juottaminen  voi  olla  turhauttava  pro¬ 
jekti  aloittelijalle.  Toisekseen  kaupoista 
saa  yleensä  vain  ruuveilla  varustettuja 
liittimiä,  jotka  eivät  aina  mahdu  kotitie¬ 
tokoneiden  ahtaisiin  joystick-portteihin. 
Lisäksi  tarvitset  pätkän  tavallista,  1  poh¬ 
timista  sähköjohtoa  maanastan  kytke¬ 
mistä  varten.  Yleensä  kotona  on  jokin 
rikkinäinen  laite,  josta  piuhanpätkän  voi 
hyödyntää. 

Osat  voi  hankkia  vaikkapa  nettikau- 
poista.  Perustasoinen  ohjain  maksaa 
noin  10  euroa,  napit  pari  kolme  euroa 
kappale  ja  kaapelin  hinnaksi  muodostuu 
reilu  vitonen.  Lisäksi  tulee  vielä  kotelon 
hinta,  ellet  satu  jo  omistamaan  sopivaa 
muovilaatikkoa.  Ohjaimen  voi  hyvin  koo¬ 
ta  esimerkiksi  rikkoutuneen  ulkoisen 
kiintolevyn  koteloon  ja  nakata  itse  kie¬ 
kon  SER-keräykseen. 

Nastat  järjestykseen 

Koska  oikaisemme  johdon  valmistukses¬ 
sa,  meidän  pitää  ensin  selvittää,  miten 
jatkojohdon  nastat  on  kytketty.  Katkaise 
jatkojohdon  urosliitin  (se,  jossa  on  me¬ 
tallisia  nastoja,  ei  sitä,  jossa  on  reikiä) 
sivuleikkureilla  tai  kuorimapihdeillä.  Voit 
hävittää  urosliittimen,  sillä  käytämme 
jatkossa  vain  naaraspäätä  ja  itse  johtoa. 
Kuori  ulompi  eriste  pois  noin  20  cmm 
matkalta.  Kuori  sitten  sisempää  eristettä 
kaikkien  johtojen  päästä  2-3  cmm  mat¬ 
kalta.  Huolehdi,  etteivät  johdot  kosketa 
toisiaan. 


Nasta 

MSX 

1  ruskea 

YLÖS 

2  oranssi 

ALAS 

3  harmaa 

VASEN 

4  musta 

OIKEA 

5  punainen 

- 

6  keltainen 

NAPPI  1 

7  sininen 

NAPPI  2 

8  valkoinen 

- 

9  vihreä 

MAA 

Taulukko  1.  Erään  joystick-johdon  nastajärjes- 
tys. 


Ota  yleismittari  esiin  ja  kytke  se  vas- 
tusmittaukselle  (merkkinä  on  oomega). 
Kääri  pätkä  juotostinaa  mittarin  toisen 
anturin  ympärille.  Työnnä  sitten  juotos- 
tinan  pätkä  jatkojohdon  naarasliittimen 
reikiin  yksi  kerrallaan,  alkaen  ylävasem- 
malta  (1)  ja  päätyen  alaoikealle  (9).  Jokai¬ 
sen  reiän  kohdalla  liitä  toiseen  anturiin 
johtoja  yksi  kerrallaan,  kunnes  löydät 
sen,  jonka  kohdalla  yleismittari  herää 
eloon  (eli  näyttää  vastusta,  virta  siis  kul¬ 
kee  johdon  läpi).  Kirjaa  ylös,  minkä  väri¬ 
nen  johto  vastaa  mitäkin  nastaa.  Selvitä 
sen  jälkeen  haluamasi  ohjaimen  nasta- 
järjestyksestä,  mihin  johdot  pitää  kytkeä. 
Taulukossa  1  on  esimerkki  Ebaysta  oste¬ 
tusta  johdosta  ja  MSX-joystickista. 

Ennen  kuin  aloitat  juottamista,  tee 
jatkojohtoon  solmu  suunnilleen  5  cmm 
päähän  siitä,  mistä  aloit  kuoria  ulompaa 
eristettä.  Solmu  toimii  myöhemmin  ve- 
donpoistajana.  Näet  sen  oikean  paikan 
myöhemmistä  kuvista. 

Piuhoitus  alkaa 

Laita  juotin  lämpiämään  ja  ota  ohjain- 
osa  käteesi.  Koska  maataso  tulee  kiinni 
kaikkiin  kytkimiin,  on  mielekästä  juottaa 
kytkimet  ensin  kiinni  toisiinsa  ja  sitten 
vasta  varsinaiseen  liittimeen.  Käytän  esi¬ 
merkissä  vihreää  maajohtoa.  Voit  valita 
minkä  värin  tahansa,  kunhan  muistat, 
mikä  se  on. 

Katso,  millaisia  kytkimiä  hankki¬ 
masi  ohjain  käyttää.  Jos  napoja  on  vain 
kaksi,  ei  ole  väliä,  miten  päin  ne  kytket. 
Jos  napoja  on  kolme,  ne  on  merkitty  NO 
(normally  open)  ja  NC  (normally  closed). 
Käytämme  tässä  kytkennässä  NO-napoja. 
NC-navat  ovat  lepoasennossa  kytkettynä, 
mutta  me  haluamme  juuri  päinvastaisen 
toiminnon. 

Kytkimen  kontaktipinta  on  todennä¬ 
köisesti  hapettunut  ja  siinä  on  myös  va¬ 
rastorasvaa.  Juotostina  tarttuu  erittäin 
huonosti  tällaiseen  pintaan.  Ota  pieni 
pala  hiomapaperia  ja  karhenna  pinta  en¬ 
nen  kuin  edes  yrität  juottaa.  Vedä  sitten 
johto  pinnassa  olevan  reiän  läpi  ja  asette- 


Kuva  4.  Karhenna  pinnat  ennen  juottamista. 


Kuva  5.  Juotin  paikallaan. 


Kuva  6.  Voitto! 


le  se  niin,  että  se  pysyy  paikallaan  pitä¬ 
mättä  -  tarvitset  seuraavassa  molempia 
käsiäsi. 

Paina  juotin  kiinni  kontaktipintaan  ja 
syötä  toisella  kädellä  rullasta  juotostinaa 
juottimen  päälle  niin,  että  se  sulaa.  Kun 
tina  tarttuu  johtoon  ja  karhennettuun 
pintaan,  nosta  juotin  irti.  Älä  pidä  juotin- 
ta  kiinni  pinnassa  liian  pitkään,  ettei  se 
johda  lämpöä  kytkimen  sisään. 

Jos  noudatit  ohjetta,  olet  nyt  tehnyt 
ensimmäisen  juotoksesi.  Se  ei  ehkä  ole 
järin  kaunis,  mutta  jos  tinaa  on  sekä  joh¬ 
dossa  että  kontaktipinnassa  eikä  johto 
irtoa  vetämällä,  liitos  on  riittävän  hyvä 
tähän  tarkoitukseen.  Tinaa  ei  kannata 
lisätä  tarpeettoman  paljon,  sillä  kontakti 
ei  siitä  ainakaan  parane. 

Kierrä  nyt  koko  ohjain  ja  juota  maa- 
johto  kiinni  jokaisen  kytkimen  toiseen 
napaan.  Jos  käytössäsi  on  kunnolliset 
kuorimapihdit,  voit  oikaista  hieman. 
Kuori  maajohtoa  keskeltä,  vedä  se  läpi 
reiTstä  kuorineen  ja  juota  se  sitten  kiinni 
kuoritusta  osasta.  Näin  johtoa  ei  tarvitse 
katkaista  eikä  kaikkiin  napoihin  tarvitse 
liittää  kahta  johtoa. 

Neljänteen  kytkimeen  on  juotettava 
kiinni  myös  kaksi  muuta  johtoa:  liitti- 
meltä  tuleva  maajohto  ja  tulitusnappien 
tarvitsema  maasignaali.  Kuori  kaikkia 
johtoja  noin  5  cmm  matkalta,  kiedo  ne 
yhteen,  työnnä  läpi  kytkimen  reiästä  ja 
juota  kiinni. 

Kuva  11.  Napit  juotettuina. 


Kuva  12.  Reaalielämän  vastine  ns.  koodariväreille. 


Kuva  7.  Kuorimapihdit. 


Kuva  8.  Johto  kuorittuna  keskeltä. 


Kuva  9.  Kolmen  johdon  liitos. 


Kuva  10.  Kytkinten  ohjaussuunnat  alhaalta 
päin. 


Suunnat  selville 

Seuraavaksi  pitää  selvittää,  mihin  kytki¬ 
miin  signaalijohtimet  liitetään.  Käännä 
ensin  ohjain  siten,  että  sauva  näyttää 
ylöspäin.  Päätä  sitten,  mikä  suunta  tulee 
olemaan  ylöspäin,  ja  merkitse  se  ohjai¬ 
meen. 

Käännä  nyt  ohjain  ylösalaisin  ja  tar¬ 
kista,  mitä  kytkintä  sen  varsi  painaa,  kun 
painat  tikkua  ylöspäin.  Tee  sama  muille 
suunnille  ja  merkitse  suunnat  ohjaimen 
pohjaan.  Tämä  on  hyvin  oleellista,  sillä 
haluat  varmasti  pelihahmon  tottelevan 
ohjausta  oikein. 

Juota  nyt  eri  ilmansuuntien  johtimet 
kiinni  kytkimien  napoihin.  Periaate  on 
sama  kuin  maajohdon  kanssa:  kuori,  kar- 
henna  pinta,  pujota  johto,  juota. 

Koteloitumisvaihe 

Ennen  nappien  juottamista  on  hyvä  asen¬ 
taa  ohjain  koteloon,  sillä  useimmat  na¬ 
pit  kiinnitetään  alapuolelta.  Koska  olen 
muovin  työstämisessä  vielä  vähemmän 
auktoriteetti  kuin  juottamisessa,  annan 
tähän  vain  ylimalkaiset  ohjeet. 

Irrota  ohjaimen  pallo,  poraa  varrelle 
noin  12  mmm  reikä  ja  pujota  varsi  läpi 


siitä.  Kiinnitä  pallo  takaisin  ja  tee  reiät 
ruuveille,  joilla  ohjaimen  jalusta  kiinni¬ 
tetään.  Tee  sitten  napeille  noin  30  mmm 
reiät  (koosta  riippuen)  ja  kiristä  ne  pai¬ 
kalleen.  Tee  lopuksi  johdolle  pieni  kolo 
uiko  seinämään.  Pyörö  viila  on  hyödylli¬ 
nen  työkalu  reikien  hienosäädössä,  säh¬ 
kökäyttöinen  pieni  hiomakone  vielä  hyö¬ 
dyllisempi. 

Voit  myös  3D-tulostaa  kotelon.  Esi¬ 
merkiksi  Thingiversestä  löytyy  muuta¬ 
mia  valmiita  malleja.  Tässä  käyttämäni 
laitekotelo  on  iso,  ruma  ja  vaikea  työstää, 
mutta  tulin  sellaisen  jo  ostaneeksi,  joten 
jatkamme  sen  pohjalta. 

Kun  saat  ohjaimen  ja  napit  kiinni¬ 
tettyä,  vedä  aiemmin  napeille  varattu 
maajohto  niiden  toiseen  napaan  ja  juo¬ 
ta  se  kiinni.  Juota  sitten  nappeihin  niille 
tarkoitetut  signaalijohtimet.  Kuvassa  11 
olen  kuorinut  maajohdon  ensimmäiseltä 
napilta  alkaen,  jotta  se  mahtuu  reiTstä 
läpi.  Tästä  ei  ole  haittaa,  koska  muut  joh¬ 
dot  on  eristetty. 

Sulkiessasi  kotelon  huolehdi,  että  joh¬ 


toon  aiemmin  tekemäsi  solmu  jää  kotelon 
sisään.  Se  poistaa  vedon  kaapelista,  jol¬ 
loin  juotokset  eivät  irtoa,  vaikka  ohjainta 
riiputtaisi  sen  johdosta. 

Valmista  tuli 

Funktionalistinen  peliohjainlootamme 
on  nyt  valmis.  Jos  haluat  varmistua  säh¬ 
köisestä  toiminnasta,  käytä  nastajärjes- 
tyksen  mittaamiseen  alussa  neuvomaani 
kikkaa  -  nyt  vain  tarvitset  juotostinan 
pätkät  molempiin  yleismittarin  anturei- 
hin.  Laita  toinen  anturi  maanastaan  ja 
toinen  siihen,  jota  haluat  testata.  Etenkin 
kannattaa  varmistaa,  ettei  ole  vahingos¬ 
sa  kytkenyt  mitään  jännitteellisiä  napoja 
(MSX:ssä  nasta  5,  Amigassa  7). 

Luonnollisesti  voit  panostaa  ohjai¬ 
meen  niin  paljon  kuin  haluat.  Osiksi  voi 
valita  laadukkaamman  tikun  ja  napit,  ja 
kotelon  voi  tehdä  vaikkapa  puusta.  Toi¬ 
mintaperiaate  on  ihan  sama.  Ja  jos  et 
koe  vielä  olevasi  valmis  juottamaan,  voi 
liitokset  tehdä  myös  puristettavilla  ns. 
abiko-liittimillä.  & 

TEKNIIKAN  AKATEEMISET 


TEKin  JÄSENYYS  - 
TYÖELÄMÄN  TOIMIVIN 
KÄYTTÖLIITTYMÄ 


YT:t?  Uusi  duuni  haussa?  Paljonko  palkkaa?  Kaipaako  CV:si  kohennusta  tai  työsopimuksesi  tarkistusta?  Vai  etsitkö 
urallasi  uutta  suuntaa?  Kiinnostaako  yrittäjyys?  Lähdössä  ulkomaille?  Haluatko  verkostoitua  alasi  ammattilais¬ 
ten  kanssa? 


Liity  jäseneksi  nyt,  saat  kaiken  tämän: 

•  Työttömyysturva  lAET-kassasta 

•  Sinulle  räätälöity  palkkaneuvonta 

•  Oman  alasi  edunvalvonta 

•  Kattavat  työsuhdelakipalvelut 

•  Henkilökohtainen  uraneuvonta,  uratapahtumia  ja  CV-klinikka 

•  Ammattilehdet:  TEK-lehti  ja  esim.  Tekniikka&Talous  sekä  MikroPC  sähköisesti  tai 
paperilla 

•  Oikeusturva- ja  vastuuvakuutus,  ryhmäetuvakuutukset 

•  Yrittäjäneuvonta 

•  Lukuisia  jäsentapahtumia  ja  jäsenalennuksia 


Tekniikan  akateemiset  TEK  on  tekniikan  alan  ytiopistokoututettujen  etu-  ja  patvetujärjestö.  Jäsenet  ovat  tekniikan , 
tietojenkäsittelyn ,  arkkitehtuurin  tai  luonnontieteiden  yliopistotutkinnon  suorittaneita  ja  vastaavissa  tehtävissä 
työskenteleviä  korkeakoulututkinnon  suorittaneita  sekä  näiden  alojen  opiskelijoita .  TEK  tukee  jäseniään  työuralla , 
edistää  ammattikunnan  osaamista  ja  yhteisöllisyyttä  sekä  rakentaa  kestävää  hyvinvointiyhteiskuntaa.  Noin  73  000 
jäsenellään  TEK  on  Akavan  toiseksi  suurin  jäsenliitto. 


Mikä  on  peli? 

Pelisuunnittelun  filosofiaa,  osa  1 


Tuoreessa  juttusarjassa  pohdimme  pelikehityksen  perusasioita  käytännön  esimerkkien 
kautta.  Ensimmäisellä  kerralla  käsittelyssä  on  kaikkein  pyhin:  pelin  ydinsilmukka. 
Teksti:  Sami  Koistinen 


Kuvat:  Mitol  Berschevvsky 

ikä  oikeastaan  tekee  pelistä 
pelin?  Määritelmiä  on  monia, 
mutta  tässä  eräs  toimiva:  peli 
antaa  pelaajalle  sekä  haasteen  että  työ¬ 
kalut  sen  selvittämiseksi. 

Monien  tasohyppelypelien  idea  on  yk¬ 
sinkertaisesti  haastaa  pelaaja  kulkemaan 
pelikentän  läpi.  Mukaan  voidaan  lisä- 
mausteeksi  laittaa  vaarallisia  vihollisia, 
jotka  katkaisevat  pelaajan  etenemisen. 
Joskus  kentästä  selviytymistä  vaikeuttaa 
aikaraja  tai  vaikkapa  yksinkertaiset  puzz- 
le-elementit. 

Pelimekaniikat  muodostavat  työka¬ 
lupakin,  joka  on  annettu  pelaajalle  peli¬ 
kentän  läpäisemiseksi.  Tasoloikkapelien 
työkalupakkiin  kuuluvat  pelihahmon  lii¬ 
kuttelu,  hyppyjä  kasa  muita  mahdollisia 
pelimekaniikkoj  a. 

Kaikki  tapahtuu  pelin  määrittelemien 
sääntöjen  puitteissa.  Säännöt  voivat  olla 
vaikkapa  seuraavanlaisia:  "pelaaja  kuo¬ 
lee  osuttuaan  viholliseen",  "pelaajaan  ja 
viholliseen  vaikuttaa  painovoima",  "kent¬ 


tää  ei  pääse  läpi,  jos  aika  loppuu"  ja  niin 
edelleen. 

Haaste  on  vapaa 

Jotkin  pelit  antavat  pelaajan  itse  keksiä 
omat  haasteensa.  Myös  tällaisissa  hiek- 
kalaatikkopeleissä  on  tarkkaan  määritel¬ 
lyt  työkalut  ja  säännöt,  joiden  puitteissa 
tavoitellaan  itselle  asetettuja  haasteita. 

Esimerkki  vapaasti  määriteltävän 
haasteen  pelistä  on  Simcity,  jossa  pelaa¬ 
ja  yrittää  rakentaa  hienon  toimivan  kau¬ 
pungin,  ajautumatta  konkurssiin.  Peli  ei 
määrittele,  millainen  kaupungin  tulee 
olla.  Pelaaja  saa  päättää  tämän  aivan  itse 
ja  sitten  yrittää  parhaansa. 

Myös  Skyrim  antaa  pelaajalle  vapaat 
kädet  toteuttaa  unelmansa  -  pelin  salli¬ 
missa  rajoissa.  Moni  suorittaakin  vain 
muutamia  tehtäviä,  kunnes  uusi  salainen 
virtuaalielämä  alkaa.  Skyrimissa  voi  os¬ 
taa  taloja,  mennä  naimisiin,  käydä  kaup¬ 
paa,  valmistaa  esineitä  ja  tehdä  paljon 
muutakin  arkipäiväistä.  Ja  kaikki  tämä 


ilman,  että  pelaaja  olisi  pakotettu  läpäi¬ 
semään  peli.  Kuitenkin  nämä  arkisetkin 
puuhat  vaativat  pelaajalta  paljon  työtä  ja 
suunnitelmallisuutta. 

Pelejä  kaikki  tyynni 

Käyttämämme  pelin  määritelmä  -  peli  an¬ 
taa  pelaajalle  sekä  haasteen  että  työkalut 
sen  selvittämiseksi  -  ei  rajoitu  digitaali¬ 
seen  universumiin.  Esimerkiksi  pokeri  ja 
erilaiset  urheilulajit  joukkuepeleistä  yksi¬ 
lösuorituksiin  ovat  selkeästi  määritelmän 
sisällä. 

Myös  monet  elämänvalinnat  voidaan 
nähdä  saman  määritelmän  kautta.  Vaik¬ 
kapa  pörssimeklarin,  urapyrkyrin  tai  po¬ 
liitikon  tietä  kohti  vaikutusvaltaa  voidaan 
pitää  pelinä  -  siis  joukkona  haasteita,  jot¬ 
ka  on  ylitettävä. 

Kun  pelin  sääntöinä  ja  pelikenttänä 
on  todellinen  maailma,  ollaan  niin  sano¬ 
tun  ironman-pelin  parissa.  Käytössä  on 
vain  yksi  elämä,  eikä  epäonnistumisen 
jälkeen  voi  ladata  aiemmin  tallennettua 

tilannetta  -  eli  juuri  niin  kuin  Nethackis- 
sa. 

Ytimessä  silmukka 

Kaikki  pelit  sisältävät  ydinsilmukan, 
vaikka  joskus  sitä  voikin  olla  hankalaa 
tunnistaa  valmiista  pelistä.  Kaikessa  yk¬ 
sinkertaisuudessaan  silmukka  on  vain 
lista  toimintoja,  joita  pelaaja  suorittaa 
päästäkseen  lähemmäksi  pelin  tavoitet¬ 
ta. 

Pelit  sisältävät  usein  erilaisia  resurs¬ 
seja,  joita  pelaaja  voi  käyttää  pelin  edis¬ 
tämiseen.  Niitä  voivat  olla  esimerkiksi 
raha,  aseet,  lisäaika  ja  monet  muut  asiat. 
Usein  resurssit  ovat  olennainen  osa  pelin 
ydinsilmukkaa. 

Hyvä  esimerkki 
tällaisesta  silmukasta 
löytyy  legendaarises¬ 
ta  avaruus-  shoot'em 
up  -pelistä  Gradius,  joka  tunnetaan  joilla¬ 
kin  laitealustoilla  nimellä  Nemesis.  Gra- 
diuksessa  pelaaja  lentää  avaruudessa  ja 
ampuu  vihollisia.  Jotkin  tuhotut  vihollis- 
ketjut  ja  tietyn  väriset  viholliset  jättävät 
jälkeensä  power-up-resurssin  eli  esineen, 
jonka  voi  kerätä  talteen.  Sen  poimittuaan 
pelaaja  pystyy  päivittämään  aluksensa 
aseet  parempiin.  (Kuva  1.) 

Pelaajat  suorittavat  Gradiuksen  sil¬ 
mukan  tehtävälistaa  järjestyksessä,  par¬ 
haansa  mukaan.  Pelitaidot  määräävät, 
kuinka  hyvin  silmukan  eri  kohdista  suo¬ 
riudutaan. 

Gradiuksen  ydinsilmukka  pyörii  hyvin 
lähellä  matalan  tason  pelimekaniikkoja. 
Resurssien  keräys  ja  käyttö  tapahtuvat 


Kuva  1.  Gradiuksen  ydinsilmukka  koostuu 
seuraavista  toimenpiteistä: 

1.  Tuhoa  kokonainen  vihollisketju  tai  tie- 
tynvärinen  vihollinen. 

2.  Kerää  vihollisten  jättämät  resurssit 
avaruudesta. 

3.  Päivitä  resurssien  avulla  omat  aseesi 
paremmiksi,  jotta  saat  tuhottua  vihollisia 
helpommin. 


aina  pelikentällä,  keskellä  taistelun  tii¬ 
mellystä.  Tämä  auttaa  pelaajaa  selviy¬ 
tymään  hengissä  kentän  läpi.  Toisaalta 
ydinsilmukan  voi  rakentaa  myös  niin,  et¬ 
tei  se  ole  sidottu  näin  kiinteästi  matalan 
tason  pelimekaniikkaan. 

Korkeammalle  tasolle 

Ydinsilmukan  mekaniikat  ovat  pelin  sy¬ 
dän.  Ilman  niitä  peliä  ei  voi  pelata.  Ydin- 
mekaniikat  ovat  luuranko,  jonka  päälle 
ripustetaan  muita,  vähemmän  tärkeitä 
toimintoja. 

Ydinmekaniikan  tunnusmerkki  on, 
että  pelaaja  joutuu  käyttämään  sitä  jat¬ 
kuvasti  pelin  eri  vaiheista  selvitäkseen. 
Jalkapallossa  esimerkkejä  tästä  ovat 
juokseminen  ja  pal¬ 
lon  potkaiseminen. 
Sen  sijaan  vastusta¬ 
jan  kampittaminen  ei 
ole  osa  ydinmekaniikkaa,  vaan  sen  ympä¬ 
rillä  tapahtuva  vapaaehtoinen,  epäurhei¬ 
lijamainen  toiminto. 

Kaikissa  peleissä  ydinsilmukkaa  ei 
suoriteta  varsinaisen  pelikentän  sisällä. 
Joskus  pelikenttä  ja  sen  tapahtumat  ovat 
vain  yksi  silmukan  osa  ja  itse  silmukka 
pyörii  metapelitasolla.  Hyviä  esimerkke¬ 
jä  tällaisesta  ovat  vaikkapa  Mass  Effect 
-sarjan  pelit,  joissa  pelihahmot  saavat 
tehtävän  suorittamisesta  palkkioksi  pis¬ 
teitä,  joita  voi  sijoittaa  taitoihin. 

Mass  Effect  -pelien  ydinpelimekaniik- 
koja  ovat  juokseminen,  aseella  tähtäämi¬ 
nen,  ampuminen,  erikoistaitojen  käyttö, 
tavaroiden  keräys  sekä  liuta  muita  omi¬ 
naisuuksia.  Nämä  kaikki  tapahtuvat  peli¬ 


Kuva  2.  Mass  Effectin  ydinsilmukka  koos¬ 
tuu  seuraavista  toimenpiteistä: 

1.  Suorita  tehtävä,  niin  saat  kokemuspis¬ 
teitä  taitoihin  sekä  uutta  tavaraa. 

2.  Päivitä  keräämiesi  resurssien  avulla 
pelihahmot  ja  varusteet.  Tämä  helpottaa 
tulevien  tehtävien  suorittamista. 

3.  Etsi  uusi  tehtävä,  ja  pelin  tarina  jatkuu. 

kentän  sisällä.  (Kuva  2.) 

On  vaikeampaa  sanoa,  ovatko  esi¬ 
merkiksi  keskustelun  aloitus,  keskuste- 
luvalinnat,  hahmon  taitojen  parantelu 
tai  vaikkapa  tähtijärjestelmien  välillä 
liikkuminen  ydinmekaniikkoja.  Yleisesti 
voidaan  kuitenkin  sanoa,  että  mitä  pa¬ 
remmin  pelaaja  hallitsee  ydinpelimeka- 
niikat,  sitä  paremmin  hän  suoriutuu  pelin 
asettamista  haasteista.  & 


Jalkapallo  pelinä 

Käytännössä  kaikki  pelit  sisältävät  seuraavat 
asiat: 

1.  Säännöt,  jotka  määrittelevät  pelin  raamit, 
joiden  puitteissa  kaikki  tapahtuu. 

2.  Tavoite,  joka  pelaajan  täytyy  saavuttaa 
sääntöjen  puitteissa. 

3.  Haaste,  joka  vaikeuttaa  tavoitteen  saavut¬ 
tamista  ja  tekee  pelistä  mielenkiintoisen. 

4.  Metapeli,  joka  on  pelin  etenemisen 
mittari. 

5.  Palaute,  josta  pelaaja  tietää,  mitä  pelissä 
tapahtuu. 

Perinteinen  jalkapallo  voidaan  määritellä  yllä 
olevilla  käsitteillä  -  sääntöjä  hieman  yksin¬ 
kertaistaen  -  vaikkapa  seuraavasti. 

Säännöt:  Pelikentällä  on  pallo.  Palloon  ei  saa 
koskea  käsillä.  Voit  liikuttaa  palloa  muilla 
ruumiinosillasi.  Joukkueessasi  on  muitakin 
pelaajia,  jotka  saavat  liikuttaa  palloa  samoil¬ 
la  säännöillä  kuin  sinä. 

Tavoite:  Liikuta  pallo  maaliin. 

Haaste:  Kentällä  on  toinenkin  joukkue, 
jolla  on  samat  säännöt,  sama  pallo  ja  sama 
tavoite  mutta  eri  maali.  Maalin  edessä  on 
vahti,  joka  yrittää  estää  palloa  menemästä 
maaliin.  Pallo  ei  saa  poistua  kentältä. 

Metapeli:  Jokainen  maaliin  saatu  pallo 
antaa  joukkueelle  yhden  pisteen.  Kun  aikaa 
on  kulunut  90  minuuttia,  eniten  pisteitä 
kerännyt  joukkue  voittaa. 

Palaute:  Mitä  lähempänä  pallo  on  vastus¬ 
tajan  maalia,  sitä  parempi  tilanne  on.  Mitä 
lähempänä  pallo  on  oman  joukkueen  maalia, 
sitä  huonompi  tilanne  on.  Mitä  enemmän 
sinulla  on  pisteitä  vastustajaasi  nähden,  sitä 
parempi  on  tilanne.  Jos  erotuomari  näyttää 
sinulle  punaista  korttia,  menit  soheltamaan 
kentällä  pahasti. 

Yksityiskohtaiset  mallit  ja  tarkat 
tekstuurit  ovat  3D-grafiikassa  tär¬ 
keitä,  mutta  viimeinen  silaus  luo¬ 
daan  jälkikäsittelytehosteilla.  Nimensä 
mukaisesti  tehosteilla  käsitellään  kuvaa 
sen  jälkeen,  kun  kaikki  esineet  on  piir¬ 
retty 

Mahdollisuudet  ovat  rajattomat.  Ylei¬ 
siä  jälkikäsittelynä  toteutettavia  tehos¬ 
teita  ovat  esimerkiksi  liikepehmennys, 
hehku,  ympäristön  varjostus  ja  sRGB- 
värimuunnos.  Jopa  valaistuslaskenta  on 
mahdollista  siirtää  kokonaan  jälkikäsit¬ 
telyyn,  jolloin  vältetään  turhaa  laskentaa 
pikseleille,  jotka  jäävät  piiloon. 

Samoja  tekniikoita  voi  käyttää  myös 
muihin  tarkoituksiin.  Esimerkiksi  hei¬ 
jastuksissa  käyte-  tään 

näkymästä  ren- 
deröityä  kuvaa 
heijastavan 
pinnan 
tekstu- 


rointiin.  Jos  tekstuuri  on  peräisin  eri 
näkymästä,  voidaan  toteuttaa  vaikkapa 
valvontakameran  kuva  vartiointihuoneen 
monitorissa  tai  maaginen  portaali  toi¬ 
seen  ulottuvuuteen. 

Tässä  artikkelissa  toteutamme  heh- 
kutehosteen.  Se  parantaa  realismia  sel¬ 
laisissa  näkymissä,  jotka  sisältävät  erit¬ 
täin  kirkkaita  alueita.  Pohjana  käytämme 
viime  Skrollissa  esiteltyä  grafiikkamoot¬ 
toria. 

Ruutupuskurioliot 

Ennen  kuin  käymme  itse  tehosteen 
kimppuun,  tutustumme  yhteen  uuteen 
OpenGLm  käsitteeseen:  ruutupuskurioli- 
oihin  (framebuffer  objects).  Niiden  avulla 
näkymä  voidaan  renderöidä  tekstuuriin 
ohjelman  ikkunan  sijaan.  Renderöinnin 
tulosta  voi  sen  jälkeen  käyttää  pintojen 
teksturointiin  tai  tehosteiden  toteuttami¬ 
seen. 

Ruutupuskurioliot  noudattavat 
OpenGLm  yleistä  oliorajapintaa. 
Oliotyypin  nimi  on  Framebuf¬ 
fer.  Sidontapisteitä  on  kaksi: 
GL_DRAW_FRAMEBUFFER 
toimii  piirtokomentojen  koh¬ 
teena  ja  GL  READ  FRAME- 
BUFFER  lukukomentojen 
lähteenä.  Useimmissa  ta¬ 
pauksissa  voi  myös  käyttää 
yhdistettyä  sidontapistettä 
GL  FRAMEBUFFER,  joka  si¬ 
too  saman  olion  molempiin  si- 
dontapisteisiin. 


Ruutupuskuriolio  on  säiliö  eikä  sellai¬ 
senaan  kovin  hyödyllinen.  Siihen  on  lii¬ 
tettävä  ainakin  yksi  kohdepuskuri  ennen 
kuin  sitä  voi  käyttää  renderöintiin.  Koh- 
depuskurit  voivat  olla  joko  tekstuureja 
tai  erityisiä  renderöintipuskureita,  jotka 
käsittelemme  hieman  jäljempänä.  Liitet¬ 
tävissä  puskureissa  voi  olla  väri-,  syvyys- 
tai  sapluuna-arvoja. 

Kaksiulotteinen  tekstuuri  liitetään 
ruutupuskuriolioon  komennolla  glFra- 
mebufferTexture2D.  Toiminto  kohdistuu 
sidottuun  ruutupuskuriin,  mutta  tekstuu¬ 
rin  ei  tarvitse  olla  sidottu.  Tekstuurille  ei 
tarvitse  olla  varattu  muistia  liittämisen 
aikana,  vaan  riittää,  kun  se  varataan  en¬ 
nen  ruutupuskuriolion  käyttöä.  Rende¬ 
röinnin  kohteena  olevalle  tekstuurille 
kannattaa  tehdä  pelkkä  muistinvaraus, 
jolloin  ei  tarvitse  turhaan  kopioida  pikse- 
lidataa  ohjelman  osoiteavaruudesta  näy¬ 
tönohjaimelle. 

Ruutupuskuriolioihin  voi  liittää  myös 
yksiulotteisia  tekstuureja,  kolmiulotteis¬ 
ten  tekstuurien  viipaleita  tai  kuutioteks- 
tuurien  sivuja.  Niitä  kuitenkin  tarvitaan 
harvemmin,  joten  emme  käy  tässä  läpi 
yksityiskohtia. 

Monissa  tapauksissa  tehosteen  to¬ 
teuttaminen  vaatii  vain  väripuskuria, 
mutta  näkymän  renderöintiin  tarvitaan 
myös  syvyyspuskuri.  Tällöin  voidaan 
käyttää  renderöintipuskureita  (render- 
buffer  objects)  toissijaisten  osapuskurien 
kohteena.  Renderöintipuskureita  käy¬ 
tetään  vain  tähän  tarkoitukseen,  joten 

Airyn  diffrakti  o  kuviossa  on  keskellä  olevan  kie¬ 
kon  ympärillä  renkaita,  joiden  kirkkaus  heikke- 
nee  etäisyyden  kasvaessa.  Kuvassa  renkaita  on 
voimistettu  erottuvuuden  parantamiseksi. 

toteutuksella  on  enemmän  vapauksia  te¬ 
hokkaan  säilytystavan  ja  käsittelyalgorit¬ 
mien  valintaan. 

Renderöintipuskurien  oliotyypin  nimi 
on  Renderbuffer,  ja  tarjolla  on  vain  yksi 
sidontapiste,  GLRENDERBUFFER.  Ren- 
deröintipuskurin  kokoja  formaatti  asete¬ 
taan  komennolla  glRenderbuffer Storage. 
Tämän  voi  tehdä  vain  kerran  puskurin 
elinaikana. 

Ruutupuskuriolion  osapuskurit  voivat 
olla  erikokoisia  kuin  järjestelmän  tarjo¬ 
ama  ruutupuskuri  ja  myös  keskenään  eri¬ 
kokoisia.  OpenGL-toteutus  ei  voi  tietää, 
mitä  osaa  halutaan  käyttää,  joten  kuva- 
alue  on  määriteltävä  komennolla  glVi- 
ewport.  Toisin  kuin  joissakin  muissa  gra- 
fiikkaraj apinnoissa,  ruutukoordinaattien 
nollapiste  on  vasemmassa  alakulmassa 
ja  Y-koordinaatti  kasvaa  ylöspäin.  Kuva- 
alue  on  globaalia  tilaa,  joten  se  on  paras¬ 
ta  asettaa  uudestaan  aina  kun  käytössä 
oleva  ruutupuskuri  vaihtuu. 

Ollakseen  käyttökelpoinen  ruutupus¬ 
kuriolion  on  oltava  eheä.  Sillä  on  seuraa¬ 
vanlaisia  vaatimuksia:  jokaisen  osapus- 
kurin  täytyy  olla  eheä,  piirtokomentojen 
kohteena  olevan  väripuskurin  (yleensä 
GL  COLOR  ATTACHMENTO)  pitää  olla 
liitetty  ja  kaikkien  osapuskurien  moni- 
näytteistysasetusten  on  oltava  samat. 
Lisäksi  OpenGL-toteutus  voi  asettaa 
rajoituksia  osapuskureissa  käytettyjen 
formaattien  yhdistelmälle.  Ruutupusku¬ 
riolion  eheyden  voi  tarkistaa  komennolla 
glCheckFramebufferStatus. 

Jos  tekstuuri  on  liitetty  käytössä 
olevaan  ruutupuskuriolioon,  sitä  ei  voi 
samanaikaisesti  käyttää  teksturointiin. 
Tulos  on  OpenGL-standardin  mukaan 
määrittelemätön. 

Hehkutehosteen  teoria 

Pohjimmiltaan  hehkutehosteessa  on  kyse 
optiikan  epätäydellisyydestä.  Virheetön¬ 
kin  linssi  tuottaa  diffraktiokuvion,  jota 
kutsutaan  Airyn  kiekoksi.  Sen  ansiosta 
kuvassa  olevat  kirkkaat  alueet  luovat  ym¬ 
pärilleen  hehkun,  joka  leviää  ympäröiviin 


Gaussilaisen  pehmennyksen  toteuttavan  kon- 
voluutioytimen  kaikki  poikkileikkaukset  ovat 
Gaussin  käyriä  ja  korkeuskäyrät  ovat  ympyröi¬ 
tä. 


tummiin  alueisiin.  Tällaisia  tapauksia 
ovat  esimerkiksi  auringonvaloa  tulvivan 
ikkunan  edessä  oleva  siluetti,  pimeydes¬ 
tä  lähestyvän  auton  ajovalot  ja  seikkaili¬ 
jan  kantama  soihtu  pimeässä  luolassa. 

Operaatiota,  jossa  kukin  pikseli  vai¬ 
kuttaa  ympäristöönsä,  kutsutaan  konvo¬ 
luutioksi  (engl.  convolution).  Pikselien 
vaikutukset  annetaan  yleensä  matriisi¬ 
na,  jota  kutsutaan  konvoluution  ytimeksi 
(engl.  kernel).  Kaksiulotteisen  konvoluu¬ 
tion  laskeminen  on  hyvin  raskas  operaa¬ 
tio,  joten  etenkin 
reaaliaikagra 
fiikassa 
pyritään 
muotoi- 
le- 


Konvoluutiota  voidaan  soveltaa  signaa¬ 
linkäsittelyssä  myös  yleisemmin.  Sitä  ei 
ole  rajattu  kuviin,  vaan  yhtä  hyvin  sitä  voi 
käyttää  myös  ääneen  tai  radiosignaaliin. 
Signaalin  ei  tarvitse  edes  olla  diskreetti  eli 
näytepisteistä  koostuva.  Analogisilla  piireillä 
voidaan  suorittaa  konvoluutiota  jatkuville 
signaaleille. 

maan  ytimet  niin,  että  ne  voidaan  esittää 
vaaka-  ja  pystysuuntaisen  konvoluution 
yhdistelmänä.  Tällaista  ydintä  kutsutaan 
separoituvaksi. 

Valitettavasti  Airyn  kiekko  ei  ole  sepa¬ 
roituva.  Sen  sijaan  Gaussin  käyrään  pe¬ 
rustuva  gaussilainen  pehmennys  (engl. 
gaussian  blur)  on.  Sopivalla  skaalauksel¬ 
la  päästään  hyvin  lähelle  oikeaa  lopputu¬ 
losta.  Fysikaalisesti  oikein  tehty  tehoste 
on  kuitenkin  useimmissa  tapauksissa  lä¬ 
hes  huomaamaton,  joten  usein  tehostetta 
korostetaan  levittämällä  pehmennys  laa¬ 
jemmalle  alueelle.  Tällöin  pehmennetty 
kuva  kannattaa  sekoittaa  alkuperäiseen 
kontrastien  säilyttämiseksi. 


Hehkutehosteen  vaiheet. 

OpenGLn  ruutupuskuritajapinta 

Funktiot: 

void  glGenFramebuffers(GLsizei  n,  GLuint  *framebuffers); 
void  glBindFramebuffer(GI_enum  target,  GLuint  framebuffer); 
void  glDeleteFramebuffers(GLsizei  n,  const  GLuint  *framebuffers); 
void  glFramebufferTexture2D(GLenum  target,  GLenum  attachment, 

GLenum  textarget,  GLuint  texture,  GLint  level); 
void  glFramebufferRenderbuffer(GLenum  target,  GLenum  attachment, 

GLenum  renderbuffertarget,  GLuint  renderbuffer); 

GLenum  glChecl<FramebufferStatus(GLenum  target); 
void  glBindRenderbuffer(GLenum  target,  GLuint  renderbuffer); 
void  glDeleteRenderbuffers(GLsizei  n,  const  GLuint  *renderbuffers); 
void  glGenRenderbuffers(GLsizei  n,  GLuint  *renderbuffers); 

void  glRenderbufferStorage(GLenum  target,  GLenum  internalformat,  GLsizei  vvidth, 
GLsizei  height); 

void  glViewport(GLint  x,  GLint  y,  GLsizei  vvidth,  GLsizei  height); 

Sidontapisteet: 

GL_DRAW_  FRAMEBUFFER 
GL_READ_  FRAMEBUFFER 
GL_  FRAMEBUFFER 
Liitospisteet: 

GL_COLOR_ATTACHMENTi 

i  on  nollasta  alkava  kokonaisluku 
GL_DEPTH_ATTACHMENT 
GL_STENCIL_ATTACHMENT 

Hehkutehosteen  toteutus 

Jälkikäsittelytehosteet  piirtävät  yleensä 
yhden  suorakulmion,  joka  täyttää  koko 
ruudun.  Siihen  käytettävä  kulmapis- 
teshaderi  on  hyvin  yksinkertainen.  Niin¬ 
pä  sivuutamme  sen  ja  keskitymme  pikse- 
lishadereihin,  joissa  varsinainen  tehoste 
toteutetaan. 

Hehkutehosteen  aikaansaamiseen 
tarvitaan  kolme  vaihetta.  Ensimmäisessä 
vaiheessa  suoritetaan  vaakasuuntainen 
pehmennys  ja  toisessa  pystysuuntainen. 
Kolmannessa  vaiheessa  yhdistetään  peh¬ 
mennetty  kuva  alkuperäiseen.  Kaksi  en¬ 
simmäistä  vaihetta  voidaan  toteuttaa  sa¬ 
malla  shaderilla,  joka  näyttää 
seuraavalta: 


Kuvakaappaus  esimerkkiohjelmasta. 


uniform  sampler2D  source; 
uniform  vec2  delta; 
uniform  float  factors[19]; 
in  vec2  texcoord; 
out  vec4  out_color; 
void  main() 

{ 

out_color  =  vec4(0.0,  0.0,  0.0,  0.0); 
for(int  i=0;  i<19;  ++i) 
out_color  +=  texture2D(source, 
texcoord+delta*float(i-9) 

)*factors[i] ; 

} 

Gaussilaisen  pehmennyksen  toteuttava  pikse- 
lishaderi. 

Uniform-muuttuja  source  sisältää  läh- 
detekstuurin.  Ensimmäisessä  vaiheessa 
tämä  on  näkymästä  renderöity  kuva  ja 
toisessa  vaiheessa  ensimmäisen  vaiheen 
tulos. 

Delta  on  kahden  näytepisteen  välinen 
etäisyys  tekstuurikoordinaateissa.  Se 
on  muotoa  (x,  0)  tai  (0,  y)  riippuen  siitä, 
kumpaan  suuntaan  pehmennys  tapahtuu. 

Factors  sisältää  konvoluutioytimen 
painoarvot.  Ytimen  on  hyvä  olla  norma¬ 
lisoitu,  eli  arvojen  summan  pitäisi  olla  1. 
Taulukon  koon  on  oltava  pariton,  jotta 
näytteitä  on  yhtä  monta  keskipisteen  mo¬ 
lemmin  puolin.  Jos  sen  kokoa  muutetaan, 
on  muutettava  myös  silmukassa  olevia 
arvoja  vastaavasti. 

Ytimen  koon  ja  näytepisteiden  väli¬ 
sen  etäisyyden  valinta  on  kompromissi 
laadun,  vaikuttavuuden  ja  suorituskyvyn 
välillä.  Kasvattamalla  etäisyyttä  pehmen¬ 
nyksen  laajuus  kasvaa  ja  tehosteesta 
tulee  voimakkaampi.  Samalla  kuitenkin 
kuvaan  syntyy  artefakteja  pienten  yksi¬ 
tyiskohtien  ympärille.  Ytimen  kokoa  kas¬ 
vattamalla  saadaan  vastaava  lopputulos 
ilman  artefakteja,  mutta  näytteitä  joudu¬ 
taan  ottamaan  enemmän,  ja  suorituskyky 
huononee. 

Shaderin  toiminnallinen  osuus  las¬ 
kee  näytteistä  summan,  jossa  käytetään 
konvoluutioydintä  painoarvoina.  Teks- 
tuurikoordinaatteja  laskettaessa  silmuk- 


kalaskurista  vähennetään  puolet  ytimen 
koosta,  jolloin  näytteet  sijoittuvat  tasai¬ 
sesti  käsiteltävän  pikselin  molemmin 
puolin. 

uniform  sampler2D  source; 
uniform  sampler2D  blurred; 
uniform  float  strength; 
in  vec2  texcoord; 
out  vec4  out_color; 
void  main() 

{ 

out_color  =  mix( 

texture2D(source,  texcoord), 
texture2D(blurred,  texcoord), 
strength 

); 

} 


liukulukuformaatti,  kuten  GL  RGB16F. 
Tällöin  pikselishaderin  tuottamat  väriar¬ 
vot  tallennetaan  sellaisenaan  eikä  niitä 
rajoiteta  0:n  ja  l:n  välille. 

Esimerkkitoteutus  on  saatavis¬ 
sa  Skrollin  verkkosivuilta  osoitteesta 
http://www.skrolli.fi/201 4.2/.  & 


Kirjoittaja  vastaa  mielellään  OpenGLää  kos¬ 
keviin  kysymyksiin  Ircnetissä  nimimerkillä  tdb, 
kanavilla  #skrolli  ja  #opengl.fi. 


Kuvat  yhdistävä  pikselishaderi. 


Uniform-muuttuja  source  sisäl¬ 
tää  alkuperäisen  kuvan  näkymäs¬ 
tä,  blurred  puolestaan  pehmen¬ 
netyn  version. 

Strength  on  sekoitussuhde,  jol¬ 
la  alkuperäinen  ja  pehmennetty  versio 
yhdistetään.  Jos  sen  arvo  on  0,  käytetään 
pelkästään  alkuperäistä  kuvaa.  Arvolla 
1  käytetään  pelkästään  pehmennettyä 
kuvaa.  Tälläkin  voi  vaikuttaa  tehosteen 
voimakkuuteen. 

Shaderi  käyttää  sekoitukseen  GLSLrn 
mix-funktiota.  Se  laskee  lineaarisen  in 
terpolaation  kahden  ensimmäisen  pa 
rametrin  välillä  käyttäen  kolmatta 
parametria  interpolaatiomuuttuj ana. 

Tehoste  on  myös  yhdistettävä 
muuhun  grafiikkamoottoriin  joten¬ 
kin.  Tätä  varten  teemme  uuden  luok- 
kahierarkian,  jonka  kantaluokka  saa 
nimekseen  PostprocessingEffect.  Mikäli 
tehosteita  on  samaan  aikaan  käytössä 
useampia,  on  edellisen  tehosteen  loppu¬ 
tulos  annettava  syötteeksi  seuraavalle. 

Koska  hehkutehosteessa  on  kyse 
suurista  kirkkauksista,  ei  tavan¬ 
omaisten  8-bittisten  värien  dyna¬ 
miikka  riitä.  Parempi  onkin 
asettaa  kohdetekstuurille 

Kirjaesittely 


Koululaisen  pieni 
peliohjelmointiopas 

Viime  vuosina  on  ilahduttavasti  heräilty  siihen,  että  ohjel¬ 
mointitaito  on  tärkeää  ja  että  sitä  on  hyvä  opettaa  etenkin 
lapsille  ja  nuorille.  Opetushankkeet  ovat  ruvenneet  poiki¬ 
maan  myös  oppikirjoja. 

Teksti:  Ville-Matias  Heikkilä 


Koululaisen  pieni  peliohjelmointi¬ 
opas  syntyi  osana  Kajaanin  am¬ 
mattikorkeakoulun  OHTA-hanket- 
ta  (Ohjelmointi  tavaksi),  jossa  pidettiin 
ohjelmoin tikerhoa  alueen  peruskoululai¬ 
sille  vuosina  2011-2013.  Kerhot  suunnat¬ 
tiin  erityisesti  10- 15 -vuotiaille  ja  kielenä 
käytettiin  Microsoftin  Small  Basicia. 

80-sivuisen  kirjan  ensimmäisessä 
puoliskossa  paneudutaan  kielen  ja  oh¬ 
jelmointiympäristön  alkeisiin  ihan  sen 
asentamisesta  alkaen.  Lähestymistapa 
muistuttaa  hyvin  paljon  1980-luvun  mik¬ 
ro  tietokonekirj  oja  aina  esimerkkiohjel¬ 
mia  myöten:  muuttujien  toimintaa  har¬ 
joitellaan  "Mikä  on  nimesi?"  -ohjelmalla, 
silmukoita  puolestaan  "raketin  lähtölas¬ 
kennalla".  Tekijät  ovat  selvästikin  muis¬ 
telleet  omia  alkuaikojaan  ja  ottaneet 
niistä  vaikutteita.  Myös  Basicin  valintaa 
kieleksi  voidaan  pitää  varsin  perinnetie- 
toisena,  vaikkei  Small  Basic  kovin  lähellä 
vanhan  ajan  basiceja  olekaan. 

Kirjan  jälkipuoliskossa  keskitytään 
kahden  laajemman  peliohjelman  raken¬ 
tamiseen.  Ensimmäinen  näistä  on  teks¬ 
tipohjainen  seikkailupeli,  jälkimmäinen 
puolestaan  graafinen  autopeli.  Molem¬ 


pien  listaukset  on  painettu  kirjaan  koko¬ 
naisuudessaan,  mutta  ne  ovat  sen  verran 
pitkiä,  että  useimmat  päätynevät  mie¬ 
luummin  lataamaan  ne  OHTA-projektin 
sivustoita.  Molemmissa  peleissä  myös 
käytetään  sellaisia  kielen  ominaisuuk¬ 
sia,  joita  ei  käsitellä  kirjan  alkupuolella 
lainkaan.  Opas  näyttäisi  siis  puolenvälin 
tienoilla  muuttuvan  äkkiä  paljon  vaati¬ 
vammaksi. 

Osa  kirjan  sisällöstä  tuntuu  jotenkin 
irralliselta,  esimerkiksi  aukeaman  mit¬ 
tainen  osio  tekstiseikkailujen  historiasta 
tai  lista  Small  Basicin  tuntemista  mate- 
matiikkafunktioista.  Eikö  jälkimmäisen 
sijaan  olisi  ollut  hyvä  esitellä  vaikkapa 
taulukko  tietorakenne,  jota  molemmat 
esimerkkipelit  hyödyntävät?  Ehkä  tilaa 
olisi  voinut  käyttää  myös  muutaman  ri¬ 
vin  mittaisiin  esimerkkiohjelmiin,  joissa 
esitellään  mielenkiintoisia  graafisia  ja 
muita  temppuja.  Muistelen  itse  noin  kah¬ 
deksanvuotiaana  selailleeni  ohjelmointi- 
kirjoja  ja  lehtien  listauksia  etenkin  siinä 
toivossa,  että  niistä  löytyy  mielenkiintoi¬ 
sia  niksejä. 

Ohjelmointiympäristön  valintaa  voi 
myös  kritisoida.  Small  Basic  on  saata- 


KOULULAISEN  PIENI 
PELIOHJELMOINTIOPAS 


villa  vain  Windowsille,  jota  yhä  useam¬ 
man  henkilökohtaisina  tietokoneinaan 
käyttämät  tabletit  ja  puhelimet  eivät  aja. 
Mahdollisuus  tehdä  kavereiden  laitteissa 
toimivia  pelejä  antaisi  paljon  paremmat 
eväät  uudelle  nuorison  ohjelmoin  tikult- 
tuurille. 

Muutamista  ongelmistaan  huolimatta 
Koululaisen  pienen  peliohjelmointiop- 
paan  kaltaiset  kirjat  ovat  hyvin  terve¬ 
tulleita  nykyiseen  tietokonekulttuuriin. 
Myös  muita  samansuuntaisia  projekteja 
kannattaa  toki  pitää  silmällä  -  esimer¬ 
kiksi  lapsille  Ruby-kielellä  ohjelmointia 
opettavaa  Hello  Ruby  -kirjaa,  jota  työste¬ 
tään  paraikaa  joukkorahoituksen  turvin. 
& 

Opas  testissä 

Teksti:  Toni  Kuokkanen 

Peliohjelmointiopas  testattiin  myös  au¬ 
tenttisella  yleisöllä:  9-,  1 1- ja  13-vuotiailla 
innokkailla.  Testiyleisön  mielestä  asiat  käy¬ 
tiin  kirjassa  läpi  riittävän  selkeästi  ja  kädestä 
pitäen.  Tiimin  nuorinkin  pääsi  mukavasti 
koodaamisen  makuun  ja  kahlasi  kirjan  läpi 
ensimmäisenä  kolmikosta. 

Vanhemmat  testaajat  kritisoivat  hiukan 
sitä,  että  kirjassa  käytiin  jotkin  asiat  läpi 
liian  hitaasti.  Tämän  kritiikin  kohteeksi  jou¬ 
tuneiden  osioiden  yli  hypittiinkin  helposti. 
Myös  pelimusiikista  olisi  kaivattu  omaa  osi¬ 
ota.  Nopeimmat  kerkesivät  jo  aloittamaan 
omia  kokeilujaan  aiheesta. 

Sivusta  seuraavan  näkökulmasta  esi- 
merkkiautopelin  grafiikan  ja  ominaisuuksien 
muutteleminen  vaikutti  olevan  hauskinta. 
Koko  ryhmä  kävi  melko  nopeasti  kirjan  ko¬ 
konaisuudessaan  läpi,  ja  jatko-osaa  ehdittiin 
jo  kaipailla. 

Softa 


Käyttöjärjestelmä  on  keskeinen  osa  jokapäiväistä  tietokoneen  käyttöä.  Moni  ei  edes  tie¬ 
dosta  käyttöjärjestelmänsä  merkitystä,  mutta  Terry  Davisille  käyttöjärjestelmä  on  temp 
peli  -  kirjaimellisesti. 


Teksti:  Kalle  Viiri 

Kuvat:  Manu  Pärssinen,  Kalle  Viiri 

TempleOS  on  omalaatuinen  käyt¬ 
töjärjestelmä,  joka  on  kehitetty 
näpertelijän  leikkikentäksi.  Com¬ 
modore  64:stä  mallia  ottaen  se  ei  tunne 
tiedostojen  oikeuksien  rajoittamista  tai 
ohjelmakoodin  suoritustasojen  erottelua. 
Kaikki  koodi  suoritetaan  täysillä  oikeuk¬ 
silla  "kernel  modessa". 

Erikoista  käyttöjärjestelmässä  ei  kui¬ 
tenkaan  ole  vain  sen  tietoisesti  olematto¬ 
mat  suojaustoimet.  TempleOS :n  kehittä¬ 
jän  Terry  Davisin  mukaan  se  on  nimensä 
mukaisesti  Jumalalle  pyhitetty  temppeli, 
jossa  rukoillaan,  uhrataan  ja  joskus  saa¬ 
daan  myös  vastauksia  rukouksiin. 

Bittitemppeli  tosiuskoville 

Davis  kertoo  TempleOSm  sivuilla  sen 
vaatimusten  tulleen  Jumalalta.  Samaan 
tapaan  kuin  Jumala  Vanhassa  testamen¬ 
tissa  antaa  Nooalle  mitat  arkkiin,  Davis 
kertoo  Jumalan  määränneen  TempleOSm 
resoluution,  äänentoiston,  ikkunamallin 
ja  muut  ominaisuudet  pieniäkin  yksityis¬ 
kohtia  myöten. 

Davis  mainitsee  käyttöjärjestelmän 
sivuilla  järjestelmän  saaneen  paljon  ins¬ 
piraatiota  myös  Commodore  64:stä,  jol¬ 
la  itse  aikanaan  ohjelmoi  paljon.  Kaikki 
prosessit  suoritetaan  täysillä  oikeuksilla, 
jotta  harrastelijan  ohjelmointi  olisi  mah¬ 
dollisimman  helppoa.  TempleOSm  muka¬ 
na  tulee  omia  ohjelmointiprojekteja  var¬ 
ten  Davisin  oma  syntaktisella  sokerilla 
makeutettu  C++  -mukaelma  HolyC,  jota 
TempleOSm  komentotulkkikin  tukee. 


Rukouksesi  on  kuultu 

TempleOSm  keskeisimpiä  toimintoja  on 
oraakkeli,  jolle  käyttäjä  voi  uhrata.  Davis 
itse  uhraa  sarjakuvia  ja  virsiä,  joista  osa 
tulee  käyttöjärjestelmän  mukana  mui¬ 
denkin  nähtäviksi.  Sarjakuvissa  muuta¬ 
masta  viivasta  koostuva  Mooses-hahmo 
juttelee  yllättävän  kyynistä  huumoria  vil¬ 
jelevän  Jumalan  kanssa. 

Virret  piirtyvät  ruudulle  sanoina  ku¬ 
takuinkin  taustalla  soivan  melodian  tah¬ 
tiin.  Sekä  virret  että  sarjakuvat  on  tehty 
TempleOSm  omilla  työkaluilla,  eli  käyt¬ 


täjä  pääsee  halutessaan  itsekin  kokeile¬ 
maan  uhrilahjojen  tekoa.  Säveltämisen 
vaikeutta  tosin  lisää  se,  että  ainakaan 
QEMU-virtuaalikone  ei  suostunut  toista¬ 
maan  ääniä. 

Oraakkeli  osaa  myös  vastata  rukouk¬ 
siin  ja  uhrilahjoihin  valitsemalla  Raa¬ 
matusta  otteita  tai  satunnaisia  sanoja 
käyttäen  tietokoneen  kelloa  satunnais¬ 
lukugeneraattorina.  Oraakkelin  vastaus 
voi  tuntua  tottumattoman  silmiin  täysin 
järjettömältä,  mutta  Davisin  mukaan 
kyseessä  on  "kielillä  puhuminen",  jonka 


3:1  Nou  Moses  kept  the  flock  of  Jethro  his  father  in  lau,  the 
of  Midian:  and  he  led  the  flock  to  the  backside  of  the  desert 
cane  to  the  nountain  of  God,  even  to  Horeb. 


pr i est 
and 


3:2  flnd  the  angel  of  the  LORD  ap 
of  the  nidst  of  a  bush :  and  he  1 
uith  f ire,  and  the  bush  uas  not 


peared  unto 
ooked,  and, 
consuned . 


h  i  n  in 
beho 1 d , 


a  f lane  of  fire  out 
the  bush  burned 


3:3  Rnd  Moses  said,  I  uill  nou  turn  aside,  and  see  this  great  eight, 
uhy  the  bush  is  not  burnt . 


3:4  Rnd  uh e n  the  LORD  sau  that  he  turned  aside  to  see,  God  called  unto 
hin  out  of  the  nidst  of  the  bush,  and  said,  Moses,  Moses.  Rnd  he  said, 
Here  an  I . 


3:5  Rnd  he  said,  Drau  not  nigh  hither:  put  off  thy  shoes  fron  off  thy 
feet,  for  the  place  uhereon  fhou  standest  is  holy  ground. 

3:6  Moreooer  he  said,  I  an  the  God  of  thy  father,  the  God  of  Rbrahan, 
the  God  of  Isaac,  and  the  God  of  Jacob.  Rnd  Moses  hid  his  face;  for  he 
uas  afraid  to  look  upon  God. 

tulkitseminen  ei  ole  täysin  suoraviivaista. 

Davis  ei  videoillaan  peittele  menetel¬ 
män  yksinkertaisuutta  tai  yritä  verhota 
sitä  mystiikkaan.  Hänen  mukaansa  Juma¬ 
lan  viestejä  voi  vastaanottaa  niin  vanhan¬ 
aikaisilla  Ouija-laudoilla  kuin  avaamalla 
kirjoja  satunnaisista  paikoista.  Davis  to¬ 
teaa  koneen  kellon  olevan  vain  moder¬ 
nimpi  ja  helpompi  vastine  näille. 


Hartaita  harrasteita 

Oraakkeli  ja  sarjakuvat  ovat  osa  After 
Egypt  -ohjelmakokonaisuutta,  jossa  on 
mukana  myös  muutama  Davisin  ohjel¬ 
moima  Raamatun  tarinoihin  perustuva 
peli  tai  demo.  Pelit  ovat  yksinkertaisia 
otteita  Israelin  kansan  vaiheista  Egyp¬ 
tin  orjuuden  jälkeisen  erämaavaelluksen 
varrelta.  Peleinä  on  mutkattomia  taiste- 
lusimulaattoreita,  oikeudenkäyntiproses¬ 


We  stoned  soneone  for 

speaking  Vour  name.  Damn-it,  Moses* 


seja  joissa  pelaaja  saa  valita  armahtaako 
vai  tuomitseeko  rikollisia  ja  kiven  iske¬ 
mistä  sauvalla  veden  saamiseksi. 

After  Egyptin  lisäksi  TempleOSm  mu¬ 
kana  tulee  myös  muutama  sekulaarisem- 
pi  pelikokemus:  pääpiirteittäin  toimivia, 
mutta  kehnoilla  grafiikoilla  varusteltuja 
ja  tökkiviä  kopioita  tunnetummista  pe¬ 
leistä.  Tankkipeli  Zone  Out  jopa  julistaa 
alkuruudussaan  olevansa  tarkoituksella 
kehno  kopio  alkuperäisestä.  "Alkuperäi¬ 
nen"  viitannee  Battlezoneen. 

Tie  paratiisiin  on  kivinen 

Kokonaisuutena  TempleOS  on  erikoinen 
ja  mielenkiintoinen  kokemus,  mutta  var¬ 
sinkin  nykyajan  mittapuulla  kömpelöön 
järjestelmään  on  vaikea  tottua  ja  tutus¬ 
tua.  Järjestelmä  ei  myöskään  pysynyt  hy¬ 
vin  pystyssä  QEMUlla  kokeillessa,  vaan 
kaatuili  pahimmillaan  muutaman  minuu¬ 
tin  välein.  Davis  myöntää,  että  TempleOS 
ei  ole  kovin  turvallinen  ja  vakaa.  Eikä  sen 
tarvitsekaan  olla,  sillä  lähtökohtaisesti 
sitä  käytetään  toisen  käyttöjärjestelmän 
rinnalla.  Hengellisen  yhteydenkään  muo¬ 
dostumisesta  ei  ole  suoranaisia  takeita. 
Ainakaan  toimittaja  ei  kokenut  valaistu¬ 
neensa  merkittävästi  suuntaan  tai  toi¬ 
seen.  & 


Uskonto  käyttöjärjestelmässä 

Harva  käyttöjärjestelmä  väittää  TempleOSm 
tapaan  olevansa  suoraan  korkeampien  voi¬ 
mien  tukema.  Tavanomaisempia  uskonnol¬ 
lisia  käyttöjärjestelmiä  sen  sijaan  on  monia. 
Tunnetuimpia  ja  käytetyimpiä  näistä  on  va- 
paaehtoisvoimin  kehitetty  Sabily,  islaminus¬ 
koisille  suunnattu  versio  Ubuntu  GNU/Linux 
-jakelusta.  Sabily  lisää  normaaliin  Ubuntuun 
rukousaikakellon,  Koraanin  tutkimiseen 
tarkoitetun  zekr-ohjelman,  islamilaisen 
kalenterin,  lapsilukonja  muita  muslimeille 
hyödyllisiä  ohjelmia.  Kristityille  suunnat¬ 
tu  Ubuntu  Christian  Edition  puolestaan 
sisältää  Raamatun  lukemiseen  tarkoitettuja 
ohjelmistoja  sekä  Sabilyn  tapaan  lapsilukon. 
Sabilyn  ja  Christian  Editionin  perässä  on  seu¬ 
rannut  joukko  muita  uskonnollisia  Ubuntu- 
muunnelmia  sekä  parodioita. 

Vähemmän  vakava  ajatus  uskonnollises¬ 
ta  käyttöjärjestelmästä  eli  jo  1990-luvulla, 
jolloin  Linuxista  oltiin  huhujen  mukaan 
kehittämässä  uskonnollista  Jesux-versiota. 
Jesuxin  ominaisuuksiin  kuului  mm.  "syntisen 
termistön"  kuten  sanojen  abort  ja  daemon 
vähentäminen  sekä  sisäänkirjautumisen 
estäminen  sunnuntaisin  lepopäivän  kun¬ 
nioittamiseksi.  Kyseessä  oli  kuitenkin  vain 
huiputus,  joka  onnistui  herättämään  aikansa 
huomiota  postituslistoilla. 


57 


Rauta 


Ei  näin! 

fli@IIU9& 

Vuonna  1992  Segalla  oli  65  prosenttia  USA:n  pelikonsolimarkkinoista. 
Alle  kymmenen  vuotta  myöhemmin  se  luopui  laitevalmistuksesta 
kokonaan.  Miten  tällainen  temppu  tehdään? 

Teksti:  Mikko  Heinonen  Kuvat:  VVikimedia  Commons  -käyttäjä  Evan-Amos 


egan  esi-isä,  yhtiö  nimeltä  Servi¬ 
ce  Games,  syntyi  Havaijilla  vuon¬ 
na  1940.  Toisen  maailmansodan 
jälkeen  perustajat  Raymond  Lemaire  ja 
Richard  Stewart  siirsivät  toiminnan  Japa¬ 
niin,  jonne  oli  noussut  paljon  amerikka¬ 
laisten  sotilastukikohtia.  Service  Games 
toi  niihin  emämaasta  jukebokseja  sun 
muuta  viihdykettä.  Yhdistyttyään  kilpai¬ 
lijansa  Rosen  Enterprisesin  kanssa  yhtiö 
lyhensi  nimensä  Segaksi  ja  huomasi  pian 
muuttuneensa  erilaisten  viihdelaitteiden 
maahantuojasta  niiden  valmistajaksi. 

Kun  pelihallibisnes  kukoisti  1970-lu- 
vulla,  Sega  kasvoi  sen  mukana.  Arcade- 
pelien  vauhti  kuitenkin  hyytyi  1980-luvun 
alussa  ja  liikevaihdon  lasku  pelästytti 
yhtiön  amerikkalaiset  omistajat.  Mää¬ 
räysvalta  alkoi  siirtyä  Japaniin.  Samalla 
alettiin  tähyillä  kuluttajamarkkinoiden 
suuntaan,  ja  ensimmäinen  pelikonsoli 
SG-1000  (Sega  Game  1000)  ilmestyi  yhtä 
jalkaa  Nintendo  Famicomin  kanssa  vuon¬ 
na  1983. 

SG-1000  ei  ollut  menestys,  mutta 
Sega  jatkoi  sen  kehittelyä.  Eri  versioiden 
kautta  siitä  muodostui  lopulta  Sega  Mas¬ 
ter  Systeminä  tunnettu  konsoli.  Vaikkei 
SMS:kään  onnistunut  Nintendon  valta- 
asemaa  horjuttamaan,  se  löysi  kuitenkin 


omat  ystävänsä  etenkin  Euroopasta  ja 
Etelä-Amerikasta,  eläen  aina  90-luvun 
puolelle  asti. 

Jättivietti  herää 

Segan  ainoa  kiistaton  menestystuo¬ 
te  oli  16-bittinen  Mega  Drive  (USA:ssa 
Genesis).  Sen  suunnittelu  ammensi  yh¬ 
tiön  parhaasta  osaamisesta.  Motorola 
MC68000:n  ja  Zilog  Z80:n  yhdistelmä 
oli  jo  aiemmin  osoittautunut  toimivaksi 
Segan  System  16  -kolikkopeliraudassa, 
ja  vuoteen  1989  mennessä  sen  hinta  oli 
laskenut  massatuotantoon  sopivaksi. 

Menestys  etenkin  Amerikassa  halut- 
tiinkin  tällä  kertaa  varmistaa.  Sega  oli 
antanut  kenkää  markkinoinnista  aiem¬ 
min  vastanneelle  leluyhtiö  Tonkalle  ja 
rakentanut  Sega  of  American  käytännös¬ 
sä  tyhjästä,  rekrytoimalla  alan  huippu¬ 
osaajia.  Ja  koska  eräs  tämän  juttusarjan 
perusteemoista  on  nauraa  Atarin  möhläi- 
lyille,  todettakoon  että  Sega  tarjosi  Ge¬ 
nesistä  myös  Atarin  edustettavaksi,  mut¬ 
ta  tuli  torjutuksi.  Euroopasta  puolestaan 
ostettiin  pelikustantaja  Virgin  Mastertro- 
nic,  josta  tehtiin  Sega  Europe. 

Mega  Drive  ehti  markkinoille  kak¬ 
si  vuotta  ennen  pahinta  kilpailijaansa 
Super  Nintendoa.  Vanhentuvan  NES:n 


rinnalla  Segan  pelit  näyttivät  erityisen 
upeilta,  ja  etenkin  Amerikassa  tästä  otet¬ 
tiin  irti  kaikki  mahdollinen  markkinointi- 
hyöty.  Genesis  does  what  Nintendoni  oli 
osuvaa  sanailua  ja  puri  yleisöön,  mutta 
kauppa  kävi  alkuun  varsin  vaatimatto¬ 
masti:  ensimmäisenä  vuonna  saatiin  kau¬ 
paksi  vain  puolisen  miljoonaa  konetta. 

Vuoden  1990  puolivälissä  Sega  of 
American  johtoon  nimitettiin  Tom  Ka- 
linske,  joka  laittoi  tuulemaan.  Hän  kerä¬ 
si  ympärilleen  hyvän  johtoryhmän,  laski 
koneen  hintaa  ja  käynnisti  erityisesti 
länsimarkkinoille  suunnattujen  pelien 
tuotannon.  Se  naula  veti,  ja  Segalla  oli¬ 
kin  parhaimmillaan  hallussaan  65  %  Poh- 
jois-Amerikan  16-bittisten  pelikoneiden 
markkinoista.  Euroopassakin  myynti  veti 
hyvin,  ja  koko  elinkaarensa  aikana  konso¬ 
li  myi  noin  29  miljoonaa  kappaletta.  Tä¬ 
män  myötä  oli  varmasti  helpompi  sietää 
se,  että  Japanin  markkinoilla  Mega  Drive 
ei  edelleenkään  oikein  pärjännyt. 

Menestystä  tuli,  entäs  sitten? 

Voidakseen  ulosmitata  Mega  Drivesta 
kaiken  mahdollisen,  Sega  ryhtyi  pian  ke¬ 
hittelemään  siihen  erilaisia  laajennuksia. 
CD-ROM  oli  kaikkien  huulilla,  joten  CD- 
lisälaite  kuulosti  varmasti  hyvältä  ajatuk- 

seita.  Mega-CD  (Amerikassa  Sega  CD) 
näki  päivänvalon  vuoden  1991  lopussa. 
CD-aseman  lisäksi  se  sisälsi  myös  pieniä 
grafiikkaparannuksia,  mutta  suosio  ei  ol¬ 
lut  mainittavaa.  Suuri  osa  peleistä  kun  oli 
juuri  niitä  napin  painalluksella  ohjattavia 
suttuisia  elokuvanpätkiä,  joista  kirjoitin 
Skrolli  2013.4:ssä.  CD-laaj ennuksia  myy¬ 
tiin  alle  kymmenesosa  konsoleiden  luku¬ 
määrästä. 

Voittojen  maksimoimiseksi  Mega  Dri- 
ven  tekniikkaa  lisensoitiin  muillekin.  Ai¬ 
nakin  Aiwa,  JVC  ja  Pioneer  tekivät  omat 
versionsa,  joissa  oli  erikoismausteita.  Ai- 
wan  versio  oli  samalla  radio  ja  CD-soitin, 
JVC:ssä  oli  karaoketoiminto  ja  Pioneerin 
Laseractive  toisti  Laserdisc-elokuvia. 
Tehtiinpä  sille  muutama  erityinen  Laser- 
disc-pelikin.  Näiden  lisäksi  myös  Sega 
itse  teki  samasta  teemasta  monia  eri 
muunnoksia,  kuten  lentokoneisiin  tarkoi¬ 
tetun  Mega  Jetin,  mutta  yksikään  niistä 
ei  saavuttanut  kovin  korkeita  myynti- 
määriä. 

Ristivetoa  Saturnuksella 

Seuraavan  tuotteen  ongelma  on  tuttu 
kaikille  menestyneille  yhtiöille,  mutta 
harvoin  tilanne  pääsee  kärjistymään  ai¬ 
van  niin  pitkälle  kuin  Segan  tapaukses¬ 
sa.  Vastakkain  olivat  Japanin  Sega,  koko 
yhtiön  kivijalka,  ja  Amerikan  Sega,  joka 
oli  juuri  tuonut  yhtiölle  sen  suurimman 
menestyksen.  Aiheena  taas  oli  se,  kuinka 
seuraava  sukupolvi  otetaan  haltuun. 

Perinteisesti  Segan  tekninen  osaa¬ 
minen  oli  keskittynyt  Japaniin.  Siellä  oli 
kehitetty  kolmiulotteista  grafiikkaa  sisäl¬ 
täneet  Virtua-sarjan  kolikkopelit,  jotka 
olivat  90-luvun  alussa  mullistavia.  Niiden 
tekniikka  oli  kuitenkin  aivan  liian  kallista 
koteihin,  joten  Sega  oli  aloittanut  Hita- 
chin  kanssa  projektin  uuden  RlSC-suorit- 
timen  kehittämisestä.  Saturnina  tunnet¬ 


tuun  koneeseen  tulisi  kaksi  rinnakkaista 
SH-2 -suoritinta  sekä  koko  joukko  muita 
piirejä. 

Amerikassa  oltiin  alusta  asti  eri  miel¬ 
tä  uuden  arkkitehtuurin  mielekkyydestä. 
Kalinske  otti  yhteyttä  Silicon  Graphic 
siin  ja  kyseli  apua  Saturnin  gra¬ 
fiikkapiirin  tekemiseen,  mutta 
Japanin  pääkonttori  torppa¬ 
si  sopimuksen  teon.  SGI 
lähtikin  pian  Ninten 
don  kelkkaan.  Tu¬ 
loksena  oli  Nin¬ 
tendo  64,  paljon 
Saturnia  menesty¬ 
neempi  laite.  Sa¬ 
moin  puhuttiin,  että 
kun  Sony  ja  Nintendo  riitaan¬ 
tuivat  Playstationina  tunnetun  Super 


Nintendon  CD-aseman  vai 
mistuksen  tiimoilta,  olisi 
Amerikan  Sega  ollut 
jo  kärppänä 
neuvotte¬ 
lemassa 
siitäkin. 

Tokio  oli 
kuitenkin  päät¬ 
tänyt  vakaasti,  että  uusi 
konsoli  tehdään  yksin.  Näh 
tyään  Playstationin  prototyypin 
Segan  johto  päätti  silti  vielä  avata 
Saturnin  designin  ja  lisätä  sen  3D 
tehoa. 

32-kertainen  epäonni 

Saturnin  kehittely  oli  varsin  hidasta,  ja 
muiden  valmistajien  uudet  konsolit  kol- 
kuttelivat  jo  ovella.  Hätäratkaisuna  pää¬ 
dyttiin  -  yllättävän  yksimielisesti  -  Mega 
Driven  turboahtamiseen.  Konsolin  päälle 
leivottiin  32X-nimellä  tunnettu  palikka, 
joka  sisälsi  muistia,  kaksi  SH-2-suoritin- 
ta  ja  muuta  oheisrautaa.  Tötterö  tarvitsi 
oman  virtalähteensä  mutta  käytti  emo- 
konsolin  ohjaimia  ja  mahdollista  CD-ase- 
maa.  Pääosin  pelit  kuitenkin  toimitettai¬ 
siin  moduuleilla.  Laite  oli  tarkoitus  saada 
jouluksi  1994  jenkkimarkkinoille  kisaa¬ 
maan  3DO:n,  Jaguarin  ja  kumppaneiden 
kanssa. 

32X:n  kehitys  jäi  etupäässä  Amerikan 
Segan  vastuulle  Japanin  keskittyessä  Sa¬ 
turnin  viimeistelyyn.  Työ  oli  katkonaista 
ja  kärsi  piiripulasta  sekä  kielimuurista. 
Varsinainen  pommi  kuitenkin  putosi, 
kun  laitetta  oltiin  juuri  lanseeraamassa. 
Saturnia  oltiin  tuomassa  markkinoille  Ja¬ 
panissa  jo  22.  marraskuuta  1994,  vuoro¬ 
kausi  32X:n  Amerikan-julkaisun  jälkeen. 
Vaikka  32X  käytti  osittain  samoja  piirejä 
kuin  Saturn,  se  ei  ollut  ohjelmallisesti  yh¬ 
teensopiva,  eikä  Saturnissa  ollut  mitään 
porttia  32X:n  pelimoduuleille. 


Sega  of  America  oli  mah¬ 
dottoman  paikan  edessä  32X:n 
kanssa.  Ensinnäkin  koko  lait¬ 
teesta  oli  tullut  strategian  kan¬ 
nalta  tarpeeton.  Toisekseen  kuluttajat 
ihmettelivät,  miksi  heille  edes  markkinoi¬ 
daan  tällaista,  kun  oikea  uusi  konsoli  oli 
tulossa  jo  muutaman  kuukauden  päästä 
myyntiin.  Alle  700  000  myytyä  konetta  ja 
40  julkaistua  peliä  on  ehkä  tämän  poh¬ 
jalta  laskettavissa  työvoitoksi,  mutta  re¬ 
aalimaailman  puolella  kyse  oli  karvaasta 
ja  kalliista  pettymyksestä.  Laajennukset 
valuivat  hetkessä  alelaareihin,  ja  eten¬ 
kin  amerikkalaiset  kuluttajat  alkoivat  jo 
saada  tarpeekseen  Segan  hyödyttömistä 
tuoteuutuuksista. 

Peliaseman  varjossa 

Saturnin  julkaisupäiväksi  Amerikassa  oli 
ilmoitettu  toinen  syyskuuta  1995,  viikko 
ennen  Playstationia.  Japanin  Segan  her¬ 
mot  kuitenkin  pettivät  ja  kone  haluttiin 
Amerikkaan  aikaisemmin,  vaikka  Gene¬ 
sis  itse  asiassa  kävi  vielä  jonkin  verran 
kaupaksi.  Luotiin  suunnitelma,  jossa 
Sega  sopi  muutaman  jakelijan  kanssa 
30  000  kappaleen  ennakkomyynnistä  E  3- 
messujen  yhteydessä  toukokuussa  1995. 

Segan  yllätyshyökkäys  meni  niin 
pieleen  kuin  vain  on  mahdollista.  Muil¬ 
le  jälleenmyyjille  ei  ollut  kerrottu  koko 
asiasta,  ja  monet  niistä  suuttuivat  tempa¬ 
uksesta  Segalle  ikihyviksi.  Iso  ketjuliike 
KB  Toys  irtisanoi  myyntisopimuksensa 
kokonaan.  Harvojen  ennakkokonsolei- 
den  ostajille  oli  tarjolla  vain  muuta¬ 
ma  Segan  oma  peli. 


sillä  edes  ulkopuoliset  kehittäjät  eivät 
tienneet  muuttuneista  suunnitel¬ 
mista.  Jonoja  ei  siis  muodostunut. 

Kun  vielä  Sony  ilmoitti  E3:ssa, 
että  Playstationin  julkaisuhinta 
on  100  dollaria  Saturnia  alempi, 

Sega  oli  nöyryytetty.  Ostava  ylei¬ 
sö  odottaisi  Sonyn  halvempaa 
konetta.  Samalla  Saturnin 
julkaisu  tappoi  tehok¬ 
kaasti  Genesiksen  jo 
muutenkin  hiipu¬ 
massa  olleen  myyn¬ 
nin. 

Käytännössä  peli 
oli  tämän  jälkeen  sel¬ 
vä.  Playstation  tuhosi 
Saturnin  USA:n  ja  Euroopan  mark¬ 
kinoilla.  Vain  Japanissa  Sega  onnistui 
nousemaan  minkäänlaiseksi  peluriksi. 
Alle  kymmenen  miljoonan  kappaleen  ko¬ 
konaismyynti  jätti  Saturnin  selvästi  su¬ 
kupolvensa  heikoimmaksi,  sillä  Nintendo 
64  myi  kolminkertaisesti,  Playstation  yli 
kymmenkertaisesti.  Saturnin  monimut¬ 
kainen  arkkitehtuuri  teki  pelien  kääntä¬ 
misestä  vaikeaa,  ja  suositut  3D-nimik- 
keet  olivat  poikkeuksetta  Playstationia 
kehnomman  näköisiä.  Pelkät  Segan  omat 
pelit  eivät  pitkälle  riittäneet. 

Sega  kirjasi  Saturnista  satojen  mil¬ 
joonien  tappiot,  ja  johtoportaassa  oli 
hetken  ajan  tuulista.  Tom  Kalinske  jätti 
Sega  of  American  kokonaan,  ja  Japanissa 
leikittiin  muuten  vain  tuolileikkiä.  Alkoi 
olla  selvää,  että  paukkuja  olisi  enää  yh¬ 
teen  yritykseen. 

Miltei  viaton  uhri 

Saturnin  seuraaja  Dreamcast  oli  Segan 
kehittämistä  konsoleista  kenties  paras. 
Se  saattoi  ylipäätään  olla  eräs  parhaiten 
suunnitelluista  konsoleista.  Senkin  ke¬ 
hittämiseen  liittyi  draamaa,  kun  alun  pe¬ 
rin  yhteistyökumppaniksi 
kaavailtu  3dfx  vuoti 
suunnitelmat  julki¬ 
suuteen,  mutta 
tilalle  valittu 
PowerVR2 
oli  vuonna 
1998  kaikin 
puolin  ajan¬ 
tasaista  rau¬ 
taa  sekin.  Li¬ 
säksi  Sega  toi 
Dreamcastille 
mainion  valikoi¬ 
man  omia  pele¬ 
jään.  Siksi  onkin 
raadollista,  että 
sillä  oli  synty¬ 


saanut  päihin  Playstationilta,  ja  nyt 
pelkkä  lupaus  seuraajakonsolista 
riitti  hiekoittamaan  Segan  ontu¬ 
van  markkinakoneiston  rattaat. 
Saturn  oli  kuihduttanut  Segan 
kassan,  eikä  paukkuja  vastata 
Sonyn  mediahyökkäykseen 
ollut.  Lisäksi  Dreamcastis- 
ta  puuttui  monen  himoit¬ 
sema  DVD-asema.  Kolmen 
peräkkäisen  jätti  tappio- 

vuoden  ja  kymmenen  mil¬ 
joonan  Dreamcastin  jälkeen 
Sega  nosti  kädet  pystyyn  tammi¬ 
kuussa  2001.  DC  tapettaisiin,  ja  yh¬ 
tiö  siirtyisi  pelkäksi  pelijulkaisijaksi. 

Kunniakas  loppu 

Vanha  Sega  kaatui  saappaat  jalassa.  Jos 
se  ei  olisi  laittanut  Dreamcastiin  kaikkia 
paukkujaan,  pelihistoria  saattaisi  kohdel¬ 
la  sitä  paljon  ankarammin.  Viimeisillä 
voimillaan  se  kuitenkin  pusersi  markki¬ 
noille  sympaattisen  joutsenlaulun,  josta 
on  vaikeaa  olla  pitämättä.  Dreamcastilla 
syntyneet  omintakeiset  pelisarjat  saivat 
jatkoa  toisilla  koneilla,  ja  Segakin  pääsi 
viimein  jälleen  voitolliseksi  myymällä  pe¬ 
lejään  niin  Sonyn,  Nintendon  kuin  Micro¬ 
softinkin  konsoleille. 

Tapahtumista  kirjoittaessa  on  kuiten¬ 
kin  vaikea  välttää  haikeutta,  sillä  Dream¬ 
cast  osoitti,  mihin  Sega  pystyi  silloin,  kun 
se  ei  hukannut  resurssejaan  osastojen  vä¬ 
liseen  kissanhännänvetoon.  Monen  mie¬ 
lestä  se  oli  viimeinen  hardcore-pelikone. 
Saturn  lieneekin  siten  ainoa  konsoli,  joka 
oman  epäonnistumisensa  lisäksi  onnistui 
näivettämään  myös  teknisesti  paremman 
seuraajansa.  & 


mästä 
asti  rasittee¬ 
naan  myös  kaikki  Segan  vanhat  virheet. 

Yhdysvaltain  julkaisu  sujui  kuitenkin 
erinomaisesti,  ja  Dreamcast  piti  pitkään 
hallussaan  julkaisupäivänä  eniten  myy¬ 
neen  koneen  titteliä.  Pelkkiä  ennakkova¬ 
rauksia  oli  yli  300  000  koneesta.  Euroo¬ 
passakin  syntyi  jonkin  verran  kuhinaa, 
mutta  Japani  ei  DC :lle  lämmennyt.  Ra¬ 
hakkaita  Japanin  markkinoita  Sega  olisi 
nimenomaan  kaivannut. 

Jatkomyynti  ei  sujunut  yhtä  hyvin,  sil¬ 
lä  aiempi  "segoilu"  oli  karkottanut  pait¬ 
si  osan  jälleenmyyjistä,  myös  Electronic 
Artsin.  Ilman  sen  vuotuisia  urheilupele¬ 
jä  moni  kone  jäi  kauppaan,  vaikka  Sega 
yrittikin  korvata  niitä  omilla  Sega  Sports 
-tuotteillaan.  Ostavalla  yleisöllä  ja  jäl¬ 
leenmyyjillä  oli  muutenkin  kovin  tuorees¬ 
sa  muistissa  se,  miten  Sega-merkkiset 
konsolit  muutamaa  vuotta  aiemmin  hap¬ 
panivat  hetkessä  käsiin. 

Lopullinen  niitti  oli,  että  Sony  aloit¬ 
ti  rummun  lyömisen  Playstation  2:sta. 
Muutamaa  vuotta  aiemmin  Saturn  oli 

INIURaulklUkUSI 


SARJASSAMME  SUURIA  KEKSINTÖJÄ:  TASKUPARKKI 


Kaikkialle,  alle  sekunnissa. 


Madagascar  250  ms 


NSA  (no  route  to  host) 


New  Delhi  180  ms 


Cupertino  175  ms 
New  York  100  ms 

Haskell  -  koeajo  vvebissä 


Olio-ohjelmoinnin  konkari  laajensi  näköalojaan  ja  tutustui  pahamaineisen  teoreettiseen 
ohjelmointikieleen:  Haskelliin.  Nyt  Haskell-aloittelija  kertoo  ensivaikutelmiaan  kielestä. 
Kannattaako  sitä  opetella?  Ja  voiko  sillä  rakentaa  jotain  käytännöllistäkin? 


Kuvat:  Risto  Mäki-Petäys,  Mitol  Berschevvsky 


Teksti:  Kenneth  Falck 

Kun  aloitin  Haskellin  opiskelun, 
tunsin  itseni  samalla  tavalla  voi¬ 
mattomaksi  kuin  parikymmentä 
vuotta  sitten  Lispin  alkeita  opetellessani. 
Molemmat  kielet  tuntuivat  rakenteeltaan 
yksinkertaisilta,  mutta  minun  oli  aluksi 
äärimmäisen  vaikeaa  ymmärtää,  miten 
niillä  luodaan  omia  ohjelmia. 

Haskell  on  puhtaasti  funktionaalinen 
ohjelmointikieli:  mihinkään  muuttujiin 
tai  kenttiin  ei  saa  sijoittaa,  vaan  funkti¬ 
oiden  täytyy  tuottaa  samoille  argumen¬ 
teille  aina  sama  paluuarvo.  Rajoitusten 
vastapainoksi  Haskellissa  on  kuitenkin 
monia  hyödyllisiä  ominaisuuksia,  kuten 
hahmonsovitus,  funktioiden  osittaissovel- 
lus  ja  tiukka  staattinen  tyypitys.  Haskell 
on  jäänyt  suosiossa  yleisempien  kielten 
varjoon,  ja  sillä  on  akateemisen,  epäkäy¬ 
tännöllisen  kielen  maine. 

Useimmat  ohjelmoijat  ymmärtävät 


olio-ohjelmoinnin  ja  proseduraalisen  oh¬ 
jelmoinnin  periaatteet,  mutta  funktionaa¬ 
linen  ohjelmointi  voi  tuntua  mysteeriltä. 
Olemme  yleensä  aloittaneet  uramme 
Basicilla,  C:llä,  Pythonilla  tai  vastaavalla 
ohjelmointikielellä.  Uuden  kielen  opet¬ 
telu  on  helppoa,  koska  kielet  rakentuvat 
pitkälti  samojen  käsitteiden  varaan.  Ai¬ 
noastaan  syntaksi  on  hieman  erilainen. 

Haskellia  opetellessa  on  edessä  kui¬ 
tenkin  lannistava  kielimuuri.  Esimerkki¬ 
ohjelmien  syntaksi  ei  tahdo  avautua  mil¬ 
lään,  ja  niiden  pienikin  muokkaaminen 
aiheuttaa  loputtomia  käännösvirheitä. 
Toisin  sanoen  Haskell  on  aivan  mahtava 
haaste  ohjelmoijalle,  joka  luulee  osaavan¬ 
sa  jo  kaiken! 

Itse  koin  haasteen  erityisen  vaikeaksi 
siksi,  että  Haskellin  ohjekirjat  ovat  taval¬ 
liselle  ohjelmoijalle  aivan  vieraasta  maa¬ 
ilmasta  kotoisin.  Poikkeuksiakin  onneksi 


on:  paras  tapa  päästä  alkuun  on  hankkia 
Miran  Lipovacan  Le  am  You  a  Haskell 
for  Great  Good.  Se  avautuu  aloittelijalle 
helposti  mutta  ei  käy  tylsäksi  kokeneelle¬ 
kaan  koodaajalle. 

Opiskelun  edetessä  aloin  sitten  oival¬ 
taa,  etteivät  tavallisetkaan  Haskell-ohjeet 
ole  ihan  hepreaa.  Ne  vain  olettavat,  että 
lukijalla  on  valmiiksi  hallussaan  kaikki 
Haskellin  peruskäsitteet.  Käsitteitä  ei  voi 
lainata  minkään  perinteisen  ohjelmointi¬ 
kielen  piiristä,  vaan  ne  on  opeteltava  tyh¬ 
jästä  Haskellia  varten. 

Miksi  web-ohjelmointi? 

Haskellia  syytetään  usein  siitä,  että  se 
sopii  vain  teoreettiseen  ohjelmointiin. 
Monet  Haskell-projektit  varmasti  ovatkin 
erilaisten  tieteellisten  algoritmien  toteu¬ 
tuksia  ja  teoreettisia  kokeiluja.  Tällaisten 
ohjelmien  kanssa  ei  välttämättä  tarvitse 

murehtia,  pystyykö  Haskellilla  kytkeyty¬ 
mään  vanhaan  jäämistötietokantaan  tai 
hyödyntämään  jotain  kipeästi  tarvittavaa 
apukirjastoa. 

Web-ohjelmointi  puolestaan  on  käy¬ 
tännönläheistä  ohj  elmistotuo  tantoa, 

jossa  tarvitaan  vähemmän  algoritmeja 
ja  enemmän  yhteistoimintaa  valmiiden 
kirjastojen  ja  järjestelmien  kanssa.  Web- 
sovellus  on  hyvä  esimerkki  todellisen 
elämän  projektista.  Se  voi  vieläpä  tarjota 
sovelhispalvelurajapinnan,  jonka  kautta 
muutkin  ohjelmat  voivat  hyödyntää  sen 
toimintoja. 

Tämän  vuoksi  päätin  itse  aloittaa 
Haskellin  opiskelun  nimenomaan  web- 
ohjelmoinnista.  Halusin  tietää,  kuinka 
kieli  soveltuu  siihen  eli  mitkä  tehtävät 
ovat  helppoja  ja  mitkä  hankalia.  Toisaalta 
kaipasin  myös  uusia  oivalluksia  ja  keinoja 
vanhojen  tuttujen  ohjelmoin tiongelmien 
ratkaisemiseen. 

Yesod,  sovelluksen  perusta 

Haskell-maailmassa  on  yksi  varteen¬ 
otettava  web-sovelluskehys,  Yesod.  Se 
muistuttaa  rakenteeltaan  hieman  Ruby 
on  Railsia.  Yesodilla  voi  helposti  luoda 
toimivan  esimerkkisovelluksen,  johon 
voi  sitten  alkaa  lisäillä  omaa  koodiaan. 
Muitakin  sovelluskehyksiä  on  olemassa, 
mutta  Yesod  tarjoaa  kerralla  kaikki  nyky¬ 
aikaisissa  web-sovelluksissa  tarvittavat 
toiminnot. 

Yesod  kytkeytyy  suoraan  MySQL-, 
Postgres-,  SQLite-  ja  MongoDB-tietokan- 
toihin.  Tämä  tekee  alkuun  pääsemisestä 
helppoa,  sillä  kehittäjä  ei  joudu  heti  miet¬ 
timään  tietokannan  ajurien  yksityiskoh¬ 
tia.  Riittää,  että  kertoo  Yesodille  tieto¬ 
kannan  osoitteen  ja  tunnistautumistiedot 
sekä  mallintaa  halutut  taulurakenteet 
erilliseen  tiedostoon. 

Yesod  tarjoaa  myös  valmiin  hake- 
mistorakenteen  web-sovelluksen  nä¬ 
kymien  määrittelyyn.  Sovelluksen  eri 
URL-osoitteiden  näkymät  listataan  rei- 
titystiedostossa  ja  niitä  vastaavat  Hand- 
ler-funktiot  toteutetaan  Haskell-lähde- 
kooditiedostoissa.  Handler-funktiot  ovat 
tuttuja  esimerkiksi  Ruby  on  Railsin  kont- 

Category 

name  Text 

title  Text  default='' 
UniqueCategory  name 
Article 

name  Text 

title  Text  default='' 
body  Text 

category  Categoryld 
UniqueArticle  category  name 

Mallitiedostoista  tuotetaan  niin  SQL-skeemoja 
kuin  Haskell-tyyppejäkin. 


rollereista:  niissä  tehdään  sivun  näyttä¬ 
miseen  vaadittavat  tietokantahaut  ja  loo¬ 
giset  operaatiot. 

Perinteisissä  web-sovelluksissa 

HTML-sivut  tuotetaan  yleensä  tiedostois¬ 
ta,  jotka  on  kirjoitettu  jollakin  sivupoh- 
jakielellä.  CSS-tyylit  ja  Javascript-koodi 
jaetaan  yleensä  sellaisenaan  .css-  ja  .js- 
päätteisinä  tiedostoina. 

Sen  sijaan  Yesodissa  HTML,  CSS  ja 
JavaScript  liitetään  osaksi  Haskell-kään- 
tämistä,  mikä  tekee  sivujen  tuottamisesta 
on  kinkkisempää.  Kääntäminen  esimer¬ 
kiksi  epäonnistuu,  jos  pääsovelluksessa 
viitataan  olemattomaan  CSS-tiedostoon. 
Samanlainen  virhe  tulee,  jos  CSS-tiedos- 
tosta  viitataan  kuvatiedostoon,  jota  ei  ole 
olemassa. 

Kaikille  kolmelle  tiedostotyypille  on 
Yesodissa  omat  sivupohjakielensä.  Nii¬ 
den  nimissä  näkyy  Shakespeare-teema: 
Hamlet,  Cassius  ja  Julius.  Peruskirjasto¬ 
jen  ohelle  voi  määritellä  omia  tiedosto¬ 
tyyppejä,  esimerkiksi  Coffeescript-tuen, 
jonka  avulla  Yesod  osaa  kääntää  Cof- 
feescript-koodin  Javascriptiksi  selainta 
varten. 

Sivupohjat  käännetään  Haskellik- 
si,  joten  niille  tehdään  käännösaikaiset 
tyyppitarkistukset:  jos  niissä  viitataan 


olemattomaan  tai  vääräntyyppiseen 
muuttujaan,  saadaan  käännösvirhe.  Pe¬ 
rinteisissä  web-sovelluskehyksissä  tällai¬ 
set  ongelmat  huomattaisiin  vasta  sitten, 
kun  sivua  yritetään  luoda  web-palvelun 
käyttäjää  varten. 

Haskellin  vahvaa  tyyppitarkistusta  ei 
kannata  pelätä  liikaa,  sillä  sivupohjat  ovat 
joustavia.  Niihin  voi  sijoitella  vapaasti 
mitä  tahansa  HTML-,  CSS-  tai  Javascript- 
koodia  sekä  viittauksia  tiedostoihin,  jotka 
ladataan  Yesodin  ulkopuolelta. 

Halutessaan  voi  siis  rakentaa  sel¬ 
laisenkin  sovelluksen,  joka  palvellaan 
erillisinä  Javascript-tiedostoina  täysin 
Yesodista  ja  Haskellista  irrallaan.  Käy¬ 
tännössä  tämä  onkin  tärkeää,  sillä  yleen¬ 
sä  web-palvelun  keskeiset  tiedostot  ha¬ 
lutaan  sijoittaa  erilliseen  tehokkaaseen 
palvelimeen  tai  jakeluverkkoon. 

Funktioista  funktioihin 

Kun  olin  lopulta  sisäistänyt  Yesodin  pe¬ 
riaatteet,  sain  ensimmäisen  web-sovel- 
lukseni  pyörimään.  Muokattuani  hieman 
sen  sivupohjia  tuli  vihdoin  aika  lisätä 
uusia  tietokantahakuja  ja  toimintalogiik- 
kaa  Handler-funktioihin.  En  voinut  enää 
viivyttää  väistämätöntä  vaan  jouduin  vii¬ 


mein  kirjoittamaan  ihan  oikeaa  koodia  ja 


/static 

StaticR 

Static 

getStatic 

/auth 

AuthR 

Auth 

getAuth 

/ 

HomeR 

GET 

/cat/#Text 

CategoryR  GET 

POST 

/cat/#Text/#Text 

ArticleR 

GET 

POST 

Reitityskuvaus  varmistaa,  että  jokaisella  sivulla  on  oikeantyyppinen  käsittelijä. 

tutustumaan  Haskellin  pimeään  puoleen: 
funktionaalisen  ohjelmoinnin  outouksiin. 

Eräs  outouksista  on  se,  että  Haskel- 
lissa  funktioilla  on  vain  yksi  parametri  ja 
yksi  paluuarvo.  Tämä  jää  yksinkertaisessa 
web-ohjelmoinnissa  helposti  huomaamat¬ 
ta,  sillä  funktioita  voi  luontevasti  käyttää 
niin  kuin  ne  ottaisivat  vastaan  useampia 
parametreja.  Tämä  on  kuitenkin  Haskel¬ 
lin  opiskelussa  niin  tärkeä  asia,  että  se 
kannattaa  sisäistää  heti  alussa. 

Hyvä  esimerkki  usean  parametrin 
funktiosta  voisi  olla  vaikkapa  web-sovel- 
luksen  Handler-funktio,  joka  saa  argu¬ 
mentteina  sisältökategorian  nimen  sekä 
haetun  artikkelin  tunnisteen  ja  palauttaa 
artikkelisivun: 

getArticlelnCategory  ::  Text  ->  Text  ->  Widget 
getArticlelnCategory  catName  articleName  =  . . . 

Funktiota  voi  kutsua  kahdella  argu¬ 
mentilla,  jolloin  se  aivan  odotetusti  pa¬ 
lauttaa  halutun  sivun: 

haskellPage  =  getArticlelnCategory 

"programming"  "haskell- tutorial" 

Oikeasti  kyseessä  on  kuitenkin  yksi¬ 
paikkainen  funktio,  joka  palauttaa  toisen 
yksipaikkaisen  funktion.  Sitä  voi  siis  kut¬ 
sua  myös  yhdellä  argumentilla: 

getProgrammingArticle  : :  Text  ->  Widget 
getProgrammingArticle  = 

getArticlelnCategory  "programming" 

Tällöin  paluuarvona  ei  olekaan  mi¬ 
kään  artikkelisivu  vaan  "osittaissovellet- 
tu"  funktio,  joka  hakee  artikkelin  kiin¬ 
teästä  kategoriasta.  Osittaissovellettua 
funktiota  voidaan  kutsua  jäljellä  olevalla 
argumentilla,  jolloin  saadaan  sama  lop¬ 
putulos  kuin  alkuperäisestä  kutsusta. 
Kutsuja  voidaan  sitten  tehdä  useampia¬ 
kin  ja  eri  argumentein: 


haskellTutorial  = 

getProgrammingArticle  "haskell-tutorial" 
erlangTutorial  = 

getProgrammingArticle  "erlang-tutorial" 
cTutorial  = 

getProgrammingArticle  "c-tutorial" 


Kun  idean 
on  omaksu¬ 
nut,  saa  osit- 
taissovelluk- 
sella  usein 
luotua  näp-  m 

päriä  apufunkti- 
oita  kuin  itsestään 


Mystiset 
monadit 

Oudot  funktiokut¬ 
sut  ovat  kuitenkin  lasten¬ 
leikkiä  verrattuna  Haskellin 
kuuluisimpaan  omituisuu¬ 
teen:  monadeihin.  Monadi 
on  Haskellin  kaikkein  vai¬ 
kein  käsite  ja  samalla  myös 
vaikeimmin  selitettävä. 

Tunnettu  Javascript-guru 
Douglas  Crockford  onkin  to¬ 
dennut,  että  kun  ohjelmoija 
kerran  ymmärtää  monadit, 
hän  menettää  samalla  kyvyn 
selittää  niitä  muille.  Mona¬ 
deja  kuitenkin  käytetään  Ye- 
sodissa  kaikkialla,  joten  yritettävä 
on. 

Monadi  on  tapa  paketoida  arvoja  niin, 
että  varsinaiseen  arvoon  liittyy  myös  jon¬ 
kinlainen  lisätieto  tai  asiayhteys.  Esimer¬ 
kiksi  Maybe-monadi  luo  paketin,  jossa 
voi  olla  arvo  tai  se  voi  olla  tyhjä.  Lähin 
oliomaailman  vertauskuva  olisi  olioviite, 
joka  voi  osoittaa  olioon  tai  joka  voi  olla 
null. 

Monadien  ideana  on,  että  ohjelma¬ 
koodi  voi  joko  olla  kiinnostunut  lisätystä 
kontekstista  tai  se  voi  olla  kokonaan  vä¬ 
littämättä  siitä.  Haskell  tarjoaa  ohjelmoi¬ 
jalle  erilaisia  työkaluja,  joiden  ansiosta 
funktiokutsujen  ei  tarvitse  välttämättä 
välittää  muuttujien  monadikuorruttees- 
ta,  vaan  funktion  suorittama  operaatio 
voidaan  kohdistaa  monadin  sisällä  ole¬ 


$if  null  articles 

<p>  There  are  no  articles  in  this  category. 

$else 

<ul> 

$forall  art  <-  articles 
<li> 

<a  href=”@{ArticleR  (categoryName  cat)  (articleName  art)}”> 
#{articleTitle  art} 

Hamlet-sivupohjissa  sivun  rakenne  ilmaistaan  sisennystasoilla. 


vaan  arvoon. 
Learn  You  a 
Haskell  -kirja  käy 
monadien  idean  läpi 
perusteellisesti  ja 
ymmärrettävästi.  Se 
kuitenkin  käyttää  esi¬ 
merkkeinä  vain  melko 
yksinkertaisia  monade¬ 
ja.  Valitettavasti  Yesodin 
monadityypit  ovat  kui¬ 
tenkin  monimutkaisem¬ 
pia  ja  niiden  ymmärtämi¬ 
nen  on  vaikeampaa. 

^  Onneksi  monadeja  voi 

kuitenkin  käyttää,  vaikka 
niitä  ei  täysin  ymmärtäisikään.  Yesodin 
Handler-funktiot  perustuvat  monadeihin, 
mutta  Haskellin  do-notaation  ansiosta 
niitä  voi  käyttää  melko  helposti,  do- no¬ 
taatio  on  vaihtoehtoinen  syntaksi,  jolla 
Haskell-koodin  saa  näyttämään  perintei¬ 
seltä  imperatiiviselta  koodilta,  jota  suori¬ 
tetaan  lause  kerrallaan.  Se  on  kuitenkin 
pelkkää  harhaa:  konepellin  alla  lauseet 
muutetaan  kryptiseksi  sarjaksi  sisäkkäi¬ 
siä  funktiokutsuja. 


articleForm  : :  Categoryld  ->  Html  -> 

MForm  Handler  (FormResult  Article,  Widget) 
articleForm  catld  =  renderDivs  $  Article 
<$>  areq  textField  "Narne”  Nothing 
<*>  areq  textField  "Title”  Nothing 

<*>  (unTextarea  <$>  areq  textareaField  "Body”  Nothing) 
<*>  pure  catld 

Myös  lomakkeet  määritellään  tyyppiturvallisesti. 


Haskellin  hankaluuksia 

Näin  aloittelijana  on  todella  vaikeaa  lu¬ 
kea  muiden  kirjoittamaa  Haskell-koodia. 
Suurin  ongelma  syntyy  siitä,  että  funktioi¬ 
den  argumenttien  ja  paluuarvojen  tyypit 
ovat  usein  yleisluontoisia.  Sama  funktio 
voi  siis  ottaa  vastaan  monia  erityyppisiä 
arvoja,  ja  se  voi  myöskin  palauttaa  mo- 

postCategoryR  : :  Text  ->  Handler  Html 
postCategoryR  catName  =  do 

Entity  catld  category  <-  runDB  $  getBy404  (UniqueCategory  catName) 
((FormSuccess  newArticle,  _) ,  _)  <-  runFormPost  $  articleForm  catld 
<-  runDB  $  insert  newArticle 

redirect  $  ArticleR  (categoryName  category)  (articleName  newArticle) 
Tietokantaan  syöttäminen  onnistuu  funktionaalisestikin. 

getBy404 

::  (MonadTrans  t,  PersistUnique  (t  (HandlerT  site  10)), 

PersistEntity  vai, 

PersistMonadBackend  (t  (HandlerT  site  10)) 

~  PersistEntityBackend  vai)  => 

Unique  vai  ->  t  (HandlerT  site  10)  (Entity  vai) 

Apufunktioita  on  helppo  käyttää,  mutta  niiden  tyyppejä  ei  kuolevainen  ymmärrä. 


nia  erityyppisiä  arvoja.  Tyyppijärjestel- 
mä  ei  ole  samalla  tavalla  hierarkkinen 
kuin  oliokielissä,  joten  sitä  ei  voi  ajatella 
puurakenteena.  Tyypit  ovat  enemmänkin 
kuin  Lego-palikoita,  joita  voi  liittää  yh¬ 
teen  monilla  eri  tavoilla. 

Haskellissa  on  lisäksi  ikäviä  ominai¬ 
suuksia,  jotka  tekevät  lähdekoodin  luke¬ 
misesta  entistäkin  vaikeampaa.  Pahinta 
on  se,  että  ohjelman  nimiavaruuteen  voi 
tuoda  monien  kirjastojen  kaikki  funktiot. 
Kun  ohjelmakoodissa  sitten  esiintyy  vaik¬ 
kapa  nimi  Ohjeet  tai  run,  joutuu  käymään 
läpi  parikymmentä  kirjastoa  selvittääk¬ 
seen,  mistä  ne  oikein  tulevat. 

Haskellin  nimiavaruuksien  alkeelli¬ 
suus  johtaa  myös  siihen,  että  tietokan¬ 
taan  tallennettuja  tietorakenteita  on 
kömpelöä  määritellä.  Käytännössä  jokai¬ 
sella  tietokantakentällä  on  oltava  nimi, 
joka  yksilöi  sen  globaalisti.  Kentän  nimi 
ei  siis  voi  olla  monessa  eri  paikassa  title, 
vaan  sen  täytyy  olla  artikkeleissa  article- 
Title,  kommenteissa  commentTitle,  kate¬ 
gorioissa  categoryTitle  ja  niin  edelleen. 

Tietorakenteiden  käyttö  on  muuten¬ 
kin  hankalaa  oliokieleen  tottuneelle, 
koska  Haskellissa  ei  ole  omaa  syntaksia 
tietue-  tai  taulukkoviittauksille  vaan  kaik¬ 
kea  käsitellään  funktiokutsuilla.  Esimer¬ 
kiksi  muodon 

article.comments[0] .title 

sijaan  täytyykin  kirjoittaa 

commentTitle  (head  (articleComments  article)) 

Onneksi  tähän  kuitenkin  tottuu  hil¬ 
jalleen,  eivätkä  kutsut  sitten  enää  näytä 
yhtä  kummallisilta  kuin  aluksi. 

Kehityksen  kääntöpuolia 

Haskell  on  elävä  ohjelmointikieli,  ja  sii¬ 
hen  kehitetään  koko  ajan  uusia  laajen- 
noksia  ja  kirjastoja.  Kehittyminen  on  hy¬ 
väksi,  mutta  valitettavasti  se  myös  tekee 
Haskellin  opiskelusta  monimutkaisem¬ 
paa.  On  tyypillistä,  että  Haskell-kääntä- 
jästä  pitää  kytkeä  päälle  kymmenen  eri 
laajennosta,  jotta  ohjelma  suostuu  kään¬ 


tymään.  Laajennokset  tekevät  kielestä 
monipuolisemman  mutta  myös  vaikeam¬ 
min  ymmärrettävän. 

Esimerkiksi  Yesod  käyttää  kahta  eri¬ 
laista  Haskell-lähdekoodin  esikäsittely- 
vaihetta.  Template  Haskell  -makrojär- 
jestelmää  tarvitaan  monessa  paikassa, 
mutta  toisaalta  koodissa  on  myös  #ifdef- 
direktiivejä,  jotka  ajetaan  perinteisen 
C-esikääntäjän  läpi.  Kieltä  opiskellessa 
täytyy  pitää  varansa,  ettei  sekoita  Yeso- 
din  erikoissyntakseja  tavalliseen  Haskell- 
koodiin. 

Usein  ohjelmat  tarvitsevat  laajennos- 
ten  lisäksi  myös  kymmenittäin  apukirjas- 
toja.  Kirjastot  saattavat  olla  keskenään 
yhteensopivia  vain  tiettyjen  versioiden 
osalta,  joten  yhdenkin  kirjaston  päivittä¬ 
minen  voi  rikkoa  koko  sovelluksen.  Saat¬ 
taa  siis  käydä  niin,  että  yhtenä  päivänä 
cabal  install  -komento  asentaa  kirjastoja 
ongelmitta  ja  seuraavana  se  ei  enää  toi¬ 
mi  ollenkaan.  Turvallisinta  onkin  eristää 
Haskell-sovellukset  toisistaan  niin,  että 
kullakin  sovelluksella  on  omat  versionsa 
kirjastoista. 

Järkeä  vai  ei? 

Muutaman  kuu 
kauden  mittaisen 
tutustumisen  jälkeen 
en  pidä  Haskellia  miten 
kään  ihanteellisena  ohjel¬ 
mointikielenä  web-sovellus 
ten  kehittämiseen.  Kielellä 
on  äärimmäisen  jyrkkä 
oppimiskäyrä,  sen  apu 
kirjastot  ovat  ra¬ 
joittuneita  ja  sillä 
kehitettyjä  sovel 
luksia  on  vaike¬ 
aa  päivittää. 

Vaikeuksien  vastapainona  on  kuiten¬ 
kin  ohjelmakoodin  tehokkuus  ja  turval¬ 
lisuus.  Haskellin  äärimmäisen  tiukka 
tyyppitarkistus  löytää  monenlaiset  aja¬ 
tusvirheet  ennen  kuin  ohjelmaa  tarvitsee 
edes  käynnistää.  Ohjelmointi  saattaa  olla 
työläämpää  kuin  dynaamisemmilla  kielil¬ 


lä,  mutta  kun  ohjelman  on  kerran  saanut 
kääntymään,  suorituksen  aikaisia  virhei¬ 
tä  ilmenee  vain  harvoin. 

Nykyaikaiseen  nopeatahtiseen  web- 
kehitykseen  Haskell  sopii  kuitenkin  keh¬ 
nosti.  Nopea  prototyyppikoodin  testailu 
takkuilee,  koska  joutuu  odottelemaan 
koodin  kääntymistä  jokaisen  muutoksen 
välissä.  Pienet  muutokset  ovat  työläitä, 
sillä  ohjelmoija  joutuu  kirjoittamaan  jo¬ 
kaisen  uuden  funktion  nimen  kahteen 
kertaan  ja  lisäämään  uudet  moduulit 
sekä  lähdekoodiin  että  pakettikuvaus- 
tiedostoihin.  Tällä  tavoin  ei  mitenkään 
päästä  esimerkiksi  Ruby  on  Railsin  käyt- 
tömukavuuteen  tai  Flaskin  yksinkertai¬ 
suuteen. 

Nähdäkseni  Haskellin  tulevaisuus 
web-kehityksessä  liittyy  sellaisiin  pro¬ 
jekteihin,  joissa  tarvitaan  luotettavia  ja 
erikoistuneita  taustajärjestelmiä.  Esi¬ 
merkiksi  Mochiweb-mainosverkosto  ja 
CouchDB-tietokanta  on  kumpikin  toteu¬ 
tettu  Erlang-kielellä,  joka  muistuttaa 


Linkkejä 

•  Haskell:  http://haskell.org/ 

•  Learn  You  a  Haskell  for  Great  Good: 
http://learnyouahaskell.com/ 

•  Yesod:  http://www.yesodweb.com/ 


monessa  suhteessa  Haskellia.  Molemmat 
tarjoavat  julkiseen  verkkoon  vain  sovel- 
luspalvelurajapinnan  ja  pyörittävät  sen 
takana  tehokasta  taustajärjestelmäänsä. 

Omissa  harrastusprojekteissa  on  kui¬ 
tenkin  mukavaa  kokeilla  Haskellia  taval¬ 
listenkin  sivustojen  toteuttamiseen,  ja 
Yesod  tekee  siitä  kohtalaisen  yksinker¬ 
taista.  Palkintona  vaivannäöstä  saa 
vähintäänkin  aivan  uudenlaisen  nä¬ 
kökulman  ohjelmointiin.  & 

Kirjaesittely 


Tietotekniikka  muuttaa 
meitä  ja  maailmaa 

Internetin  jatkuva  läsnäolo  huonontaa  muistia  ja  laiskistaa  oppijaa!  Tai  ehkä  ihmisen  ja 
koneen  lähentyminen  avaakin  ihan  uusia  viestinnän  ja  osaamisen  tapoja? 

Teksti:  Jussi  Määttä 


Nicholas  Carr 


AUTHOR  OF  THE  BIG  SWITCH 


THE 

SHALL0WS 


Nicholas  Carr:  The  Shallows:  What  the  Internet  is  Doing  to 
Our  Brains  (W.  W.  Norton,  2010) 


CLIVE  THOMPSON 


H  O  W  TECHNOLOGY  IS  CHANGING 
OUR  MINDS  FOR  THE  BETTER 


Clive  Thompson:  Smarter  Than  You  Think:  How 
Technology  is  Changing  Our  Minds  for  the  Better 

(Penguin,  2013) 


Teknologia  ja  aivot 

Aivot  muuttuvat  jatkuvasti.  Uusia  yhteyk¬ 
siä  syntyy  tarpeen  mukaan,  ja  vähälle 
käytölle  jääneet  osat  delegoituvat  muihin 
tehtäviin.  Ilmiötä  kutsutaan  neuroplas- 
tisuudeksi.  Toisin  kuin  aiemmin  luultiin, 
aivot  jatkavat  sopeutumistaan  myös  ai¬ 
kuisiällä. 

Vanha  vitsi  kuuluu,  että  vasara  kädes¬ 
sä  kaikki  ongelmat  näyttävät  nauloilta. 
Totta  onkin,  että  mikä  tahansa  käteen 
otettu  työkalu  muuttuu  aivojen  näkökul¬ 
masta  käden  osaksi.  Jokainen  työkalu 
tuo  uusia  mahdollisuuksia  (vasaralla  voi 
iskeä  nauloja),  mutta  toisaalta  myös  ra¬ 
joituksia  (neulominen  vaikeutuu  huomat¬ 


tavasti).  Ja  aivot  oppivat  nopeasti.  Kokei¬ 
le  vaikka  pitää  vasaraa  kädessäsi  pari 
tuntia.  Uuteen  asetelmaan  tottuu  pian  ja 
arki  sujuu,  mitä  nyt  ulkopuoliset  saatta¬ 
vat  oudoksua. 

Jos  tietokirjailija  Nicholas  Carrilta  ky¬ 
sytään,  olemme  tottuneet  internetiin  lii¬ 
an  hyvin.  Kirjassaan  The  Shallovvs  (2010) 
hän  esittää,  että  netti  heikentää  keskit¬ 
tymiskykyämme,  huonontaa  muistiamme 
ja  aiheuttaa  tarpeetonta  rasitusta  mielel¬ 
lemme. 

Optimistisempaa  koulukuntaa  edus¬ 
taa  Clive  Thompsonin  kirja  Smarter  Than 
You  Think  (2013).  Thompsonin  mielestä 
uuden  teknologian  hyödyt  ovat  monin¬ 


kertaisesti  haittoja  suuremmat.  Hänelle 
ihmisen  ja  koneen  yhdistelmä  on  parempi 
kuin  kumpikaan  yksinään,  ja  netin  vies¬ 
tintämahdollisuudet  tuovat  valtavia  pa¬ 
rannuksia  monille  yksityisen  ja  julkisen 
elämän  alueille. 

Ihmisen  ja  koneen  hybridi 

IBM:n  Deep  Blue  -shakkitietokone  selätti 
Garri  Kasparovin  vuonna  1997.  Ihmisen 
tappio  koneesta  sai  monissa  aikaan  tap- 
piomielialan.  Tarina  ei  kuitenkaan  pääty 
tähän,  kuten  Thompson  kertoo  kirjas¬ 
saan.  Kasparov  liittoutui  vihollisensa 
kanssa:  kone  laskekoon  vaihtoehtoisia 
siirtoja,  ihmisen  intuitio  valitkoon  niistä 

viisaimman.  Allianssi  osoittautui  voitok¬ 
kaaksi  niin  ihmisiä  kuin  koneitakin  vas¬ 
taan. 

Toinen  näkökulma  löytyy  eräästä 
Carrin  kuvaamasta  tutkimuksesta,  jossa 
koehenkilöt  ratkoivat  vaikeaa  logiikka- 
pähkinää  tietokoneella.  Osa  heistä  sai 
koneelta  apua:  esimerkiksi  lailliset  siir¬ 
rot  osoitettiin  visuaalisesti.  Toinen  ryh¬ 
mä  käytti  riisuttua  ohjelmaversiota  ilman 
helpotuksia.  Aluksi  jälkimmäinen  ryhmä 
pärjäsi  huonommin,  mutta  harjoituksen 
myötä  pähkinät  alkoivat  ratketa  "apu- 
ratasryhmää"  nopeammin  ja  vähemmin 
virhein.  Mitä  fiksumpi  ohjelma,  sitä  tyh¬ 
mempi  käyttäjä. 

Muisto  vain 

Unohtuneen  faktan  salamannopea  tarkis¬ 
taminen  netistä  on  arkisempi  esimerkki 
aivojen  "laajentamisesta"  tekniikan  avul¬ 
la.  Thompson  on  innoissaan  tällaisista 
keinoista  kompensoida  aivojen  ailahte¬ 
lua.  Tietokoneet  eivät  muista  väärin,  eikä 
mitään  tarvitse  poistaa,  kun  tallennus¬ 
kapasiteettia  on  riittämiin.  Mutta  kuten 
Thompson  huomauttaa,  datan  taltiointi  ei 
itsestään  johda  enempään  muistamiseen. 
Ehkä  kuitenkin  riittää  muistaa,  mitä  tie¬ 
toa  on  olemassa  ja 
mistä  se  löytyy.  Jospa 
tietokoneet  voisivat 
auttaa  tässäkin? 

Carr  puolestaan 
varoittaa  vähättele- 
mästä  perinteisen 
muistamisen  merkitystä.  Aivoissa  kaikki 
tiedonmuruset  kytkeytyvät  toisiinsa  ja 
järjestyvät  jatkuvasti  uudelleen  synnyt¬ 
täen  "ahaa-elämyksiä".  Tämä  kuitenkin 
edellyttää,  että  tieto  maltetaan  ensin 
siirtää  pitkän  aikavälin  muistiin.  Jatkuva 
googletus  johtaa  muistin  heikkenemi¬ 
seen,  mikä  taas  lisää  googletuksen  tar¬ 
vetta.  Noidankehä  on  valmis. 

Suhtautuminen  muistiin  on  muut¬ 
tunut  aikojen  saatossa.  Carr  siteeraa 
tunnettua  1800-luvun  ajattelijaa:  "Muis¬ 
tamisen  taito  on  ajattelemisen  taito." 
Aikanaan  lausahdus  oli  itsestäänselvyys. 
Nyt  se  kuulostaa  vanhanaikaiselta. 

Hyperteksti  häiritsee 

Netti  ei  olisi  netti  ilman  linkkejä.  Wiki- 
pediaa  lukiessa  tulee  usein  avattua  kym¬ 
meniä  sivuja  uusiin  välilehtiin.  Googlen 
alkuperäisen  PageRank-algoritmin  me¬ 
nestys  perustui  linkkien  analysointiin. 
Ei  kai  hypertekstistä  mitään  haittaa  voi 
olla? 

Kyllä  voi,  sanoo  Carr  ja  pamauttaa  tis¬ 
kiin  pinon  tutkimuksia.  Luetun  ymmärtä¬ 
minen  heikkenee  linkkien  määrän  kasva¬ 


essa.  Jos  teksti  jaetaan  useisiin  toisiinsa 
linkitettyihin  sivuihin,  koehenkilöt  ym¬ 
märtävän  sisällön  huonommin  ja  pitävät 
tekstiä  sekavampana.  Hyperteksti  pakot¬ 
taa  lukijan  tekemään  jatkuvasti  päätök¬ 
siä:  klikatako  vai  ei?  Linkkien  erilainen 
ulkoasu  häiritsee  keskittymistä. 

Toisaalta  Carr  myöntää,  että  netti- 
tekstiä  lukemaan  tottuneet  löytävät  pit¬ 
kästä  tekstistä  nopeasti  etsimänsä.  He 
pystyvät  päättelemään  hetkessä,  miten 
todennäköisesti  haluttu  tieto  löytyy  tie¬ 
tyltä  sivulta.  Tällä  tavoin  löydetty  infor¬ 
maatio  kuitenkin  harvemmin  tallentuu 
pitkän  aikavälin  muistiin. 

Thompsonkin  myöntää  rauhallisen, 
lineaarisen  lukemisen  merkityksen  syväl¬ 
liselle  oppimiselle.  Välillä  tulisi  pitää  tau¬ 
koja  informaatiotulvalle  altistumisesta 
ja  keskittyä  luontoon,  kirjoihin  ja  taitee¬ 
seen.  Ei  puroakaan  yritä  kukaan  kuiviin 
juoda,  Thompson  vertaa. 

Kansankynttilöiden  korvaajat 

Koulujen  ja  tietotekniikan  pyhästä  liitos¬ 
ta  on  Suomessakin  puhuttu  jo  1990-luvul- 
ta  alkaen.  Investointien  todellisesta  hyö¬ 
dystä  voi  olla  montaa  mieltä,  mutta  nyt 
laajamittainen  paradigman  muutos  saat¬ 
taa  olla  lähempänä 
kuin  koskaan.  Thomp¬ 
son  kuvaa  kirjassaan, 
kuinka  monissa  kou¬ 
luissa  perinteinen 
asetelma  on  käännet¬ 
ty  päälaelleen  Khan 
Academy  -verkkosivun  avulla.  Matema¬ 
tiikan  opetusvideot  katsotaan  kotona  ja 
tehtävät  tehdään  tunneilla.  Opettajalla 
on  enemmän  aikaa  yksilölliseen  neuvo- 
miseen.  Oppimistulokset  näyttävät  para¬ 
nevan,  ja  oppilaiden  motivaatio  kohenee. 
Tavanomaisilla  oppitunneilla  etenemis- 
tahti  on  osalle  aina  liian  nopea  tai  hidas. 

Matematiikka  on  kiitollinen  oppiai¬ 
ne  tietokoneistamisen  kannalta,  mutta 
äidinkieli  on  paljon  haastavampi  kohde. 
Yrityksiä  on  silti  ollut.  Surkuhupaisa 
esimerkkinä  Carr  mainitsee  brittiläisen 
Edexcelin  vuonna  2009  lanseeraaman  au¬ 
tomaattisen  ainekirjoitusten  arvostelijan. 
Sen  tarkkuus  oli  väitetysti  yhtä  hyvä  kuin 
ihmistarkastajien.  Keskimäärin  ohjelma 
saattaa  toimia  hyvinkin,  mutta  päättö- 
myyksiä  tai  hienoja  nyansseja  se  tuskin 
tunnistaa  kenenkään  kirjoitelmista. 

Maailma  muuttuu  bitti  kerrallaan 

Egyptin  vuoden  2011  vallankumousta  ei 
ole  suotta  kutsuttu  Facebook-vallanku- 
moukseksi.  Thompson  kertaa  kirjassaan 
ansiokkaasti  tapahtumien  tätä  aspek¬ 
tia.  Yksittäisen  ihmisen  on  vaikea  ryh¬ 


Nettitekstiä  lukemaan  tottu¬ 
neet  pystyvät  päättelemään 
hetkessä ,  miten  todennäköisesti 
haluttu  tieto  löytyy  tietyltä  sivulta 


tyä  vastustamaan  vahvaa  vallanpitäjää. 
Facebook-ryhmän  kautta  egyptiläiset 
huomasivat  silti,  etteivät  olleet  yksin  tyy¬ 
tymättömyydessään  Mubarakin  hallintoa 
kohtaan. 

Thompson  huomauttaa  myös,  että  tie¬ 
don  levittämisellä  Youtuben  ja  Twitterin 
kaltaisissa  palveluissa  on  eräs  merkittä¬ 
vä  etu.  Niiden  käytön  estäminen  voi  ve¬ 
tää  barrikadeille  aktivistien  lisäksi  rai¬ 
vostuneita  kissavideoiden  ystäviä. 

Egyptissä  kansa  meni  kaduille  Face- 
bookin  kautta.  Mutta  onko  tyypillisempi 
nettiaktivismi  pikemminkin  passivismia, 
jossa  pyritään  parantamaan  maailmaa 
peukkunappia  painamalla? 

Ei  välttämättä.  Vaikka  statuspäivityk- 
set  ovat  usein  yksinään  tarkasteltuina 
turhia,  niitä  pidemmän  aikaa  seuraamal¬ 
la  oppii  Thompsonin  mukaan  tuntemaan 
toisen  tapoja  ja  ajatusmaailmaa  aivan 
uudella  tavalla.  Hän  kutsuu  ilmiötä  ih¬ 
misten  lisääntyneeksi  tietoisuudeksi  ym¬ 
päristöstään  (engl.  ambient  awareness). 
Sen  seurauksena  ihmisten  harhaluulot 
vaikkapa  puolituttujen  suhtautumisesta 
vallanpitäjiin  karsiutuvat  ja  kynnys  pu¬ 
hua  asioista  avoimesti  laskee. 

Kokonaiskuva 

Carrin  teoksen  The  Shallows  perimmäi¬ 
nen  viesti  on,  että  meidän  täytyy  oppia 
näkemään  teknologian  vaikutukset  mie¬ 
liimme  ja  toimintaamme.  Carr  itse  huo¬ 
masi  netinkäytön  verottaneen  keskit¬ 
tymiskykyhän  ja  vetäytyi  Kalliovuorille 
pätkivän  nettiyhteyden  ääreen  saadak¬ 
seen  kirjansa  valmiiksi.  Hän  kutsuukin 
lukijan  mukaan  kapinaan  hyperaktiivi- 
suutta  vastaan.  Kirjalla  kestää  tovi  pääs¬ 
tä  asiaan,  ja  tekijä  tuntuu  kohtuuttoman 
leipääntyneeltä  erityisesti  Googleen, 
mutta  kokonaisuus  on  toimiva  ja  viesti 
varmasti  tärkeä. 

Thompsonin  Smarter  Than  You  Think 
on  myös  mukiinmenevä  kirja,  joka  pyrkii 
näkemään  asiat  positiivisesti  vastapai¬ 
nona  Carrin  kaltaisille  teknologiapessi- 
misteille.  Selkeitä  vasta-argumentteja  ei 
Thompson  juurikaan  onnistu  esittämään, 
vaikka  opus  vaikuttaa  tehdyn  juuri  The 
Shallovvsin  haastajaksi.  Thompson  lähin¬ 
nä  kannustaa  optimismiin:  maailma  on 
muuttunut  ennenkin  ja  lopputulema  on 
aina  ollut  hyvä.  Hieman  hämmentävästi 
hän  päätyy  vihjailemaan  rivien  välistä, 
että  Carrin  pessimismi  on  vain  yritys 
näyttää  älykkäältä.  Kaiken  kaikkiaan 
Smarter  Than  You  Think  on  kuitenkin 
suositeltavaa  lukemistoa  aiheesta  kiin¬ 
nostuneille.  & 

Cooler  Master  -  Uncompromising  Ergonomics 


CM  Storm  Miza 

Laser  pelihiiri 

CM  Storm  Alcor 

Optinen  pelihiiri 

37,90  € 


Mizar  ammentaa  inspiraationsa  klassisesta 
oikeakätisestä  ja  ergonomisesta  tyylistä.  Tarkka  laser 
sensori  ja  säädettävä  DPI  takaavat  varmat  osumat! 


Alcor  sopii  pelaamiseen  erinomaisesti  kätesi  koosta 
tai  grip-tyylistäsi  riippumatta.  Sen  ergonomisen 
muotoilun  ansiosta  saat  mukavan  otteen  hiirestä! 


Ominaisuudet: 

Avago  9800  Laser  sensori,  7  ohjelmoitavaa  näppäintä, 
DPI  200  -  8200,  max.  seurantanopeus:  150  ips  /  30g 


Ominaisuudet: 

Avago  3090  Optinen  sensori,  DPI  400  -  4000, 
max.  seurantanopeus  60  ips  /  20g 


JimrrTs  Trance  Gamer 

JimnVs  Gamer  -sarjan  koneet  ovat  olleet  jo  pitkään  pelaajien  suosiossa  ja 
suunnannäyttäjinä.  Gamer  -koneet  ovat  niittäneet  mainetta  arvosteluissa  ja  ovat 
moninkertaisia  lehdistön  -testivoittajia! 

Trance  Gamerista  poistettiin  vanhanaikainen  savikiekkoja  järjestelmälevyksi 
asennettiin  nopea  SSD-asema! 

Ominaisuudet: 

Intel  i7-4770K  3.5GHz,  -prosessori  Intel  Z87-piirisarjan  emolevy 
NVIDIA  GTX  770  2Gt  -näytönohjain  120Gt,  2.5”,  Sata  lii  -SSD  asema 
8Gt  (2x4Gt)  DDR3  1600MHz,  CL9  -keskusmuisti  Cooler  Master  Silencio  550 
JimnVs  Edition  -kotelo  Windows  7  Home  Premium  64-bit  (Suomi) 

1259  € 


Asiakaspalvelu 

+358  29  70  70700 
asiakaspalvelu@jimms.fi 

löytyy  nettitilauksiin 
aina  toimituskuluton  vaihtoehto! 


Noutopalvelumyymälä 

Lukkosepän  katu  7 
20320  Turku 

Hinnat  €/kpl,  sis.  alv24% 


